
EDILINAS, VIRDŽINIJOS VALSTIJA 
1993 


Aštuonmetė Kim dar niekada nebuvo patyrusi tokio nuobodulio. Ji 
net neįsivaizdavo, kad gali būti šitaip nuobodu. Mama jai liepė iš- 
eiti Žaisti į lauką, į didžiulį sodą, augantį prie senojo Edilino dvaro, 
bet kuo gi ji viena užsiims? 

Prieš porą savaičių tėtis išsivežė jos brolį į kažkokią tolimą 
valstiją žvejoti. Mama tokį elgesį vadino „vyrišku bendravimu“, 
bet kartu pareiškė, kad mesiruošia keturias savaites leisti viena jų 
namuose. T3 naktį Kim pažadino tėvų ginčas. Paprastai jie nesi- 
pykdavo — bent jau kiek ji žinojo, — todėl jai į galvą šovė žodis 
skyrybos. Ji siaubingai bijojo likti be tėvų. 

Tačiau kitą rytą jie jau bučiavosi ir atrodė, kad viskas gerai. Tė- 
tis vis žadėjo pasitaisyti ir būti pats geriausias, o mama jį tik tildė. 

Tą popietę mama jai pranešė, kad, kol tėtis su broliu išvykę, jos 
pagyvens Edilino dvare. Kim neapsidžiaugė, nes jai tas senas namas 
visiškai nepatiko — buvo pernelyg didelis ir jame aidėjo kiekvienas 
žingsnis. Be to, Kim pastebėjo, kad ten vis mažėja baldų ir dėl šios 
priežasties namas rodėsi dar šiurpesnis. 

Tėtis kalbėjo, kad ponui Bertranui, senukui, gyvenančiam 


tame dvare, labiau patinka pardavinėti šeimos baldus nei eiti 
dirbti. 

— Jei panelė Edi leistų, parduotų ir namą, — sakydavo tėtis. 

Panelė Edi buvo vyresnioji pono Bertrano sesuo. Jai priklausė 
tas namas, nors pati jame ir negyveno. Kim girdėjo žmones kalbant, 
kad ji taip neapkentė savo brolio, jog nusprendė išsikelti iš Edilino. 

Kim niekaip negalėjo suprasti, kaip galima neapkęsti Edili- 
no, nes visi jos pažįstami žmonės gyveno būtent čia. Jos tėtis buvo 
Oldridžas — vienos iš septynių miestelį įkūrusių šeimų palikuonis. 
Kim suprato, kad tuo reikia didžiuotis. Ir ji džiaugėsi, kad nepri- 
klausė šeimai, gyvenančiai didžiuliame ir kraupiame Edilino dvare. 

Jos su mama dvare gyveno jau antra savaitė ir Kim ėmė bepro- 
tiškai kankinti nuobodulys. Ji troško sugrįžti į savo namus, į savo 
kambarį. Kai visi krovėsi daiktus prieš išvykimą, mama tarė: 

— Išvažiuojame tik trumpam ir visai netoli, todėl tau nieko 
nereikės. 

„Niekuo“ ji pavadino visą Kim turtą: knygas, žaislus, lėles ir 
dailės reikmenis. Mamai šie daiktai atrodė „nereikalingi“. 

Tačiau galiausiai Kim šoko ant dviračio, kurį buvo gavusi gim- 
tadienio proga, ir stipriai įsikabino į vairo rankenas. Ji užsispyrusiai 
pažvelgė į mamą. 

Tėtis nusijuokė. 

— Elena, — tarė jis savo žmonai, — šitą išraišką esu šimtus 
kartų matęs tavo veide, todėl galiu užtikrinti, kad tavo dukra ne74- 
sileis. Iš patirties žinau — gali rėkti, grasinti, meilikauti, maldauti, 
prašyti, verkti, bet ji nepasiduos. 

Mama prisimerkė ir atsisuko į besikvatojantį tėtį. 

Jo šypsena dingo. 

— Ridai, gal norėtum drauge išvažiuoti?.. — paklausė tėtis. 

— Išvažiuoti kur, tėti? — nekantriai nutraukė Ridas. Jam buvo 
septyniolika, todėl išvykti drauge su tėvu vaikinui buvo neapsako- 


mai svarbu. Be jokių moterų. Tik tėvas ir sūnus. 

— Bet kur, kur sugalvosime, — sumurmėjo tėtis. 

Kim pasiėmė dviratį į Edilino dvarą ir važinėjo juo ištisas tris 
dienas, bet dabar ji norėjo veikti ką nors kita. Vieną dieną buvo 
užsukusi jos pusseserė Sara, tačiau ši smalsavo patyrinėti tą seną 
sutrešusį namą. Sara dievino senus pastatus! 

Iš gulinčios ant grindų knygų stirtos ponas Bertranas ištraukė 
„Alisą Stebuklų šalyje“. Mama sakė, kad knygų lentyną jis pardavė 
Kolonijiniam Viljamsbergui“. 

— Originali aštuoniolikto amžiaus lentyna, kuri priklausė šei- 
mai daugiau nei du šimtus metų, — panosėje suburbėjo ji. — Kaip 
gaila. Vargšė panelė Edi. 

Kim kelias dienas skaitė apie Alisą ir jos kelionę triušio urvu. 
Knyga mergaitei taip patiko, jog ėmė prašyti mamos šviesių plau- 
kų ir žydros suknelės su balta prijuoste. Mama pareiškė, kad jei 
tėtis dar kartą dings keturioms savaitėms, visai įmanoma, kad ji 
susilauks šviesiaplaukio kūdikio. Ponas Bertranas atsakė, kad jam 
visai patiktų rūkyti kaljaną, visą dieną sėdėti ant grybo ir kalbėti 
protingus dalykus. 

Jiedu nusijuokė iš savo sąmojų. Kim pasibjaurėjo ir išėjusi į 
lauką įsikorė į savo mėgstamiausią kriaušę, kur atsisėdusi ant šakos 
toliau skaitė apie Alisą. Dar kartą permetė mėgstamiausias knygos 
vietas, kol mama ją pakvietė į pono Bertrano vadinamąją „popiečio 
arbatėlę“. Ponas Bertranas buvo senas keistuolis, nors atrodė leng- 
vai sukalbamas žmogus, o tėtis sakydavo, kad jis ant sofos galėtų 
išperėti kiaušinį, nes „niekada nuo jos neatsikelia“. 

Kim pastebėjo, kad miestelio vyrai nelabai mėgsta poną Bert- 
raną, bet moterys jį tiesiog dievina. Būdavo dienų, kai pas jį susi- 
rinkdavo net kokios šešios moterys, jos atsinešdavo troškinių, py- 


ragų, vyno ir jie visi linksmai kvatodavosi. O išvydusios Kim saky- 


* Kalbama apie Viljamsberge, Virdžinijos valstijoje, esantį „gyvą“ istorijos muziejų — 
daugiau nei šimto hektarų plotą, apstatytą kolonijinio laikotarpio pastatais. (Cia ir toliau — vert. 


past.) 


davo: „Reikėjo ir man atsivesti savąjį...“ — ir ištardavo savo vaiko 
vardą. Tačiau kitos moterys jai paprieštaraudavo, teigdamos, kad 
taip gera bent porą valandų pabūti ramybėje. 

Moterys „pamiršdavo“ atsivesti vaikus, kai ateidavo ir kitą 
kartą. 

O Kim stovėdavo lauke ir galvodavo, kad griausmingas jų juo- 
kas nė kiek neprimena ramybės. 

Po poros ilgų dvare pragyventų savaičių vieną rytą mama atsi- 
budo labai laiminga, tik Kim nesuprato dėl ko. Naktį kažkas įvyko, 
kažkas tarp suaugusiųjų. Tačiau tuo metu Kim labiausiai jaudinosi 
dėl to, kad niekur nerado „Alisos stebuklų šalyje“, kurią jai pasko- 
lino ponas Bertranas. Ji turėjo vienintelę knygą ir tą pačią praganė. 
Kim paklausė mamos, kur dingo knyga, nes prisiminė palikusi ją 
ant žurnalinio staliuko. 

— Vakar vakare aš ją nunešiau... 

Ji nebaigė sakinio, nes suskambėjo senasis telefonas ir mama 
nubėgo atsiliepti, o pakėlusi ragelį iškart prapliupo juoktis. 

Supykusi Kim išėjo į lauką. Rodėsi, jos gyvenimas tik blogėja. 

Spardydama akmenis ir nepatenkinta žvelgdama į tuščias gė- 
lių lysves, ji traukė prie savojo medžio. Ketino įsilipti į kriaušę, atsi- 
sėsti ant šakos ir sugalvoti, ką veikti likusias savaites, kol sugrįš tėtis 
ir gyvenimas vėl tekės senąja vaga. 

Priėjusi prie medžio, Kim suakmenėjo. Ji išvydo berniuką — 
jaunesnį už jos brolį, bet vyresnį už ją. Jis vilkėjo švarius marškinius, 
mūvėjo tamsias kelnes ir atrodė, lyg būtų susiruošęs eiti į sekma- 
dieninę mokyklėlę. O blogiausia buvo tai, kad jis sėdėjo jos medyje 
ir skaitė jos knygą. 

Berniukui ant veido krito tamsūs plaukai ir jis buvo taip 
įsitraukęs į knygą, jog neatkreipė dėmesio į Kim net tada, kai ši 
paspyrė purvo grumstą. 


Kas jis toks, nesuprato Kim. Ir kokią turi teisę sėdėti jos medyje? 

Atsakymų nesugalvojo, tačiau tvirtai žinojo, kad nori, jog ne- 
"pažįstamasis dingtų. 

Ji pakėlė grumstą ir iš visų jėgų sviedė į berniuką. Taikėsi jam 
į viršugalvį, bet pataikė į petį. Grumstas sutrupėjo ir pabiro ant jos 
knygos. 

Jis atsisuko į Kim, iš pradžių žvilgsnis buvo išsigandęs, tačiau 
greitai jo veidas nurimo ir jis tylėdamas žvelgė į ją. Gražus berniu- 
kas, pagalvojo Kim. Ne toks gražus, kaip jos pusbrolis Tristanas, bet 
priminė kataloge matytą lėlę švelniai rausva oda ir ypač tamsiomis 
akimis. 

— Tai mano knyga! — suriko ji. — Ir čia 2220 medis! Tu 
neturi į juos jokių teisių! 

Ji sviedė dar vieną grumstą, kuris tikriausiai būtų pataikęs vai- 
kiui į veidą, jei šis nebūtų laiku pasilenkęs. 

Kim teko ne kartą susidurti su vyresniais berniukais, todėl ži- 
nojo, kad jie keršija. Nereikia daug pastangų juos sukiršinti, o tada 
jau saugokis. Jie puldavo vytis, gaudyti, paskui užlauždavo ranką už 
nugaros ir pešdavo plaukus, kol išgirsdavo maldavimą pasigailėti. 

Pastebėjusi, kad berniukas lipa iš medžio, Kim puolė bėgti. 
Galbūt jai pavyks pasiekti pačią tinkamiausią vietą pasislėpti. Mer- 
gaitė buvo smulkaus sudėjimo, todėl lengvai įsispraudė tarp dviejų 
plytų krūvų, atsitūpė ir ėmė laukti atsivejančio berniūkščio. 

Rodėsi, kad ji laukia jau valandą, nes ėmė skaudėti kelius. Kim 
atsargiai išlindo iš už plytų ir apsidairė. Buvo įsitikinusi, kad jis tuoj 
iššoks iš už kampo, suriks „Pričiupau!“ ir apmėtys ją purvais. 

Bet nieko neįvyko. Sode kaip visada buvo tylu ir ramu, o ber- 
niuko nesimatė. 

Kim pribėgusi pasislėpė už medžio ir įsiklausė, tačiau nieko 
neišgirdo ir nepastebėjo. Tada pribėgo prie kito medžio. Ir vėl nie- 
ko. Ji gerokai užtruko, kol pagaliau nusigavo prie „savo“ medžio, 


tačiau prie jo priėjusi neteko žado. 

Ant žemės, po pat šaka, stovėjo tas pats berniukas. Po ranka 
laikė pasikišęs knygą ir rodėsi, kad kažko laukia. 

Gal čia kokia nauja berniukų klasta, su kuria dar nebuvau su- 
sidūrusi? — suabejojo ji. Gal berniukai užsieniečiai, tai yra, ne edi- 
liniečiai, taip elgiasi su purvu besidrabstančiomis mergaitėmis? Ar 
jis ją apkuls, jei ji prieis? 

Stebėdama tikriausiai kažkaip išsidavė, nes jis atsisuko. 

Kim nėrė už medžio, saugodamasi bet kokio metamo daikto, 
tačiau jis nieko neketino mesti. Po poros sekundžių ji nusprendė 
liautis bijoti ir išlindo iš už priedangos. 

Berniukas iš lėto ėmė eiti prie jos, o Kim pasirengė bėgti. Ži- 
nojo, kad grumstais apmėtytiems vaikams negalima leisti prisiar- 
tinti. Visi jie varžosi, kieno rankos miklesnės ir stipresnės. 

Kim sulaikiusi kvapą laukė, kol jis prisiartino tiek, kad jai ne- 
beliko galimybės pasprukti. 

— Atsiprašau, kad paėmiau tavo knygą, — švelniai ištarė 
jis. — Man ją paskolino ponas Bertranas, todėl nežinojau, kad ji 
kam nors priklauso. Taip pat nežinojau, kad medis yra tavo. Dėl to 
irgi atsiprašau. 

Kim buvo tokia priblokšta, jog nesugebėjo ištarti nė žodžio. 
Mama jai sakydavo, jog vyrai nesupranta žodžio atsiprašau reikš- 
mės. Bet šis berniukas suprato. Ji paėmė jo ištiestą knygą, po to jis 
apsisuko ir žengė namo link. 

Jau buvo nuėjęs pusę kelio, kai ji atsikvošėjo. 

— Palauk! — šūktelėjo Kim ir nustėro, kai berniukas sustojo. 
Jos pusbroliai niekada nėra jai paklusę. 

Ji priėjo prie jo, stipriai spausdama prie krūtinės knygą. 

— Kas tu toks? — paklausė Kim. 

Ir visiškai nebūtų nustebusi, jei berniukas būtų atsakęs, jog yra 
ateivis iš kitos planetos. 

— Trevis... Meritas, — atsakė jis. — Mudu su mama atvyko- 


me vakar vėlai vakare. O kas esi tu? 

— Kimberlė Oldridž. Mes su mama apsistojome štai ten, — ji 
parodė pirštu, — kol tėtis su broliu žvejoja Montanoje. 

Jis linktelėjo, lyg ji būtų pasakiusi ką nors labai svarbaus. 

— Mes su mama apsigyvenome štai ten, — Trevis parodė į 
kambarius, esančius priešingoje didžiojo namo pusėje. — Mano 
tėtis Tokijuje. 

Kim nebuvo girdėjusi tokio miesto. 

— Tu gyveni netoliese? — pasiteiravo ji. 

— Ne, gyvenu ne šioje valstijoje. 

Žiūrėdama į berniuką, Kim stebėjosi, koks jis panašus į lėlę — 
nesišypso ir beveik nejuda. 

— Man labai patiko ši knyga, — prabilo jis. — Nesu nieko 
panašaus skaitęs. 

Kim dar nebuvo sutikusi berniuko, kuris skaitytų tai, kas ne- 
buvo liepta mokykloje. Išskyrus jos pusbrolį Trisą, bet jis skaitydavo 
apie sergančius žmones, todėl jo galima neskaičiuoti. 

— O ką tu skaitai? — pasiteiravo ji. 

— Vadovėlius. 

Kim laukė, ko! Irevis papildys sąrašą, bet jis tik stovėjo ir tylėjo. 

— O ką skaitai savo malonumui? — vėl paklausė ji. 

Jis nežymiai suraukė antakius. 

— Labiausiai man patinka tiksliųjų mokslų vadovėliai. 

— Ą,— ištarė Kim. 

Jis susiprato, kad reikia pasakyti ką nors daugiau. 

— Tėtis sako, kad išsilavinimas yra labai svarbu, o mano re- 
petitorius... 

— Kas tai yra? 

— Žmogus, kuris mane moko. 

— A,— tarstelėjo Kim, nors ir nesuprato, apie ką Trevis kalba. 

— Mokausi namie, — paaiškino jis. — Mano mokykla yra 


tėčio namuose. 


— Neatrodo, kad taip mokytis būtų smagu, — pastebėjo Kim. 

Trevis pirmą sykį šyptelėjo: 

— Galiu patikinti, kad jokio smagumo tame mokymesi nėra. 

Nors Kim ir nežinojo, ką reiškia žodis patikinti, galėjo nuspėti 
jo prasmę. 

— O aš moku smagintis, — tarė ji suaugėlišku tonu. — Ar 
nori, kad ir tave pamokyčiau? 

— Išties labai norėčiau, — atsakė jis. — Nuo ko pradėsime? 

Ji akimirką susimąstė. 

— Sklypo gale yra suversta didžiulė žemių krūva. Parodysiu, 
kaip įvažiuoti į ją dviračiu, o po to nusileisti. Galėsi išskėsti kojas ir 
rankas. Eime! — suklykė Kim ir leidosi bėgti. 

Netrukus ji pažvelgė per petį, bet Trevio nepamatė. Kim su- 
grįžo atgal ir rado jį stovintį ten pat, kur ir paliko. 

— Bijai? — nusišaipė ji. 

— Nesu tikras, tiesiog niekada nevažiavau dviračiu ir manau, 
kad tu per maža mane mokyti. 

Kim labai nepatikdavo, kai kiti ją laikydavo kam nors „per 
maža“. Dabar jis prabilo kaip tikras berniukas. 

— Norint išmokti važiuoti dviračiu, mokytojo nereikia, — iš- 
bėrė Kim, nors žinojo, kad meluoja. Tėtis ne vieną dieną laikė jos 
dviratį, kol ji išmoko neprarasti pusiausvyros. 

— Gerai, — oriai atsakė jis, — pabandysiu. 

Dviratis Treviui buvo per mažas, ir pirmą kartą ant jo atsi- 
sėdęs berniukas nugriuvo veidu ant žemės. Kim stebėjo, kaip jis 
keldamasis spjaudoši žemėmis. Nejaugi jis bus iš tų vaikų, kurie 
verkdami bėga guostis pas mamą? 

Bet Irevis tik persibraukė rankove lūpas ir plačiai išsišiepė. 

— Jėga! — šūktelėjo jis ir vėl apsižergė dviratį. 

Atėjus pietums, jis jau lakstė dviračiu greičiau nei Kim, kartais 


išmesdamas priekinį ratą į viršų lyg ruošdamasis šuoliui. 

— Ir kaipgi man sekasi? — paklausė jis, visu greičiu nuskriejęs 
nuo kalno. 

Trevis visiškai nepriminė berniuko, su kuriuo ji ką tik susipa- 
žino. Jo marškinių petys buvo įplėštas, pats murzinas nuo galvos 
iki kojų. Ant skruosto jau ryškėjo mėlynė, nes vos neatsitrenkė į 
med; — laimė, laiku pasuko į kairę ir tik persibraukė žandą. Net 
dantys buvo purvini. 

Kim dar nespėjus atsakyti, Trevis pasižiūrėjo jai virš galvos ir 
vėl virto tuo berniuku, kurį ji išvydo pirmą kartą. 

— Mama, — ištarė jis. | 

Atsisukusi Kim išvydo už jos stovinčią neaukštą moterį. Kaip 
mama ji buvo visai graži, tik, priešingai nei Trevis, neturėjo rausvų 
skruostų. Ji priminė savo sūnų, nors buvo senesnė ir labiau išblu- 
kusi. 

Nieko nesakiusi, moteris atsistojo tarp vaikų ir nužvelgė sūnų 
nuo galvos iki kojų. 

Kim sulaikė kvėpavimą. Jei ši moteris praneš Kim mamai, kad 
ji išpurvino Trevį, Kim bus nubausta. 

— Tai tu jį išmokei važiuoti dviračiu? — paklausė ponia Merit. 

Trevis žengė priešais Kim lyg ją gindamas. 

— Mama, ji yra tik mergaitė. Aš pats išmokau. Einu nusi- 
prausti. 

Jis pasuko namų link. 

— Ne! — paprieštaravo ponia Merit, ir Trevis į ją atsigręžė. 
Motina priėjo prie sūnaus ir apsikabino. 

— Dar niekada taip gražiai neatrodei, — tarė ji, pabučiavo jį 
į skruostą ir šypsodamasi nusivalė nuo lūpų purvą. Tada atsisuko į 
Kim: — O tu, panele... — pradėjo ji, bet nebaigė sakinio. Paskui pa- 
silenkė ir apkabino Kim: — Esi išties nuostabus vaikas. Dėkoju tau! 

Kim su nuostaba nužvelgė moterį. 

— (Gerai, vaikai, žaiskite toliau. Ar norėtumėte, kad atneščiau 


judviem pietus čia? Ar mėgsti šokoladinį pyragą? 


— Taip, — atsakė Kim. 

Ponia Merit jau buvo žengusi porą žingsnių namų link, kai 
Kim šūktelėjo: 

— Jam reikia nuosavo dviračio! 

Ponia Merit atsisuko, ir Kim prikando liežuvį. Ji dar nė karto 
nenurodinėjo suaugusiajam. 

— Jis... — tyliau pridūrė Kim. — Mano dviratis jam per ma- 
žas. Jo kojos velkasi. 

— O ko dar jam reikia? — pasiteiravo ponia Merit. 

— Beisbolo kamuoliuko ir lazdos, — įsiterpė Trevis. 

— Ir pogo šokdynės, — pridūrė Kim. — Ir dar... 

Ji nutilo, nes ponia Merit iškėlė delną. 

— Mano galimybės ribotos, tačiau pasižiūrėsiu, ką galiu pa- 
daryti, — pažadėjo ji. 

Ji nuėjo į namą ir po kelių minučių sugrįžo nešina sumušti- 
niais ir limonadu. O popiet atnešė jiems po gabalą ką tik iškepto 
šokoladinio torto. Tuo metu Trevis jau buvo išmokęs važinėti ant 
galinio rato, ir mama stebėjo jį su baime ir susižavėjimu. 

— Ir kas galėjo pagalvoti, kad tu, Trevi, esi apsigimęs sporti- 
ninkas? — mąsliai ištarė ji ir sugrįžo į namus. 

Pavakare Kim dėdė Bendžaminas, jos pusbrolio Ramzio tėvas, 
šūktelėjo: 

— Sveiki, vaikučiai. Kuris iš jūsų užsimanė Kalėdų liepos mė- 
nesį? 

— Mes! — riktelėjo Kim ir pasileido bėgti prie didžiulio savo 
dėdės visureigio, o Trevis nusekė jai iš paskos. 

Iš automobilio bagažinės dėdė Benas ištraukė naują blizgantį 
mėlyną dviratį. 

— Man buvo pasakyta įteikti jį murziniausiam berniukui 
Ediline, — jis atsisuko į Trevį. — Ko gero, turėjo galvoje tave. 

Trevis išsišiepė. Jo krumpliai vis dar buvo nešvarūs, o plaukuo- 


se matėsi pridžiūvusio purvo. 

— Aris skirtas man? — nustebo Trevis. 

— Tai tavo mamos dovana, — tarė dėdė Benas ir linktelėjo 
paradinių durų pusėn. 

Ant slenksčio stovėjo ponia Merit, ir Kim rodėsi, kad ji ver- 
kia. Bet ko čia verkti. Juk pamatęs dviratį žmogus turėtų juoktis iš 
džiaugsmo. 

Trevis pribėgo prie mamos ir apsikabino rankomis ją per lie- 
menį. 

Kim žiūrėjo į jį netikėdama savo akimis. Taip nebūtų pasiel- 
gęs nė vienas jos pažįstamas dvylikametis berniukas. Apsikabinti 
mamą kitų žmonių akivaizdoje buvo ne lygis. 

— Šaunus vaikis, — ištarė dėdė Benas, ir Kim atsisuko. — 
Nesakyk savo mamai, bet aš buvau užsukęs pas jus ir truputį pada- 
riau tvarką. Ar šitie daiktai tau pažįstami? 

Jis pritraukė prie bagažinės krašto dėžę ir ją pavertė, kad Kim 
pamatytų, kas viduje. Ten gulėjo penkios jos mėgstamiausios kny- 
gos, beveik pati mėgstamiausia lėlė, dar neišpakuotas papuošalų 
gamybos rinkinys, o ant paties dugno matėsi šokdynė. 

— Atleisk, pogo šokdynės neturiu, bet iš Ramso paėmiau ke- 
lias senas lazdas ir beisbolo kamuoliukų. 

— Ak, ačiū tau, dėdė Benai! — apsidžiaugė Kim ir, pasekusi 
Trevio pavyzdžiu, jį apsikabino. 

— Jei būčiau žinojęs, kad taip apsidžiaugsi, būčiau nupirkęs 
tau ponį. 

Kim akys išsiplėtė kaip lėkštės. 

— Tik neprasitark apie tai mamai, kitaip ji nudirs man kailį. 

Trevis tylėdamas žvelgė į savo naująjį dviratį. 

— Ar mokėsi juo važiuoti? — paerzino dėdė Benas. — Ar 
sugebi važinėti tik mažų mergaičių dviratukais? 

— Bendžaminai! — pasigirdo Kim mamos balsas, moteris iš- 
lindo pasižiūrėti, kas vyksta. 


Ponas Bertranas tebelindėjo viduje. Kiek buvo žinoma, jis nie- 

kada neišeidavo iš namų. „Tingi pajudinti durų rankeną“, — taip 
kartą pasakė Kim tėtis. 

Trevis metė į Kim dėdę labai rimtą žvilgsnį, tada šoko ant 
dviračio ir žaibišku greičiu nurūko už namo. Kai pasigirdo smar- 
kus trinktelėjimas, dėdė Benas suėmė ponios Merit ranką, kad ši 
nepultų vytis. 

Kitoje namo pusėje vėl pasigirdo kažkas panašaus į trenksmą, 
ir galiausiai pasirodė Trevis. Jis buvo dar murzinesnis, marškiniai 
dar labiau suplėšyti, o per viršutinę lūpą varvėjo kraujas. 

— Kas nors ne taip? — pasiteiravo dėdė Benas. 

— Viskas kuo puikiausiai, — atsakė Trevis, žiūrėdamas vyrui 
tiesiai į akis. 

— Tikras šaunuolis! — tarė dėdė ir stipriai patapšnojo Treviui 
per petį. Jis uždarė visureigio bagažinę. — Turiu grįžti į darbą. 

— O kur jūs dirbate? — suaugėlišku tonu pasidomėjo Trevis. 

— Esu teisininkas. 

— Ar tai gera profesija? 

Dėdės Beno akys sukibirkščiavo, bet jis nenusijuokė. 

— Pragyvenimui užtenka, nors yra savų privalumų ir trūku- 
mų. Gal ir pats galvoji tapti teisininku? 

— Man labiau patinka Tomas Džefersonas. 

— Vadinasi, pataikei ten, kur reikia, — šypsodamasis atsakė 
dėdė Benas ir atsidarė visureigio dureles. — Štai ką tau pasakysiu, 
mielas Trevi, — jei baigsi teisės studijas, užsuk pas mane. 

— Būtinai, pone, ir ačiū jums, — atsakė Irevis. 

Jis kalbėjo rimtai kaip suaugęs, bet žodžiai nuskambėjo juo- 
kingai, nes pats atrodė murzinas, plaukai prisivėlę visokių šapų, o 
ant veido ryškėjo mėlynės. 

Tačiau dėdė Benas nesijuokė. Ji pažvelgė į ponią Merit. 

— Geras vaikis, — pasakė jis. — Sveikinu. 


Ponia Merit apsikabino sūnų per pečius, bet šis išsisuko iš jos 

glėbio. Tikriausiai nenorėjo dėdės Beno akyse pasirodyti prisirišęs 
prie moters. 

Visi išlydėjo dėdę Beną akimis, tada Kim mama tarė: 

— Vaikai, eikite žaisti. Pakviesime jus vakarienės, o po to ga- 
lėsite gaudyti skrajojančius jonvabalius. 

— Taip, — pritarė ponia Merit. — Eikite žaisti. 

Atrodė, kad ji ne vienerius metus savo sūnui troško ištarti 
šiuos žodžius. 

— Ponas Bertranas mane mokys siūti, — paaiškino ponia 
Mertt. 

— Liuse, — tarė Kim mama. — Manau, turėčiau tau pasakyti, 
kad Bertranas išnaudoja tave kaip nemokamą darbo jėgą. Jis nori, 
kad kas nors sutvarkytų jo užuolaidas ir... 

— Aš suprantu, — atsakė Liusė Merit, — bet nieko tokio. 
Noriu išmokti kokio nors kūrybiško amato, tad tiks ir siuvimas. 
Kaip manai, ar jis parduotų man savo siuvamąją mašiną? 

— Manau, parduotų tau ir savo pėdas, nes jomis beveik nesi- 
naudoja. 

Liusė nusikvatojo. 

— Eime, — paragino Kim mama, — parodysiu, kaip į mašiną 
įverti siūlą. 

Porą savaičių Kim gyveno tikrame rojuje. Jiedu su Treviu leis- 
davo laiką drauge nuo pat ankstyvo ryto iki vėlaus vakaro. 

Trevis ir pats įprato linksmintis ir žaisti, lyg tai būtų jo pri- 
gimtinis pašaukimas, o Kim mama tikėjo, kad būtent taip ir yra. 

Kol jiedu žaisdavo lauke, name abi moterys ir ponas Bertra- 
nas kalbėdavosi ir siūdavo. Liusė Merit senovine siuvamąja mašina 
„Bernina“ sutaisė visas namuose buvusias užuolaidas. 

— Kad daugiau už jas gautų parduodamas, — sumurmėjo 
Kim mama. 

Liusė nusipirko medžiagos ir vonios kambariams bei virtuvei 


pasiuvo naujas užuolaidas. 


— Juk moki jam nuomą, — bandė aiškinti Kim mama. — 
Neturėtum mokėti už užuolaidas. 

— Nieko tokio. Pinigų vis tiek nesutaupysiu. Randalas pasi- 
ims viską, ko nespėsiu išleisti. 

Ponia Oldridž žinojo, kad Randalas yra Liusės vyras, tačiau 
daugiau nieko apie jį nebuvo girdėjusi. 

— Norėčiau sužinoti, ką tai reiškia, — pasiteiravo ji, bet Liusė 
atsakė, kad ir taip jau per daug prišnekėjo. 

Atėjus vakarui, vaikai nenoriai pasukdavo į atskirus kamba- 
rius. Mamos juos nuprausdavo, pamaitindavo ir paguldydavo į lo- 
vas. O ryte vėl susitikdavo lauke. Kad ir kaip anksti stengdavosi 
atsikelti Kim, visada rasdavo vidiniame kieme jos laukiant; Trevį. 

Vieną vakarą Trevis pareiškė: 

— Aš sugrįšiu. 

Kim nesuprato, ką jis nori pasakyti. 

— Nors išvyksiu, bet sugrįšiu. 

Ji nieko neatsakė, nes nenorėjo įsivaizduoti, kaip viskas bus be 
jo. Jiedu drauge karstėsi po medžius, malėsi po purvynus, važinėjosi 
dviračiais. Kim mėtydavo kamuoliuką, o Trevis atmušinėdavo jį per 
visą sodą. Kim jaudinosi, kai išsinešė į lauką vieną iš savo mėgsta- 
miausių lėlių. Berniukams lėlės nepatiko. Bet Trevis pažadėjo pa- 
statyti jai namą — taip ir padarė. Jis surentė namą iš pagaliukų ir 
lapų, o Kim išklojo samanomis viduje pastatytą lovelę. Kol Trevis 
konstravo namelio stogą, Kim iš rinkinyje buvusių plastikinių ka- 
roliukų pagamino du vėrinius. Trevis šypsojosi, kai vieną vėrinį ji 
užkabino jam ant kaklo, ir nenusiėmė jo kitą rytą. 

Kai būdavo per karšta judėti, jie išsitiesdavo pavėsyje ant že- 
mės ir pakaitomis garsiai skaitydavo „Alisą“. Kim nebuvo tokia 
gera skaitovė kaip Trevis, bet jis nė karto nepasiskundė. Jeigu jai 
užkabino koks žodis, jis padėdavo. Jis buvo jai sakęs, kad yra puikus 
klausytojas, ir nemelavo. 


Kim žinojo, kad Treviui dvylika metų ir jis vyresnis, bet am- 

žiaus skirtumo nesijautė. Kai kalba pasisukdavo apie mokslus, jis 
imdavo šnekėti kaip suaugęs. Trevis išdėstė jai visą buožgalvio gy- 
venimo ciklą ir papasakojo viską apie kokonus. Paaiškino, kodėl 
mėnulis būna skirtingos formos ir dėl ko žiema keičia vasarą. 

Nors Trevis ir buvo labai išprusęs, jam nė karto nebuvo tekę 
svaidyti akmenėlių ežero paviršiumi. Prieš atvykdamas į Ediliną, 
nė karto nebuvo įsiropštęs į medį. Niekada nebuvo nusibrozdinęs 
alkūnės. 

Todėl jie ėmėsi mokyti vienas kitą. Nors jam buvo dvylika, o 
Kim — tik aštuoneri, kartais ji tapdavo jo mokytoja ir jai tai patiko. 

Viskas baigėsi lygiai po dviejų savaičių. Kaip buvo įpratusi, vos 
prašvitus, užsimiegojusiomis akimis Kim išbėgo pro galines duris į 
kiemą ir pasileido link kito sparno, kuriame gyveno Trevis su mama. 

Tačiau tą rytą, nesutikusi kieme laukiančio Trevio, Kim supra- 
to, kad kažkas ne taip. Emė belsti į jo duris, šaukti vardu — jai visai 
nerūpėjo, kad prikels visus namus. 

Prie jos pribėgo vien chalatą vilkinti, į šlepetes įsispyrusi mama. 

— Kimberle! Ko čia taip šauki? 

— Kuryra Irevis? — tramdydama ašaras griežtai paklausė Kim. 

— Gal nusiraminsi? Tikriausiai jie dar miega. 

— Ne! Kažkas atsitiko. 

Mama padvejojo ir paklibino durų rankeną. Durys atsivėrė. 
Viduje nieko nebuvo — nesimatė nė ženklo, kad kas nors čia buvo 
apsistojęs. 

— Pabūk čia, — paprašė mama. — Aš išsiaiškinsiu, kas vyksta. 

Ji nuskubėjo į namo priekį, bet ponios Merit automobilio ten 
nerado. Buvo dar per anksti trikdyti poną Bertraną, tačiau jai labai 
rūpėjo, kur yra ponia Merit ir jos sūnus, todėl nesivaržydama žengė 
į vidų. 

Rado Bertraną miegantį ant sofos, ir tai tik patvirtino spė- 
liones, kad jis nelipdavo laiptais miegoti į antrą aukštą. Jis iškart 
atsikėlė, nes labai mėgo dalytis naujausiais gandais. 


— Brangioji, — tarė Bertranas, — jie išlėkė antrą nakties. Jau 
buvau įmigęs, bet Liusė mane pažadino. Norėjo pasiteirauti, ar gali 
nusipirkti tą seną siuvamąją mašiną. 

— Tikiuosi, atidavėte ją nemokamai. 

— Beveik. Paprašiau vos penkiasdešimties dolerių. 

Ponia Oldridž nusivaipė. 

— O kurjie išvyko? Kodėl išskubėjo vidury nakties? 

— Liusė man pasakė tik tiek, kad kažkas paskambino ir pra- 
nešė, jog grįžta jos vyras, todėl jai reikėjo sprukti. Ji minėjo, kad 
privalo sugrįžti greičiau UŽ jį. 

— Tačiau kur ji išvyko? Noriu jai paskambinti ir įsitikinti, ar 
viskas gerai. 

— Ji prašė nebandyti su ja susisiekti, — tarė Bertranas ir paty- 
liukais pridūrė: — Ji nenori, kad kas nors sužinotų, jog jie čia buvo. 

— Negerai, — tarė ponia Oldridž ir atsisėdo ant sofos, pas- 
kui staiga pašoko. — Jergutėliau! Kim širdis bus sudaužyta. Taip 
bijau jai pranešti šią žinią. Ji siaubingai nusimins. Kim dievina tą 
berniuką. 

— Jis išties mielas, — pritarė Bertranas. — Oda kaip por- 
celianas. Tikiuosi, jos nesugadins degindamasis saulėje. Manau, ir 
mano oda tokia puiki dėl to, kad visą gyvenimą saugojausi saulės 
spindulių. 

Ponia Oldridž suraukusi antakius išėjo ieškoti Kim, kuriai 
turės pranešti, kad jos draugas išvyko ir ji tikriausiai jo daugiau 
niekada nebepamatys. 

Kim šią Žinią priėmė geriau, nei spėjo jos mama. Nebuvo nei 
įniršio priepuolių, nei ašarų — bent jau ji jų nematė. Tačiau po 
kelių savaičių Kim atsigavo. 

Mama ją nusivežė į Viljamsbergą, kur jos nusipirko rėmelius 
vienintelei Kim ir Trevio nuotraukai. Joje Kim su Treviu stovi prie 
savo dviračių — abu murzini, bet plačiai besišypsantys. Prieš pat 


poniai Oldridž nuspaudžiant užraktą, Irevis užmetė Kim ant pečių 

ranką, o ši apsikabino jį per liemenį. Tai buvo nuostabi nuotrauka, 
kuriai labai tiko Kim išrinkti rėmeliai. Ji pasistatė nuotrauką prie 
savo lovos, kad galėtų į ją žiūrėti prieš užmigdama ir iš karto išvystų 
atsikėlusi ryte. 

Praėjus mėnesiui po Trevio ir jo mamos išvykimo, Kim iškėlė 
sceną. Visa šeima prie stalo vakarieniavo, kai Ridas, jos vyresnysis 
brolis, staiga paklausė, ką jie darys su Trevio paliktu dviračiu. 

— Nieko, — atsakė Kim. — Nieko negaliu daryti per tą šuns- 
nukį Trevio tėvą. 

Visi ūmai nutilo. 

— Ką tu pasakei? — netikėdama savo ausimis sukuždėjo po- 
nia Oldridž. 

— Per tą šun... 

— Girdėjau, — nutraukė mama. — Neleisiu aštuonmetei ši- 
taip kalbėti mano namuose. Tuoj pat keliauk į savo kambarį! 

— Bet, mama, — suglumusi tarė Kim, tramdydama ašaras, — 
juk pati taip jį vadinai. 

Mama nieko neatsakė, tik parodė pirštu išeiti, bet dar nespė- 
jusi uždaryti paskui save kambario durų Kim išgirdo, kaip tėvai 
pratrūksta juoktis. 

Ji pasiėmė Trevio nuotrauką ir pažvelgė į jį: 

— Jei būtum čia, išmokyčiau tave keiktis. 

Atsidususi Kim išsitiesė ant lovos ir ėmė laukti, kol bus atsiųs- 
tas „pasikalbėti“ tėtis, kuris atneš jai valgyti. Tai jis buvo geradaris, o 
mama savo ruožtu užsiėmė auklėjimu. Kim atrodė neteisinga, kad ją 
baudžia už tai, jog pakartojo pačios mamos kelis kartus ištartą žodį. 

— Šunsnukiai tėvai! — suburbėjo Kim ir prisispaudė Trevio 
nuotrauką prie krūtinės. Ji niekada jo nepamirš ir niekada nesiliaus 


jo ieškojusi. 

Didžiulis kabinetas buvo įrengtas šešiasdešimt pirmo aukšto kam- 
pe. Pro dvi iki žemės įstiklintas jo sienas atsivėrė įspūdinga Niujor- 
ko panorama. Ant likusių dviejų sienų kabėjo dizainerio parinkti 
paveikslai, bet jie nieko nesakė apie paties savininko asmenybę. 
Kambario viduryje stovėjo palisandro stalas, prie kurio ant odinės 
kėdės plieniniais rėmais sėdėjo Trevis Maksvelas. Jis buvo aukštas, 
plačiapetis, simpatiškas juodbruvys. Sėdėjo palinkęs ties popieriais 
ir raukė antakius. 

Dar vienas prakeiktas susijungimas, mąstė Irevis. Jo tėvas nu- 
sipirko dar vieną įmonę. Nejaugi jo nuosavybės ir valdžios troški- 
mui nebus galo? 

Išgirdęs atsidarančias kabineto duris, Trevis nepakėlęs galvos 
paklausė: 

— Klausau, kas atsitiko? 

Barbara Pendergast — kurią jis vadino Pene, o visi likusieji 
ponia Pendergast, — dirstelėjo į jį ir nieko neatsakė. Ji nesiruošė 


taikstytis su kiekvieno prasta nuotaika. 

Trevį sutrikdė tyla ir, pakėlęs akis, jis išvydo Barbarą. Buvo 
dvigubai už jį vyresnė ir perpus mažesnė, bet visiems, išskyrus Tre- 
vį, kėlė neapsakomą baimę. 

— Atleisk, Pene, kas atsitiko? 

Dar prieš porą metų Penė dirbo jo tėvui. Jiedu abu pradėjo 
nuo nulio, kol galiausiai Randalas Maksvelas tapo vienu turtin- 
giausių vyrų pasaulyje. Kai į verslą atėjo Trevis, Penė nusprendė 
jam padėti. Kalbama, kad Randalo Maksvelo protestas buvo girdėti 
už šešių kvartalų. 

Penė dar kurį laiką patylėjo, norėdama suteikti savo praneši- 
mui svarumo. 

— Man skambino tavo mama. 

— Ji ką?! 

Įmonių susijungimas kaip mat išgaravo Treviui iš galvos ir jis, 
atsilošęs kėdėje, kelis kartus įkvėpė. 

— Arjai viskas gerai? — pagaliau paklausė. 

— Sakyčiau, net geriau nei gerai. Ji nori išsiskirti su tavo tėvu, 
nes sutiko vyrą, už kurio ketina ištekėti. 

Trevis sustingo praradęs žadą. Penė kaip visada vilkėjo savo 
nuobodų, bet prabangų kostiumėlį. Ant pakaušio buvo susirišusi 
plaukus ir žvelgė į jį pro skaitymo akinius. 

— Mano mama turėtų slapstytis ir stengtis niekam nekristi 
į akis. Kaip aš ją apsaugosiu, jei ji lenda į viešumą? Ir vaikščioja į 
pasimatymus? 

— Manau, tau vertėtų perskaityti šitą, — pasakė Penė ir pada- 
vė atšviestą laikraščio straipsnį. 

Straipsnis buvo iš Ričmondo laikraščio, jame rašė apie vaikų 
madų šou, vykusį Ediline, Virdžinijos valstijoje, kur gyveno, o tiks- 
liau kalbant, slapstėsi, jo mama. Trevis permetė straipsnį akimis. 
Jame aprašytas ištaigingas vakarėlis, kurį viena turtinga poniutė su- 
rengė savo dukrai, ir jo metu buvo demonstruojami Džekos Leiton 
kurti drabužiai. Trevis pakėlė akis į Penę. 

— Kuriuos pasiuvo Liusė Kuper, — tarė jis ir padėjo atšviestą 
lapą ant stalo. — Ne taip jau ir blogai — Kuper yra netikra jos pa- 
vardė, be to, nėra ir nuotraukos. 

— Ne taip jau ir blogai, jei tavo tėvas nesugalvos ir vėl jos ieš- 
koti, — pasakė Penė. — Ją visiškai išdavė jos aistra siuvimui. 

— Ką dar mama sakė? 

— Nieko, — atsakė Penė. — Tik tiek. 

Ir atsivertusi savo bloknotą patikslino: 

— Štai jos citata: „Perduok Treviui, kad noriu išsiskirti, nes 
ketinu ištekėti.“ Taip pasakiusi, ji padėjo ragelį. Juk Žinai, jai atrodo, 
kad visas pasaulis sukasi apie tave — jos brangųjį sūnų. 

— Mano vienintelė besąlyginė meilė, — puse lūpų šypsoda- 
masis tarė Trevis. — O neišdavė, už ko ruošiasi tekėti? 

Penė metė į jį rūstų žvilgsnį. Trevis žinojo, kad jo mama po- 
nios Pendergast atžvilgiu visą laiką buvo nusiteikusi priešiškai. 
Daugybę metų Randalas palikdavo savo žmoną ir vaiką namuose, 
tačiau niekur nevažiuodavo be Penės. 

— Žinoma, ji man to neišdavė, — paaiškino Penė. — Bet štai 
kaip atsakyčiau į tavo klausimą: nemanau, kad tavo motina buvo 
tokia kvai... e, nenuovoki, jog atskleistų naujajam savo vyrui, už ko 
yra ištekėjusi. Todėl nemanau, kad būsimas jos vyras kėsinasi į jos 
pinigus. 

— Turi omenyje pinigus, kuriuos ji pavogė iš tėvo, ar pinigus, 
kuriuos gaus skyrybų atveju? 

— Kadangi netikiu pasakomis, sakyčiau, kad kalba eina apie 
tris kablelis du milijono, kuriuos pavogė. 

— Atidžiai stebiu jos sąskaitas ir pastaruoju metu jose nebuvo 
jokių žymesnių pakitimų. Tiesą sakant, — su pasididžiavimu kal- 
bėjo Trevis, — mama jau keletą metų išsilaiko pati. 

— Kalbi apie pajamas, kurias ji gauna dirbdama su šimto 
tūkstančių dolerių vertės įranga ir medžiagomis, įsigytomis iš pa- 
sisavintų pinigų? 

Trevis nutildė Penę žvilgsniu. 

— Aš viskuo pasirūpinsiu, — pasakė jis, bet net ir tardamas 
šiuos žodžius baiminosi dėl galimos ateities. 

Jo tėvas skyrybas pavers tikru karu. Ir net jeigu jo žmona at- 
sisakytų teisių į jo turtą ir grąžintų visą pasisavintą sumą — kurios 
pusė teisiškai priklausė jai, nors tėvui tokie pinigai tebuvo skati- 
kai, — jis vis tiek imtųsi visų priemonių ir paverstų savo Žmonos 
gyvenimą pragaru. Prieš ketverius metus Trevis su tėvu susitarė, 
kad šis paliks Liusę ramybėje, jei pas jį ateis dirbti sūnus. Tėvas jos 
neieškos ir nemaišys žemės su dangumi, o net jei ir suras, negalės 
jos kankinti. Kad visa tai virstų tikrove, Treviui tiesiog reikėjo par- 
duoti savo sielą velniui, t. y. savo tėvui. 

— Dar kas nors? — pasiteiravo jis Penės. 

— Šį vakarą su tavimi norėtų papietauti ponas Šeperdas. 

Trevis suniurzgė. Jis buvo atsakingas už teisinę pono Šeperdo 
įmonės išpirkimo iš bankroto pusę. O tas vyrukas savo verslą pra- 
dėjo prieš trisdešimt metų, todėl vakarienė nebus smagi. 

— Po tokios dienelės padėti tėčiui nusipirkti dar vieną įmonę 
bus tikras malonumas, — tarė jis. 

— Gal galėčiau kaip nors pagelbėti? — su užuojauta paklausė 
Penė. 

— Niekaip. Ne! Pala! O kartais šiandien aš neinu į pasima- 
tymą? 

— Leslė. Bus jau trečias tavo atšauktas pasimatymas iš eilės. 

— Paskambink... 

— Taip, žinau. Į „Tiffany“. 
lintį straipsnį negalėjo sutramdyti šypsenos. Su Edilinu jam siejo- 
si pačios laimingiausios gyvenimo akimirkos, štai dėl ko ir mama 
pasirinko šį miestuką. Kimberlė, pagalvojo jis, ir jį užliejo ramybė. 
Treviui tuo metu buvo dvylika, o jai — tik aštuoneri, bet Kim jį 

išmokė visko. Tuomet Trevis pats to dar nesuprato, tačiau jo vai- 
kystė prabėgo tartum kalėjime. Jam neleisdavo žaisti su kitais vai- 
kais, žiūrėti televizoriaus, jis nebuvo perskaitęs nė vienos grožinės 
literatūros knygos. Lyg būtų gyvenęs urve ar praėjusiame amžiuje. 
Kol nesusipažino su Kim, mąstė Trevis. Gyvenimo džiaugsmo ku- 
pinos Kim. Ant stalo stovėjo žalvarinė lentelė — vienintelis asme- 
ninis daiktas visame kabinete. Ant jos buvo parašyta: O Aš MOKU 
SMAGINTIS. AR NORI, KAD IR TAVE PAMOKYČIAU? Kim jam pasakyti 
žodžiai. Žodžiai, kurie pakeitė viską. 

Penė jį stebėjo. Ji buvo vienintelis žmogus, kuriuo Trevis pasi- 
tikėjo, todėl galėjo atskleisti tiesą apie savo gyvenimą. 

— Man užsakyti lėktuvo bilietus ar norėsi važiuoti? — tyliai 
paklausė ji. 

— Kur važiuoti? 

Ji nieko neatsakė, todėl Trevis pakėlė į ją akis. 

— Aš... — jis nežinojo, ką atsakyti. 

— Kol vakarieniausi, galiu nupirkti tau normalią mašiną, to- 
kią, kuria galima važiuoti gatvėmis, o tu susidėsi į lagaminą keletą 
normalių drabužių. Ir rytoj nuvažiuosi aplankyti savo motinos. 

Trevis vis dar nežinojo, kaip pasielgti. 

— Leslė... — ištarė jis. 

— Nesijaudink. Nupirksiu jai tiek deimantų, kad ji nieko ne- 
klausinės. 

Penei Leslė nepatiko, bet jai nepatiko nė viena mergina, su 
kuria susitikinėjo Trevis. „Jei gali ją papirkti, vadinasi, tai nėra tikra 
meilė“, — kelis kartus pakartojo ji. Penė norėjo, kad jis, kaip ir jo 
tėvas, susirastų moterį, mylinčią šeimą labiau nei kurios nors par- 
duotuvės prekes. 

— Gerai, — nusileido Trevis. — Perduok šitą susijungimą 
tvarkyti Foresteriui. 


— Tačiau jis ne... 

— Nesugebės? — nutraukė Trevis. — Aš tai žinau, bet jis — 
"nežino. Galbūt jis susimaus ir tėvas atleis tą ambicingą pašlemėką. 

— Tačiau jei jam pavyks, tėvas atiduos jam tavo darbo vietą. 

— O dar sakei, kad netiki pasakomis, — išsišiepė Trevis. — 
Gerai, tai kur vyks susitikimas? 

Ji pasakė laiką ir adresą. 

Trevis atsistojo ir nužvelgė stalą, galvodamas tik apie viena — 
susitikimą su motina. Prabėgo tiek daug laiko. Jis nesvarstydamas 
pasičiupo žalvarinę lentelę su Kim žodžiais ir įsimetė į kišenę. Vėl 
pasižiūrėjo į Penę. 

— O ką tu vadini „normalia“ mašina? 

Išeidama ji šyptelėjo, nors šypsodavosi itin retai: 

— Palauk ir pamatysi. 

Tą vakarą apačioje Trevio laukė limuzinas su vairuotoju. Jis 
nuvežė jį iki Trevio namų, kur jam duris atidarė durininkas ir pa- 
laikė atvažiavusio lifto duris. Tačiau Trevis niekam nepratarė nė 
žodžio. 

Jam priklausė butas pačiame viršuje, iš kurio atsivėrė nuosta- 
būs vaizdai. Interjerą kūrė ta pati dizainerė, kuri įrengė ir jo kabine- 
tą, todėl ir čia pademonstravo savo skonio suvokimą. Sienos nišoje 
stovėjo antikvarinė Budos statula, o kambarys buvo apstatytas juo- 
dos odos baldais. Trevis stengdavosi čia praleisti kuo mažiau laiko, 
todėl buto išvaizda jo visiškai nedomino. 

Bute buvo tik vienas kambarys, kur jis laikė asmeninius daik- 
tus — ten Trevis ir patraukė. Anksčiau tai buvo sieninė spinta, bet 
Trevio nurodymu joje įrengtos stiklinės lentynos. Taip buvusioje 
spintoje jis įsirengė rakinamą kambariuką, kuriame laikė visus savo 
trofėjus, apdovanojimus, padėkas, susijusius su Kim vadinamomis 
„smagybėmis“. | 

Praleidęs porą savaičių su mažąja padūkėle Kim, Trevis įsi- 
drąsino pasipriešinti tėvui. Nors tai padaryti bandė ir jo mama, jos 
švelni prigimtis negalėjo atremti tokio žmogaus kaip jos vyras. 


Tačiau Trevis sugebėjo už save pakovoti. Kai po pažinties su 
Kim pirmą kartą pasimatė su tėvu, jis pareikalavo ne tik akademi- 
nio, bet ir fizinio lavinimo. Randalas Maksvelas nepatikliai pažvel- 
gė į berniuką ir suprato, kad šis tikrai nenusileis. Todėl jam buvo 
nusamdytas mokytojas. 

Kaip Liusė ir sakė, jos sūnus buvo apsigimęs sportininkas. 
Pačiam Treviui sportas buvo fizinė iškrova po sekinančio protinio 
darbo, ir kai jis išmokdavo viską, ką galėdavo pasiūlyti vienas tre- 
neris, jam iš karto nusamdydavo kitą. Baigęs mokyklą, Trevis buvo 
įvaldęs keletą kovos menų. Jo nosis jau buvo lūžusi du kartus: vieną 
kartą per boksavimąsi, o kitą kartą jam koja į veidą įspyrė instruk- 
torius. 

Tėvas norėjo, kad sūnus ir toliau mokytųsi pagal koledžo pro- 
gramą, bet Trevis pažadėjo, kad sulaukęs reikiamo amžiaus išvyks 
ir niekada nebesugrįš. Tuo metu namuose dar gyveno mama. Ji gy- 
veno tokį patį atsiskyrėlišką gyvenimą kaip ir Trevis, nors niekada 
ir nebuvo bendrauti mėgstanti asmenybė. 

Trevis mokėsi Stanforde, tada perėjo į Teisės mokyklą Har- 
varde, bet gyvenimo džiaugsmą jis atrado tik ištrūkęs iš namų ka- 
lėjimo. Vaikiną traukė sportas, ir ne bet koks, o ekstremalus. Jis iš- 
bandė viską: šuolius iš lėktuvo, iš malūnsparnio ant apsnigtų kalnų, 
nardymą nuo uolų į vandenį. | 

Nors išlaikė kvalifikacinį teisės laipsnio egzaminą, visiškai ne- 
ketino leisti savo dienų biure. Trevis nepakluso net ir tėvo reikalavi- 
mui dirbti jam. Įtūžęs tėvas uždarė sūnaus patikos fondą, ir tuomet 
Trevis įsidarbino kaskadininku Holivude. Jam tekdavo filmuotis 
net apimtam liepsnų. 

Kai tėvas pamatė, kad jo planas žlugo ir sūnus nepuolė prieš 
jį ant kelių, jis nusprendė imtis žmonos. Vieną kartą mamai pasi- 
taikė proga perimti savo vyro verslo sandorį. Sekundę padvejojusi, 


ji persivedė į savo sąskaitą 3,2 milijono dolerių. Paskui per dešimt 

minučių susikrovė lagaminą, sėdo į vieną iš vyro automobilių ir 
išvyko. 

Randalas sūnui pareiškė, kad paliks mamą ramybėje, jei šis 
liausis mėginęs nusižudyti ir ateis dirbti pas savo tėvą. 

Dėl mamos Trevis buvo pasiruošęs padaryti bet ką, todėl jis 
paliko Los Andželą, persikraustė į Niujorką ir pradėjo dirbti tėvui. 
Tačiau radęs laiko patiriamą stresą Trevis išliedavo užsiimdamas 
pavojingu sportu. 

Jis apžvelgė kambaryje išdėliotus trofėjus, medalius ir suve- 
nyrus. Ant sienos už lentynų kabėjo daugybė įrėmintų nuotraukų. 
Monte Karlo lenktynės. Jautėsi laimingas, nors jo veidas buvo pur- 
vinas ir aptaškytas pergalės šampanu. 

Čia taip pat stovėjo įsimintinesnių jo triukų Holivudo fil- 
muose nuotraukos: ugnis, sprogimai ir šuoliai nuo pastatų. Greta 
sportines akimirkas įamžinusių fotografijų buvo ir nuotraukų su 
moterimis. Kino žvaigždės, aukštuomenės damos, padavėjos. Trevis 
visas vertino vienodai. Jam patiko gražios moterys ir visiškai nerū- 
pėjo, kur jos buvo gimusios ar ką veikė gyvenime. 

Jis uždarė duris, trumpam į jas atsirėmė ir apsidairė. Šiais me- 
tais Treviui sukaks trisdešimt, ir jis jau spėjo pavargti nuo tokio 
gyvenimo. Pavargo nuo tėvo kontrolės, uždirbinėti pinigus žmogui, 
kuris ir taip buvo jų pertekęs. 

Mama teisingai pasielgė, kai nuo jo pabėgo ir pasislėpė, bet 
Trevis žinojo, kad ji jaučia siaubingą kaltę, nes ją gina sūnus. Tačiau 
žvelgiant jo akimis, ji visą gyvenimą saugojo jį, savo sūnų, todėl 
Trevis buvo mamai skolingas. 

Šią akimirką Treviui labiausiai nerimą kėlė mintis, kad mama 
nori ištekėti vien tam, jog išlaisvintų savo sūnų. Jis baiminosi, kad. 
galbūt mamą palaužė kaltė ir ji nusprendė išsiskirti tik trokšdama 
suteikti sūnui nepriklausomybę. 


Tačiau Trevis žinojo, kad mama nė neįsivaizduoja, ką reiškia 

skyrybos su Randalu Maksvelu. Pavadinti šį žmogų megailestingu 
būtų per daug švelnu. 

Kita vertus, Trevis neapsakomai ilgėjosi savo gyvenimo. Nors 
pastarieji ketveri metai jį visiškai išsekino, prieš išrūkdamas jis nu- 
sprendė įsitikinti, jog naujoji mamos santuoka nebus tokia nelai- 
minga kaip pirmoji. 

Trevis išėjo iš trofėjų kambario ir jį užrakino. Jis vienintelis 
žinojo spynos kodą, ir nė viena jo merginų nebuvo tos patalpos 
mačiusi. 

Nuėjęs į miegamąjį — sterilų beveidį kambarį, — patraukė 
prie spintos. Vienoje pusėje buvo sukabinti darbo kostiumai, kito- 
je — sportiniai drabužiai. Pačiame gale kabėjo rūbai, kuriuos Penė 
vadino „normaliais“: džinsai, marškinėliai ir odinis švarkas. Po kelių 
sekundžių jie jau gulėjo kelioniniame krepšyje. 

Trevis nusirengė iki trumpikių ir veidrodyje nužvelgė savo 
kūną. Šis beveik neturėjo riebalinio sluoksnio, nes vyras intensyviai 
sportavo ir stengėsi palaikyti tvirtus raumenis. Tačiau jo oda buvo 
nusėta nudegimų, punkcijų ir operacijų randais. Jau nebegalėjo su- 
skaičiuoti, kiek sykių buvo susilaužęs šonkaulius, o po plaukais buvo 
randas, paliktas pralėkusio plieno gabalo, kuris jo vos neužmušė. 

Po kelių minučių Trevis jau buvo persirengęs ir pasiruošęs va- 
karienei su žmogumi, kuriam reikėjo patvirtinimo, kad jo nuo nu- 
lio pradėtas verslas nežlugs. Trevis žinojo, jog iš tiesų šiam Žmogui 
tereikia peties, ant kurio galėtų išsiverkti. Jis atsiduso ir žengė pro 


buto duris. 
Buvo aštunta vakaro, Trevis jau kelias valandas sėdėjo prie auto- 


mobilio vairo ir važiavo į Ediliną. Penė jam nupirko seną BMW. 


Variklis dirbo švariai, bet vos traukė šimtą kilometrų per valandą. 

Akivaizdu, kad tokiu būdu Penė pasistengė apsaugoti Trevį nuo 
leistino greičio viršijimo. Į daiktinę ji buvo įdėjusi pluoštą šimtinių, 
ir šis poelgis privertė jį nusišypsoti. Jei Trevis pasinaudotų kreditine 
kortele, tėvas atsektų, kur jis lankėsi. Jis puikiai žinojo, kad tėvas 
akylai jį stebi. Viena yra atsiskaitinėti kortele Paryžiuje, bet visai 
kas kita savo finansinėje ataskaitoje įrašyti Edilino miestuką. 

— Tik kol mama bus visiškai saugi, — garsiai ištarė jis ir per- 
jungė Žemesnę pavarą. 

Trevis būtų įsižeidęs, jei Penė būtų nupirkusi jam mašiną su 
automatine pavarų dėže. Bet ji taip nepasielgė ir paliko jam gali- 
mybę pasismaginti! 

Vos taip pagalvojęs, prisiminė vakarykštį susitikimą. Buvo ne- 
lengva guosti vyrą, kuriam greitai sukaks septyniasdešimt. Tačiau 
Trevis žinojo, kad jei to nepadarys jis, nepadarys niekas kitas. Tė- 
vas dažnai su panieka kartodavo, jog Trevis neturi ryklio širdies. 
Taip jis norėjo įžeisti sūnų, bet Trevis šiuos žodžius priimdavo kaip 
komplimentą. 

Jam pavyko užbaigti vakarienę vienuoliktą. Trevis norėjo išsi- 
miegoti, nes ketino anksti ryte važiuoti į Ediliną. 

Tačiau kai jis jau buvo pasirengęs sėsti prie vairo, suskambo 
mobilusis telefonas. Jo ieškojo tėvas. Nors buvo šeštadienis, septin- 
ta valanda ryto, tėvas jau buvo darbe. 

— Kur tu esi? — griežtai paklausė Randalas Maksvelas. 

— Išvykstu iš miesto, — tokiu pat šaltu tonu atkirto Trevis. 

— Foresteris nesusitvarkys su šia sutartimi. 

— Bet juk tu jį pasamdei. 

— Jis puikiai gliaudo buhalterines užduotis ir moka padlai- 
žiauti klientams. Jis jiems patinka. 

— Tuomet galės palaikyti jų rankas, kai praneš, kad jų verslui 
atėjo galas, — atšovė Trevis. — Turiu eiti. 


— Kur šį kartą susirengei? — burbtelėjo Randalas. 

— Perversk sporto puslapius. 

— Jei tave užmuš, — pradėjo Randalas, — aš... 

— Ką tada darysi, tėti? Neateisi į mano laidotuves? 

— Pasisveikinsiu su tavo mama. 

Trevis akimirksniu suakmenėjo. Kodėl tėvas prabilo apie ją 
būtent dabar? Nejaugi jis ką nors nugirdo? Juk jo dėmesio negalėjo 
patraukti straipsnis Ričmondo laikraštyje, kuriame buvo paminėta 
Liusė Kuper, ar ne? 

Trevis nusprendė elgtis įžūliai: 

— Iš pat ryto traukiesi sunkiąją amuniciją. Tikriausiai kažko 
baisiai užsigeidei. 

— Noriu, kad peržiūrėtum sutartį. Kažkas ten ne taip, bet nie- 
kaip nerandu kas. 

Trevis tikėjo, kad jo tėvo instinktai niekada nepaveda. Jei jis 
nujautė, kad kažkas ne taip, vadinasi, taip ir buvo. Per pastaruosius 
ketverius metus Trevis šimtus kartų norėjo nuraminti tėvą, kai šis 
įtarinėdavo galimą apgaulę. Trevio neapleido nuojauta, kad jei šį 
kartą jis susimaus, tėvas nutrauks jų velniškąją sutartį. Bet drauge 
jis žinojo, jog tai neįmanoma. 

Randalas pastebėdavo, kai imdavo per daug spausti savo sūnų: 

— Skirk šį rytą man ir galėsi pasiimti porą savaičių atostogų. 

Trevis tylėjo ir mąstė, kad jo tėvas per gerai jį pažįsta. Bet 
Randalas Maksvelas visą laiką mokėjo perprasti žmones. Prieš dau- 
gybę metų jis teisingai pasirinko panelę Liusę Džeinę Trevis, kuri 
taip jo bijojo, kad sutikdavo daryti viską, ko tik jis paprašydavo. 

— Galėsi pašiimti tris savaites atostogų, — neatlyžo Randa- 
las. — Tiek laiko užtruks sutvarkyti sandorį. Tik išsiaiškink, kaip 
jie bando mane apmauti su šia sutartimi, ir tu laisvas. 

Trevis mažiausiai norėjo palikti tėvą įpykusį ir įtarų. Savo įtūžį 
jis galės išlieti vėliau, kai padės mamai skyrybų procese. 


— Atsiųsk man tą sutartį, — nusileido jis. 

— Prie tavo durų jau stovi žmogus, — atsakė Randalas. 

Nors Trevis ir nematė, tačiau jautė pergalingą tėvo šypseną. 
Šiam žmogui svarbiausias dalykas gyvenime buvo pergalė. 

Treviui ištrūkti pavyko tik antrą po pietų. Jis norėjo paskam- 
binti mamai ir pranešti, kad atvyksta, bet neturėjo ryšio kortelės, o 
iš abonento skambinti nedrįso. 

Jis išvyko vos baigęs narplioti sutartį. Paskambino tėvui iš au- 
tomobilio. 

— Tas senis toks pats sukčius kaip ir tu, — pasakė Trevis. — 
Paskutinis paragrafas du šimtai dvyliktajame puslapyje, kur rašoma, 
kad jei tu nesutinki su jo sąlygomis, vadinasi, nevykdai prievolės, 
todėl įmonė vėl tampa jo nuosavybe. 

— Sąlygomis?! — suriko Randalas. — Kokiomis dar są/ygo- 
mis?! Apie ką jis ten kalba? 

— Visiškai nenutuokiu. Turėsi pats paklausti senio Hardren- 
džerio. 

— Tu turėsi... 

— Ne, neturėsiu, — nutraukė jį Irevis. — Liepk Foresteriui 
išsiaiškinti, ko tas senis nori. Arba užsiundyk ant jo Penę. Bet ką, 
tik ne mane. Pasimatysime po trijų savaičių, — atsisveikino jis ir 
padėjęs ragelį pridūrė: — Arba ne. 

Treviui buvo sunku įsivaizduoti net galimybę ištrūkti iš tėvo 
priespaudos. Jei jo mama iš tiesų sukauptų pakankamai drąsos ir su 
juo išsiskirtų, Trevis būtų laisvas. 

Tokia mintis jį privertė šypsotis didžiąją kelio į Ediliną dalį. 

Buvo šeštadienis, aštunta valanda vakaro, ir miestelis rodėsi iš- 
miręs. Visos parduotuvės uždarytos, nebuvo nė vienos krautuvėlės, 
dirbančios vis parą, niekas nevaikštinėjo vedžiodamas šunį. Mies- 
tukas, jo nuomone, atrodė visai šiurpiai ir priminė pigų mokslinės 
fantastikos filmą apie ateivių pagrobtus miestelio gyventojus. 

Buvo nelengva surasti Oldridžų kelią, bet kai galiausiai išvy- 


do ženklą, išsišiepė dar plačiau. Jis žinojo, kad Kim čia negyvena, 
tačiau prie šio kelio paveldėtame Oldridžų name gyveno jos gi- 
minaičiai. 

Bet jis važiavo visai ne į Oldridžų namus. Mama nuomojo- 
si būstą pas ponią Oliviją Vingeit, gyvenančią už Kim pusbrolio 
namo. Iš pradžių Trevis planavo atvykti po pietų ir pasimatyti su 
mama. Jis nenorėjo, kad kas nors sužinotų, kas ji tokia ir kas jis pats 
toks, todėl ketino pasistatyti automobilį kelkraštyje ir paskambinti 
jai numeriu, kurį Penė šįryt atsiuntė. Susitikęs ir įsitikinęs, kad vis- 
kas gerai, jis susirastų viešbutį. 

Savo plano Trevis nepakeitė, bet jis susivėlino ir nenorėjo, kad 
mama vaikščiotų patamsiais viena. Reikėtų susitikti su ja arčiau 
namų. 

Taip mąstydamas Trevis važiavo trijų juostų keliu, kai staiga 
priešais automobilį išdygo aukštas paauglys. Jis išlindo iš už krū- 
mų apsivilkęs ryškia geltona liemene su atšvaitais ir laikė rankoje 
žibintuvėlį. Staigiai numynęs stabdžius, Irevis padėkojo už puikią 
reakciją patirčiai, įgytai lenktynių metu. 

Kažkas pabarbeno į langą, ir Trevis išvydo kitą vaikį, prašantį 
nuleisti mašinos langą. 

— Gal taip nelėkite, pone? — tarė berniukas. — Čia pilna 
vaikų, be to, žmonės jau išvyksta. Pasistatykite mašiną štai ten, prie 
fordo pikapo. 

— Pasistatyti mašiną? — nustebo Trevis. — Neplanavau... 

Jis nutilo, nes nenorėjo atskleisti savo ketinimų. Už kairėje 
esančių medžių išgirdo sklindančią muziką ir pamatė šviesas. Atro- 
do, kažkas surengė vakarėlį. Irevis jau norėjo apsisukti ir išvažiuoti, 
bet pastebėjo už savęs kitą automobilį. Jei apsisuktų, atkreiptų į 
save per daug dėmesio. 

— Jei dar kiek pastovėsite, visi išvažiuos. Jau praleidote vestu- 


vių tortą, — toliau kalbėjo vaikis. 

— Gerai, žinoma, — atsakė Trevis ir pasistatė automobilį prie 
visureigio. Vestuvės, pagalvojo jis ir nevalingai nusivaipė. Nejaugi 
ištekėjo Kim? Šventė vyko Oldridžų namuose, todėl visko galėjo 
būti. 

Išlipęs iš BMW automobilio, jis prisidengė akis nuo kito au- 
tomobilio šviesų ir kartu paslėpė savo veidą. 

Greta visureigio stovėjo itin stambus vyras. Trevis būtų galėjęs 
lažintis, kad mašina nelegaliai patobulinta. Vyriškis žiūrėjo į Trevį 
lyg bandydamas suprasti, kas jis toks. 

— Esi iš nuotakos pusės? — paklausė jis atidarydamas dureles 
ir padėdamas išlipti savo nėščiai žmonai. 

— Kolinai! — sudraudė ji. — Juk tu ne tarnyboje, tad liaukis 
tardyti žmones. 

Moteris pažvelgė į Trevį. 

— Sveikas atvykęs į Ediliną, — pasakė ji, — ir prašau užeiti 
į vidų. Tikėkimės, kad dar liko šampano. Nors aš jo tai tikrai ne- 
gersiu. 

— Žinoma, dėkoju, — atsakė Irevis. 

Jiedu patraukė namo link ir stambusis vyras nužvelgė jį nuo 
galvos iki kojų. 

— Nuostabu, — sumurmėjo jis. 

Panašu, kad Trevis sukėlė įtarimų ne tarnyboje esančiam po- 
licininkui. Pro jį praėjo dar daugiau žmonių ir visi jį nužiūrinėjo. Ir 
tik tuomet Trevis suvokė, kad visi jo sutikti žmonės buvo pasipuošę, 
tik jis vilkėjo pilkus marškinėlius ir džinsus. 

Minutėlę Trevis svarstė, kaip pasielgti. Išeiti? Pasimatyti su 
mama rytoj? 

Kita vertus, visai įmanoma, kad jo mama taip pat dalyvauja . 
vestuvėse. Butų sunkoka tuo patikėti, nes mama visą laiką buvo tyli 
ir santūri moteris, bet vis dėlto. Visai tikėtina, kad čia yra ir vyras, 


už kurio ji ketina tekėti. 

Trevis įsivaizdavo, kad jiedu sėdi kamputyje susikabinę už 
rankų ir tyliai kužda vienas kitam į ausį visokias meilybes. Išties 
žavingas vaizdelis. 

Be to, galbūt čia dalyvauja ir Kim, aišku, jei ji pati nėra nuota- 
ka. Žinoma, jis jai nebeprisistatinės antrą kartą. Nebuvo matęs jos 
suaugusios ir prabėgo jau nemažai laiko. Ji buvo labai simpatiška 
mergaitė ir turėjo išaugti į gražią moterį. Jo atmintyje amžiams 
išliks vaizdas, kai ji rieda su dviračiu nuo kalno, o jos užnugaryje 
plevėsuoja kaštoniniai plaukai. 

Galbūt jam vertėtų persirengti tinkamesniais drabužiais ir už- 
eiti pasižiūrėti vestuvių. Tačiau nepasilikti. Tik pasižiūrėti ir išeiti. 


Trevis atsidarė automobilio bagažinę. 


— Kaip tau sekasi su naujuoju vaikinu, atrodo, Deivu? — sėsdama- 
si priešais Kim, paklausė Sara Niuland. 

Visi staliukai buvo padengti skirtingos spalvos staltiesėmis, 
kurias jaunoji vadino „Velykų spalvomis“. Muzikantai ilsėjosi, to- 
dėl didžiulė šokių aikštelė buvo tuščia. Virš jų galvų, prie palapinės 
viršaus, buvo pritaisytos smulkios sidabriškos lempelės, visur me- 
tančios gražius šešėlius. 

Saros dvynukams jau buvo suėję vieneri, tad jie leido laiką na- 
mie su aukle. Vestuvės buvo viena tų retų progų, kai jiedu su vyru 
Maiku galėjo ištrūkti iš namų. 

— Mums puikiai sekasi, — atsakė Kim. 

Ji vilkėjo tamsiai mėlyną suknelę su gilia keturkampe iškirpte 
ir klostuotu sijonu. Ją sukūrė Džeka, nuotaka ir jos geriausia drau- 
gė, o pasiuvo Liusė Kuper. 

— Manai, kad jūsų santykiai bus ilgalaikiai? — toliau domė- 
josi Sara. 

— Dar per anksti spėlioti, bet turiu vilties. O kaip einasi ju- 
dviem su Maiku? 

— Puikiai. Tik man nelabai sekasi jį pratinti prie gyvenimo 


namuose. Paprašiau, kad padėtų įrengti sodą. Žinai, ką jis padarė? 

— Neįsivaizduoju, ką tokiu atveju sugalvotų Maikas. 

— Jis išvijo ekskavatoriumi dirbus; vyruką, išmoko valdyti tą 
mašiną pats ir iškasė beveik vieno hektaro ploto juostą naujai tvo- 
rai. Kad būtum girdėjusi, kaip jis ir ekskavatoriaus savininkas rėkė 
vienas ant kito! 

Kim nusišypsojo: 

— Įdomu būtų tai pamatyti. Beveik visą savo laiką praleidžiu 
prekybininkų apsuptyje. Kuo daugiau su jais kalbu, tuo daugiau 
tenka pirkti. 

Sara pasilenkė į priekį ir sušnabždėjo: 

— O kaip sekėsi siūti suknelę su Liuse Kuper? 

— Aš jos taip ir nemačiau, — atsakė Kim. — Vienintelį pa- 
matavimą atliko Džeka. 

— Tačiau juk prieš porą minučių matei, kaip ji šoka su Dže- 
kos tėčiu? 

Kim su Sara buvo pusseserės, bendraamžės, drauge žaisdavo 
nuo vaikystės. Pastaruosius ketverius metus jos aptarinėjo keistą 
Liusės Kuper elgesį. Ji, vyresnė moteris, apsistojusi ponios Vingeit 
namuose, visą laiką vengė susitikti Kim. Žmonės ją matydavo tai 
maisto prekių parduotuvėje, tai vaistinėje ir netgi ponios Vingeit 
krautuvėlėje, bet vos pasirodydavo Kim, Liusė puldavo slėptis. Vie- 
nas jos pusbrolių nufotografavo ponią Kuper ir parodė nuotrauką 
Kim, bet šiai jos veidas nepasirodė pažįstamas. Kim niekaip nega- 
lėjo suprasti, dėl ko ta moteris jos vengia. 

— Juk negalėjau praleisti tokio reginio, tiesa? — atsakė 
Kim. — Kaip nepadoru. Nešvanku. Ypač netinkama jų amžiuje. 

— Tačiau ar tu matei Liusės veidą? 

— Ir taip, ir ne. Ji taip glaustėsi prie Džekos tėvo, kad man 
pavyko pamatyti tai akį, tai ausį. Reikia pasikviesti dailininką iš 
policijos, kad nupaišytų man visą jos portretą. 


Sara nusijuokė: 

— Man ji pasirodė laimingiausia moteris žemėje. 

— Ne, tokia atrodė Džeka. 

— Nuostabios vestuvės. O jos suknelė tiesiog dieviška! Jiedu 
su Trisu pribloškianti pora, ar ne? 

— Taip, — su pasididžiavimu pritarė Kim. 

Koledže jos su Džeka gyveno viename bute ir išliko geriausio- 
mis draugėmis net tada, kai Džeka persikėlė į Niujorką, o Kim — į 
Ediliną. Prieš keletą mėnesių Džeka atvyko į Ediliną vasarai pa- 
tapyti, bet susipažino su vietiniu daktaru, Kim pusbroliu Tristanu, 
kurį įsimylėjo ir šiandien su juo susituokė. 

— Kaip sekasi Ridui? — apie Kim brolį pasiteiravo Sara. 

Ridas savanoriškai pasiryžo pavaduoti Tristaną, kol šiam sugis 
lūžusi ranka, tačiau situacija pasikeitė ir jam tikriausiai teks perimti 
Triso darbą trejiems ateinantiems metams. 

— Ridas nešokinėja iš džiaugsmo, — atsakė Kim, — dar ne- 
pažinojau žmogaus, kuris tiek skųstųsi. Jis grasina įšokti į krovininį 
lėktuvą ir išskristi iš miestelio. 

— Bet juk jis taip nepasielgs, tiesa? Edilinui reikia turėti bu- 
dintį gydytoją. 

— Tiesa, — atsakė Kim. — Ridas taip nepasielgtų, nes turi 
stiprų atsakomybės jausmą. Tik būtų gerai, jei ši pareiga jam neat- 
rodytų kaip trejų metų nuosprendis. 

— Visi džiaugsis, kai Trisas sugrįš ir vėl taps mūsų daktaru. 

— Ypač moterys, — patikslino Kim ir jos abi nusijuokė. 

Daktaras Tristanas Oldridžas buvo išties dailus, malonaus 
charakterio vyras, nuoširdžiai besirūpinantis kitais žmonėmis. 

— Kas tas vyras, nenuleidžiantis nuo tavęs akių? — susidomė- 
jo Sara, žvelgdama už Kim. 

Kim atsisuko, bet visi veidai jai atrodė pažįstami. 

— Jis pasislėpė, vos atsisukai, — pasakė Sara. 


— O kaip jis atrodo? 

— Tipiškas aukštas tamsus gražuolis, — šypsodamasi apibū- 
dino Sara. — Atrodo, kad jo nosis kelis kartus sulaužyta, bet nuo to 
laiko, kai susipažinau su Maiku, man visi vyrai atrodo sulaužytomis 
nosimis. 

Saros vyras buvo kelių kovos menų meistras. 

— Ko gero, ten slaptas mano gerbėjas, — tarė Kim ir atsistojo. 

— Ar Deivas irgi čia? 

— Ne. Šiandien jis tiekia maistą vestuvėms Viljamsberge. 

— Tikriausiai tau labai sunku, — užjautė Sara. — Jis išvyksta 
kiekvieną savaitgalį. 

— Bet lieka namuose visą savaitę, — pridūrė Kim. — Savo 
namuose, ne mano. 

— Jei jau apie tai prakalbome, kaip tau sekasi įsirengti naująjį 
namą? — pasiteiravo Sara ir taip pat atsistojo. Nors ir prireikė ne- 
mažai pastangų, po gimdymo jai pavyko numesti svorio ir dabar ji 
vėl galėjo džiaugtis liekna figūra. 

— Puikiai, — atsakė Kim ir jos akys pagyvėjo. — Iš didžio- 
jo garažo pasidariau dirbtuvę, o Džeka padėjo įsirengti vidų. Toks 
spalvingas interjeras. 

— O ar Deivui ten patinka? 

— Jam patinka mano virtuvė, — atsakė Kim. — Kai geriau 
įsikursiu, pasikviesiu jus su vaikais. Tik perduok Maikui, kad savo 
naujojo žaisliuko, ekskavatoriaus, pas mus nesivežtų. 

— Būtinai, — atsakė Sara ir atsisveikinusi nuėjo. Orkestras 
vėl būrėsi, ir ji patraukė ieškoti tinkamesnė vietos pokalbiams. 

Kim valandėlę pastovėjo, žiūrėdama į ją supančius gimines ir 
artimuosius. Į daktaro Triso vestuves atvyko ir keletas naujakurių, 
tai yra žmonių, kurie nebuvo septynių pagrindinių šeimų palikuo- 
nys. Jį visi beprotiškai mylėjo, todėl Kim pasidarė įdomu, kiek šių 
žmonių atėjo nekviesti vien tam, kad pamatytų Tristaną. Šiame 


mažame miestelyje jis buvo išgelbėjęs ne vieną gyvybę. 

Kim tikėjosi, kad Džeka ištekės už jos brolio Rido, tačiau ji 
vos pamačiusi įsimylėjo Trisą. Kim svajojo, kad jos draugė taip pat 
apsigyvens nedideliame Edilino miestuke, bet dėl pasikeitusio dar- 
bo Džeka čia persikels tik po kelerių metų. 

Kim neapleido mintis, kad tuo metu jai jau bus suėję tris- 
dešimt. Tapsiu eiline trisdešimtmete, galvodavo ji, tik niekam to 
nesakė. Jai puikiai sekėsi verslas, o asmeninis gyvenimas merdėjo. 

Jaunieji jau buvo išėję — Kim nesugavo nuotakos puokštės, — 
dalis svečių dar pasiliko šokti tol, kol gros orkestras. 

Eidama palei palapinę, Kim dar kartą pagalvojo, kaip būtų 
smagu šį vakarą praleisti su vaikinu. Su Deivu ji susipažino prieš 
pusmetį Viljamsberge, kur nuvyko pasikalbėti su nervinga nuotaka 
ir jos jaunikiu dėl žiedų. Merginos nesugebėjimas priimti spren- 
dimų tiesiog siutino, bet jos išrinktasis buvo dar blogesnis. Kim 
jau norėjo pulti jiems nurodinėti, paskui persigalvojo ir apsiribojo 
griežtais pasiūlymais. 

Po valandos dėl žiedų jie vis dar negalėjo apsispręsti, tuomet 
į kambarį įėjo jaunosios tėvas, greitai perprato situaciją ir nurodė 
dukrai, kuriuos žiedus išsirinkti. Kim palydėjo jį dėkingumo kupi- 
nu žvilgsniu. 

Išėjusi į lauką, ji patraukė prie savo automobilio, bet išvažiuoti 
trukdė baltas autobusiukas su užrašu „Bormano maisto tiekimas“ 
ant šono. Prie jos pribėgo simpatiškas jaunas vaikinas. 

„Atsiprašau“ — tarė jis ir išsitraukė raktelius, tuomet paste- 
bėjo, kad jam kelią pastojęs nuotakos tėvo automobilis. Tuo metu 
pastarasis buvo užsirakinęs savo kabinete ir dalyvavo konferencijoje 
telefonu, todėl Kim susipažino su pribėgusiu vyruku. Iš pišeži jie 
aptarė nuotakos nesugebėjimą apsispręsti. 

— Jos mama irgi tokia pati, — pasakė vaikinas. Jis buvo Dei- 
vas Bormanas — nedidelės maisto tiekimo įmonės savininkas. 


Galiausiai nuotakos tėvas baigė konferenciją ir patraukė savąjį 

automobilį — taip baigėsi pirmasis jų pasimatymas. Nuo to laiko 
Kim su Deivu susitikdavo porą kartų per savaitę, ir jų pasimatymai 
būdavo visai smagūs. Nors ir ne itin ypatingi, bet neblogi. Seksas 
taip pat buvo geras, neįspūdingas, tačiau malonus. Deivas su ja vi- 
sada elgėsi pagarbiai ir paslaugiai. 

— Ir kurgi blogi berniukai, kai jų reikia? — panosėje sumur- 
mėjo Kim ir, pasiėmusi nuo padėklo taurę šampano, išėjo į lauką. 

Tristano sklypą ji pažinojo taip pat gerai kaip ir savąjį, todėl 
pasuko keliuku ponios Vingeit namo link. Kairėjo stovėjo senasis 
žaidimų namelis. Vaikystėje Kim jame praleido nemažai laiko. Jos 
ir Triso mamos puikiai sutarė, ir kai jos susitikdavo, Kim eidavo 
žaisti į žaidimų namelį. Dabar namelio būklė buvo prasta, bet Dže- 
ka planavo jį restauruoti. 

Ji atsisėdo ant suoliuko prie atsišakojančio takelio. Švietė mė- 
nulis, mirgėjo palapinės šviesos, oras buvo drėgnas ir šiltas. Užsi- 
merkusi ėmė gerti į save šiuos pojūčius. Įdomu, ar įmanoma sukurti 
papuošalą, grožiu ir pojūčiu prilygstantį mėnesienos šviesai, svarstė 
ji 

— Ar vis dar mokai žmones smagintis? — paklausė vyriškas 
balsas. 

Kim staigiai atmerkė akis. Priešais save išvydo grėsmingą 
aukšto vyro siluetą. Jo veido nematė, nes mėnulio apskritimas švie- 
tė jam tiesiai už galvos. Vyriškio klausimas buvo toks atviras, toks 
provokuojantis, kad Kim pasijuto nejaukiai. Aplinkui nebuvo žmo- 
nių, tik šis nepažįstamasis su savo bauginančiu klausimu. 

— Man tikriausiai jau laikas eiti, — tarė ji ir atsistojusi pasuko 
palapinės link, kur buvo šviesu ir girdėjosi žmonių balsai. 

— Ar ilgai stovėjo namas, kurį pastačiau tavo lėlei? 

Kim stabtelėjo ir lėtai atsisuko. 

Jis buvo aukštesnis ir, kiek pavyko įžiūrėti veidą menkoje švie- 


soje, ne toks gražus kaip lėlytė, koks buvo dvylikos. Aplink akis jau 

matėsi raukšlelės, o nosis, kaip ir sakė Sara, kelis kartus sulaužyta. 
“Tačiau jis atrodė labai patraukliai, o jo akys buvo tamsios, kaip ir 
juos supanti naktis. 

— Trevi, — sušnabždėjo ji. 

— Juk sakiau, kad sugrįšiu, taip ir padariau. 

Jo balsas buvo žemas, sodrus, jai patiko jo skambesys. Žengusi 
porą žingsnių artyn, Kim pasijuto tarsi žiūrinti į vaiduoklį. 

— Galvojau, kad manęs nebeprisiminsi, — švelniai tarė jis. — 
Juk tuomet buvai dar tokia maža. 

Kim nenorėjo atskleisti Treviui tiesos, nenorėjo pasakoti, kokį 
begalinį sielvartą jautė jam išvykus. Daugybę naktų užmigdavo 
verkdama. Jųdviejų nuotrauka vis dar buvo brangiausias jos daiktas, 
kurį gaisro atveju pagriebtų patį pirmąjį. 

Ne, pagalvojo ji. Kim nutarė pasirinkti linksmesnį pokalbio 
toną: 

— Buvai puikus mano draugas. Galvojau, išprotėsiu iš nuobo- 
dulio, bet staiga pasirodei tu ir mane išgelbėjai. 

— Išgelbėjau, o pats buvau tik nieko neišmanantis berniukas. 
O tu pasirodei puiki mokytoja. 

— O kaip tu važinėjaisi dviračiu! — prisiminė ji. — Dar ne- 
mačiau Žmogaus, taip greitai išmokusio juo važinėti. 

Iš tų laikų Trevis prisiminė visus savo triukus: šuolius ir šoki- 
nėjimus, apsivertimus ore. Jis susimąstė, ar Kim bent įtaria, kokia 
ji graži. Nors mėnesiena krito ant jos plaukų, buvo vis tiek įžiūri- 
mas raudonas atspalvis, o sidabriška spalva nulieta suknelė atrodė 
tiesiog pasakiškai. Jei čia stovėtų kokia nors kita moteris, Trevis 
nedelsdamas pradėtų su ja flirtuoti. Jis mėgdavo parodyti moteriai, 
kad ji jam patinka, nesvarbu, ar tai būtų diplomato žmona, ar bar- 
menė. | 

Tačiau Kim visą savo gyvenimą praleido mažame miestelyje. 
Prie tokios moters jis negalėjo imti lįsti prabėgus vos penkioms 


minutėms nuo pokalbio pradžios. 

Kim pajuto nejaukią tylą ir pagalvojo, kad Trevis nė kiek ne- 
pasikeitė. Kaip ir būdamas dvylikos, kalbėjo mažai, daugiau klau- 
sėsi, stebėjo ir mokėsi. 

— Gal norėtum sugrįžti į vestuvių puotą? — paklausė ji. Kim 
tebelaikė savo šampano taurę: — Pasiimtume ko nors išgerti? 

— Man, — pradėjo sakyti Trevis ir išgirdo, kaip pats užbaigia 
sakinį, — man reikia pagalbos... 

Jis abejojo, ar buvo kada nors ištaręs šiuos žodžius. Gyvenimas 
užgrūdino jį būti nepriklausomą. 

Kim staigiai prie jo priėjo. 

— "Tu sužeistas? Iškviesti daktarą? Čia yra mano brolis, Ri- 
das... 

— Ne, — atsakė jai šypsodamasis Trevis. Iš arti Kim buvo 
dar gražesnė. — Atvykau į Ediliną ne šiaip sau — su reikalais. Bet 
dabar nebežinau, nuo ko pradėti. 

Kim suėmė jo delną. Šis buvo didelis, jautėsi nuospaudos. 
Tikriausiai jis užsiėmė fizinės jėgos reikalaujančiu darbu. Ji pasi- 
vedė Trevį prie suolelio ir pasisodino greta. Vestuvių šventės švie- 
sos Žibėjo jai už nugaros, todėl dabar pavyko geriau įsižiūrėti į jo 
veidą. Irevis vilkėjo tamsų kostiumą, tikriausiai pasiūtą specialiai 
jam. Ant jo skruostikaulių krito mėnesienos šviesa ir ji pastebėjo 
susimetusias raukšleles tarp antakių. Atrodė susirūpinęs. Kim su- 
nerimusi pasilenkė artyn. 

Besilenkiant netyčia labiau prasiskleidė jos iškirptė. Kim prie- 
kaištavo Džekai dėl per daug atviros krūtinės, bet ši tik nusijuokė: 

— Neturėtum slėpti dailių iškilumų. 

Išgirdusi tokį komplimentą, Kim nebedrįso reikalauti iš- 
kirptės įduro. 

Trevio dėmesį taip prikaustė iškirptė, kad jis kurį laiką nepa- 
jėgė šnekėti. 


— Gali man papasakoti viską, — padrąsino Kim. — Supran- 

tu, mudu nesimatėme ilgą laiką, bet draugystė išlieka amžinai, o 
mudu esame draugai. Nepamiršai? 

— Ne, — atsakė Trevis, nurydamas seilę. 

Jis ištraukė delną iš Kim rankų, kitaip būtų prisitraukęs ją ar- 
tyn. Kodėl važiuodamas nepagalvojo, ką pasakytų, jei netyčia su- 
tiktų Kim? Vietoj to, jis visą laiką prakalbėjo telefonu, nes planavo 
kopinėjimą uolomis, į kurį ketino vykti po šešių savaičių. Treviui 
reikėjo nusipirkti įrangą ir pasitreniruoti. Galbūt Ediline atsirastų 
uola, tinkama kopti? Įdomu, ar šiame užkampyje yra sporto salė? Jis 
nenorėjo leisti raumenims suglebti, kol rūpinsis mamos reikalais. 

Trevis pastebėjo, kad Kim vis dar laukia jo atsakymo. Nepla- 
navo prašyti pagalbos, net nesitikėjo Kim sutikti, bet pamatęs ją 
vestuvių pokylyje su šia figūrą išryškinančia suknele nebeišlaikė. 
Kai mergina išsmuko lauk, jis nusekė iš paskos. 

Dabar negalėjo sau leisti tik sėdėti ir tylėti. Juk Kim pagalvos, 
kad jis silpnaprotis. 

— Viskas dėl mano mamos, — prakalbo jis. — Ji gyvena čia, 
Ediline. 

Trevis vėl nutilo svarstydamas, ką atskleisti, o ką — nutylėti. 
Jis nenorėjo išgąsdinti Kim. 

— Kasjai atsitiko? — švelniai pamėgino išklausti ji, bandyda- 
ma prisiminti, ką žinojo apie jo motiną. 

Jų apsilankymo metu Kim buvo dar per maža, kad suprastų, 
kas vyksta, bet vėliau ji suvokė porą dalykų. Liusė Merit slapstėsi 
nuo savo despotiško vyro. 

Prisiminusi jos vardą Kim aiktelėjo. 

— Liusė! Tavo mama buvo vardu Liusė. Ar ji ir yra Liusė 
Kuper, ta moteris, kuri pabėga, vos pasirodau aš? Ji gyvena Ediline 
jau ketverius metus, bet tik šį vakarą pirmą kartą ją pamačiau, ir tai 
nepakankamai gerai. 


Trevis nuoširdžiai nustebo. Jis porą kartų klausė mamos apie 


46 Judo Deveraux 


Kim, tačiau ji atsakė, kad jos sukasi skirtinguose ratuose ir staigiai 
pakeitė temą. 

— Negaliu patikėti, kad ji nuo tavęs slapstėsi, bet jei jau taip 
darė, vadinasi, reikėjo. Kai paskutinį kartą čia lankėmės, ji matėsi 
vos su keliais žmonėmis — tuo seniu ir tavo mama. Ir tavimi. 

— Ponas Bertranas mirė po metų, o mano mama nebūtų nie- 
kam prasitarusi, kad čia lankėsi Liusė. 

— O tu? — susidomėjo Trevis. — Jei būtum ją atpažinusi, ar 
būtum kam papasakojusi? 

— Aš... — Kim nutilo. 

Jei būtų čia, Ediline, išvydusi Trevio mamą, jau po poros mi- 
nučių būtų paskambinusi Džekai. Taip pat būtų pranešusi savo 
pusseserei Sarai ir galbūt pusbrolio žmonai Džoslinai, be to, jai 
visai patiko naujoji Kolino žmona Džema, tad galbūt būtų papasa- 
kojusi ir jai. Ir, 5e abejo, būtų turėjusi papasakoti Trisui, nes jis buvo 
ponios Vingeit draugas. 

— Galbūt, — atsakė Kim tokia intonacija, kad Trevis nusi- 
šypsojo. 

— Jei čia yra tavo pusbrolio namas, o mama gyveno kaimy- 
nystėje, slapstytis jai turėjo būti nelengva. 

— Bet pavyko, — pasakė Kim, tačiau nesileido į smulkmenas 
pasakodama, kaip kiekvieną kartą jo mama pranykdavo jai iš akių. 

Džeka kurį laiką gyveno ponios Vingeit namuose, bet kai tik 
Kim ateidavo jos aplankyti, Liusė stebuklingai dingdavo. Dabar 
Kim ėmė svarstyti, ar tik vargšei moteriai netekdavo prisiglausti 
sandėliuke. Kad ir kokių gudrybių ji imdavosi, viena buvo aišku — 
Kim mama ją perspėjo nesirodyti Kim. 

Mergina pabandė nukreipti dėmesį nuo savęs: 

— Ar tavo mama čia atvyko dėl tavo tėvo? 

— Taip, — atsakė Trevis ir atsirėmė nugara į suoliuko atkaltę. 


Akimirką patylėjęs, jis atsisuko į ją su šypsena: — Neleidžiu tau 

mėgautis draugų ir giminaičių draugija. Mama minėjo, kad Ediline 
visi susiję giminės ryšiais. 

— Ne visai taip baisiai, bet arti tiesos, — atsakė Kim. 

— Ar šita suknelė yra... vienas jaunosios atributų? — sumo- 
javo ranka Trevis. 

— Aš buvau vyriausioji pamergė. 

— Ą,— tarė jis. — O „pamergė“ reiškia, kad esi netekėjusi? 

— Nesu. O tu? 

— Nė karto nebuvau vedęs. Dirbu savo tėvui, — paaiškino 
Trevis. — Susitarėme, kad jei jam dirbsiu, jis nepersekios mamos. 

Trevis kalbėjo tokius dalykus, kuriuos atskleisdavo tik esant 
būtinybei, bet dabar rodėsi, kad žodžiai tiesiog liejasi savaime. 

— Skamba siaubingai, — pasibaisėjo Kim ir dar kartą norė- 
jo suimti jo delną, tačiau susilaikė. Tokią situaciją jai buvo sunku 
įsivaizduoti, bet ji mąstė, kaip... kaip didvyriška, kaip kilnu šitaip 
pasiaukoti dėl savo motinos. Nejaugi dar liko tokių žmonių? 

— O dabar mano mama panoro tekėti, bet teisiškai ji vis dar 
yra ištekėjusi už mano tėvo. 

Kim nesuprato, kokia problema: 

— Bet juk ji gali išsiskirti, ar ne? 

— Gali, tik jeigu ji paduos pareiškimą, tėvas sužinos, kur ji yra, 
o tuomet pasistengs kuo labiau apsunkinti jai gyvenimą. 

— Yra įstatymai... 

— Žinau, — atsakė Trevis. — Bijau ne pačių skyrybų, o to, 
kas bus paskui. 

— Nesuprantu, — suglumo Kim. 

Orkestrėlis grojo jau paskutiniuosius kūrinius, ir Kim girdėjo 
žmonių juoką. Ji ėmė svarstyti, ar Irevis moka šokti. 

Trevis atsisuko į ją: 

— Ar galiu tavimi pasitikėti? Ar galiu iš žikryjy tavimi pasiti- 


kėti? Nesu pratęs pasikliauti kitais žmonėmis. 

Jis kalbėjo iš pačios širdies. Priešais jį buvo Kim — ta pati 
maža mergaitė, pakeitusi jo gyvenimą, tik suaugusi. 

— Taip, — nuoširdžiai atsakė jam Kim. 

— Mano tėtis... 

— Yra despotas, — griežtai nukirto Kim. 

— Bet kuriam už save silpnesniam Žmogui, o mano mama — 
labai švelni moteris. 

— Džeka ją dievina. 

— Mama ją minėjo. Tai jauna moteris, gyvenusi greta. 

— Be to, ji yra ir nuotaka. Ko gero žinai, kad Džeka su tavo 
mama tapo tikromis draugėmis. Jos drauge sportavo, drauge siuvo. 
Buvo akimirkų, kaip imdavau stačiai pavydėti. 

Trevis žiūrėjo į Kim negalėdamas patikėti jos žodžiais. Su 
mama jis bendraudavo kartą per savaitę, net jei būdavo išvykęs iš 
šalies, bet nieko panašaus nebuvo girdėjęs. Ir nors laikraštyje skaitė, 
kad mama pasiuvo drabužius kažkokiai moteriai, įsivaizdavo, kad ji 
tik sėdi užsidariusi kambaryje ir siuva. 

— Džeka yra Džo Leitono dukra, — paaiškino Kim, matyda- 
ma, kad Lrevis vis dar tyli. 

— Džo Leitono? 

— Juk, kiek suprantu, už jo ji ir nori ištekėti, ar ne? Šį vakarą 
jiedu taip šoko, kad rodėsi, ruošiasi nuplėšti vienas nuo kito drabu- 
žius. Džeka yra sakiusi, kad Liusė labai lanksti, bet neįsivaizdavau, 
kad ji sugebėtų ši/aip atsilenkti. Tikiuosi, sulaukusi jos amžiaus, 
aš... — Kim nutilo, pastebėjusi Trevio žvilgsnį. — A. Tiesa. Ji tavo 
mama. Esu tvirtai įsitikinusi, kad ji nori ištekėti už Džo Leitono. 

— O kas jis toks? Kuo užsiima? 

— Jam priklauso statybinių reikmenų parduotuvė Naujaja- 
me Džersyje, tas verslas perleidžiamas iš kartos į kartą. Tačiau tą 
parduotuvę jis palieka sūnui ir ruošiasi atsidaryti naują krautuvę 
Ediline. 

— Nejaugi statybinių prekių parduotuvei užteks klientų šia- 
me mažame miestuke? 

— Esame tarp kelių didesnių miestų, — oriai atsakė Kim. 

— Nenorėjau sumenkinti Edilino. Tiesiog pagalvojau apie f1- 
nansines galimybes. Mano mama neblogai pasipelnys po skyrybų. 

— Pažįstu Džeką jau daugelį metų, — sausai tarė Kim, — 
todėl galiu užtikrinti, kad jos tėtis tikrai nesitaiko į tavo mamos 
pinigus. 

Kim išties nepatiko Trevio užuomina. Ji atsistojo: 

— Manau, man laikas grįžti į pokylį. 

Trevis neištarė nė žodžio. Jis žinojo, kad susimaus su Kim. 
Tačiau niekada ir nemokėjo elgtis su geromis mergaitėmis. Lai- 
ku nepaskambindavo, pamiršdavo gimtadienius, nenusiųsdavo taip 
laukiamos dovanos. Kad ir ką darydavo, rodėsi, kad elgiasi netin- 
kamai, todėl jį labiau traukė tokios merginos kaip Leslė. Duok jai 
kokį blizgutį, ir ji jau laiminga. 

Kim jau buvo priėjusi takelio galą, kai staiga ją nutvilkė stiprus 
dėją vu jausmas. Lyg vėl būtų aštuonerių, ji neteko savitvardos ir 
metė į berniuką žemės grumstą. O tuomet bėgo slėptis ir laukti, 
kol jis ją suras. Bet žas berniukas jos neiškojo. Jai pačiai reikėjo pas 
jį ateiti. Per kitas savaites Kim išsiaiškino, kad tas berniukas beveik 
nieko nemokėjo. Nemokėjo nei akmenukų mėtyti, nei dviračiu va- 
Žiuoti. Jis puikiai išmanė mokslus, bet nežinojo, kad tarp nykščių 
suspaudus žolės lapą galima pasidaryti puikiausią švilpynę. Jis nie- 
ko neišmanė svarbiausiais gyvenimo klausimais. 

Kim atsisuko į Trevį. Kaip ir tuomet, jis sėdėjo kaip sėdėjęs 
ir nejudėjo. Ji nežinojo, kas dedasi jo galvoje — tikriausiai galvoja 
apie ką nors, išmoktą iš knygų, bet buvo akivaizdu, kad socialinių 
įgūdžių per tiek laiko jis neišlavino. 

Ji lėtai priėjo ir atsisėdo šalia, žiūrėdama tiesiai į jį. 


— Atleisk, — atsiprašė ji. — Kartais prarandu savitvardą. 

— Vadinasi, visai nepasikeitei. 

— O tu likai sėdėti čia, vadinasi, nepasikeitei ir pats. 

— Galbūt vaikystėje mūsų pavidalai buvo patys gryniausi. 

— Mūsų atveju, ir aš taip manau, — Kim giliai įkvėpė. — 
Džo Leitonas tikrai nesigviešia tavo mamos pinigų. Kiek aš žinau, 
niekas nė neįtaria, kad ji turtinga ar bent jau tokia taps. Nenoriu 
išduoti draugės pasitikėjimo, bet Džeka man pasakojo, kad jos tėtis 
apie Liusę žino labai nedaug, net neišsiaiškino, turi ji vaikų ar ne. 
Vos tik jis ima klausinėti apie jos asmeninį gyvenimą, Liusė puola 
jį bučiuoti ir... na, tikriausiai nenori išgirsti, kas vyksta po to. 

 — Nenorėčiau, kad apibūdinimas būtų per daug vaizdingas. 

Kim šypsojosi, klausydamasi Trevio žodžių. Kiekviename 
skiemenyje buvo girdimas jo neeilinis išsilavinimas. 

— Suprantu tave, — nuramino ji. — Galiu užtikrinti, kad jie 
drauge ne dėl pinigų, o iš meilės. 

Trevis nieko neatsakė, tad Kim suėmė jo ranką, o jis uždėjo 
savo delną ant josios. Jau buvo pamiršęs, kokia ji rūpestinga. Vai- 
kystėje Kim labai sunerimo, kai išaiškėjo, kad Trevis beveik nieko 
nežino. Rodėsi, ji turi sąrašą dalykų, kuriuos turi išmanyti kiekvie- 
nas vaikas pasaulyje, todėl nusprendė imtis jį mokyti. 

O šią akimirką Trevis mielai kai ko pamokytų ją pačią. Kim 
taip nuostabiai atrodė su šia suknele mėnesienoje, kad jis vos galėjo 
nuvaldyti rankas. Tačiau ji žvelgė į jį lyg į beglobį šuniuką, kuriam 
reikėjo pagalbos. Irevis sunkiai tramdė aistringą žvilgsnį, o Kim, 
rodos, troško jam užklijuoti pleistrą. 

Jis suvokė, kad geriausia paleisti merginos ranką, bet jos pirš- 
tai... jis paėmė jos plaštaką. 

— Ar čia randas? — paklausė. 

Kim staigiai ištraukė delną. 

— Žinau, tai labai nemoteriška. Bet tokia mano amato kaina. 


— (O) kuo tu užsiimi? 

Jis naudojosi internetu, todėl žinojo, kad Kim turi juvelyrikos 
krautuvę. Trevis sekė ją nuo pat mokyklos, buvo išsiaiškinęs, kad 
ji sugrįžo į Ediliną ir pradėjo savo verslą. Kim nė neįtarė, bet Tre- 
vis lankėsi visose jos autorinėse parodose, rengtose studijų metais. 
Vieną kartą jam vos pavyko išlikti nepastebėtam. Ji atėjo su dar 
pora merginų: aukšta liekna juodaplauke ir žema blondine, kurios 
figūra patraukė visų vyrų dėmesį. 

Bet Treviui rūpėjo tik Kim. Iš gražios mergaitės ji išaugo į 
patrauklią moterį. Jam patiko, kaip ji juokiasi, jis džiaugėsi, nes ji 
atrodė laiminga. Treviui rodėsi, kad jis toks laimingas nebuvo nie- 
kada, nebent prieš daugelį metų Ediline, drauge su Kim. 

— Aš esu juvelyrė, — atsakė ji. 

Sėdėdamas ant suoliuko jis atsisuko į ją: 

— Papuošalų gamybos rinkinukas! 

Kim nusišypsojo: 

— Tu jį prisimeni? 

— Paprašei manęs jį atidaryti. Tu jį gavai?.. 

— Per Kalėdas padovanojo dėdė ir teta, bet man jis buvo toks 
neįdomus, kad net neatidariau jo. Koks nedėkingas vaikas buvau! 
Jis gulėjo dėdės Beno atvežtoje dėžėje. 

— Jis atgabeno man dviratį, — Irevį užplūdo prisiminimai ir 
jo balsas sušvelnėjo. — Labai kūrybingai panaudojai visą rinkinį. 
Buvau sužavėtas. 

— O tu buvai nuostabus modelis, — atsakė Kim. — Nepaži- 
nojau kito berniuko, kuris sutiktų būti papuoštas karoliais. 

Kim nutylėjo, kad papuošalų gamybos rinkinys jos galvoje tie- 
siogiai siejasi su pora nuostabiai praleistų savaičių. Lrevis, juvelyri- 
ka ir laimė jai buvo sinonimai. 

— Vis dar turiu tuos karolius, — prisipažino jis. 

— Tikrai? — nustebo ji. 

— Taip. Kim, tai buvo puikiausios pora savaičių per visą mano 
vaikystę. 


Kim jau norėjo sakyti, kad jai — taip pat, tačiau susitvardė ir 
paklausė: 

— O ką ketini daryti su savo mama? 

— Neturiu jokio plano. Apie viską sužinojau tik vakar. Mama 
paskambino... — Trevis susilaikė nepasakęs „mano sekretorei“, — 
ir paliko žinutę, kad nori tuoktis, todėl jai reikia skyrybų. Tik tiek 
ir pranešė. Buvau priblokštas. Maniau, ji gyvena name pas padorią 
našlę ir jos abi siuva vaikams drabužėlius. O dabar sužinau, kad 
mama prieš visą miestelį demonstruoja atsilenkimus, — jis pasižiū- 
rėjo į Kim. — Ne, aš nesugalvojau jokio plano. Iš esmės norėčiau... 

— Ko? 

— Tiesiog noriu išsiaiškinti, ar Džo Leitonas tinkamas mano 
mamai. Pamiršk meilę — mama galvojo, kad buvo įsimylėjusi mano 
tėvą. Norėčiau įsitikinti, kad jis geras žmogus ir nebandys bauginti 
mano mielos mamytės. 

Kim garsiai įkvėpė. Džekos mama mirė, kai mergaitė dar 
buvo visai mažytė, todėl ją išaugino tėvas. Džo Leitonas buvo labai 
stiprios valios žmogus, jis mėgo, kad viskas būtų pagal jį. Studijų 
metais vykdavo daugybė draugiškų pokalbių, per kuriuos Džeka 
raudavosi plaukus dėl savo tėvo žodžių ar poelgių. Jos tėtis buvo 
mielas, bet kartais jis tapdavo tikru galvos skausmu. Be to, jis buvo 
labai savininkiškas! Kai Džeka Ediline įsimylėjo vyrą, Džo Leito- 
nas irgi atsikėlė į Ediliną, kad būtų greta dukters, o jo pinklės vos 
nesužlugdė Džekos ir Triso santykių. 

— Kas atsitiko? — paklausė Irisas. 

— Aš,e... — Kim nežinojo, ką pasakyti. Ją išgelbėjo artėjantys 
žmonių balsai. 

Iš Trevio išraiškos Kim suprato, kad jis nenori būti pastebėtas. 
Bent jau ne dabar, kol dar nespėjo pasimatyti su mama. 

— Sek paskui mane, — paliepė ji ir, pasikėlusi savo ilgą sijoną, 


leidosi bėgti siauru takučiu, vedančiu į miško gilumą. 

— Mielai, — sumurmėjo Trevis ir nusekė iš paskos. 

Medžių tankmėje buvo tamsu, bet mėnesienoje vis tiek buvo 
įmanoma įžiūrėti blyškią Kim odą ir sidabriškai mėlyną jos sukne- 
lę. Jam patiko stebėti ją bėgančią. 

Spoksodamas vien tik į Kim Trisas vos neatsitrenkė į seną žai- 
dimų namelį. Aukštas bokštelis mėnesienoje metė šešėlį ir priminė 
pasakų raganos buveinę. 

— Eime į vidų, — atidariusi duris paliepė Kim ir jiems suėjus 
jas užrakino. 

Trevis ėmė ieškoti šviesos jungiklio, bet Kim sučiupo jį už rie- 
šo ir priglaudė prie lūpų pirštą, parodydama, kad jis tylėtų. Ir mostu 
liepė pasitraukti nuo priekinio lango. 

Trevis prisišliejo prie durų, šalia Kim. 

Lauke girdėjosi paauglių balsai. 

— Ateik. Aš esu čia, — pasigirdo garsus vaikino šnabždesys. 

— Mus sučiups, — atsakė jam mergina. 

— Kas? Daktaras Trisas? Jis jau leidžia savo medaus mėnesį. 

Pasigirdo bučinių garsai. 

— Lažinuosi, dabar jis užsiima tuo pačiu, kuo ir mes norėtu- 
me, — kuždėjo vaikinas. 

— Keisčiausi su ja vietomis, — svajingai atsakė mergina. 

Kim pažvelgė į Trevį ir jiedu nusivaipė. Geriau jau mergina 
nebūtų to sakiusi. 

— Vadinasi, aš tau per prastas? — supyko vaikinas. 

— Tik norėjau pasakyti... — žiojosi mergina. — Nesvarbu. 
Grįžkime į palapinę. Manęs ims ieškoti mama. 

Kažkas smarkiai paklibino durų rankeną. 

— Po velnių, jis užrakintas, — nusivylė vaikinas. 

— Puiku, — ir lapų nuklotu keliu pasigirdo tolstantys žingsniai. 

Kai viskas vėl nutilo, Kim atsikvėpė, sužiuro į Trevį ir jiedu 


nusijuokė. 

— Rytoj visi Edilino paaugliai spėlios, kuri pora pirmoji užsi- 
darė žaidimų namelyje, — tarė Kim. 

— Bet čia esame tik mes, seniai, — atsakė Trevis. 

— Kalbėk už save. Tai tau ne už kalnų trisdešimt. O aš dar 
turiu keletą metų prieš akis. 

Ji pasuko į dešinę ir paragino: 

— Ateik čia, tik pasilenk. Stakta žema. 

Trevis nusekė ją į antrą mažą kambariuką, kurio sienoje buvo 
įmontuota kušetė. 

Kim mostelėjo kušetės link: 

— Prieš tavo akis — Edilino meilės lizdelis. Tiksliau sakant, 
Edilino meilės lizdelis po stogu. 

— Jei ir kitas lizdelis tokio pat dydžio, Edilinas turėtų būti 
pasaulio romantikų sostinė. 

— Turi susigalvoti kokių nors pramogų miestelyje, kuriame 
nėra didžiulio prekybos centro. 

Trevis nusijuokė, o Kim atsisėdo viename lovos gale ir pamojo 
jam prisėsti kitame. Treviui sunkiai sekėsi tokioje ankštoje erdvėje 
sutalpinti savo ilgas kojas. 

— Štai, išsitiesk. Matai, ir sutilpome abu, — tarė ji. Jiedu iš- 
tiesė kojas iš šonų. 

— Vėl kartu, kaip ir anksčiau, — atsakė Irevis. 

Kim džiaugėsi, kad tamsa paslėpė jos veido išraišką. Mes tik 
draugai, priminė ji sau. 

— Taigi papasakok man apie Džo Leitoną, — rimtu balsu 
paprašė Lrevis. 

— Gerai jo nepažįstu, bet jis labai valdingai elgėsi su Džeka, 
kol ši studijavo. Tačiau, atvirai kalbant, mūsų visų tėvai elgėsi pa- 
našiai. Mama nuo manęs niekada neatstodavo. Ji nuolatos kaman- 
tinėdavo, su kokiu vaikinu draugauju, kada pradėjome susitikinėti 


ir ar ieškausi darbo. 

— Panašu, kad ji tavimi rūpinasi. O kaip ji laikosi dabar? 

— Dabar ji klausinėja, su kokiu vaikinu draugauju, kada pra- 
dėjome susitikinėti ir kokios savaitinės mano parduotuvės pajamos. 

Trevis nusijuokė. 

— O tavo tėtis? — pasiteiravo jis. 

— Mano tėtis yra lyg pliušinis. Jis pats mieliausias žmogus 
žemėje. Šiuo metu mano tėvai ir mažoji sesutė Ana išvykę į kruizą. 
Jie negrįš iki rudens. 

— Vadinasi, mieste esi viena? 

— Ediline yra ir mano brolis Ridas bei keli kiti giminaičiai. 

Kim galvojo, kad Trevis tiek daug klausinėja vien iš mandagu- 
mo, nes dabar jam labiausiai rūpėjo kuo daugiau sužinoti apie vyrą, 
už kurio ruošėsi tekėti jo mama. 

— Mano nuomone, ponas Leitonas yra geras žmogus, bet juk 
viskas priklauso nuo tavo mamos, ar ne? Kiek supratau iš tavo kal- 
bų, ji ne itin moka pakovoti už save. 

Prieš atsakydamas Irevis patylėjo. 

— Mane augindama mama buvo labai tyli moteris. Manau, ji 
suprato, kad kovodama prieš tėvą tik dar labiau pablogins situaciją. 
Jei ji nelįsdavo jam į akis, tėvas galvodavo, jog viską kontroliuoja, 
todėl jam nereikia pakartotinai tvirtinti savo autoriteto. 

— O kaip augai tu? — pasidomėjo Kim. — Kaip prabėgo tavo 
vaikystė? 

Trevis pasimuistė ant lovelės, bet jam nebuvo kur trauktis. 

— Aš tuoj nuo jos nukrisiu. Tavo pėdos... Nieko prieš? — pa- 
klausė jis, dėdamasis jos pėdas sau ant šlaunies. 

Kim greičiau jau būtų mirusi, nei jam paprieštaravusi. 

— Ot! Atleisk, bet tavo kulnai labai smailūs ir... 

Ji nusispyrė savo aukštakulnes basutes per ketvirtį sekundės ir 
susikrovė kojas atgal, ant jo šlaunies. Atrodė visiškai natūralu, kad 


Trevis pradėjo masažuoti jai pėdas. Kim padėkojo grožio salono 

fėjoms, kad vakar pasidarė manikiūrą ir pedikiūrą. Jos kulnai buvo 


lygūs it stiklas. 

— Kur mes sustojome? — paklausė jis. 

— E... — Kim neprisiminė. Dar joks vyras nemasažavo jai 
pėdų. 

— Ak, taip, klausei apie mano vaikystę. Pasakysiu atvirai — tu 
pakeitei viską. 


— Aš? 

— Mano vaikystė skyrėsi nuo kitų vaikų. Gyvenome milži- 
niškame name, keturiasdešimties hektarų ploto sklype, Niujorko 
priemiestyje. Tą dvarą praeito amžiaus pradžioje pasistatė plėšikų 
vadas ir visa aplinka liudijo jo godumą. Lubos buvo labai aukštos, 
sienos apkaltos tamsios medienos apdaila. Mudu su mama gyveno- 
me drauge su būriu tarnų, atstojusių mums šeimą. Tėvą matydavo- 
me retai, bet nuolatos jausdavome jo buvimą šalia. 

Trevis nykščiais glamonėjo jos kairiąją pėdą, o jo pirštai sli- 
dinėjo jos kojų tarpupirščiuose. Kim nebuvo lengva suvokti, ką jis 
kalba. 

— Iki tos vasaros, kai tėvas išvyko į Tokiją, o mama atsivežė 
mane į Ediliną, aš nė neįtariau, kad gyvenau kitaip, nei likę žmo- 
nės. Tu man parodei, kuo užsiima kiti vaikai, ir už tai aš tau būsiu 
amžinai dėkingas. 

— Manau, dabar man atsilygini. Trevi, ir kur tu to išmokai? 

— Turbūt Tailande, — atsakė jis. — O gal Indijoje. Kažkur. 
Patinka? 

— Nekreipk dėmesio, jei apalpsiu iš ekstazės. 

— O tai jau būtų negerai, ar ne? — tarė jis ir padėjo Kim pėdą 
šalia savęs. — Papasakok daugiau apie Džo Leitoną. 

Kim atsiduso nuliūdusi, kad Irevis nustojo masažuoti jos pė- 
das, bet susiėmė ir atsisėdo tiesiau. 


— Negaliu tau nieko pasakyti. Džeka daug skųsdavosi savo 

tėvu, bet jis taip pat ją labai myli. Žinau, ji yra jo gyvenimo šviesa. 
"Kai buvo mažesnė, jis troško kiekvieną akimirką praleisti drauge. 
Kai pirmąją vasarą po studijų Džeka grįžo namo, jai teko verkšlenti 
ir maldauti, kad tėvas išleistų ją dviem savaitėm pas mane. Be to, 
ponas Leitonas kuo nuodugniausiai išnagrinėdavo kiekvieną vyrą, į 
kurį tik pažvelgdavo Džeka. Ji sakė, kad Tristanas, už kurio ji ište- 
kėjo, sumokėjo jos tėvui duoklę už nuotaką — nupirko jam pastatą. 

— Skirtą jo statybinių reikmenų parduotuvei? 

— Taip, — patvirtino Kim. 

— Ar parduotuvė jau atidaryta? 

— Ne. Pastatą reikėjo daug remontuoti, tiksliau sakant, per- 
statinėti. Tam reikalui ponas Leitonas pasikvietė keletą draugų iš 
Naujojo Džersio. Jiedu su Džeka smarkiai susibarė, nes ji norėjo 
tėvui pasiūlyti puikius rangovus iš Virdžinijos, bet jis neklausė. 

— Panašu, ponas Leitonas nori, jog viskas būtų pagal jį, — 
raukdamas antakius apibendrino Trevis. — Lygiai kaip mano tėvas. 
Jam būtina kontroliuoti kiekvieną situaciją. 

— Manai, tavo mama susidėjo su ponu Leitonu tik dėl to, kad 
jis... jis jai atrodo pažįstamas? 

— Kaip tik to ir bijau. Labai norėčiau pamatyti juos drauge, 
bet su sąlyga, kad jis nežinotų, kas aš toks. 

— Teisingai sakai, — pritarė Kim. — Jei būsi pristatytas kaip 
Liusės sūnus, ponas Leitonas stengsis su tavimi elgtis kuo gražiau. 
Taip ir nepamatysi, koks jis iš tikrųjų, — Kim pakėlė galvą. — O 
ar tavo mama sutiktų... 

— Neišduoti jam, kas aš toks? — užbaigė klausimą Trevis. — 
Aš irgi apie tai galvoju. Neįsivaizduoju. Moterys man atrodo visiš- 
kai nenuspėjamos. Mama galėtų nusijuokti ir sutikti, bet lygiai taip. 
pat nenustebčiau, jei supyktų ir paklaustų, kaip drįstu galvoti, kad 
išmanau apie Žmones daugiau nei ji pati. 


Kim buvo priversta nusijuokti: 

— Pasakei kaip ponas Spokas. 

— Jis yra Edilino gyventojas? 

— Ne, — atsakė Kim. — Tai toks personažas iš televizijos. 
Mano tėvų kartos. Ar dažnai pastebi spragų savo išsilavinime? 

— Ištisus dešimtmečius, — atvirai pripažino Trevis. — Žmo- 
nės kalba apie dalykus, apie kuriuos nesu nieko girdėjęs. Turiu pa- 
sižiūrėti į aplinkinius, kad suprasčiau — juoktis ar ne. Tačiau išmo- 
kau niekados neklausinėti, ką jie turi omenyje. Priešingu atveju man 
būna prikabinama kone ateivio etiketė. 

Kim nusijuokė dar garsiau, nes ir pati ką tik jį tokiu palaikė. 

— Manęs gali drąsiai klausti bet ko, o aš pasistengsiu tau at- 
sakyti į viską. 

— Taip ir padarysiu, — Trevis trumpam nutilo. — Tai pasa- 
kyk man, ar daktaras Spokas ir ponas Spokas yra tas pats asmuo? 

— Ne. Toli gražu. Mano tėtis turi „Žvaigždžių kelio“ serijų 
DVD, galėsiu tau juos paskolinti. 

— Būtų labai malonu, — atsakė Irevis, tramdydamas žiovu- 
l;. — Atleisk, diena buvo labai ilga. Planavau čia atvykti popiet ir 
iškart pasikalbėti su mama. Bet tėvas paprašė kai ką padaryti, todėl 
išvykau vėliau. 

Kim apsisuko ir padėjo savo plikas pėdas ant grindų. 

— Ar tu pavalgęs? Kur apsistojai? — paklausė ji. 

— Jei Ediline nerasiu viešbučio ir restorano, dirbančio po... 
kiek dabar valandų? Pusė dešimtos? Keliausiu į Viljamsbergą. 

Prieš kalbėdama, Kim stengėsi per daug negalvoti: 

— Turiu svečių namelį ir pilną maisto šaldytuvą. Iš tiesų na- 
melis buvo naudojamas kaip baseino reikmenų sandėliukas, kurį 
ankstesnieji savininkai perdarė į gyvenamąją patalpą, skirtą ap- 
sistoti savo sūnui, kai šis atvykdavo jų aplankyti. Kai nusipirkau 
namą, jame žadėjo apsistoti mano brolis Ridas, bet namukas jam 


pasirodė per mažas. Ridas apsigyveno senajame Kolino, mūsų še- 

rifo, bute, tačiau šis jam taip pat nepatinka. Nepatinka Ridui, ne 
"Kolinui, nors Kolinui irgi nepatiko. 

Kim užsičiaupė, kol nespėjo visiškai apsikvailinti. 

— Man didelė garbė priimti tokį pasiūlymą, — švelniai tarė 
Trevis. — O tave aš mielai pasikviesčiau vakarienės, bet... 

— Kaip byloja senas posakis: nuo devintos vakaro šaligatviais 
nebesinaudojame. 

— Nuo kada pas jus atsirado šaligatviai? 

— Čia tai įgėlei! — atsakė Kim. — Jau trejus metus turime 
šaligatvius. O kitąmet miestelyje pastatys elektrinius žibintus. 

— Lažinuosi, žibintininkas verkia, netekęs darbo, — tarė 
Trevis. 

— Davėme jam į žmonas kurpiaus dukrą, todėl gyvena sau 
laimingas. 


Jie abu nusikvatojo. 


Važiuodama namo Kim negalėjo atsistebėti, kad Trevis sugrįžo. Ji 
vis dirsčiojo į galinio vaizdo veidrodėlį, norėdama įsitikinti, kad jis 
seka paskui. Trevis vairavo seną BMW, neturintį net automatinės 
pavarų dėžės. Galbūt ji galėjo jam pranešti, jog mašinoje nėra bū- 
tina perjunginėti pavarų. 

Kim degė iš nekantrumo, norėdama užduoti šimtus klausimų 
apie tai, ką Trevis nuveikė per pastaruosius metus, bet suprato, kad 
geriau leisti viską papasakoti, kai pats norės. Kim žinojo, kad Trevis 
dirba savo šunsnukiui tėvui — prisiminusi šį žodį, ji šyptelėjo, —-o 
pastarasis yra turtingas. Tačiau jei automobilis atspindi jo finansinę 
padėtį, akivaizdu, kad tėvas pinigais su sūnumi nesidalija. 

Kim mėgino įsivaizduoti, koks siaubingas dabartinis Trevio 
gyvenimas ir kodėl jis toks. Paaukoti savo gyvenimą, norint apsau- 
goti motiną! Argi ne didvyriškas žygdarbis? 

Sukdama į savo kiemą, Kim prisiminė, kad Trevis paprašė jos 
pagalbos, o ji prisiekė ją suteikti. 

Trevis pasistatė mašiną greta ir išlipo. 

— Nesinaudoji garažu? — pasidomėjo jis. 

— Įsirengiau ten dirbtuvę, — Kim pažvangino namo raktus, 


sunertus ant žiedo. 

— Vadinasi, lyjant, sningant ar kepinant saulei tavo automo- 
bilis stovi lauke? 

Jis paėmė iš jos raktus ir atrakino duris. 

— Taip, — žengdama į vidų, atsakė Kim. 

Ji uždegė lempas prie sofos, kurias išrinko kartu su Džeka. 
Kambarys buvo išdažytas baltais ir melsvais atspalviais. Viena siena 
užpildyta knygų lentynomis, čia stovėjo televizorius, o po apačia — 
įrengtas židinys. Lubos siekė namo kraigą, matėsi apnuogintos 
stambios baltai dažytos gegnės. 

— Gražu, — tarė Trevis. — Primena tikrus namus. 

Jis ėmė svarstyti, kodėl jo brangioji interjero dizainerė ne- 
padarė ko nors panašus. Tačiau juk pats neužsiminė, kas jam pa- 
tinka. 

— Ačiū, — padėkojo Kim ir nusisuko, kad Trevis nepastebėtų 
jos šypsenos. — Virtuvė štai čia. 

— Kim, tu neprivalai manęs maitinti, — kalbėjo jis. — Pa- 
kanka, kad priglaudei apsistoti. Aš galiu... 

Išvydęs virtuvę, Irevis nutilo. Ji buvo sujungta su valgomuoju, 
atrodė šilta ir jauki. Stalas rausvo granito stalviršiu, ant sienos su- 
kabinti variniai puodai. Didelis ir senas valgomasis stalas, ant kurio 
paviršiaus matėsi pjaustymo žymės, paliktos per daugybę naudoji- 
mo metų. 

— Man čia patinka, — tarė jis. — Ar ilgai čia gyveni? 

Atsakymą Trevis žinojo, nes sekė kiekvieną pardavimo žings- 
nį. Net buvo liepęs Penei paskambinti į banką, iš kurio Kim ėmė 
būsto paskolą. Norėjo užtikrinti, kad viskas pavyktų kuo geriau. 

— Mažiau nei metus, — atsakė Kim. 

— Ir per tiek laiko šitaip jį įsirengei? 

— Viską padarėme mudvi su Džeka. Mes... — ji gūžtelėjo. 
pečiais. 

— Jūs esate menininkės, todėl žinojote, ko imtis. Ar galiu pa- 


dėti tau paruošti vakarienę? 


— Ne, nereikia, — paprieštaravo Kim, bet jai parūpo, iš kur 
Trevis žino, kad Džeka irgi menininkė. Nejaugi pati pasakė? 

— Tu prisėsk, o aš atnešiu valgyti, — pasiūlė ji. 

Trevis atsisėdo ant aukštos kėdės prie marmurinio stalviršio 
galo ir ėmė ją stebėti. 

Besirausdama šaldytuve, Kim juto jo žvilgsnį. Jautė kaltę, nes 
visas maistas buvo pagamintas Deivo įmonės, bet atrodė, kad Tre- 
viui nebūtina apie tai žinoti. Jei pasakytų, kad turi ilgalaikį vaikiną, 
vadinasi, leistų suprasti, kad tarp jos ir Trevio gali kas nors įvyk- 
ti. Neskaitant pėdų masažo, atrodė, kad Trevis domisi ja tik kaip 
drauge. Be to, jis žiūrėjo į ją kaip į aštuonmetę. 

Priešais jį Kim patiesė padėkliuką, padėjo lėkštę ir įrankius. 
Mama bandė įkalbėti Kim pataupyti ir pasiimti senelės lėkštes, ta- 
čiau Kim atsisakė. 

— Tu tiesiog nori atsikratyti senais daiktais, — atšovė Kim, ir 
jos tėtis prunkštelėjo. 

Galiausiai mama padovanojo servizą Kolinui su Džema ves- 
tuvių proga ir jis jiems labai patiko. 

— Kaip suprasti tavo išraišką? — pasiteiravo Trevis. Kim jam 
papasakojo istoriją apie servizą. 

— Džema yra istorikė ir ji žinojo tą servizą pagaminusios 
įmonės istoriją. Žiūrėjo į jį kaip į tikrą lobį. 

— O tau jis nepatiko? — pasiteiravo Trevis. 

— Man patinka nauji daiktai. Ko norėtum užkąsti? 

— Bet ko, — atsakė jis. — Esu tikras visaėdis. 

Ji ištraukė iš šaldytuvo beveik tuziną plastikinių indų su skir- 
tingais patiekalais ir į kiekvieną jų įdėjo šaukštą. Kim neatsispyrė 
pagundai atsisėsti greta ir stebėti, kaip jis valgo. Trevis valgė euro- 
pietiškuoju stiliumi: šakutę dantukais žemyn laikė kairėje, o pei- 
l; — dešinėje rankoje. Už stalo elgėsi kaip tikras princas. 

Jo veido nedarkė ryškus šešėlių ir blyškios mėnesienos kont- 


rastas, ir Kim galėjo įžiūrėti nuo vaikystės išlikusius jo angeliškus 

bruožus. Dabar jis jau buvo vyras — juodi it naktis plaukai, tamsios 
kaip obsidianas akys, kampuoti skruostikauliai, tvirtas žandikaulis. 
Tikriausiai nesiskuto porą dienų, nes apatinę veido dalį dengė tam- 
sus barzdos šešėlis. Tokio gražaus vyro Kim dar nebuvo mačiusi. 

Trevis pastebėjo, kaip ji žiūri į jį, pasirėmusi ant alkūnės. Jei 
Kim neprieštarautų, uždėtų jai delną ant sprando ir pabučiuotų. 

— Nejaugi nebijai išsitepti tokios suknelės? — paklausė. 

— Ką? A, taip, tiesa, — Kim atsipeikėjo iš grožėjimosi juo 
transo. — Einu apsirengti ką nors patogesnio. 

Trevis kostelėjo, lyg; būtų paspringęs maistu. 

— Viskas gerai? 

— Taip, — atsakė jis. — Pabaigsiu valgyti, ko! tu... 

Ji nenoriai atsistojo nuo kėdės. 

— Taip, žinoma. 

Kim nuskubėjo koridoriumi iki savo miegamojo ir uždarė 
paskui save duris. 

— Baigiu visiškai apsikvailinti, — garsiai sušnabždėjo ji. 

Jai buvo sunku pasiekti suknelės užtrauktuką, akimirką net 
pasvarstė paprašyti Irevio pagalbos. Nuo tokios minties susijuo- 
kė — ir pasibaisėjo savimi. 

— Tuirosi aštuonmetė, — balsu ištarė Kim ir ėmė rengtis. 

Likęs virtuvėje Trevis su palengvėjimu atsikvėpė. Jis vos tvar- 
dėsi žiūrėdamas į Kim, vilkinčią tą nuostabią suknelę gilia iškirpte. 
Paprastai tokioje situacijoje būtų pažvelgęs į merginą taip, kad ši 
suprastų, jog ji jį domina. Irevis žinojo — merginas, žvelgiančias į 
jį taip, kaip ką tik žiūrėjo Kim, lengva pakabinti. 

Tačiau kas vyktų po to, paklausė savęs. Nejaugi ji pradėtų kal- 
bėti apie jydviejy vestuves? 

Tiesą sakant, Trevio ši mintis nebaugino. Kol kas viskas, ką 
sužinojo apie Kim, jam priminė grįžimą namo. Ji pati, jos namai, 
net keli draugai, kuriuos jam pavyko pamatyti, pasirodė malonūs ir 


draugiški. 

Bet kas atsitiks tuomet, kai Kim sužinos apie jį daugiau, išsi- 
aiškins apie jo praeitį ir išgirs tiesą apie jo tėvą? Jos meilė kaip mat 
išgaruotų, o jis negalėtų to pakelti. Ne, geriau leisti jai galvoti, kad 
jis yra kilnus geradaris. Geriau jau Kim niekada nesužinotų tiesos. 

Kai Kim sugrįžo į virtuvę, apsirengusi džinsais ir senais marš- 
kinėliais, Trevis jau buvo baigęs valgyti. Blogiausia, kad su šiais dra- 
bužiais Trevis jos ėmė geisti dar labiau. Ir tik dabar suvokė, kokią 
klaidą padarė, sutikęs pas ją pernakvoti. Jis atsistojo. 

— Pasiruošęs eiti į lovą? — paklausė ji. 

Trevis nesiryžo atsakyti — tik linktelėjo, bet kai Kim patraukė 
paradinių durų link, stabtelėjo. Jokiu būdu neketino atsidurti su ja 
kambaryje, kuriame stovi lova. 

— Gal tiesiog duok man raktus ir parodyk, kur eiti? — pa- 
prašė. 

— Bet aš turiu parodyti, kur viskas sudėta. 

— Esu įsitikinęs, man ir pačiam pavyks viską surasti, — atsakė 
ir nusišypsojo tokia šypsena, kad buvo aišku, jog neigiamo atsaky- 
mo jis nepriims. 

Kim padavė savo raktų ryšulį. 

Atsisveikindami ant slenksčio jie jautėsi sutrikę. Kim lenkėsi 
į priekį, norėdama pabučiuoti Irevį į skruostą, bet jis atsitraukė. 
Tikėjosi, kad jis paspaus jai ranką, tačiau Irevis tik broliškai pa- 
tapšnojo Kim... per petį ir išėjo. 

Ivarkydama valgio likučius Kim raukėsi. Juk pati pasakė, kad 
jiedu tik draugai, todėl negalėjo pykti, jog Trevis laikosi tokio su- 
sitarimo. 

Kitą rytą Kim atsibudo nuo kepamo maisto kvapo ir pirma 
į galvą šovusi mintis buvo: „Trevis!“ Mikliai apsirengė ir kiek per 
ryškiai pasidažė akis, nors jos antakiai ir blakstienos visuomet buvo 
šviesesni. Keikėsi nesugalvojusi jų nusidažyti prieš vestuves. Tačiau 
Kim atrodė, kad Treviui turėtų patikti merginos su natūraliu ma- 
kiažu. Tokiam makiažui prireikė trijų atspalvių rudų šešėlių. 

Apsivilkusi juodas kelnes ir švarius lininius marškinius, nusi- 
leido į virtuvę. Sustojusi tarpduryje išvydo nugara stovintį Trevų, jis 
kažką kepė ant jos naujos „Wolf“ viryklės. Vilkėjo džinsus ir džin- 
sinius marškinius. Kim nebuvo įsitikinusi, bet rodėsi, kad drabužiai 
dengia išties nuostabų kūną. 

— Labas rytas, — pasisveikino ji. 

Trevis, laikydamas rankoje keptuvę, atsisuko ir nusišypsojo. 
Kim troško jį apsikabinti. Vos nepasidavė tokiam sumanymui, kai 
ūmai jis nusuko akis šalin. 

— Dabar mano eilė tave pamaitinti, — linktelėjo jis marmu- 
rinio stalviršio pusėn, ant kurio buvo paruošta vieta vienam valgy- 
tojui. 

— O tu nevalgysi? 

— Atsikėliau prieš porą valandų, tada ir papusryčiavau. Ti- 
kiuosi, nepyksi, kad apsukau kelis ratus tavo baseine. 

Kim labai labai gailėjosi, kad nespėjo pamatyti jo vien su glau- 
dėmis. 

— Džiaugiuosi, kad bent tu pasinaudojai baseinu. Jis buvo 
vienintelė priežastis, dėl kurios dvejojau pirkdama šį namą. Man 
patiko jo planas ir trivietis garažas, kuriame ketinau įsirengti dirb- 
tuvę, bet iki šiol nemoku rūpintis baseinu. 

Trevis įdėjo į lėkštę omletą. 

— Taip ir pamaniau, todėl truputį jį išvaliau ir patikrinau pH. 
Sandėliuke radau šiek tiek chemikalų, juos ir panaudojau. Tikiuosi, 
nepasielgiau per daug įžūliai. 

— Įžūlauk kiek tik nori, — atsakė Kim ir pasižiūrėjo į savo 
lėkštę. Joje gulėjo omletas su svogūnais ir paprikomis ir pora rieke- 
lių pilno grūdo duonos. 

— Jei taip maitinsiuosi, priaugsiu svorio, — pasakė ji ir laukė . 
kokio nors komplimento. 

Bet Trevis negalėjo nieko prikišti Kim figūrai. Ji atrodė tiesiog 


puikiai! Išaugo aukštesnė, nei jis tikėjosi — pagal ūgį tobulai jam 


tiko. Balti marškiniai išryškino viršutinę kūno dalį, o kelnės aptem- 
pė kojas. 

Kadangi Trevis nieko neatsakė į Kim užuominą, ji nusprendė, 
kad jis visiškai nemoka elgtis su moterimis. 

— Na, tai ką planuoji veikti šiandien? — paklausė ji. 

Iš ryto Trevis galvojo paskambinti mamai ir pranešti, kad at- 
vyko į Ediliną. Jam reikėjo rasti vietą, kur jie galėtų susitikti nepa- 
stebėti ir aptarti jos skyrybas, vyrą, už kurio ruošiasi tekėti, ir jos 
ateities planus. Po to ketino tris savaites ruoštis skyrybų, neabejoti- 
nai pateksiančių į laikraščius, bylai. 

Bet žvelgdamas į Kim Trevis stengėsi rasti priežastį, dėl kurios 
būtų galima kuo ilgiau atidėlioti nemalonumus ateityje. 

— O ką tu veiksi šiandien? 

— Ketinau eiti į bažnyčią, jei pavyks atsikelti pakankamai 
anksti. 

Kim dirstelėjo į laikrodį. Ji dar turėjo laiko susiruošti į baž- 
nyčią, bet nenorėjo palikti Trevio. Jai atrodė visiškai tikėtina, kad 
sugrįžusi jo neberas. Ko gero, Irevis pasikalbės su mama, įsitikins, 
kad Džo Leitonas yra geras žmogus, ir sugrįš... ten, kur jo namai. 
Pas moterį, su kuria gyvena, nors ir nėra susituokę. 

Kim suko galvą, kaip priversti jį neišvykti ir pačiai pasilikti 
drauge. 

— Žinau, nori susitikti su savo mama, bet gal geriau būtų ap- 
žiūrėti pono Leitono statybinių reikmenų parduotuvę? — pasiūlė ji. 

Trevis išsišiepė, lyg Kim būtų išsakiusi genialią idėją: 

— Manau, pasiūlymas tiesiog puikus. Pamatęs žmogaus dar- 
bo vietą, gali daug apie jį pasakyti. 

Būtent dėl to ir nelaikau savo kabinete jokių asmeninių daik- 
tų, pagalvojo Trevis. 

— Gal nori keliauti drauge? Žinoma, jei esi užsiėmusi, gali 
tiesiog nupaišyti man žemėlapį. Aš... 

— Mielai! — pertraukė jį Kim. — Važiuosime mano auto- 

mobiliu. Gal galiu minutėlę atsiprašyti? Turiu paskambinti, o tada 
keliausime. 

Vos uždariusi miegamojo duris, Kim puolė skambinti Kar- 
lai — savo asistentei. 

— Alio? — pusiau miegančiu balsu atsiliepė Karla. 

— Čia aš, — kuo garsiau stengėsi sukuždėti Kim. — Noriu 
paprašyti, kad šiandien užbaigtum daryti Džonsonų žiedus. 

— Ka? Nieko negirdžiu. 

Kim įlindo į spintą ir užsidarė joje. 

— Karla, prašau, atsibusk. Noriu, kad šiandien padarytum 
porą žiedų. 

— Kim, šiandien sekmadienis. Iš vestuvių grįžau po vidurnak- 
čio. Vakar truputėlį padauginau. 

— Aširgi, — atsakė Kim, — bet žiedus reikia pagaminti šian- 
dien. Vestuvės rytoj. 

— Tu juk pati žadėjai juos padaryti ir... 

— Žinau, — kalbėjo Kim. — Esu tinginė, niekam tikusi vir- 
šininkė, tačiau kai kas atsitiko. Neatidėliotinas reikalas. Noriu, kad 
čia atvažiuotum ir juos pabaigtum. Jie jau išlieti. Belieka nušveisti 
ir nupoliruoti. 

Karla suniurzgėjo: 

— Toks darbas užtruks kelias valandas, o šiandien — sekma- 
dienis. 

— Pusantros darbo dienos užmokestis. 

Karla tylėjo. 

— Gerai, — nusileido Kim. — Sumokėsiu kaip už dvi darbo 
dienas. Svarbiausia, kad būtų baigti šiandien. Sutarėm? 

— Taip. Žinoma, — pagaliau prakalbo Karla. — Bet noriu 
išeiginės penktadienį, aštuonioliktą dieną, 7 dvigubo užmokesčio 
už šiandieną. 

Kim pažvelgė į ragelį. O, kaip ji svajojo tapti viršininke, kuri 


nustato savo darbo valandas, o pavaldiniai vykdo jos nurodymus! 

— Gerai, — pasidavė Kim. — Žinai, kur guli raktas nuo ga- 
ražo, tad atvažiuok čia ir užbaik juos. 

— Eini į romantišką pasimatymą? — susidomėjo Karla. — 
Deivas rengiasi užduoti lemtingąjį klausimą? Ar jau susikūrei žiedą? 

Kim nesiruošė Karlai pasakoti apie Trevį. 

— Turiu eiti, — tarė Kim. — Rytoj man primink, kad užsa- 
kyčiau pudros. 

— Sau ar poliravimui? 

Kim nusivaipė. Karlos juokai dažnai pykdydavo žmones. 

— Iki rytdienos, — atsisveikino Kim ir padėjo ragelį. 

Netrukus ji jau stovėjo svetainėje. Trevis sėdėjo tamsiai mė- 
lyname krėsle, derančiame prie otomanės, ir skaitė sekmadieninį 
laikraštį. Šį krėslą buvo išrinkusi Džeka. 

— Jis bus skirtas tavo gyvenimo vyrui, — pasakė ji. 

— Kuriam gi? — sarkastiškai pasiteiravo Kim. 

— Tam, kuris ateis ir tave sužavės. 

— Kaip kad tave Rido sutiktuvių metu sužavėjo Trisas? 

— Taip, — svajingai atsakė Džeka, ir Kim suprato, kad jai 
pavyko nusukti temą. 

Kim tyliai atsisėdo ant sofos ir pasiėmė sekmadieninį žurnalą. 

Po poros minučių, nepakeldamas akių nuo laikraščio, Trevis 
paklausė: 

— Pasiruošusi? 

— Visiškai, — atsakė Kim, nors ir neskubėjo išeiti. 

Paprastai sekmadienio rytais ji paskubomis susiruošdavo į 
bažnyčią, tada atsakydavo į mamos skambučius ir apmąstydavo 
būsimus dienos darbus. Jos sekmadienio popietės dažniausiai pra- 
eidavo ramiai. Jei tuometinis jos vaikinas turėdavo normalų darbą, 
jis kartais atvykdavo pasisvečiuoti, bet Deivas savaitgaliais būdavo 
nuolat užsiėmęs. Nuo to laiko, kai pradėjo su juo susitikinėti, sa- 
vaitgalius Kim leisdavo viena. 

— Atrodai, lyg būtum kur iškeliavusi, — pastebėjo Trevis. 

Kim nusišypsojo. 

— Galvojau, kaip dirbu sekmadieniais. 

— Neatrodo, kad būtų smagu, — tarė Trevis. 

Jis pakartojo kadaise jos ištartus žodžius. 

— Galiu patikinti, kad jokio smagumo tame darbe nėra, — 
Kim prisiminė jo atsakymą ir jie abu nusijuokė. 

— Na, tai gal keliaujame pasižiūrėti, į ką veliasi mano mama? 

— Jei jau nenori būti pastebėtas, siūlau keliauti aplinkkeliu. 
Tai senas miško keliukas, todėl tiksliai nežinau, kokios jis būklės. 
Pasistengsiu neįstrigti kokioje nors duobėje. | 

Trevis tebeturėjo vakar jos duotus raktus. 

— Gal tokiu atveju geriau vairuoti man? — pasisiūlė jis. — 
Važiuotume mano senąja mašina, kad nesugadintume tavo dailaus 
naujojo automobilio. 

— Gerai, — sutiko ji, tačiau balse pasigirdo rūpesčio gaidelė. 

Ediliną supo nesutvarkyta teritorija — gamtos draustinis, 
kuriuo rūpinosi Virdžinijos valstija, bet Kim žinojo, kad keliais 
dažniausiai pasirūpina jos pusbroliai. Tačiau ji nebuvo tikra, ar per 
pastaruosius kelerius metus kas nors buvo užmetęs akį į tą keliuką. 

Po poros minučių Kim su Ireviu sėdėjo jo BMW ir žvelgė į 
kelią, kuris tikriausiai nebuvo matęs automobilio keletą metų. Ke- 
lias buvo išvagotas duobių ir kalnelių, ant jo gulėjo akmenys, o pusę 
kelio užstojo nuvirtęs medis. 

— Panašu, teks apsisukti ir važiuoti tikruoju keliu, — tarė 
Kim. — Pranešiu apie jo būklę Kolinui ir jis viskuo pasirūpins. 

— Kolinui? 

— Šerifui. Tikrai jį matei per vestuvių puotą. Stambus vyras 
tamsiais plaukais. 

— Su nėščia žmona? 

— Tas pats. Ar judu susipažinote? 

— Galima sakyti, — atsakė Trevis ir ėmė svarstyti apie Kim 


pasiūlymo riziką. 


Šerifas pasiteiraus, kodėl Kim nori išvalyti šitą kelią ir kaip 
sužinojo, jog jis apleistas. O jeigu jie šiuo keliu nevažiuos, bus dar 
blogiau. Visas miestelis pamatys Kim automobilyje su nepažįstamu 
vyru, ir toks įvykis neliks neapkalbėtas, o jis jau geriau prasmegs 
kiaurai žemę, nei slėpsis ant galinės sėdynės! 

— Galime eiti pėsčiomis, — pasiūlė Kim. — Iki pastato tik 
trys kilometrai. 

— Tu apsiavusi labai gražius sandalus, — pastebėjo jis. 

— Dėkoju. Ką tik juos nusipirkau. Jie pagaminti „Bern“ fir- 
mos ir man labai patinka padai. Jie... — ji nutilo. — Taip, tiesa. Jei 
eičiau šiuo keliu, iš jų nieko nebeliktų. 

Kim kone skaitė jo mintis. Jis žroško pravažiuoti šituo senu 
keliu. Galbūt jiems pavyks jį įveikti, jei važiuos lėtai ir atsargiai. Jei 
visgi nepavyktų, galėtų nueiti pėstute, o Trevis galbūt ją net ir pa- 
neštų ant nugaros. Kim pasitikrino, ar gerai prisegtas saugos diržas. 

— Kai jau pradedu važiuoti, negaliu sustoti, — perspėjo jis. — 
Šita mašina turi tik du varomuosius ratus, tad jei sustosiu, strigsime. 

— Tuomet tau reikės skambinti Freizeriams, kad ištrauktų. 

— Freizeriams? 

— Šerifo giminei. Jie viską išmano apie mašinas. 

— Tikrai? 

Treviui šis kelias neatrodė sudėtingas. Tikriausiai apsibraižys 
mašinos pakaba, bet jis pasistengs to išvengti. Svarbiausias klausi- 
mas, ar tokia mergina kaip Kim ištvers būsimą pasivažinėjimą. 

— Šerifas pervažiuotų šituo keliu? — pasiteiravo Lrevis. 

— Kolinas? Gal juokauji? Jis įvažiuotų į kalno šlaitą. Jei kas 
iškviečia pagalbą, dažniausiai pirmas įvykio vietoje pasirodo jis. Vis 
jam kartoju, kad jiedu su Ridu būtų puiki komanda. Mano brolis 
dėl žmogaus gyvybės gali nusileisti trosu iš malūnsparnio. Jis... 

Trevis varstė Kim tokiu keistu žvilgsniu, kad mergina užsi- 


čiaupė. 

— Tau tai tas pats, kas važiuoti dviračiu, ar ne? Nori važiuoti, 
net jei nukrisi veidu į žemę. 

Jis šyptelėjo, nes Kim visiškai perprato jo ketinimus. Kita ver- 
tus, pasakojimai apie kitus vyrus menkino jo ego. 

— Aš pasiruošusi, jei tu pasiruošęs, — patikino Kim. 

— Kad ryžtumeis, turi manimi pasitikėti, — rimtu veidu pa- 
aiškino Trevis. 

— Nejaugi nesėdėjau ant dviračio vairo, kai važiavai į tą kal- 
niuką? 

Jis taip nusišypsojo, kad Kim norėjo jį pabučiuoti. Vyro akys 
švietė ir dėkingumu, ir pasitenkinimu. 

— Sutarėm, — pasakė Trevis, nusisuko į priekinio lango stiklą 
ir uždėjo ant pavarų svirties ranką. — Padėk vieną ranką ant rank- 
tūrio, o kita laikykis štai čia. Ir tik neklyk. Klyksmas mane blaško. 

Tą akimirką Kim akys išsiplėtė ir ji norėjo suspiegti: „Išleisk 


«“ 
! 


mane lauk!“ Bet mergina nutylėjo. Ji padėjo rankas kur liepta, tvirtai 
įsispyrė kojomis į grindis ir linktelėjo. Buvo pasiruošusi. 

Trevis šypsodamasis nustatė pirmą pavarą ir pajudėjo iš vietos. 
Kim nuostabai, vyras rovė visu greičiu ir nė nemanė sustoti. Jo Žai- 
biškų refleksų dėka automobilis gražiai apvažiuodavo arba apžerg- 
davo ratais duobes. Kai kelią pastojo nuvirtęs medis, Irevis pasuko 
į šalikelę. Kim atrodė, kad BMW pasviro keturiasdešimt penkių 
laipsnių kampu, o Trevis lėkė tiesiai į milžinišką 4žuolą. Kim norėjo 
suklykti. Ji troško išrėkti, kad jie tuoj užsimuš, bet delsė sulaikiusi 
kvapą ir žiūrėjo išpūtusi akis. 

Trevis staiga pasuko į kairę ir jie išvengė susidūrimo su me- 
džiu ne daugiau nei per keletą centimetrų. Jie praslydo taip arti, 
kad Kim įkvėpimo garsas priminė pelės cyptelėjimą. 

Trevis mynė sankabą ir jungė aukštesnę pavarą, neatleisdamas 
akceleratoriaus. Automobiliui užlėkus ant kupsto, susidariusio dėl 
daugelį metų čia želiančių žolių ir sutrūnijusio medžio kelmo, visi 


keturi ratai atsiplėšė nuo žemės. 


Kai jie skriejo oru, Kim atrodė, kad tai bus jos paskutinis skry- 
dis. Ji pažvelgė į Trevį — paskutinį žmogų, kurį matys savo gyve- 
nime. 

Jis nežymiai į ją pasisuko ir mirktelėjo žaižaruojančiomis tam- 
siomis akimis. 

Jei Kim nebūtų mirtinai persigandusi, būtų nusijuokusi. 

Kai automobilis nusileido ant žemės, Kim kūnas stipriai kres- 
telėjo, bet jis vis tiek lėkė šviesos greičiu. 

Trevis vėl pasuko mašiną į griovį ir važiavo pačiu jo kraštu, 
staigiai sukiodamas vairą čia į kairę, čia į dešinę pusę. 

“Galiausiai priešais juos išniro pastatas, kadaise buvusi plytų 
gamykla. Tačiau Trevis greičio nemažino. Jis apvažiavo, apžergė ra- 
tais ir pervažiavo dar tris didžiules duobes. Priešais artėjo mūrinė 
pastato siena ir automobilis lėkė tiesiai į ją. 

Pastebėjusi, kad jie tuoj užvažiuos ant žemės krūvos, Kim 
tvardėsi, kad nesuklyktų. 

— Laikykis, mažute! — sušuko Trevis ir įsibėgėjęs visu greičiu 
užvažiavo ant kalniuko. Jie perskriejo oru ir su trenksmu nusileido 
kitoje kalno pusėje, bet siena vis dar stovėjo priešais juos. 

Jis taip smarkiai pasuko vairą, kad rodėsi, jog išsinarins pečius. 
Mašina nučiuožė prie pat pastato: nuleidusi langą, Kim būtų ga- 
lėjusi paliesti jo sieną. Tačiau ji nejudėjo ir sėdėjo sustingusi. Nuo 
tokių potyrių visas kūnas suakmenėjo. 

Trevis išjungė variklį. 

— Visai neblogai, — prabilo jis. — Ne taip blogai, kaip iš 
pradžių tikėjausi, — jis atsisuko į Kim. — Ar gerai jautiesi? 

Kim nejudėjo iš vietos ir tebežiūrėjo į priekį, o jos rankų 
krumpliai buvo net pabalę — taip stipriai ji laikėsi. Mergina abe- 
jojo, ar sugebės paeiti. 

Trevis išlipo iš automobilio ir priėjęs atidarė jos dureles. Auto- 


mobilis stovėjo visai prie pat pastato, todėl durelės vos neperbraukė 

sienos. Vos. Atstumas buvo maždaug centimetras. Mašiną jis pa- 
statė tobulai tiksliai. 

Net ir atidarius dureles, Kim laikėsi jų įsitvėrusi, o jos ranka 
buvo tokia įsitempusi, kad durelių nepavyko atverti iki galo. Jis vie- 
ną po kito atlenkė jos pirštus. 

Kai galiausiai jam pavyko iki galo atidaryti dureles, įlindęs į 
vidų atitraukė nuo ranktūrio Kim kitą ranką ir atsegė saugos diržą. 
Bet Kim vis tiek sėdėjo it suakmenėjusi. 

Pasilenkęs pakišo vieną ranką jai už nugaros, kitą — po ke- 
liais ir iškėlė Kim iš automobilio. Paskui nunešė ją į medžio pavėsį, 
atsisėdo ant tuščios medinės kabelio ritės ir pasisodino ant kelių. 

— Nenorėjau tavęs išgąsdinti, — kalbėjo glausdamas jos galvą 
prie savo peties. — Maniau... 

Trevis net nežinojo, ką sau galvojo. Jam buvo tekę bendrauti 
su daugybe moterų, kurioms rūpėjo vien aštrūs pojūčiai. Eilinį kar- 
tą susimovė. 

Kim pamažu atsigavo. Ir pirma šovusi mintis buvo ta, kad ji 
nenori, jog Trevis ją paleistų. Troško patogiai sėdėti jam ant kelių 
tol, kol jis ją pabučiuos. 

— Gal reikia nuvežti tave pas brolį? — švelniai paklausė jis. 

Iš pradžių Kim nesuprato, apie ką jis kalba, bet staiga prisimi- 
nė, kad Ridas — gydytojas. 

— Man viskas gerai, — atsakė. 

— Neatrodo. 

Oda buvo išbalusi, o akys — išsiplėtusios. Atrodė, merginą ištiko 
šokas, bet drauge akyse galėjai įžiūrėti ir kai ką daugiau. 

Jis atsilošė ir atidžiai į ją pažiūrėjo. 

— Tau patiko, ar ne? — paklausė. 

— Dar niekada nesu patyrusi ko nors panašaus, — atsakė 
Kim. — Tai buvo... 


Daugiau jai nereikėjo nieko aiškinti. Trevis viską suprato iš jos 

veido. Po pasivažinėjimo senuoju keliuku ji pasijuto gyva. Taip pat 
jis jautėsi tą dieną, kai išmoko važiuoti jos dviračiu. 

Šypsodamasis Trevis pastatė Kim ant žemės. 

— O kaip mes pateksime į vidų? — paklausė traukdamas pas- 
tato link. 

Kim vis dar svaigo galva, ji vos laikėsi ant kojų, o prieš akis 
sukosi automobilyje patirti vaizdai. Akyse tebestovėjo artėjantis 
medis, paskui — staigus posūkis, kai jie vos išvengė susidūrimo. 
Trevio automobilis du kartus pašoko ore ir jie skriejo neliesdami 
ratais Žemės. 

— Ar čia įrengta signalizacija? 

Kim net mirktelėjo, kad atsigautų nuo įspūdžių: 

— Ką? 

— Gal žinai, ar pastate įrengta signalizacija? 

— Neįsivaizduoju. 

Eidama prie jo vos nesuklupo, nes susipynė kojos, bet jai pa- 
vyko išlaikyti pusiausvyrą. 

— Einu apsižvalgyti, — tarė jis. 

Trevio akys žibėjo, lyg jis žinotų kokią paslaptį. 

— Pabūk čia, po kelių minučių sugrįšiu, — paprašė. 

— Gerai, — sutiko Kim, — bet jei reikės pagalbos, žinok, aš 
čia būsiu. 

— Pasistengsiu nepamiršti. 

"Trevis šypsodamasis dingo už kampo. Jis pastebėjo, kokia iš- 
sigandusi Kim buvo mašinoje. Kaip kaskadininkas tokius pasivaži- 
nėjimus jis kartodavo šimtus kartų. Tai buvo jo darbas — priversti 
žiūrovą patikėti, kad žvaigždė iš tiesų sugeba padaryti tokius triu- 
kus. Tačiau Kim nė karto nesuklykė, nors Trevis ir matė jos akyse 
mirtiną išgąstį. Jei būtų pajutęs, kad nebekontroliuoja situacijos, 
būtų sustojęs. Treviui patiko jos drąsa. Tačiau labiausiai jam patiko 
tai, kad Kim juo pasitikėjo. 


Kim sugrįžo prie medinės ritės ir ant jos atsisėdo. 

— Panašu, kad jis daug ko išmoko nuo to laiko, kai pradėjo 
važinėti mano dviračiu, — balsu ištarė ji. 

Kim sėdėjo ir žiūrėjo į senąjį jo BMW, stebėdamasi, kad šis 
dar neskendi liepsnose, kai staiga išgirdo atsidarančias pastato du- 
ris. Tikėjosi išvysti poną Leitoną, bet pro jas į lauką išėjo Trevis. 

— Signalizacijos nėra, — tarė jis. — Užeik. 

— Kaip tu patekai į vidų? — pasidomėjo Kim. 

— Įlipau pro paliktą atvirą langą. Jam reikia geresnės apsau- 
gos. 

Kim šiame pastate lankėsi tik kartą, prieš remontą. Džeka 
pasakojo, kad jos tėtis nusamdė statybininkus iš Naujojo Džersio, 
ir šie dirbo pamainomis kiaurą parą, septynias dienas per savaitę. 
Akivaizdu, kad buvo įdėta daug triūso, nes vieta pasikeitė neatpa- 
žįstamai. 

Jie stovėjo didžiuliame kambaryje aukštomis lubomis, kuria- 
me buvo sukrautos krūvos dėžių. Kiek buvo galima spręsti iš prikli- 
juotų etikečių, jose buvo pilna įrankių ir įrangos. 

— Panašu, kad jis neleido pervežimo kompanijoms sėdėti 
rankas sudėjus, — tarė Trevis ir smarkiai suraukė antakius. 

— Kodėl taip susiraukei? — nesuprato Kim. 

Jis padvejojo. 

— Juk mes draugai, pameni? Galime pasidalyti paslapti- 
mis, — patikino Kim. 

Trevis nusišypsojo: 

— Nors man ir sunku tai įsiminti, bet pamėginsiu. Mano 
mama... na, kai ji pabėgo nuo mano tėvo, ji pavogė nemažą sumą 
pinigų. 

— Šešiaženklę ar septynženklę sumą? 

— Gausią septynženklę. 

— Oho! — išsižiojo Kim ir ūmai suvokė, kodėl Trevis raukė 
antakius. — Manai, ponas Leitonas pasinaudojo tavo motinos pi- 
nigais, kad... — ji sumojavo ore, — kad visa tai įsigytų? 

— O tu pažįsti dar kokį nors prekiautoją statybinėmis me- 
džiagomis, kuris sugebėtų tiek nusipirkti už savo pinigus? 

— Nežinau, — pripažino Kim. 

Nors iš tiesų ji išmanė, kaip įsteigti savo verslą. Kim juvely- 
rikos krautuvėlė buvo keturis kartus mažesnė už šį kambarį, bet 
norėdama ją įsigyti ji privalėjo pasiimti paskolą, pasiskolinti pinigų 
iš tėčio ir ištuštinti savo kreditines korteles. Paskolą grąžino prieš 
metus. Paskui vėl pasiskolino pinigų, nes nusprendė įsigyti namą, 
kainuojantį truputį daugiau, nei galėjo sau leisti. Iš pradžių bankas 
atsisakė skolinti, bet po kiek laiko jai asmeniškai paskambino pats 
banko prezidentas ir pranešė, jog mielai suteiks finansavimą. Nie- 
kas jai nieko nesakė, bet Kim buvo tikra, kad tai — jos tėvo darbas. 

Tačiau Kim visa tai nutylėjo. Džeka buvo geriausia jos draugė, 
o šiuo metu kalba sukosi apie jos tėvą. 

Besidairant po kambarį, Kim akys užkliuvo už atviro lango 
pačiame viršuje, virš plieninių gegnių. Visa kita atrodė aklinai už- 
daryta. 

— Įlipai pro šį langą? 

Trevis nė nepakėlė akių: 

— Jo. 

Jis skaitė dėžių etiketes. Pjūklai, rankiniai ir elektriniai įran- 
kiai, sodo reikmenys. Net ir didmeninėmis kainomis viskas turėjo 
kainuoti didžiulius pinigus. Ar jo mama atskleidė šitam Džo Lei- 
tonui, kad turi pasislėpusi pinigų? Ji žinojo, kad Trevis stebi jos 
sąskaitą, bet paskolos atveju galėjo suteikti tam vyrui garantiją. 

— Trevi? — pabandė jo dėmesį atkreipti Kim. — Tas langas 
yra kokių dvidešimties metrų aukštyje. Kaip tu pasiekei jį iš išorės 
1r kokiu būdu nusileidai į vidų? 

— Palaipiojau, — išsiblaškiusiai atsakė jis. — Einu pasidairyti. 

Ji nusekė iš paskos į mažą kambariuką, kuriame buvo įrengti 


tualetai. Lrevis juos praėjo, bet Kim stabtelėjo. Ji žinojo, kad Džeka 

siuntė tėvui brėžinius, pagal kuriuos turės dirbti statybininkai iš 
"Naujojo Džersio. 

Stengdamasi nepamiršti Edilino amžiaus ir fakto, kad anks- 
čiau šis pastatas buvo plytų gamykla, ji pasirinko kreminių spalvų 
paletę ir Viljamsbergo mėlynąją. Kur tik galėjo, paliko originalias 
plytas, o jų tarpus nudažė kolonijiniu laikotarpiu labai mėgta mels- 
va spalva. Kim tiksliai nežinojo, bet galėjo lažintis, kad užuolaidas 
pasiuvo Liusė Kuper. 

Kim šypsodamasi sugrįžo į didžiulį koridorių, tačiau Trevio 
ten neberado. Aptiko jį kitame kambaryje, kuriame buvo trys ka- 
binetai su langais, atgręžtais į koridorių. Jis klibino durų rankenas, 
tačiau visos jos buvo užrakintos. 

— Norėčiau įsilaužti į jo kompiuterį ir patikrinti, iš kur jis 
gavo pinigų visam šiam turtui įsigyti, — pasakė jis ir atsisuko į 
Kim, lyg klausdamas. 

— Aš nemoku įsilaužti į kompiuterį. 

— Aš irgi, — tarė lyg apgailestaudamas dėl nepakankamo iš- 
silavinimo. 

— Malonu girdėti, kad ir tų ne viską moki, — sumurmėjo 
Kim. 

Iki šio momento jis jau buvo spėjęs išvalyti jos baseiną, paga- 
minti pusryčius, pademonstruoti vairavimo įgūdžius, vertus veiks- 
mo filmo, ir užkopti plytų siena. 

Kim nuskubėjo Treviui iš paskos. 

Jis stovėjo siaurame ilgame kambaryje su langais į pastato pa- 
radinę pusę. Tačiau jo išraiškos Kim negalėjo perprasti. Kambaryje 
visiškai nieko nebuvo — nei dėžių, nei stalų, — tik trys plikos sie- 
nos ir ketvirtoji su langais. 

Kim laukė, bet jis nieko nesakė, tik stovėjo ir žiūrėjo. 

— Nori pamatyti kambarį, kurį ponas Leitonas ketino skir- 
ti Džekai? Jai patinka tapyti ir jos paveikslai labai neblogi, tad jis 
nusprendė įrengti dukrai studiją. Tačiau Džeka atsisakė dirbti taip 

arti savo tėvo. Ji teigė, kad jis imtų ją terorizuoti ir lieptų dirbti jam, 
nes Džeka sugeba išardyti grandininį pjūklą. Ir vėl jį surinkti. 

Trevis stovėjo ir žiūrėjo į kambarį tarsi paniręs į transą, rodėsi, 
negirdėjo nė vieno Kim pasakyto žodžio. 

— Tačiau Džeka nusprendė veisti rausvus vienaragius, todėl 
atsisakė tėvo pasiūlymo, — tęsė pasakojimą Kim. 

— O kuri rado vislią porą? 

— Ką? 

— Rausvų vienaragių, — patikslino Lrevis. 

— Maniau, nesiklausai. 

— Juk sakiau, esu puikus klausytojas. 

Jiedu vienas kitam nusišypsojo. Nors tuomet tebuvo vaikai ir 
drauge praleido tik dvi savaites, prisiminė kiekvieną kartu praleisto 
laiko smulkmeną. 

— Ar žinai, ką Leitonas ruošiasi daryti su šituo kambariu? — 
pasiteiravo jis. 

— Neįsivaizduoju. Dėl ko klausi? 

Trevis priėjo prie lango ir pažvelgė į didžiulę mašinų stovėji- 
mo aikštelę. 

— Kur čia galima nusipirkti lauko sporto įrangos? 

— Kalbi apie žvejybą? 

Trevis šyptelėjo. 

— Turiu omenyje alpinizmo įrangą ir baidares. Kur vietiniai 
gidai įsigyja tokių dalykų? 

Kim žiūrėjo į jį mirksėdama. 

— Kokie dar gidai? — galiausiai paklausė ji. 

— Ediliną supa nuostabi gamta. Mačiau vietą, pavadintą 
Sterlingo kyšuliu. 

— Tas kyšulys yra pasiglamžymų vieta gamtoje, — pasakė 
Kim, bet Trevis į ją tik dėbtelėjo. — Žaidimų namelis skirtas pasi- 
glamžymams po stogu, o šitas... 


— Supratau, — nukirto ją Trevis rimtu veidu. — Internete 

skaičiau, kad draustinyje siūloma įvairiausių pramogų — pėsčių- 
jų Žygiai, plaukiojimai valtimis, tavo minėta žvejyba ir alpinizmas. 
Tad kur žmonės nusiperka tam reikalingą įrangą? 

— Nežinau, — dar kartą atsakė Kim. — Virdžinijoje, Nor- 
folke, gal Ričmonde. Tikriausiai jų galima įsigyti ir Viljamsberge. 

— O Ediline tokių parduotuvių nėra? 

— Baidarių krautuvės tikrai nerasi. 

Trevis nesišypsojo. 

— Įdomu, — tarė jis. — Tuomet kur yra tavo draugės viena- 
ragių studija? | 

Kim atvėrė duris, vedančias į didžiulį erdvų kambarį, tik šįkart 
jo langai buvo gale ir pro juos matėsi miškas. Kaip ir ankstesnis, šis 
kambarys buvo tuščias. Jau suremontuotas, paklotos naujos grin- 
dys. O ant naujų langų rėmų vis dar matėsi gamintojo lipdukai. 

— Puiku, — švelniai ištarė Trevis. — Tiesiog nuostabu. 

Kim atsistojo priešais jį: 

— Noriu žinoti, apie ką galvoji. 

Jis trumpam nusisuko. 

— Kuo daugiau sužinau apie Džo Leitoną, — pradėjo Tre- 
vis, — tuo labiau nerimauju. Tu sakei, jis mėgsta terorizuoti. Jis... 

— Ne, — paprieštaravo Kim, — aš sakiau, kad jis terorizavo 
Džeką. Tačiau taip elgiasi visi tėvai. Jie sako, kad taip elgiasi dėl 
mūsų pačių gerovės. Mano mama terorizuoja mane. Nejaugi tavo 
tėvas nepasitelkia manipuliacijos, norėdamas priversti tave elgtis 
taip, kaip nori jis? 

— Nepaliaujamai, — atsakė Trevis, — tik čia jau kita tema. 
Nežinau, ar mama sutiks, bet gal pavyktų išsinuomoti šituos du 
kambarius ir įrengti juose sportinių prekių parduotuvę. 

Ir pasamdyti ką nors, kas jai vadovautų, tyliai pagalvojo jis. 

Kim širdis staigiai pašoko į gerklę. Vadinasi, Trevis pasiliks 
Ediline. Bet jos džiaugsmas tuoj pat subliūško. 


— A, — tarė ji. — Tu ketini apsimesti. Paprašysi mamos pa- 

skolinti pinigų šioms patalpoms išsinuomoti, nuduosi atidarantis 
krautuvę ir tokiu būdu galėsi sukiotis greta pono Leitono. 

Iš pradžių Trevį jos žodžiai suglumino, ypač kai Kim užsiminė 
apie pinigus, bet tada jis prisiminė Penės jam nupirktą automobilį. 
Papasakoti Kim tiesą reikštų papasakoti apie jo tėvą. O jis nenorėjo, 
kad jos susižavėjimas dingtų. 

— Maždaug, — atsakė jis. 

Jie išgirdo mašinos durelių trinktelėjimą. 

— Lik čia, — paliepė Trevis ir nuėjo į siaurąjį kambarį pasi- 
žiūrėti pro priekinius langus. Po kelių sekundžių jis grįžo pas Kim. 

— Ten yra vyras. Atrodo kaip granito blokas su žmogaus galva. 

— Tai ponas Leitonas, — suprato Kim. 

— Tokio dydžio vyras su mano smulkute mama... 

Jis purtydamas galvą žengė į priekį, bet stabtelėjo ir atsisuko 
| ją. 

— Eime! 

Trevis pagriebė Kim už rankos ir abu išspruko pro galines duris. 

— Jis nėra tikras, — balsu sau pasakė Kim, valydama virtuvės sta- 
lą. — Jis nėra tikras ir jis išvažiuos, — pridūrė garsiai, kad būtų 
įsitikinusi, jog pati išgirdo. 

Prieš porą valandų jiedu su Treviu spruko iš būsimos Leitonų 
statybinių reikmenų parduotuvės ir leidosi į mišką. 

— Ponas Leitonas pamatys mūsų automobilį, — uždususi 
tarė Kim, glausdamasi prie medžio ir žiūrėdama į Trevą. 

Jis buvo toks didelis ir vyriškas. Ji niekaip negalėjo patikėti, 
kad tiek metų atmintyje nešiotas berniukas išaugo į tokį tvirtą ir 
brandų vyrą. Marškiniai aptempė jo krūtinę ir išryškino raumenis. 
Kuo jis užsiima, kad yra tokio sudėjimo, svarstė Kim. Po šešias va- 


landas per dieną praleidžia sporto salėje? 

Kai Trevis atsigręžė, ji nusisuko. Nenorėjo matyti, kaip jis žiū- 
ri įją lyg į mažą mergaitę. 

— Nebent nueis pasižiūrėti į pastato galą, — šypsodamasis 
atsakė Trevis. — Ššš! 

Jie pasiklausė ir išgirdo gurgždantį žvyrą. 

— Jis išvyksta, — pasakė Trevis. — Gal jau grįžkime? 

Kim pasidairė po mišką. Ji troško drauge su juo nuklysti į pa- 
čią tankmę ir... 

— Kim? 

— Ateinu, — atsakė mergina ir nusekė jį prie stovinčio už ke- 
lių metrų didžiulio plytinio pastato. Trevis palaikė jai automobilio 
dureles, o pats atsisėdo prie vairo. 

— Grįšime tuo pačiu keliu, pro kur ir atvažiavome, taip? — 
paklausė. 

— Tik šį kartą vairuosiu aš. 

Trevis nusijuokė ir tarė: 

— Tuomet geriau grįžkime asfaltuotu keliu. 

— Bailys! — atšovė Kim ir abu nusijuokė. 

Jis parvežė ją namo, palydėjo iki durų, jas atrakino, bet į vidų 
neužėjo.. 

— Turiu pasimatyti su mama, — paaiškino. — Privalome apie 
kai ką pasišnekėti. 

— Suprantu, — žengdama pro duris, atsakė Kim. 

Ji nė kiek neabejojo, kad grįžęs Trevis praneš, jog išvyksta ir 
buvo malonu su ja pasimatyti dar kartą. 

Vos uždarius duris, suskambėjo Kim mobilusis telefonas. 

— Pasiilgai? — paklausė Deivas. 

Per pusantros dienos tiek daug įvyko, kad Kim vos bepažino 
jo balsą. | 

— Žinoma, pasiilgau, — atsakė ji. — O tu? 

— Ėmiau labai tavęs ilgėtis, kai neatsakei nė į vieną mano 


Žinutę. 

Kim atitraukė nuo ausies telefoną ir spustelėjo mygtuką. Jai 
buvo palikti keturi balso pašto pranešimai. 

— Atleisk, — atsiprašė ji. — Buvau taip užsiėmusi, kad net 
nepažiūrėjau į mobilųjį. 

— Žinau. Viskas dėl Džonsonų vestuvių, tiesa? 

O, ne! — pagalvojo Kim. Žiedai. Kad tik Karla nebūtų pamir- 
šusi jos prašymo juos užbaigti. Kim pasuko prie garažo durų. 

— Taip, dėl tų vestuvių, — atsakė ji. 

Kim uždegė šviesą. Ant darbastalio gulėjo sudėtingos formos 
žiedai, tačiau abu buvo tobulai nupoliruoti. „Ačiū“ — sužiopčiojo 
ji ir išėjo iš dirbtuvės. 

— O ką tu? Užsiėmęs? 

— Jei būtum perklausiusi mano žinutes — tik, žinoma, ne- 
pagalvok, kad priekaištauju, — žinotum, jog esu tiesiog užsivertęs 
darbais. Tačiau iš visų jėgų stengsiuosi ištrūkti šį savaitgalį. 

Ji užgesino šviesą ir uždarė paskui save duris. 

— M? — nesuprato Kim. 

— Kim! — negalėjo patikėti Deivas. — Atrodo, kad visai pa- 
miršai. Šis savaitgalis! 

— A, taip, — atsakė ji. 

Kim buvo visiškai užmiršusi. Tačiau išvyka nebuvo jos idėja — 
visą planą surezgė draugai ir artimieji. | 

— Juk jau užsakei kambarius viešbutyje, ar ne? — paklausė 
Deivas. 

Ji nužingsniavo prie greta, virtuvės kampe, esančio savo stalo 
nakvynės ir pusryčių viešbutyje, Džeins Kriko kelyje, Merilande, 
rezervuotas penktadieniui, šeštadieniui ir sskmadieniui — visam 
ateinančiam savaitgaliui. Karla spėjo, kad Deivas šį savaitgalį ban- 
dys pasipiršti Kim. Tiesą sakant, jis tiesiog įsiprašė keliauti drauge 

— Bet aš jį pažįstu tik pusę metų, — raukdama antakius sakė 
Kim. — Paprašė, kad leisčiau keliauti drauge, nes nori atsipūsti nuo 
savo maisto tiekimo verslo. 

— Mhm, — nepatikėjo Karla. — Pamiršti, kad aš pažįstu jo 
buvusią merginą. Nors jiedu draugavo dvejus metus, jis nė karto 
nebuvo dėl jos pasiėmęs išeiginio savaitgalio. 

Kim norėjo sakyti, kad ji... Ji nesugebėjo sugalvoti pasiteisini- 
mo, todėl išėjo iš kambario. 

— Kim? — paklausė Deivas. — Tu vis dar ten? 

— Taip. Tiesiog atvyko mano vaikystės draugas ir apsistojo 
mano baseino namelyje. 

— Tikriausiai labai džiaugiesi, — tarė Deivas, — bet, Kim, 
neplanuok savaitgaliui jokių bendrų žaidimų su juo. Norėsiu, kad 
priklausytum tik man. Mudu pažaisime dviese. 

— Gerai, — sutiko Kim, ir dar po kelių paburbėjimų Deivas 
pranešė, kad jau turi eiti, nes jam ką tik pristatė penkiolika kilogra- 
mų krevečių. 

Ji įsidėjo telefoną atgal į kišenę ir ėmėsi tvarkyti virtuvę — 
bei dirsčioti į laikrodį. Atrodė visiška nesąmonė stebėti, kiek laiko 
truks Trevio pokalbis su mama, bet Kim dėl to jaudinosi. 

Praslinko viena valanda, paskui dvi. Pradėjus tiksėti trečiai va- 
landai, Kim tapo tikra, kad daugiau jo niekada nebepamatys. Ire- 
viui pabeldus į stiklines duris, Kim net šoktelėjo, paskui susitvardė 
ir kuo maloniau nusišypsojo. 

Pasirodo, Trevio nuotaika subjuro — tai patvirtino ir jo elge- 
sys: atsisėdęs prie virtuvės stalo, jis paklausė: 

— Ar turi viskio? 

Kim šliūkštelėjo į stiklinę šiek tiek vieno salyklo viskio 
„McTarvit“, kurį laikė savo pusbroliams vaišinti. | 

Trevis išgėrė jį vienu mauku. 


— Gal nori pasikalbėti? — atsargiai paklausė Kim. Kai "Trevis 

— Ar tau yra taip buvę, kad suvoki, jog pildosi viskas, ko bijai 
labiausiai? 

Kim norėjo pasakyti, kad labiausiai bijo tapti penkiasdešimt- 
mete verslininke, neturinčia jokio asmeninio gyvenimo, ir šiuo 
metu atrodė, jog tokia ateitis jos ir laukia. 

— Taip, — pripažino ji. — Ar dabar taip jautiesi? 

— Bent jau taip mano mama. 

Ji norėjo išgirsti daugiau, bet Trevis neketino aiškinti. Jau vai- 
kystėje jis kalbėdavo kiek įmanoma mažiau, o Kim darbas buvo 
traukti iš jo burnos žodžius. 

— Tad ką ruošiesi veikti rytoj? — pasiteiravo ji. 

Jis pakėlė akis ir akimirką šypsodamasis žiūrėjo į Kim. 

— Pats nesu sugalvojęs nieko, kas man patiktų, bet esu atviras 
pasiūlymams. 

— Ką tai reiškia? Kad negali užsiimti tuo, kuo norėtum? 

— Ne, — atsakė jis. — O ką rytoj veiksi tu? 

Kim net lengviau atsikvėpė. Baiminosi, kad po susitikimo su 
mama jis išvyks. 

— Dirbsiu. Kaip ir kiekvieną dieną. Taigi tu neturi jokių pla- 
nų. O mama tau neliepė dingti iš miestelio? 

— Netgi priešingai. Gal turi ko užkąsti? Po pokalbio su ja 
sudeginau truputį energijos. 

Kim buvo taip susirūpinusi, kad Trevis išvažiuos, jog net ne- 
pastebėjo jo suplyšusių ir purvinų marškinių bei lapo plaukuose. 
Visai kaip vaikystėje, pagalvojo sau. 

— Kokį velnią veikei? — paklausė atidarydama šaldytuvo du- 
reles. 

— Truputį palaipiojau. Stirlingo kyšulys — visai nebloga uola. 

— Kokiu būdu sugebėjai taip išsipurvinti lipdamas takeliu? 

— Aš nelipau takeliu, — atsakė jis ir, priėjęs prie spintelės, 
išsiėmė porą lėkščių. 


Kim stabtelėjo, laikydama rankose dubenį. 

— Bet juk kyšulio šlaitas visiškai status, — nesuprato ji. 

Trevis tik gūžtelėjo. 

Kim nesišypsojo. 

— Buvai vienas, neprisirišęs virve. Tai labai pavojinga. Dau- 
giau taip nedaryk, — griežtai sudraudė ji. 

— Nes kitaip nusisuksiu sprandą? — pasišaipė Trevis ir kaž- 
kodėl, tardamas paskutinį žodį, nusivaipė. Į lėkštes jis įdėjo bulvių 
mišrainės: — O ką veikei tu, kol buvau išėjęs? 

— Bandžiau iš vaško sukurti mėnesieną. 

Jis smalsiai sužiuro į ją: 

— Ką tai reiškia? 

— Praeitą naktį sugalvojau, kad mėnesiena tokia nuostabi, jog 
būtų puiku, jei pavyktų ją perteikti juvelyrikoje. 

— O kuo čia dėtas vaškas? — puolęs valgyti, pasiteiravo jis. 

Kim atsisėdo šalia ir paėmė jai prikrautą lėkštę. Mintyse jai 
šmėstelėjo, kad maistą parūpino Deivas, todėl jai reikėtų apie jį pa- 
pasakoti Treviui, bet mergina tylėjo. 

— Gaminu papuošalus, lituodama detales, arba dirbu su išly- 
domaisiais modeliais. 

— Išlydomieji modeliai? Man regis, mačiau apie tai laidą per 
televizorių. Senovėje buvo kažkokie modeliai, kurių bėgant laikui 
nebeliko, nes juos išlydė. 

Kim paniekinamai purkštelėjo: 

— Idiotai! Technika vadinama „išlydomaisiais modeliais“, nes 
jie daromi iš vaško ir proceso eigoje jis ištirpdomas. O modelį pa- 
sidarai pats. 

— Turėsi man parodyti. Gal galėtum... 

— Trevi! — nutraukė jį Kim. — Pirmiausia pasakyk, kas vyks- 
ta. Minėjai, kad tau reikės mano pagalbos, ir, įtariu, omenyje turėjai 
tikrai ne juvelyrikos kursus. 

Jis padvejojo ir tarė: 


— Turiu tris savaites. 


— Tris savaites iki ko? 

— Iki akimirkos, kai pranešiu savo tėvui, kad jo žmona nori 
skyrybų. 

— O kas bus tada? 

— Karas teismo salėje, — atsakė jis. — Aš stosiu į kovą prieš 
tėvą. Bus tikras mūšis. 

— Bet jam pasibaigus tu būsi laisvas? — vylėsi Kim. 

— Taip, — patvirtino Trevis. — Dar nenumanau, ką veiksiu 
su savo laisve, bet žinau, kad nebeturėsiu jokių įsipareigojimų nė 
vienam iš tėvų. Žinoma, išskyrus etinius, moralinius, kylančius iš 
meilės ir... 

— Tačiau ką planuoji veikti dabar? Visas šias tris savaites? — 
domėjosi Kim. 

— Galbūt surinksiu tau mėnesieną, kurią galėsi ištirpdyti iš- 
lydomuosiuose modeliuose. 

Kim nusišypsojo: 

— Būtų labai malonu. Man reikia naujų idėjų. Visada sėmiau- 
si įkvėpimo iš gamtos formų, tačiau jau išeikvojau savo išteklius. 

— O tie žiedai, kuriuos pindavai? 

— Ten buvo dobilai, jie laikomi piktžolėmis. 

— Man jie patinka, — švelniai tarė jis ir jų žvilgsniai akimirką 
susidūrė. Trevis staiga nusisuko, surinko nešvarias lėkštes ir sudėjo 
jas į indaplovę. 

— Jei būsi čia tris savaites, reikės pranešti žmonėms, kas esi. 

— Žmonėms? — nesuprato Trevis. — Kokiems dar žmo- 
nėms? 

— Trevi, Edilinas mažas miestukas. Nė neabejoju, kad visi 
jau kalba, kaip aš parsivežiau tamsiaplaukį nepažįstamą vyrą į savo 
namus. 

— Tau jau skambino tavo mama? — šypsodamasis paklausė 
jis. 

— Kiek girdėjau, šiuo metu ji Naujojoje Zelandijoje, todėl 

naujienos mamos nepasieks, tikiuosi, dar gerą parą. Tačiau čia yra 
mano brolis. Taip pat ir pusbrolis Kolinas. 

— Miestelio daktaras ir šerifas. Esi mergina, turinti gerų ryšių. 

— Ką mes papasakosime? Kad Liusė Kuper — tavo mama? 

— Ji paprašė savaitės, per kurią pasistengs pranešti Leitonui, 
kad yra susituokusi ir turi vaiką. 

— Jeigu ji taip pasakys, jis tikėsis išvysti devynmetį. 

— O kokio amžiaus tave laiko tavo mama? 

— Penkerių, — atsakė Kim ir nusijuokė. — O gal atskleis- 
kime tiesą, tik nutylėkime, kad siuvėja Liusė Kuper ir yra ponia 
Merit? Vaikystėje esi čia lankęsis ir šįkart sugrįžai praleisti Ediline 
trijų savaičių atostogų. 

Trevio akys sukibirkščiavo: 

— Jei mama sutiks nepasakoti tiesos Leitonui, galbūt spėsiu jį 
pažinti, jam nenutuokiant, kas aš toks. 

— Atrodo, ką tik sugalvojome planą, — pastebėjo Kim ir jie- 


du vienas kitam nusišypsojo. 


Pravėręs kabineto duris ir išvydęs ant stalo sukrautus dokumentus, 
Džo Leitonas susiraukė. Jis ir vėl ėmė svarstyti, kokio velnio, bū- 
damas jau jamžėjęs, mėgina pradėti gyvenimą iš pradžių. Prabudo 
senas apmaudo jausmas. Anksčiau jis manė, kad likusį gyvenimą 
vadovaus statybos reikmenų parduotuvei Naujajame Džersyje, ku- 
rią buvo įkūręs jo senelis. Pats verslas Džo Leitonui neatrodė labai 
ambicingas, o juo labiau toks, kurį kas trokštų pasiglemžti. Bet stai- 
ga jo sūnus Džojus vedė, susilaukė vaikų, o Džojaus žmona Lei- 
tonų statybinių medžiagų krautuvę laikė aukso kasykla, dėl kurios 
būtų pasirengusi stoti į mirtiną kovą. 

Jei Džojaus žmona trokštų parduotuvės sau pačiai, o ne jo 
anūkams, jis būtų su ja kovojęs iš paskutiniųjų. Tačiau Džo nebuvo 
nusiteikęs kariauti. Tiesą sakant, jam netgi patiko, kad moteris taip 
aršiai stengiasi dėl savo vaikų. 

Dukteriai Džekai nusprendus ištekėti už vyro, gyvenančio 
nedideliame Edilino miestuke, Džo pamatė, kad tai bus puiki ga- 
limybė ištrūkti iš šito košmaro. Tuo metu viskas atrodė labai pa- 
prasta. Banko sąskaitoje jis turėjo pinigų, kuriuos panaudos naujai 
parduotuvei Virdžinijoje atidaryti. Jo marti Šeila klykė, kad Džo 


„neturi teisės pasiimti per savo gyvenimą sukauptus pinigus ir pri- 

valo „palikti“ viską jiems. Ji kalbėjo tokiu tonu, lyg Džo netrukus 
"mirs. Šeila peržengė Džo dosnumo ribas. Jis žinojo, kad marti ke- 
tina nusipirkti namus kokiame nors rajone, vadinamame „uždara 
gyvenviete“. 

— Uždara? — kvailai išsišiepė jis, pirmą kartą išgirdęs tokį 
pavadinimą. 

— Jo! — atkirto Šeila įprastu kovingu tonu. Išskyrus tuos 
atvejus, kai norėdavo ką nors parduoti, ji atvirai parodydavo pa- 
šnekovui savo aršų nusiteikimą: — Su sargybiniu prie vartų. Kuris 
saugo. | 

— Nuo ko? — tokia pačia intonacija paklausė Džo. — Nuo 
tave persekiojančių fotografų? Trokštančių nufotografuoti Džo 
Leitono marčią? 

Kai tik jiedu su Šeila susikibdavo, Džo išeidavo iš kambario. 
Jis nesikišdavo į sūnaus ir marčios ginčus. Tačiau Džo žinojo sū- 
naus norą vadovauti nuosavam verslui. Ir kartais imdavo dvejoti, 
ar tik Džojus nevedė Šeilos vien tam, kad ši grumtųsi su jo tėvu, 
ir specialiai kurstydavo žmoną dėl parduotuvės perėmimo. Tačiau 
buvo visiškai aišku, kad Šeilai nepakaks smegenų sugalvoti, kaip 
priversti savo uošvį pasitraukti iš nuosavo verslo. 

Vieną popietę, kai ir vėl ginčijosi su Šeila dėl prakeiktų užuo- 
laidų prekybos jo parduotuvėje, Džo gavo žinutę nuo vyro, apie 
kurį niekados nebuvo girdėjęs. Nepažįstamasis pranešė, kad yra 
įsimylėjęs Džeką, nori ją vesti, ir paklausė, kaip užkariauti jos širdį. 

Apie meilę Džo galvojo mažiausiai. Klausydamasis Šeilos 
riksmų, žinodamas, kad gretimame kambaryje slepiasi Džojus, ir 
galiausiai išgirdęs nepažįstamo vyro pareiškimą apie norą vesti jo 
dukterį, Džo palūžo. Nors niekada nepasiduodavo impulsyvumui, 
jis staiga paklausė, ar Ediline yra statybinių reikmenų parduotuvė. 
Jei jo mieliausia, brangiausia duktė ketino persikraustyti tenai, jis 
taip pat gali pasekti jos pavyzdžiu. Jau buvo bespaudžiąs „Siųsti“, 
kai nusprendė paprašyti daugiau Liusės Kuper nuotraukų. Tos gra- 

žios moters fotografiją jam jau buvo atsiuntusi Džeka, kuri nesilio- 
vė apie ją kalbėti. 

Tuo metu Džo galvojo, kad ta moteris Džekai atstojo motiną, 
kurios ši niekada neturėjo. Džo Žmona, jo gyvenimo meilė, mirė, 
kai Džeka dar tebuvo visai mažytė. Nuo to laiko jis stengėsi išlai- 
kyti ir užauginti savo vaikus, todėl beveik neturėjo laiko ieškotis 
kitos nuotakos. Retsykiais jis nueidavo į pasimatymą ir net buvo 
užmezgęs gana rimtą romaną, tačiau galiausiai santykiai su mo- 
terimis nutrūkdavo. Džeka kartą pasakė, kad jam reikėjo ne kitos 
moters, o jos mamos klono, ir Džo žinojo ją esant teisią. 

Tačiau Džeka beveik visada būdavo teisi. Savaime supranta- 
ma, jis niekada jai to nepasakytų į akis, bet taip galvojo. 

Išgirdęs, kad duktė rengiasi tekėti už daktaro, Džo buvo tikras, 
jog ji daro didžiulę klaidą. Džeka buvo kilusi iš garbingos darbinin- 
kų klasės. Kaip jai pavyks gyventi su daktaru iš aukštuomenės? Ta- 
čiau Trisas — taip jį vadino žmonės — pasirodė visai nieko. Netgi 
daugiau negu nieko. Jis buvo visiškai pametęs galvą dėl Džekos ir 
daug ką paaukojo dėl buvimo su ja. 

Tai Triso dėka Džo galėjo atidaryti statybinių reikmenų par- 
duotuvę Ediline. Galima sakyti, Irisas jam atidavė tą seną pastatą. 
Ir visai nesvarbu, kad jam reikėjo kapitalinio remonto. 

Per daugelį metų Džo Naujajame Džersyje buvo pagelbėjęs 
daugybei žmonių. Kai šiems pristigdavo veiklos, jis surasdavo jiems 
darbo. Kai reikėdavo medžiagų darbui, Džo suteikdavo paskolą. 
Kai nesumokėdavo darbdavys, Džo laukdavo jų atsiskaitymo tiek, 
kiek reikėdavo. 

Jie atsimokėdavo jam ištikimybe: neidavo dirbti stambioms 
įmonėms, bet likdavo pas jį, tačiau net ir taip verčiantis Džo verslas 
grimzdo į dugną. Greičiau jau būtų miręs, nei sutikęs, kad Šeilos 
pasiūlyta mintis prekiauti užuolaidomis buvo visai gera. 


Jis taip pat nieku gyvu nebūtų pripažinęs, kad turi mažiau 

pinigų, nei pats teigia. Džo nemelavo, tik truputį suapvalindavo 
skaičius. 

Vieno iš didžiųjų kivirčų su Džeka metu jis pranešė, kad re- 
montui pasikvies statybininkus iš Naujojo Džersio, nes pasitiki tais 
vyrais. Nors iš tiesų jie privalėjo atsilyginti Džo už paslaugas, kurias 
jis teikė jiems ne vienerius metus. Jis paskambino Žmonėms, su 
kuriais nebuvo kalbėjęsis dešimtį metų. Išskyrus porą išimčių, visi 
sutiko atvažiuoti į Ediliną ir padirbėti jame vieną, porą ar tris die- 
nas. Su kai kuriais vyrais Džo buvo pažįstamas taip seniai, kad šie 
atsiuntė savo anūkus arba netgi dukras, ir Džo tai nė kiek netrikdė. 
Jo paties dukra visą laiką dirbo jam. 

Didžiąją darbų dalį statybininkai padengė iš savo kišenės. 
Džo sumokėjo keliems jaunesniems vyrukams, bet senieji draugai 
atsisakė užmokesčio. 

— Matai tą „Skil“ pjūklą? — paklausė vienas. — Birželį su- 
eis septyniolika metų, kai tu jį man pardavei. Negaliu suskaičiuoti, 
kiek kartų jį taisė abu tavo vaikai. Manau, esu tau skolingas pinigų, 
nes nepirkdavau naujo pjūklo, kai manasis sugesdavo. 

Džo prisiėmė rangovo vaidmenį ir vadovavo vyrams, atvyks- 
tantiems tiek dieną, tiek naktį. Kai kuriems nereikėjo priežiūros, 
bet keletas jų buvo tokie žali, kad teko pamokyti, kaip laikyti vi- 
niakalę. 

Džo padengė medžiagų išlaidas. Po stogo sijų pirkimo ir jas 
sustačiusio krano nuomos jo kišenės liko beveik tuščios. 

Gal dešimt kartų jis norėjo viską mesti ir grįžti pas Šeilą kovo- 
ti dėl jam priklausančio turto. Tačiau tokiu atveju jam tektų kariau- 
ti prieš savo sūnų ir anūkus. Ir ką gi Džo reikėjo daryti? Sugrįžti 
; Naująjį Džersį ir išmesti Šeilos užuolaidų ekspoziciją? Bandyti 
išsaugoti statybos reikmenų parduotuvę tokią, kokia ji buvo, kai 
vaikai buvo maži? 

Nors mintis atrodė absurdiška, jis vis tiek būtų ją įgyvendinęs, 


jei ne vienas žmogus — Liusė. 

Liusė, pagalvojo jis ir sėdo prie sudėtų ant stalo popierių. Ne- 
trukus jo visas gyvenimas ims suktis apie ją. 

Džeka su ja susipažino, kai ponios Vingeit namuose išsinuo- 
mojo kambarius. Visos trys moterys taip susidraugavo, kad kiek- 
viename elektroniniame laiške Džeka apie tai pasakodavo. Vėliau 
Džo sužinojo, kad Džeka bandė nuslėpti faktą, jog susipažino su 
vyriškiu. Ji žinojo, kad tėvas užpils ją klausimais, todėl nieko jam 
apie tai nerašė. 

Džeka nenutuokė, kad jos laiškai ir Liusės fotografijos, na, ir 
pati Liusė, labai suintrigavo jos tėvą. Liusė Kuper priminė Džo, 
ko trūko jo gyvenime. Jis jau buvo netekęs sūnaus ir tuoj neteks 
dukters /7 verslo, tad mintys apie Liusę užpildė atsivėrusią tuštumą. 

Bevažiuodamas į Ediliną apžiūrėti daktaro Triso siūlomo pas- 
tato, jis kartojo sau, kad panelė Kuper nieko apie jį nežino. Nega- 
lėjo pasisveikinti su Liuse taip, lyg pažinotų ją iš šimtų nuotraukų 
ir klasta iš Džekos išviliotos informacijos. Jam reikės elgtis nuosai- 
kiai, abejingai. Apsimesk Džeimsu Bondu, pasakė jis sau, nebūk 
vyruku iš Naujojo Džersio, kurio ssnamadiškos pažiūros neleidžia 
naudotis elektriniu grąžtu. 

Atvykęs į Ediliną, Džo sužinojo, kad Džeka su Trisu baisiai 
susipyko. Ji pabėgo į Niujorką, o daktaras Trisas kraustėsi iš proto, 
bijodamas jos netekti. 

Džo iš karto pastebėjo, kad visi vaikinuką guodžia, nors jam 
labiau reikėtų spyrio į užpakalį. Taip Džo ir padarė. Jis net apstulbo 
išgirdęs, kokie keiksmai pasipylė iš to vyruko burnos! Todėl Džo 
nusprendė, kad šis daktaras nėra toks aristokratiškas, todėl Džekai 
puikiai tiks. Drauge jiedu prabuvo iki paryčių, ir per tą laiką Džo 
spėjo vaikiną ne tik išbarti, bet ir duoti jam naudingų patarimų dėl 
Džekos. 

Tristanas tik trečią dieną atsigavo nuo pagirių — Džo jau de- 
vintą ryto stovėjo ant kojų — ir tik tuomet, pasikliaudamas Džo 


duotais patarimais, ėmėsi veiksmų Džekai susigrąžinti. 

Išsiaiškinęs santykius su Tristanu, Džo susirado ponios Vin- 
geit krautuvėlę Ediline ir paprašė jos išnuomoti jam kambarį. Ponia 
Vingeit buvo aukšta, elegantiška moteris — visiškai ne jo tipo, — ji 
nužvelgė Džo nuo galvos iki kojų ir pasakė, kad laisvų vietų nėra. 

Tačiau ji suminkštėjo, kai Džo prisipažino, kad jis — Dže- 
kos tėvas. Tuo metu ponia Vingeit turėjo kelis klientus, todėl jis 
pasiteiravo, ar negalėtų nuvažiuoti apžiūrėti namo. Ponia Vingeit 
sudvejojo. 

— Girdėjau, kad namą reikia truputį patvarkyti, — tarė jis. — 
Galbūt galėčiau padėti. 

Po šių žodžių ji pasidavė ir greitai nupaišė žemėlapį. 

— Paskambinsiu Liusei ir pranešiu, kad atvykstate, — tarė 
ponia Vingeit, dar kartą nužvelgdama jį nuo galvos iki kojų. 

Šis žvilgsnis jam buvo pažįstamas. Tokios poniutės nenorėtų 
susitikti panašaus vyruko sutemus. 

Jis neskubėdamas važiavo Oldridžų keliu, vedančiu į didelį ir 
seną ponios Vingeit namą. Džo labai bijojo susipažinti su Liuse. 
Nujautė, kad ji jam gali patikti. Bet kas, jeigu jis susidarė klaidingą 
nuomonę iš nuogirdų, ir ji pasirodys tokia pat išpuikusi kaip ir po- 
nia Vingeit? Pastaroji nužvelgė jį lyg darbininką, įėjusi ne pro tas 
duris. Jei Liusė irgi pažiūrės taip pat... 

— Tuomet apsistosiu motelyje, — pasakė pats sau. 

Namas buvo didžiulis, o aplink jį, kaip Džeka ir rašė, augo 
nuostabus sodas. Nors namą reikėjo truputį paremontuoti, iš esmės 
jis buvo neblogos būklės. 

Džo iš bagažinės išsitraukė savo seną lagaminą, giliai įkvėpė 
ir patraukė į vidų. Namo interjeras buvo toks moteriškas, kad jis 
pasijuto tarsi įžengęs į haremą, nors šeichas buvo tikrai ne jis. 

Prie laiptų trumpam sustojo ir įsiklausė. Kaip Džeka ir sakė, 
girdėjosi siuvamosios mašinos darbas. Vyrui, kurio visas gyvenimas 
prabėgo įrankių apsuptyje, toks garsas glostė širdį. 

Jis iš lėto užlipo laiptais. Kai pagaliau atsidūrė viršuje, į jį bėg- 

dama atsitrenkė labai graži moteris, nešina pilnu glėbiu drabužių, 
tikriausiai skirtų mažiems angeliukams. Smarkiai atsitrenkė. Mo- 
teris būtų atsitrenkusi į jo krūtinę ir parpuolusi ant grindų, jei Džo 
nebūtų sugavęs jos už rankos ir prisitraukęs. Jis apsidžiaugė patyręs, 
kad ji stipri ir lanksti bei turi puikius refleksus. Prisitraukė ją taip 
staigiai, kad jos minkšta krūtinė prigludo prie tvirtų jo raumenų. 

Akimirką jiedu stovėjo nejudėdami. Paskui pasižiūrėjo vienas 
kitam į akis ir iškart su77a/0. Paprasčiausiai suprato. 

— Spėju, tu esi Džo ir man reikia tavo pagalbos, — atsitrau- 
kusi nuo jo ištarė Liusė. — Haris ožiuojasi, stalo koja kliba ir man 
reikia pagalbos pjaustant. Pasidėk savo lagaminą štai čia ir sek iš 
paskos. 

Liusė pasilenkė surinkti išsimėčiusių baltų rūbelių, o Džo gė- 
rėjosi jos lanksčia, stangria figūra. Ji stabtelėjo tarpduryje: 

— Pirmyn. Laikas nelaukia. 

Ir pradingo kambaryje. 

Džo minutėlę stovėjo ir nustebęs mąstė, kad jiedu su sūnumi 
ne tokie jau ir skirtingi. 

— Myliu valdingas moteris, — balsu ištarė jis ir nusekė Liusę 


į siuvimo kambarį. 


Savo parduotuvėje Kim demonstravo jaunavedžiams praeitą vasarą 
pagamintus žiedus. Pora čia atvyko tik vienai dienai ir nesiliovė 
kalbėję, koks „jaukus“ yra Edilinas. Išgirdusi šį žodį, Kim visada 
šypteldavo. Jos pusbrolio žmona Tesė sakydavo, kad prie miesto pa- 
vadinimo reikia prikabinti lentelę su užrašu „Ne toks jau jaukus“. 

Kim stengėsi sutelkti visą dėmesį į porelę, kurie, kaip kuždėjo 
jos nuojauta, tikriausiai nusipirks nebrangų papuošalą. 

— Kuris jums patinka labiausiai? — mergina paklausė Kim, 
žiūrėdama į šešių žiedų eilę. 

Kim norėjo pasakyti teisybę — jai patinka visi žiedai, nes visus 
papuošalus, esančius parduotuvėje, sukūrė ji pati. 

— Svarbiausia, kas patinka jums, bet aš manau, kad... — pra- 
dėjo Kim, bet staiga pasigirdo atsidarančių durų ūžtelėjimas ir Kar- 
los aiktelėjimas. Taip Karla reaguodavo į simpatiškus vyrukus, nes 
nuolatos būdavo pasiruošusi flirtui. 

Pakėlusi galvą Kim išvydo tarpduryje stovintį Trevį — tam- 
siaplaukį, tamsiaakį, vilkintį tamsiai žalius marškinius ir džinsus. Ji 
niekada nebuvo mačiusi taip vyriškai atrodančio vaikino. Vyrišku- 
mas iš jo tiesiog spinduliavo tarsi gaubianti aura. 

— Aš įsimylėjau, — patylomis sumurmėjo Karla, prisigreti- 

nusi prie Kim. Kadangi Trevis žiūrėjo vien tik į Kim, Karla pridū- 
rė: — Prašau, pasakyk, kad jis yra tavo giminaitis, todėl prieinamas 
visoms likusioms merginoms. 

Kim nieko neatsakė ir atsisuko į porą, tačiau mergina Žiopsojo 
į Trevį, o jos jaunasis sutuoktinis suraukė antakius. Praradau klien- 
tus, pamanė Kim. 

Trevis žengė į priekį ir sustojo visai šalia merginos. Jis jai nu- 
sišypsojo, o ji atsakė tuo pačiu. 

— Manau, mums jau laikas keliauti, — tarė jos vyras, bet mer- 
gina nekreipė į jį dėmesio. 

— Matau tave, pasipuošusią akvamarinais, — Kim dar negir- 
dėtu balsu prabilo Trevis. Jo žodžiai skambėjo švelniai ir geidulin- 
gai it šilkas. 

— Tikrai? — keturiolikmetės balsu sucypė mergina. 

— Kas dar galėtų tikti prie tokių akių? 

Mergina nepasižymėjo ypatingu grožiu, tačiau jos akys buvo 
nenusakomos rudos spalvos. Kita vertus, Irevis kalbėjo apie patį 
brangiausią žiedą parduotuvėje. 

— Niekada negalvojau apie akvamarinus, — tarė ji ir atsisu- 
kusi į savo vyrą suklapsėjo jam blakstienomis. — O ką tu galvoji, 
brangusis? 

Vyrukui dar nespėjus atsakyti, Irevis pasilenkė ant prekystalio 
taip, kad jo krūtinė atsidūrė priešais merginą. 

— Tačiau jeigu ieškai ko nors pigesnio, tiks ir smulkūs žiedai 
su gintaru. Jie ne taip žiba, bet ir kreditinės kortelės nenuskriaus, — 
kalbėjo Lrevis. 

Naujai iškepta žmona žiūrėjo į Trevio kaklą, plaukus, kren- 
tančius ant jo auksinės odos. Atrodė, kad ji panirusi į hipnotinį 
transą. Kai kilstelėjo ranką, lyg ketindama paliesti jo plaukus, vyras 
pasilenkė ir užstojo jai kelią. Trevis atsitraukė. 

— Paimsime žiedą ir auskarus, — tarė vyras, rodydamas į 


akvamarinus. 

— Puikus pasirinkimas, — pakomentavo Irevis ir, atsisukęs į 
Kim, nusišypsojo. 

Ji norėjo jam padėkoti, bet drauge ir pasipiktino ką tik matytu 
jo elgesiu. 

— Pasiruošusi pietauti? — pasiteiravo jis Kim. 

Kim linktelėjo Karlai, prašydama išmušti čekį, ir nuėjo į ilgo 
prekystalio galą, o Trevis nusekė iš paskos. 

— Dabar dešimta valanda ryto, — abejingai tarė ji. — Dar ne 
laikas pietums. 

— Tu pyksti ant manęs? 

— Aišku, kad ne! — atkirto Kim ir, išsitraukusi padėklą su 
apyrankėmis, ėmė jas perdėlioti. 

Trevis paėmė vieną jų ir iškėlė priešais šviesą. 

— Graži, — įvertino jis. 

Apyrankė buvo smulki, tačiau labai kruopščiai atlikta, akme- 
nukai — geriausios kokybės. Be to, šis papuošalas buvo pats bran- 
giausias parduotuvėje. Kim paėmė iš jo apyrankę. 

— Atrodo, jau šiek tiek išmanai apie juvelyriką, — pastebėjo 
ji 

— Turėjau šioje srityje nemažai patirties, — Irevis pasilenkė 
prie Kim. — Noriu tau kai ką papasakoti, tad prašau nueiti kur 
nors drauge papietauti. 

— Trevi, aš turiu dirbti. Negaliu visko mesti vos tik tau pa- 
norėjus. 

Jis atsisuko į Karlą, neįstengiančią atplėšti nuo jo akių, ir nu- 
sišypsojo. 

— Atrodo, ji sugebės viskuo pasirūpinti, — tarė jis. 

Kim patylomis paprašė: 

— Liaukis flirtavęs su moterimis mano parduotuvėje. 

— Tuomet papietauk su manimi. 

— Kur buvai šį rytą? 


Jo veidas surimtėjo: 


98 Jude Deveraux 


— Atsikėliau penktą ir išvažiavau į gamtą pabėgioti. Grįžęs 
supratau, kad jau išėjai į darbą. Malonu, kad jaudiniesi. 

— Nė kiek nesijaudinau, — atsakė Kim užrakindama stiklinę 
vitriną. — Gerai! Jaudinausi. Kai taip vairuoji, gali nulėkti nuo ke- 
lio ir niekas nė nepastebės. 

— Atsiprašau, — tarė jis ir atrodė, kad atgailauja. — Tiesiog 
nesu pratęs kam nors atsiskaitinėti, kada išvykstu ir kada žadu grįž- 
ti. — Patylėjęs pridūrė: — Taip pat nesu pratęs prie rūpesčio. Gal 
gali su manimi dabar išeiti? Prašau? 

Jo tamsios akys maldavo, netgi viliojo. Kim pasidavė. Nuėjo 
pas Karlą paklausti, ar ši galės trumpam prižiūrėti parduotuvę. 

Karla pritūpė po prekystaliu ir pamojo Kim atsitūpti. 

— Kas jis toks? Iš kur jį ištraukei? Ar jis ir buvo tas neatidė- 
liotinas reikalas sekmadienį? Ar Deivas žino apie jį? 

Kim atsistojo. 

— Ar j1s žino apie Deivą? — tebetupėdama klausinėjo Karla. 

Kim užvertė akis, pasiėmė iš tarnybinių patalpų savo rankinę 

Priešais juos atsivėrė visas Edilinas, o tiksliau tariant, dvi kva- 
dratinės aikštelės, kurių vienos centre augo didžiulis ąžuolas. 

— Gal prisėskime štai ten? — pasiūlė Trevis, rodydamas į 
suoliukus šakų pavėsyje. Jo viliokiškos manieros dingo ir jis vėl tapo 
jos pažįstamu Treviu. 

Jie perėjo gatvę, kurioje eismas nebuvo intensyvus. Mandagiai 
palaukė, kol atsisėdo Kim, tik tada prisėdo greta. 

— Tavo parduotuvė labai graži. Gal kokią dieną, kai nebus 
klientų, man ją aprodysi? 

— O kodėl tu nori ją pažiūrėti be klientų? 

— Pažadu daugiau su jais neflirtuoti. Nors pastarieji nusipir- 
ko visai neblogus papuošalus. Tavo darbai man patinka labiau nei 


juvelyrika, matyta Niujorko parduotuvėse. 

Kim suprato, kad Trevis jai pataikauja, bet drauge matėsi, kad 
jis dar išgyvena ją supykdęs, todėl jam atleido. 

— Tad apie ką gi norėjai su manimi pasikalbėti? 

Trevis nieko neatsakė, todėl Kim pasiteiravo: 

— Vakar nepasisekė pasikalbėti su mama? 

Jis pažvelgė į priekį ir nieko nesakė, todėl ji suprato, kad kaž- 
kas jam neduoda ramybės. 

— Prisimeni, aš tau sakiau, kad mano mama gali sureaguoti 
dvejopai — apsidžiaugti arba supykti? — paklausė Trevis. 

— Prisimenu, sakei, jog moterys yra nenuspėjamos. 

— O tu man pažadėjai „Žvaigždžių karų“ diskus. 

— „Žvaigždžių kelio“, tai skirtingi dalykai. Tad kaipgi surea- 
gavo tavo mama? 

— Supyko. 

Kim užjaučiamai pažvelgė į jį ir suprato, kad pokalbis neapsi- 
ribojo vien paliepimu nekišti savo nosies. 

— Labai? — pasiteiravo Kim. 

Jis minutėlę patylėjo. 

— Tėvas nuolatos rėkia ant manęs. Jo labai bjaurus charakte- 
ris, ir juo tėvas naudojasi norėdamas įbauginti žmones. 

— Tu jo bijai? 

— Nė trupučio, — Trevis puse lūpų šyptelėjo. — Tiesą sakant, 
kartais specialiai jį kiršinu. 

—0O jei jis tave atleistų?.. 

Trevis nusijuokė. 

— Manai, aš to nenorėčiau? — paklausė jis. — Ir jis tai žino. 
Tėvas man kalba baisiausius dalykus, o aš tik juokiuosi jam į akis. 
Tačiau mano mieloji mamytė... — jis sumosavo ranka. 

— Suprantu, — tarė Kim. — Mano mama rėkia ant manęs, 
kad net veidas įrausta, bet aš nekreipiu į ją jokio dėmesio. Tačiau 
kartą, kai buvau ketvirtokė, tėtis pasakė: „Kim, aš tavimi nusivy- 


liau.“ Taip nusiminiau, kad mama privertė tėtį manęs atsiprašyti. 

Žiūrėdamas į ją, Trevis papurtė galvą. 

— Atrodo, tavo šeima tokia normali, — pasakė jis. — Aš ne- 
galiu įsivaizduoti savo mamos, „verčiančios“ tėvą ką nors daryti. Jo 
akivaizdoje ji visiškai susimenkina. 

Kim norėjo pasakyti porą žodžių apie tai, kaip jo mamai būtų 
reikėję pasipriešinti savo vyrui, kai Trevis buvo dar berniukas, bet 
suprato, kad dabar netinkamas metas. 

— Jei tavo mama mano, kad tai ne tavo reikalas, tuomet kodėl 
ji tau paskambino ir panešė, jog nori skirtis? 

— Aš jos paklausiau to paties. Deja, uždaviau šį klausimą po 
to, kai pareiškiau savo nepalankią nuomonę apie vyrą, už kurio ji 
nori tekėti. 

— Nejaugi tu rimtai! 

— Bijau, kad taip. Padariau keletą skubotų išvadų, kai pama- 
čiau visą jo naujai parduotuvei supirktą įrangą ir jo paties dydį. Tik- 
riausiai per daug atvirai išsakiau savo nuomonę. 

— Juk sakiau tau, jis geras vyrukas. 

Trevis suėmė Kim ranką ir ją pabučiavo. 

— Taip, sakei. Reikėjo tavęs paklausyti. 

Kim žiūrėjo į jį išpūtusi akis. Irevis laikė jos ranką, netgi ją 
masažavo, ir žiūrėjo priešais save. Atrodė, jis visiškai nesuvokia, ką 
daro. 

— Ką ji pasakė? 

— Liepė nesikišti. Mama pareiškė, kad susiras sau advokatą 
ir pati kovos su tėčiu, — jis atsiduso. — Ir pridūrė, kad galiu nebe- 
dirbti tėvui, nes jai nebereikia mano apsaugos. 

— A, — tepasakė Kim, žiūrėdama į jo profilį. Trevis suraukė 
antakius. 

— Tu jos klausysi? 

— Aišku, ne! — atšovė jis ir padėjo Kim delną jai ant kelių. 

Priešais juos ėjo mama su dviem mažais vaikais — mergaite ir 


berniuku, greičiausia dvyniais. Kim nepažinojo šios šeimos. Vaikai 

ant ilgų virvelių laikė pririštus balionus, į kuriuos žiūrėjo su pasi- 
gėrėjimu. 

Trevis tylėjo, todėl Kim pažvelgė į jį. 

— Tai koks tavo planas? — pasidomėjo ji. 

— Dar nieko nesugalvojau. 

Išgirdusi verksmą, Kim atsisuko į vaikus. Berniukas netyčia 
paleido balioną, kuris dabar skriejo medžio link. 

Per porą sekundžių Trevis atsistojo ir apžiūrėjo medį, lyg jį 
tyrinėdamas. Didžiai Kim nuostabai, jis įsikibo vieną šaką ir pri- 
sitraukęs ją apsižergė. Atsistojęs ant šakos pažvelgė į ją, sėdinčią 
apačioje. | 

— Šįryt kalbėjausi su mama ir pranešiau, kad noriu susipažin- 
ti su tuo vyruku, ir ji davė man savaitę laiko... 

Trevis paėjėjęs įsikibo ir prisitraukė prie aukščiau augančios 
šakos. 

— O po savaitės ji jam pasakys, kad aš esu čia, — kalbėjo žiū- 
rėdamas žemyn Trevis. 

Berniukas nebeverkė — jis ir keletas paauglių stebėjo vyrą, 
įsikorusį į medį. 

Kim neteko žado. Ji atsistojo. 

— Kaip manai, ar galėtum man surengti susitikimą su 
ponu... — jis apžvelgė aplink ją sustojusius žmones. Trevis nenorė- 
jo viešai ištarti to vyro vardo. — Su juo? 

Jis jau buvo aukštai įsilipęs ir ketino atsigulti pilvu ant šakos, 
kuri neatrodė pakankamai tvirta, kad išlaikytų vyrą. 

Sulaikiusi kvapą Kim linktelėjo, teigiamai atsakydama į jo 
klausimą. 

— O be to, turiu apsispręsti dėl... 

Trevis centimetras po centimetro slinko trapia šaka, kaire ran- 
ka siekdamas geltonojo baliono. 

Kim suspaudė ir apsižiojo kumštį. 

— Kas per velnias čia vyksta? — pasigirdo balsas jai prie ausies. 

Atsisukusi ji pamatė plačią ir tvirtą savo pusbrolio Kolino, 
miestelio šerifo, krūtinę. 

Kim vėl atsigręžė į medyje esantį Trevį. Ji nesugebėjo ištarti 
nė žodžio. 

Kolinas stovėjo šalia ir stebėjo, kaip Trevis, pamažu sliuogda- 
mas šaka, galiausiai pačiupo baliono virvelę. 

— Atostogų, — užbaigė sakinį Trevis ir pažvelgė į Kim. 

— Labas rytas, šerife, — spėjo pasisveikinti jis ir staiga šaka 
trakštelėjo. 

Mergaitė suklykė ir visi sulaikė kvapą. 

Krisdamas Trevis spėjo įsitverti šaką dešiniąja ranka, bet nepa- 
leido kairiojoje laikomo baliono. Jis apsivyniojo virvelę apie pirštus, 
tada permetė per šaką kojas. Prisitraukęs prie šakos, ją apsižergė, 
atsistojo ir pasiekęs kamieną, nusileido žemyn. 

Žemę jis palietė abiem kojomis, priėjęs prie netoliese stovin- 
čio berniuko, atidavė jam balioną ir, purtydamas nuo savęs šapus, 
žengė prie Kim. 

— K3 tu manai? — pasiteiravo jis. 

Ji žiūrėjo praradusi žadą. 

Įsiterpė Kolinas: 

— Jis tavęs prašo patarti, ką jam veikti per atostogas Ediline. 

Rodėsi, Koliną labai pralinksmino ką tik matytas reginys. 

— Trevi! — galiausiai ištarė Kim. 

Kolinas prunkštelėjo: 

— Įkliuvai. 

Kim jau Žiojosi prabilti dar kartą, bet Kolinas ją nutraukė: 

— Dažnai užsiimi panašiais dalykais? 

— Kadaise tekdavo, — atsakė Trevis. — Kelerius metus Los 
Andžele dirbau kaskadininku. 

Kolinas nužvelgė jį nuo galvos iki kojų. 

— Palaikai formą? — paklausė jis. 

— Stengiuosi. Dėl ko klausi? 

— Kartais, lankydamiesi draustinyje, turistai papuola į įvairias 
situacijas, iš kurių juos turime ištraukti. Arčiausiai esu aš, todėl į 
įvykio vietą dažniausiai atvykstu pirmas. Ir kartais man reikia pa- 
galbos. 

Trevis nusišypsojo prisiminęs, kaip Kim nepailsdama aiškin- 
davo, kad šis vyras ir jos brolis yra superdidvyriai, gelbstintys žmo- 
nes. Trevis nė už ką nebūtų atsisakęs galimybės padėti žmonėms ir 
galbūt padaryti įspūdį Kim. 

— Ar turi su savimi mobilųjį telefoną? Įrašyčiau į jį savo nu- 
merį, — pasiūlė Trevis. | 

Kolinas ištiesė jam savo telefoną. Trevis paskambino sau ir iš- 
saugojo savo numerį. Atiduodamas telefoną, tarė: 

— Su malonumu padėsiu bet kuriuo paros metu, nesvarbu, 
dieną ar naktį. Moku lipti virve ir uola, bet dar niekada nesu kam 
nors išgelbėjęs gyvybės. Nebent filme. 

Kolinas šyptelėjo: 

— Sveikas atvykęs į Ediliną. 

Tada atsisuko į Kim. 

— Smagu matyti, kad šįkart susiradai naudingą vyruką, — pa- 
tylomis sumurmėjo jis ir patraukė savo biuro link. 

— Perduok nuo manęs linkėjimus Džemai, — jam pavymui 
šūktelėjo Kim ir vėl atsisuko į Trevį. 

— Turiu trijų savaičių atostogas. 

Jis vis dar tebelaukė atsakymo. 

— Mano sūnus nori jums padėkoti, — ištarė motina ir Trevis 
priklaupė prie berniuko. 

— Ačiū, — padėkojo berniukas ir apsikabino Trevį. 

Mergaitė pasekė brolio pavyzdžiu ir taip pat jį apsikabino. 

Mama nusišypsojo Ireviui, žiūrėdama į jį ilgiau nei derėtų. 

— Galbūt kurį vakarą galėtume pasikviesti jus pavakarieniau- 
ti, — pasiūlė ji. 

Trevio akys ir vėl suliepsnojo. 

— Būtų labai... — pradėjo sakyti jis. 

— Jis užsiėmęs, — nutraukė Kim, akimis liepdama moteriai 
dingti. 

Ji šypsodamasi pasiėmė vaikus ir nuėjo. 

— Tai gali surengti susitikimą? — Trevis pakartojo savo klau- 
simą. 

— Trevi, — atsakė jam Kim, — tai, ką dabar padarei, mane 
labai išgąsdino. Galėjai rimtai susižeisti. Galėjai... 

Jis pasilenkė ir pabučiavo ją į skruostą. 

— Supratau, kaip malonu, kai kas nors dėl manęs jaudina- 
si, — tarė jis. 

— Ar tai reiškia, kad reikės tikėtis ir daugiau tokių triukų? 
Neapsimoka rizikuoti gyvybe dėl baliono. 

— Nė akimirkos nerizikavau gyvybe, balionas man taip pat 
nerūpėjo. Viską dariau tik dėl to, kad išvysčiau to berniuko žvilgsnį. 

Kim negalėjo paprieštarauti, nes jis sakė tiesą. 

— Na, tai kaip dėl susitikimo su žmogumi, už kurio ruošiasi 
tekėti mama? 

— Čia yra Edilinas. Tau nereikia iš anksto susitarti dėl susi- 
tikimo. Ponas Leitonas šiuo metu, ko gero, yra savo parduotuvėje, 
tad galime ten nuvykti ir su juo pasimatyti. 

— O kaip paaiškinsime savo apsilankymą? 

— Pasakysime, kad užsukome tik pasisveikinti, — atsakė Kim 
truputį susierzinusi dėl jo perdėto mandagumo ir flirto su jauna 
dailia mamyte. — Arba paklausiu, kaip laikosi Džeka. O, ne. 

— Kas yra? — paklausė Trevis. 

— Ateina mano brolis. Kertu lažybų, kad Kolinas jam pa- 
skambino. Skundikas! Dabar būsi ištardytas iki visų savo gyvenimo 
smulkmenų. Bus nelengva. 

Trevis tik šypsojosi, klausydamasis Kim žodžių. Tiek Ameri- 


kos, tiek keliuose užsienio šalių teismuose jį buvo tardę patys ge- 


'Nepažįstamasis mėnesienoja 105 


riausi pasaulyje advokatai. Jis nė neabejojo, kad sugebės atsilaikyti 
prieš Kim brolį gydytoją. 

Tačiau išvydęs prie jų artėjantį vyruką Trevis perbalo. Ridą 
Oldridžą jis buvo sutikęs anksčiau ir ne pačiomis palankiausiomis 
aplinkybėmis. 

Drauge su savo mechaniku Trevis dalyvavo varžybose Maro- 
ke. Pasukę už atokaus kaimelio kampo, jie pamatė per kelią einantį 
vyrą, kuris vedėsi apkrautą nešuliais asilą. 

Treviui pavyko išvengti susidūrimo. Jis taip staigiai pasuko 
vairą, kad automobilis apsisuko ratu. Buvo sudėtinga išlaikyti pu- 
siausvyrą ir neapsiversti, bet jam nusišypsojo sėkmė. 

Deja, asilas pasibaidęs parkrito ir susitrenkė jo neštos dėžės. 
Trevis atsuko automobilį reikiama kryptimi, bet nuvažiuodamas 
matė, kaip iš dėžių sunkiasi skystis, o vyras grūmoja jiems kumščiu. 
Į Trevio atmintį įsirėžė įtūžęs jo veidas. 

Važiuodamas tolyn, Irevis liepė savo mechanikui paskambinti 
Penei ir paprašyti jos išsiaiškinti, kas buvo tas vyras, ir atlyginti 
padarytą žalą. Po kelių dienų ji pranešė, kad tai amerikietis dak- 
taras, ir ji nusiuntė jam medicininių reikmenų rinkinį. Penė taip 
pat paaukojo pinigų jo klinikai. Ji nepasakė daktaro vardo, ir Trevis 
niekada jo neklausė. 

Tas pats daktaras, kuris Maroke jį buvo išvadinęs baisiausiais 
žodžiais, dabar artėjo prie jo. 

— Ar galiu pasakyti jam apie tave tiesą? — sukuždėjo Kim. 

Akimirką Trevis pagalvojo, kad ji turi omenyje lenktynes, bet 
staiga suprato, jog Kim šneka apie jų vaikystę. 

— Žinoma, tik nesakyk, kad Liusė Kuper yra mano mama. 

— Nė neketinau, — panosėje sumurmėjo ji, šypsodamasi savo 
broliui. 

— Kimberle, — griežtai į ją kreipėsi Ridas, — girdėjau, kad 


šiandien sukėlei miestelyje sąmyšį. 

— Trevis sugavo vaiko balioną, — pasakė ji ir atsisuko į Trevį, 
bet šis laikėsi ranka užsidengęs veidą. — Čia yra... 

— Tik nesakyk, kad čia žasai Trevis, — nutraukė ją Ridas. — 
Nejaugi čia tas pats berniukas, apie kurį fantazuoji nuo pat vaikystės? 

— Ridai! — raudonuodama sudraudė Kim. — Nebuvo nieko 
panašaus! 

— Malonu pagaliau su tavimi susipažinti, — tiesdamas ranką, 
tarė Ridas. 

Trevis ją paspaudė, bet kairiąją ranką laikė prie akių. 

— Kažkur esu tave matęs, — tarė Ridas. — Daug keliauju. 
Gal buvai vienas iš mano pacientų? 

— Ne, — atsakė Trevis ir nusuko veidą. 
rinėjo į Trevį, mėgindamas prisiminti, kur šį matė. O Trevis elgėsi 
lyg užspeistas į kampą laukinis žvėrelis, nekantraujantis įlįsti į savo 
urvą. 

— Mums laikas eiti, — nutraukė tylą Kim. — Trevis ketina 
susitikti su ponu Leitonu ir pasikalbėti dėl sportinės įrangos par- 
duotuvės atidarymo. 

— Šiam miesteliui tikrai trūksta tokios parduotuvės, — sutiko 
Ridas. — Kuo planuoji prekiauti? 

— Sporto reikmenimis, — staigiai atsakė Kim, norėdama kuo 
greičiau atsikratyti broliu. — Žiūrėk, ten tikriausiai mojuoja viena 
tavo seselių? 

— Taip, — pripažino Ridas, — palikau du apžiūros kamba- 
rius ir pilną laukiamąjį. Gal kada drauge pavakarieniaukime. 

Jis jau buvo beeinąs, kai netikėtai atsisuko į Irevį: 

— Nekantrauju sužinoti, ką nuveikei po pirmojo apsilankymo 
Ediline. 

Kai pagaliau Kim su Treviu liko dviese, ji paklausė: 

— Kas čia buvo? 

— Aš, e, manau, kad esu matęs tavo brolį anksčiau. 

Tapo aišku, kad jis nesirengia aiškinti nieko konkrečiau, tad 
"Kim apsisuko ir patraukė savo parduotuvės link. 

Trevis ją pasivijo: 

— Ką tu darai? 

— Jei neketini būti su manimi atviras, grįžtu į parduotuvę. 
Šiuo metu kaip tik kuriu vėrinį. Galvojau panaudoti australiškus 
opalus, bet gal geriau įsigyti daugiau akvamarinų, nes jie juk taip 
dera prie rudų akių. 

— Gerai jau, — nusileido Trevis. — Gal prisėskime kur nors 
pakalbėti? Galbūt tu padėsi man sugalvoti, kaip toliau elgtis su 
mama. 

Po valandos jiedu sėdėjo prie iškylų stalo draustinyje. Prieš tai 
parduotuvėje nusipirko sumuštinių, salotų ir gėrimų, bet valgyti vis 
tiek dar buvo per anksti. 

— Kaip čia gražu, — dairydamasis po ežerą, tarė Trevis. — 
Gyveni nuostabioje vietoje. 

— Man čia patinka, — atsakė Kim. 

Buvo taip ramu, kad ji beveik neprisiminė, dėl ko visai ne- 
seniai taip smarkiai supyko. Dėl kažko, susijusio su Ridu. Tačiau 
pastaruoju metu Kim supykdydavo viskas, kas liesdavo jos brolį. Jis 
nenorėjo būti mažo miestelio daktaru ir nuolat dėl to skųsdavosi, o 
Kim atsibodo klausytis jo dejonių. 

— Aš tavo brolio nepažįstu, bet kartą vos jo neužmušiau, — 
pradėjo Irevis ir trumpai išdėstė visą istoriją, nepamiršdamas pa- 
minėti, kad atlygino padarytą žalą. 

— Apie šį įvykį Ridas nieko nepasakojo savo laiškuose, — 
tarė Kim. Jai buvo net sunku įsivaizduoti, koks įsiutęs turėjo būti 
brolis: — Rido nuomone, visi turėtų atsisakyti tokių lengvabūdiškų 
pramogų kaip automobilių lenktynės ir pasišvęsti tauriems dar- 
bams. 

Trevis įdėmiai į ją pasižiūrėjo. 


— Ridas nemoka smagintis, tiesa? — švelniai paklausė jis. 


— Taip jau atsitinka, kai suaugi, — paaiškino Kim. — O ką tu 
nuveikei nuo to karto, kai paskutinį sykį matėmės? 

— Gyvenau vadovaudamasis tavo žodžiais, — šypsodamasis 
pasakė jis. 

Tačiau Kim nesišypsojo. Ji pastebėjo, kad Trevis vengė atsa- 
kymų, išsisukinėjo nuo klausimų. Apie pokalbį su mama šnekėjo 
nerimtai, bet ji numanė, kad daug ką nutylėjo. 

— Papasakok, apie ką kalbėjotės su mama. Ką būtent ji pasakė. 

Trevis nusisuko, bet Kim spėjo pamatyti, kaip smarkiai susi- 
raukė jo tamsūs antakiai. Panašu, jam nebuvo malonu pasakoti apie 
tai, ką aptarinėjo su mama. 

Paskui atsisuko į ją šypsodamasis. 

— Ji mane patikino, kad Džo Leitonas yra geras žmogus ir ją 
myli. Jis nežino, kiek mano mama turi pinigų, o ji nenumano, iš kur 
jis gavo lėšų generaliniam senojo pastato remontui. 

Kim nujautė, kad Trevis kažką slepia ir tikrai jai neišduos ką. 
Puiku, pagalvojo ji, jei jau jis turi paslapčių, turėsiu ir aš. 

— Kada nori aplankyti poną Leitoną? — pasiteiravo Kim. 

Trevis suprato, kad Kim nusprendė neklausinėti, ir jis žinojo 
kodėl. Iš tiesų jis norėjo papasakoti jai apie pokalbį su mama, bet 
negalėjo, nes sunkiausia jo dalis buvo kaip tik apie Kim. 

Vakar vakare jis susitiko su mama sode prie ponios Vingeit 
namo. Jie keletą minučių glėbesčiavosi ir liejo ašaras, po to Trevis 
ėmėsi savo užduoties — kuo daugiau išsiaiškinti apie Džo Leito- 
ną. Tačiau jau po pirmų žodžių suprato, kad mama tapo kitokia 
moterimi, nei jis prisiminė. Ji jau nebebuvo ta mažytė įbauginta 
moterėlė, kuri jį užaugino. Liusė padėkojo Treviui už pagalbą, bet 
leido suprasti, kad šioje kovoje turės pasikliauti savimi. 

Trevis, pasinaudodamas teisiniu išsilavinimu, mėgino parody- 
ti jos nuomonės klaidingumą. Jau manė, kad viską išaiškino, kai 
Liusė staiga metė, jog Trevis kalba lygiai kaip tėvas. Trevis neteko 
žado ir atsilošęs kėdėje įbedė į motiną akis. 


Nepažįstamasis mėnesienoja 109 


Nieko nelaukusi mama paklausė, ką jis veikia su Kim ir kodėl 
"neatskleidė jai visos tiesos apie savo tėvą. 

— Ar Kim bent žino tavo pavardę? 

Po šių žodžių jie sugrįžo į nuolatinius savo vaidmenis — tapo 
mama ir sūnumi. 

— Paprasčiausiai... Noriu patikti moteriai, o ne apakinti ją savo 
Maksvelo pavarde, — kalbėjo Trevis. — Ir žinai ką, mama? Paban- 
dysiu pasižiūrėti, ar man pavyks būti normaliam. Vaikystė, praleista 
uždaroje aplinkoje, manęs tikrai neparengė normaliam suaugusiojo gy- 
venimui. | 

Liuse susigūžė, bet Trevis tęsė: 

— O dar tos moterys... 

— Prašau, tik nesileisk į smulkmenas. 

— Ne negalvojau, — atšovė jis. — Noriu pasakyti, kad neturėjau 
galimybės... pamilti. 

— O kas bus, jeigu tau pavyks priversti Kim tave įsimylėti? — 
paklausė Liusė. — Kas bus tada? 

— O kas bus, jei aš ją įsimylėsiu? 

Jis tik erzino mamą, bandė praskaidrinti nuotaiką. 

Tačiau Liusė kalbėjo rimtai: 

— Trevi, esi įsimylėjęs tą mergaitę nuo dvylikos metų. Noriu ži- 
noti, kas bus, kai ir ji tave bamils. Ar tuomet basižiūrėjęs jai Į akis 
1štarsi: „Lauk manęs“, o pats išvyksi slidinėti į kalnus? Gal tikiesi, kad ji 
bus tokia kaip aš ir kiekvieną dieną su siaubu lauks, kol kas nors telefonu 
praneš, jog tu nusisukai sbrandą, esi paralyžiuotas arba žuvai? Vikie- 
si, kad ji prisidės prie tavo klajokliško gyvenimo būdo ir abu nuolatos 
keliausite? 

— Nežinau! — sutrikęs atsakė Trevis. — Mano gyvenimas... 

— Nebuvo normalus, — užbaigė mintį Liusė. — Žinau tai ge- 
riau už visus likusius. 

— Sutikau dirbti pas savo tėvą norėdamas apsaugoti... 


— Negali užkrauti šios naštos vien ant mano pečių, — garsiai 

ištarė Liusė. — Trevi, tu mėgavaisi darbu pas Randalą. Adrenalinas, 
pinigai... galia. Tu tiesiog suklestėjai. 

Trevis atsirėmė į kėdės atlošą. 

— Bandai pasakyti, kad tampu savo tėvu? — švelniai basiteira- 
v0 J15. 

— Ne, žinoma, ne. Tačiau bijau... 

— Ko? 

— Kad taip gali atsitikti. 

Prieš kalbėdamas, jis kurį laiką patylėjo. 

— Aš taip pat to bijau, — galiausiai bripažino. — Kartais savyje 
pastebiu tokių bruožų, kurie man nepatinka. Kai tik jį bamaloninu, 
nuviliu save, ir nerimauju, kad jo jaučiamas malonumas toks bat stib- 
rus kaip ir mano nusivylimas, — Trevis atsisuko į mamą. — Tačiau 
nežinau, kaip atsikratyti to, kas yra mano dalis. 

Liusė suėmė sūnaus rankas: 

— Pabendrauk su Kim. Pamiršk apie mane ir Džo. Mums viskas 
gerai. Jis tikrai nesikėsina į mano pinigus ir nesigvieštų jų, net jei žino- 
ty, kad jų turiu. Jis mane myli. 

— Esi fuo tikra? 

— Visiškai ir nedvejodama. 

— Tačiau juk kadaise mylėjai ir tetį? 

— Buvau mergaitė, užauginta šiltnamio sąlygomis, o tavo tėtis 
užkariavo mane lyg vieną tų įmonių, kurias taip noriai dabar perka. 

— Jr aš norečiau taip užkariauti Kim, — patylomis tarė Irevis. 

— Nebandyk! — beveik suklykė Liusė. — Nemėgink su ja taip 
pasielgti! Tik nesistenk jos pakerėti Maksvelo pavarde, pinigais ir triu- 
kais, išmoktais iš tų siaubingų moterų, su kuriomis susihikinėji. Neban- 
dyk jos abžaveti. Neskraidink jos į Paryžių vakarieniauti ir gerti vyno, 
neversk jos albėti dėl tavęs. Ji to nenusipelno. 

— Kieno pusę tu palaikai? 

— Tavo! — atsakė Liusė ir pasistengė nusiraminti. — Trevi, my- 


liu tave labiau už gyvenimą. Mirčiau dėl tavęs, bet noriu, kad turėtum 

tik tai, kas yra tikra. Nesitempk šios merginos į lovą vien norėdamas 
pademonstruoti, ko išmokai iš kokios nors ambicingos žvaigždutės. Ge- 
riau ją bpažink. Pasitikrink, ar tikrai ją myli. O gal tiesiog jauti jai 
dėkingumą už tai, kad išmokė tave važiuoti dviračiu? Pasistenk kuo 
daugiau ją pažinti. Ir atsiskleisk, koks esi iš tikrųjų. Nevaizduok apsuk- 
raus saldžialiežuvio teisininko, sugebančio perkalbėti bet kurį žmogų. 
Tapk tuo pačiu berniuku, susižavėjusiu mergaite, kuri tau ant kaklo 
užkabino karoliukų vėrinį. 

— Nesu tikras, ar mokėsiu tai padaryti. 

Trevis pažvelgė į Kim. Ji žiūrėjo į ežerą, o jis suprato, kad dar 
niekada nebuvo matęs gražesnės ir geidulingesnės moters. Jei ji ne- 
būtų Kim, sutelktų visas pastangas ją sužavėti ir nusitempti į lovą. 
Tačiau po to, kaip ir sakė motina, ją paliktų. Rodėsi, kad jis visą gy- 
venimą kažkur bėga. Jei ne į tėvo verslo susitikimą, tai į lenktynes 
ar kopinėti uolomis arba užsiimti dar kuo nors, kur kyla grėsmė, 
kaip mama sako, nusisukti sprandą. 

— Ko gero, laikas keliauti, — nutraukė tylą Kim ir pažadino 
Trevį iš jo prisiminimų. 

Jis nesujudėjo. 

— Nenoriu slapukauti, — ištarė jis. 

— Tuomet sakyk, kas neduoda tau ramybės! — paragino ji. — 
Gal slepi kokį nors baisų praeities nusikaltimą? Nesi nusikaltėlis, 
nes per tiek laiko Kolinas jau tikrai bus patikrinęs tave nusikaltėlių 
bazėje. Jeigu būtum ten įrašytas, jis apie tai jau žinotų ir būtų mane 
perspėjęs. 

Kadangi nei šerifas, nei pati Kim nežino tikrosios mano pa- 
vardės, duomenų bazėse jis nieko neras, pagalvojo Trevis. 

— Nesu nusikaltėlis, — pasakė jis ir nusišypsojo. — Tiesiog 
nesididžiuoju kai kuriais gyvenime padarytais dalykais. 

— Kalbi apie kaskadininko karjerą ar bandymus suvažinėti 
daktarus Maroke? 


Jis nusijuokė. 


— Žinoma, apie Maroką. Bet kokio velnio tavo brolis vedėsi 
asilą per teritoriją, pažymėtą kaip lenktynių trasa? 

— Spėju, Ridas galvojo, jog; visi turi jį praleisti. Jo darbas yra 
svarbus, o taviškis — ne. 

— Dėl šito visiškai su juo sutinku. Kim?.. 

— Taip? 

— Šiuo metu turiu priimti labai svarbų savo gyvenime spren- 
dimą. 

— Kokį? 

— Turiu nuspręsti, ką toliau veiksiu gyvenime. Po trijų savai- 
čių aš jau nebedirbsiu pas savo tėvą. 

— O kuo tu ten dirbi šiuo metu? 

— Atleidinėju iš darbo žmones, — atsakė Trevis. 

— Ne taip jau ir baisu, kaip bandau pavaizduoti. Visi tie vers- 
lai jau buvo beveik bankrutuojantys ir jų darbuotojai vis tiek būtų 
atleisti. Mano tėtis nusiperka tokią įmonę ir atleidžia tik du treč- 
dalius darbuotojų, — jis nukreipė žvilgsnį į ežerą. — Pavargau nuo 
tokio darbo ir trokštu permainų. Gal turi laisvų darbo vietų savo 
juvelyrikos krautuvėlėje? Manau, sugebėčiau dirbti pardavėju. 

— Flirtuojančiu su klientėmis? Ne, dėkui. Dėl ko tau prireikė 
mano pagalbos? 

Jis norėjo atsakyti: „Nes noriu, kad pabėgtum drauge su mani- 
mi“, tačiau galvoje suskambo mamos žodžiai: Pasistenk kuo daugiau 
Ją pažinti. Ir atsiskleisk, koks esi iš tikryjų. 

— Nes noriu turėti draugą, — atsakė jis. — Juk vaikystėje 
buvome draugai, tai gal pavyks ir dabar. 

— Tiesa, — tarė Kim ir vėl nusisuko į ežerą. 

Draugai. Atrodo, kad toks jau jos likimas. Paskutiniai du jos 
vaikinai su ja išsiskyrė, nes jai sekėsi labiau nei jiems. Kiekvieną 
kartą, kai Kim pasirašydavo sutartį su įmone, norinčia prekiauti jos 


juvelyrikos dirbiniais, kildavo barnis. Ji paskaičiavo, kad santykiams 

nutraukti pakanka trijų rimtesnių pykčių. Kim buvo tikra, kad jie- 
du su Deivu ištempė net šešis mėnesius vien dėl to, kad ji nuty- 
lėjo, jog Nymenas Markusas nori pabandyti prekiauti jos kurtais 
papuošalais. 

— Dabar nutilai tu. 

— Man taip pat reikia draugo, — pripažino ji. — Per pasta- 
ruosius metus visos mano draugės išt ekėjo ir dauguma jų pastojo. 

— O kodėl tu ne? — rimtai paklausė Trevis. 

Kim žinojo, kad nuoširdus atsakymas nuskambėtų kaip savi- 
gaila, 0 ji to nenorėjo. | 

— Nes mano daktaras brolis man neatskleidžia, kaip mote- 
ris pastoja. Kai buvau devynerių, Ridas tvirtino, kad moteris tampa 
nėščia, kai praryja arbūzo sėklą, bet aš tuo nebetikiu. Po šito jo 
pasakojimo aš porą metų nevalgiau nieko, kas turi stambias sėklas. 
Mama net grasino maitinti mane per jėgą. Tačiau vėliau sužinojau, 
kad moteris pastoja nuo prancūziškų bučinių, o tokie, mano many- 
mu, būna tik Prancūzijoje. 

Trevis šypsojosi: 

— O kas gi atskleidė tau tiesą? 

— Vis dar laikausi teorijos apie Prancūziją, nes niekada ten 
nebuvau, kaip ir niekada nebuvau nėščia. 

— O jeigu mudu... — Trevis nutilo, nes jau buvo besiūląs 
abiem porai dienų nuskristi į Paryžių. 

— Mudu ką? 

— Suvalgytume sumuštinius? 

Kim ir vėl suprato, kad Trevis kažką nuo jos nuslėpė. Padavė 
jam sumuštinį ir ėmė vynioti iš popieriaus savąjį. Pasirodo, Trevis 


įsivaizdavo draugystę visiškai kitaip nei jinai. 


Pamatęs Kim ir kažkokį vyruką, lipančius iš mašinos, Džo suprato 
du dalykus. Pirma, tas vyrukas buvo Liusės giminaitis, antra, jis 
buvo įsimylėjęs Kim. Pirmasis faktas vertė jį susiraukti, o antra- 
sis — nusišypsoti. 

Nuo pat susipažinimo su Liuse pradžios Džo bandė išklausti 
apie jos praeitį, bet šia tema moteris nieko nepasakodavo. Kitam 
žmogui būtų buvę smagu stebėti, kaip ji stengiasi išsisukinėti nuo 
klausimų, bet Džo nenorėjo jos versti jaustis nepatogiai, todėl lio- 
vėsi kamantinėjęs. 

Tačiau buvo akivaizdu, kad šis vaikinas — Liusės giminaitis. 
Gal jos sūnus, susimąstė Džo. Jų akys buvo panašios, tik jo — tam- 
sesnės. Jo plaukai raitėsi prie kaklo lygiai kaip ir Liusės, be to, auto- 
mobilio dureles jis uždarė visiškai tokiu pačiu judesiu. 

Vadinasi, ji turi sūnų, suprato Džo. Iškilo vienintelis klausi- 
mas: kas jo tėvas? 

O dėl antrojo Džo pastebėjimo, jis gailėjosi Kim, nes visos jos 
draugės susituokė ir išvyko gyventi kitur. Jiedvi su Džeka kelerius 
metus artimai draugavo, todėl Džo girdėjo, kaip visos Kim drau- 


gės ir pusseserės viena po kitos ištekėjo. Išvyko netgi Džeka. Nors 

ji buvo atvažiavusi į Ediliną aplankyti Kim, galiausiai beveik visą 
laiką praleido su daktaru Trisu. 

Todėl buvo malonu pamatyti vyrą, įsimylėjus; Kim. Gyvenime 
ji nusipelnė paties geriausio. 

Džo atsikrenkštė ir atmetė pečius. Nedera rodyti savo senti- 
mentalumo. Jis atidarė priekines duris. 

— Atėjote čia dėl darbo? — pasisveikino Džo. 

— Kokio darbo? — pasiteiravo Kim, pabučiavusi Džo į 
skruostą. 

Ji pažinojo jį kelerius metus ir net kelias naktis buvo praleidusi 
jų namuose Naujajame Džersyje. Vieną kartą Džo visą naktį sėdėjo 
šalia raudančios Kim, klausydamasis, ką jai iškrėtė vienas studentas. 

— Padėti atidaryti šitą parduotuvę. Pirmąjį savo samdinį man 
teko atleisti. 

Trevis įdėmiai žiūrėjo į Džo. Jis buvo žemas, tvirtas ir atrodė 
rūstus. 

— Čia mano draugas Trevis, — Kim sudvejojo, — Meritas, 
ir aš jam papasakojau apie naująją jūsų parduotuvę. Ar ta didžiulė 
salė, kurią norėjote skirti Džekai, vis dar laisva? 

Džo žiūrėjo į Trevį. Jo tėvas turėtų būti aukštas, svarstė jis, 
toks pats, kaip ir šis vaikinas, bet jo panašumas į Liusę buvo tie- 
siog neginčytinas. Staiga Džo suprato, kad Trevis laiko jam ištiestą 
ranką. Džo ją paspaudė, žvelgdamas Treviui tiesiai į akis. Treviui 
traukiant ranką, Džo pajuto jo nuospaudas. 

— Dirbai statybose? — paklausė Džo. 

— Ne, — atsakė Trevis. — Švaisčiau gyvenimą veltui. 

— Jis dirbo kaskadininku Holivude, — įsiterpė Kim. 

— Iš tikrųjų? Kokių triukų moki? 

— Daugiausia teko būti taikiniu, — pripažino Trevis. — Esu 
vyrukas policininko uniforma, kurį nušauna blogietis. Viename fl- 


me mane nužudė keturis kartus. Dėl mažo biudžeto. 

— Būdamas toks gražus galėtum pats būti kino žvaigžde, — 
pastebėjo Džo. 

Trevis nusijuokė. 

— Sutinku. Pats pasiūliau tokią mintį režisieriui ir jis suren- 
gė man patikrinimą prieš kameras. Galiausiai buvo nuspręsta, kad 
kaip aktorius esu visiškai netalentingas. 

— Nejaugi tai kliudo būti žvaigžde? — rimtu veidu pasitei- 
ravo Džo. 

— Šito aš nežinau, — atsakė Trevis. — Tačiau man niekada 
nepatiko tik sėdėti aktorių vagonėlyje ir nieko neveikti. Kokio dar- 
buotojo jums reikia? 

— Vadybininko, — pasakė Džo. — Man reikia žmogaus, ku- 
ris prižiūrėtų parduotuvę, kol aš leisiu laiką su savo merginomis. 

— Merginomis? — pasitikslino Trevis ir jo šypsena dingo. 

— Gal galėtume... — pradėjo sakyti Kim. 

— Su savo dukterimi ir būsimąja žmona, — paaiškino Džo. — 
Manai, kad tiktum šioms pareigoms? Reikia daug išmanyti apie 
įrankius. 

— Trevis išmano apie... — pradėjo Kim, bet sudvejojo, — ba- 
lionus, — galiausiai ištarė ji. 

Abu vyrai į ją atsisuko. 

— "Tai tu būsi tas vaikinas, išžvejojęs iš medžio vaiko balioną? 

— Taip, — prisipažino Trevis, — bet negalvojau, kad žinia po 
miestelį pasklis taip greitai. 

— Buvo užsukęs šerifas. 

Džo linktelėjo kitoje pastato pusėje esančių durų link ir pa- 
klausė: 

— Tai ar nori pamatyti Džekos studiją? 


— Taip, norėtume, — atsakė Kim, ir jie nusekė paskui Džo. 

— Ką tu manai? — paklausė Kim Lrevio. 

Jiedu sėdėjo ant minkštasuolių mažyčiame restoranėlyje, 
esančiame pakeliui į Viljamsbergą, ir pietavo. 

— Apie ką? — žaisdamas su šakute, pasiteiravo Trevis. 

— Apie sportinių prekių parduotuvės atidarymą? 

Prieš atsakydamas Trevis minutėlę pagalvojo ir tarė: 

— Man jis patiko. 

— Ponas Leitonas? Savaime suprantama. Jis malonus žmo- 
gus. Ir žv jam labai patikai. Negalėjau patikėti, kad jis klausia tavo 
nuomonės apie jo finansinius reikalus. 

— Aš — irgi. Juk nemanai, kad jis žino... 

— Kad tu esi Liusės sūnus? Iš kur jis galėtų žinoti? 

— Žmonės man sako, kad esu labai panašus į savo motiną, tad 
jis galėjo mane atpažinti. 

— Nieko negaliu pasakyti, nes niekada aiškiai nemačiau tavo 
mamos. 

Kim pažvelgė į jo tamsius kaip kiro sparnai antakius, į žan- 
dikaulį ir tamsius barzdos plaukus po oda. Ji negalėjo įsivaizduoti, 
kaip tokiame vyriškame veide galima įžiūrėti ką nors moteriško. 

Pastebėjęs Kim žvilgsnį, Trevis panoro pasičiupti ją per stalą ir 
prisitraukti artyn. Jos lūpos buvo labai gražios — taip ir norėjosi jas 
pabučiuoti. Tačiau galvoje išgirdo motinos žodžius ir nusisuko. Dar 
nežinojo, kokia vaga pasisuks jo gyvenimas, todėl nebūtų sąžininga 
įtraukti į jį Kim. 

Kim pamatė, kaip spindi jo akys, ir pajuto įsižiebusią kibirkš- 
tį — bet Trevis staiga nusisuko. Dėl jai nesuprantamos priežasties 
jis malšino begsiplieskiančią abipusę simpatiją. Jis nugesindavo sek- 
sualinį potraukį, natūraliai kylantį tarp vyro ir moters. 

Kaip sau nori, pagalvojo ji. Jei jau nori, kad būtume draugai, 
tai draugai ir būsime. Tačiau Kim niekaip nepavyko sutramdyti ky- 
lančio pykčio. Ar jo gyvenime buvo kita moteris? Gal jis nuspren- 


118 Jude Deveraux 


dė, kad mergaitė iš mažo miestelio jam per prasta? O gal tiesiog 
joje jis matė tik vaiką? 

Nežinia, kas tai buvo, bet jai Trevio elgesys labai nepatiko. 

— Nieko prieš, jei kai kam paskambinsiu? — kaip galėdama 
meiliau pasiteiravo Kim. Pasirodo, jai visai tiko sena patarlė, tei- 
gianti, jog atstumtos moters pyktis baisesnis už pragarą. 

— Ne, skambink. Gal palikti tave vieną? 

— Nereikia, manau, ilgai neužtruksiu. Esu tikra, kad jis dirba. 

— Jis? 

— Taip, Deivas — mano vaikinas. 

Trevis vos nepaspringo kąsniu. 

— Vaikinas? — perklausė jis. 

Kim jau Žiojosi atsakyti, bet Deivas pakėlė ragelį. 

— Labas, mažute, kaip sekasi? — paklausė Deivas. 

Kim laikė telefoną toliau nuo ausies, kad būtų girdėti Deivo 
balsas. 

— Norėjau paklausti, ką, tavo manymu, reikėtų pasiimti šiam 
savaitgaliui. Ar tas viešbutis labai prašmatnus? Ar įsidėti ilgą suk- 
nelę? 

— Nežinau, — atsakė Deivas. — Juk viešbutį užsakei tu, bet 
galiu pasakyti, kad aš neimsiu smokingo. Ei! Gal pavyktų išpręsti 
šią dilemą, jei vakarienę valgytume lovoje? | 

Kim šypsodamasi pažvelgė į Trevį. Jis žiūrėjo išpūtęs akis, lyg 
negalėtų patikėti savo ausimis. 

— Maniau, kad priimtiniau lovoje valgyti pusryčius, — Kim 
kalbėjo tyliu, gundančiu balsu — lygiai tokiu pat, kokiu Trevis kal- 
bino kitas moteris. Tik ne ją. 

— Gal priimkime kompromisą ir lovoje valgykime ir pusry- 
čius, ir vakarienę? — patylomis pasiūlė Deivas. 

— Tuomet ką mes veiksime per pietus? — nekaltu tonu pa- 


klausė ji. 

— Esi kūrybinga, todėl šią užduotį palieku tau. Jau turiu eiti. 
Iškrauname sunkvežimį, skirtą ypatingiems pietums. Kim? 

— Taip? 

— Nakčiai nesivilk jok44 drabužių. 

Ji juokdamasi padėjo ragelį, pasidėjo telefoną į šalį ir išmaukė 
didelį gurkšnį savo gėrimo. 

Trevis žiūrėjo į ją įbedęs akis. Nuo tos akimirkos, kai Kim 
paėmė į rankas telefoną, jis nė nekrustelėjo. 

— Vaikinas, — beveik negirdimai sušnabždėjo jis. 

— Taip. Kas atsitiko? Tau nepatinka tavo sumuštinis? Galime 
užsisakyti ką nors kita. Gal pakviesti padavėją? 

— Maistas čia niekuo dėtas. Nuo kada tu turi vaikiną? 

— Su Deivu susitikinėju jau pusę metų, — Kim nusišypso- 
jo. — Manau, tai rimta. 

— Rimta kokia prasme? 

Ji gūžtelėjo vienu petim. 

— Ta pačia. Kodėl į mane taip žiūri? 

— Paprasčiausiai esu nustebęs. Negalvojau, kad tu turi... an- 
trąją pusę. 

— Prašau, tik nesakyk, kad manei, jog jei jau gyvenu mažame 
miestelyje, tai... Ką? Laukiu, kol manęs atvyks išgelbėti koks nors 
vyras ir didmiesčio? Toli gražu. 
= Tiesą sakant, — pripažino jis, — galvojau, kad vestuvės, į 
kurias atvykau, yra tavosios. 

Kim dar nebuvo tikra, ar jų santykiai gali peržengti draugystės 
ribas, bet dabar visos dvejonės visiškai išgaravo. Atrodė, kad Trevio 
visiškai netrikdė mintis apie galimą jos santuoką. Ir kodėl turėtų? 
Jiedu beveik nepažinojo vienas kito, be to, jis buvo aiškiai pasakęs, 
kad po trijų savaičių išvyks. 

— Na, o tu pats? Ar tavo gyvenime yra ypatingas Žmogus? 


— Aš nežinau... — išlemeno jis. 


Treviui nekilo nė menkiausia mintis, kad Kim gali turėti vai- 
kiną, juo labiau — „rimtus santykius“. 

— Nežinai, ar tavo gyvenime yra moteris? Jei tokia yra ir ju- 
dviem reikia vestuvinių žiedų, pranešk — aš juos sukursiu ir paga- 
minsiu. Pasiruošęs eiti? 

— Žinoma, — atsakė Trevis, nors dar nebuvo spėjęs atsigauti 
nuo smūgio. Ko jau ko, bet Kim, valgančios lovoje su kitu vyru, jis 
tikrai neįsivaizdavo. 

Padėjęs pinigus ant stalo, jis išėjo iš užkandinės paskui Kim. 
Pakeliui jam nusišypsojo simpatiška mergina, bet jis į ją neatkreipė 
dėmesio. 

Kim atsisėdo prie automobilio vairo. 

— Turiu padirbėti namuose, — abejingu balsu pranešė ji. 

— Aš tave supykdžiau? 

— Aišku, kad ne. Dėl ko galėčiau ant tavęs pykti? 

Ji norėjo jį aprėkti. Su kitomis moterimis jis fAlirtavo, bet į ją 
žiūrėjo kaip į seserį — arba į aštuonmetę mergaitę. 

Kim nuramino susikaupusį įtūžį giliai įkvėpdama ir iškvėpda- 
ma. Buvo neteisinga pykti dėl to, kad ji jo netraukė. Kiek kartų ji 
atstūmė prie jos priėjusius vyrus? Bent kartą į savaitę Kim parduo- 
tuvėje atsirasdavo vyras, kuris leisdavo jai suprasti, jog mielai su ja 
susitiktų. Kartais vos už kelių metrų stovėdavo jo žmona. 

Seksualinio potraukio negali kontroliuoti, suprato Kim. Arba 
jis yra, arba ne. Ji manė, kad pajuto tokią trauką iš Lrevio, bet, pa- 
sirodo, klydo. Trevis labai aiškiai parodė, kad nori tik draugystės, 
todėl ji neperžengs draugiškų santykių ribų. 

— Ar su tuo vyru jūsų santykiai labai rimti? 

Kalbėk su juo kaip su drauge, mintyse liepė sau Kim. Nežiū- 
rėk į jį, nepasiduok jo žavingos išvaizdos kerams. Jis tik draugas, 
bičiulis ir nieko daugiau. 

— Manau, kad jie virs ilgalaikiais, — atsakė ji. — Karla ima 


kikenti, kai tik užsimenu apie šį savaitgalį, o iš vitrinos neseniai 

dingo vienas gražiausių mano žiedų. Su didžiuliu safyru. Niekur 
neradau jo čekio, o kai paklausiau Karlos... nebepamenu, kaip ji 
pasiteisino, bet čekis taip ir neatsirado. 

— Atrodo, visiškai nesijaudini, kad ta Karla galėjo žiedą pa- 
vogti. Vadinasi, manai, kad tas vaikinas padovanos tau tavo pačios 
sukurtą žiedą. Manai, jis taip pasipirš? 

— Galbūt, — atsakė Kim. 

— O kuo čia dėtas viešbutis? 

— Mano pusbrolio Luko žmona Džoslina sudarinėja septy- 
nių pagrindinių Ediliną įkūrusių šeimų genealoginius medžius, ir 
Oldridžų šeimoje aptiko juodą dėmę. Viena iš mano giminaičių 
devyniolikto amžiaus paskutiniame dešimtmetyje buvo nuvykusi 
į Merilande esančią vietą, vadinamą Džeins Kriku, ir iš ten grįžo 
nėščia. Džosė nori pamėginti sužinoti, kas buvo jos vaiko tėvas. 
Bet ji augina du mažylius, todėl paprašė manęs ten nuvažiuoti ir ką 
nors išsiaiškinti. 

— O tas vyras važiuoja drauge su tavimi? 

— Taip, — atsakė Kim. — Deivui priklauso maisto tiekimo 
bendrovė ir savaitgaliais jis būna ypač užimtas. Jis turėjo nemažai 
sumokėti savo darbuotojams, kad jį pavaduotų ateinantį savaitgalį. 

— Jis pasiėmė išeiginę, o tu nerandi žiedo pirkimo čekio, todėl 
galvoji, kad jis... ką? Tau pasipirš? 

Kim vėl pajuto užverdantį pyktį, bet pasistengė jį sutramdyti. 
Ji pasuko prie savo namų, pasistatė automobilį, išjungė variklį ir 
atsisuko į Irevį. 

— Be viso to, Deivas pametęs dėl manęs galvą. Drauge pralei- 
džiame kiekvieną jo laisvadienį. Skambiname vienas kitam. Kalba- 
mės apie bendrą ateitį. 

— Ateitį? Ką tai reiškia? 

— "Trevi, man tikrai nepatinka šitas tardymas. Pažadėjau pa- 
dėti sutvarkyti tavo mamos reikalus ir savo pažadą tesėsiu, jei man 


bus leista pasilikti savo asmeninį gyvenimą sau. 


Kim išlipo iš mašinos ir nuėjo namo. 

Trevis liko sėdėti viduje — buvo taip priblokštas, kad nega- 
lėjo pajudėti. Kim ruošiasi sutikti tekėti už vyro, kuriam priklauso 
maisto tiekimo įmonė! Nejaugi jis galėjo taip klaidingai įvertinti 
žmogų? Juk manė, kad Kim patinka jis! 

Jis atsidarė savo mobilųjį ir, spustelėjęs mygtuką, paskambino 
Penei. Vos jai pakėlus ragelį išbėrė: 

— Noriu sužinoti viską apie vyrą, vardu Deivas, jo pavardės 
nežinau. Jis gyvena netoli Edilino, vadovauja maisto tiekimo įmo- 
nei. Šiam savaitgaliui yra rezervavęs kambarį viešbutyje Džeins 
Krike, Merilande. Noriu sužinoti apie jį viską, visiškai viską. 

— Ar nutraukti rezervaciją viešbutyje? — pasiteiravo Penė. 

— Taip! Ne. Užsakyk man kambarį, sujungtą su jo. Ir rezer- 
vuok visus kitus kambarius. Geriau užsakyk visus viešbučių kam- 
barius tame miestuke. 

— Ką norėtum pasikviesi? Leslė skambino. 

Trevis pagalvojo, kad būtų visai neblogai pasikviesti ir ją. Dar 
nesuvokė, ar pyksta ant Kim, ar pavydi, ar... jaučiasi įskaudintas. 
Staiga nusprendė, kad atvykusi Leslė jo savijautos tikrai nepage- 
rins. 

— Jai turėtų patikti panelės Oldridž juvelyrikos parduotuvė- 
lė, — nutraukė tylą Penė. Trevis vis tiek nieko nesakė, todėl ji pa- 
klausė: — Ne taip jau lengva gyventi be Maksvelo pavardės, tiesa? 

Penės pastaba buvo tokia taikli, kad Treviui pasidarė nejauku. 

— Tiesiog apgyvendink kambariuose žmones. Pavyzdžiui, 
savo giminaičius, — staiga jis suprato, kad nieko nežino apie Penės 
asmeninį gyvenimą. — Ar tu?.. 

— Ar turiu giminaičių? — užbaigė klausimą ji. — Taip, turiu. 
Netgi visai nemažai. Turiu tavo amžiaus sūnų. Visą sąrašą atsiųsiu 
elektroniniu paštu, — pridūrė Penė ir pirmą kartą gyvenime pirma 
padėjo ragelį. 


Trevis užvėrė mobilųjį ir įsistebeilijo į jį. Diena pilna staigme- 

nų! Kim ruošiasi priimti savo vaikino pasiūlymą tuoktis, o jo deši- 
nioji ranka Penė turi jo amžiaus sūnų. 

Jis panoro sugrįžti į Niujorką ir toliau griauti žmonių gyveni- 
mus. Bent jau nebūtų tokios jausmų sumaišties. 

Trevis išlipo iš Kim automobilio, nežinodamas, ko griebtis. 
Įeiti į namą ir su ja pasikalbėti? Apie ką? Paprašyti jos palikti savo 
vaikiną, nes galbūt jiedu su Treviu ilgainiui pajus ką nors vienas 
kitam ir galės tapti pora, kai vieną dieną Trevis susitvarkys savo 
gyvenimą? Vargu, ar su tokiu pasiūlymu sutiktų bent viena moteris. 
Bent jau tikrai ne tokia kaip Kim, kuri dar būdama vaikas žinojo, 
ko nori. Papuošalus gaminti ji pradėjo aštuonerių ir nemetė šio už- 
siėmimo sulaukusi dvidešimt šešerių. 

— O aš net nenusprendžiau... — balsu ištarė jis, bet nenorėjo 
užbaigti sakinio. 

Pastebėjo, kad Kim garaže užsidegė šviesos, vadinasi, ji sėdo 
prie darbo. Trevis pats nemėgo būti trukdomas darbo metu, todėl 
pagalvojo, kad ir Kim tai gali nepatikti. Be to, jis nežinojo, ką jai 
pasakyti. 


Apėjęs namą Irevis pasuko į svečių namelį ir krito į lovą. 


Visą naktį Trevis beveik nė bluosto nesudėjo, bet kai atsibudo, Kim 
jau buvo išvykusi į darbą. Senas BMW, kurį jam nupirko Penė, 
stovėjo įvažiavime. Jis norėjo pasimatyti su Kim. Tačiau pas ją nu- 
važiavęs nežinotų, ką pasakyti. Vis dar nesugebėjo susitaikyti su 
mintimi, kad Kim turi vaikiną. „Rimtą“ vaikiną. 

Negalvodamas, ką daro, sėdo į automobilį ir išvažiavo. Pirma 
šovusi mintis buvo imtis fizinės veiklos. Taip elgdavosi, kai tėvas 
pradėdavo iš jo per daug reikalauti. Tada jis kopdavo į kalnus, bė- 
giodavo, važinėdavo, slidinėdavo, plaukiodavo banglente, važinė- 
davosi riedučiais. Imdavosi bet ko, kad pavargtų ir nebeliktų jėgų 
galvoti. 

Bet Trevis nepasuko į draustinį, neieškojo ežero ar uolos. Su- 
sivokė tik tuomet, kai jau statėsi automobilį prie Džo Leitono sta- 
tybinių reikmenų parduotuvės. 

Sėdėdamas BMW, jis žiūrėjo į mūrinį pastato fasadą ir mąstė, 
kokį velnią čia pats sugalvojo. Ir buvo visai nenuostabu, kad netru- 
kus jo mašinos dureles atidarė Džo. 

— Pasirodei pačiu laiku. Man reikia sutikrinti inventorių. Tu 
atidarinėsi dėžes, trauksi viską lauk, o aš Žymėsiu sąraše. 


— Man reikia... — bet Trevis nesugalvojo, kur dabar jam rei- 

kėtų būti. — Žinoma. Tik perspėju, kad neskiriu pjūklo nuo plak- 
tuko. 

— Aš skiriu, tad viskas bus gerai. 

Džo palaikė duris, kol Trevis išlipo iš automobilio visu savo 

ūgiu. 

— Vakar buvai laimingas. O šiandien atrodai lyg būtų atėjusi 
pasaulio pabaiga. Kim tave atstūmė? 

Trevis nebuvo pratęs atvirauti, o juo labiau atskleisti jausmų 
kitiems žmonėms, todėl nesiruošė nieko pasakoti. Tik tikėjosi, kad 


pakrausčius dėžes pavyks išlieti energiją. 


— Ir tada ji man pareiškia, kad turi vaikiną! — pasipiktino 
Trevis. 

Po keturių valandų darbo Trevis buvo prakaituotas, purvinas ir 
aplipęs putplasčio burbuliukais, kurių kūrėjas tikrai nusipelno ke- 
liauti į pragarą. Jis papasakojo Džo, kaip vaikystėje susipažino su 
Kim, ir taip, žodis po žodžio, išpliurpė daugiau nei ketino. 

Bekalbėdamas jis vienas išpakavo šimtus kartotinių ir medi- 
nių dėžių, kuriose buvo supakuoti įrankiai bei medžiagos. Atrodė, 
kad Džo Leitonas nė per nago juodymą nesijaudino, jog nėra len- 
tynų, į kurias būtų galima visus tuos daiktus sukrauti. Jis tik sėdėjo 
didelėje odinėje kėdėje ir segtuve žymėjosi Trevio iš dėžių trau- 
kiamus daiktus. Džo neslėpdavo paniekos, jei Trevis neatskirdavo 
kryžminio ir plokščio atsuktuvų. 

— Mano duktė moka... — vėl pradėjo Džo. Jo manymu, jo 
dukra sugebėtų valdyti pasaulį. 

— O aš moku nusisamdyti mechaniką, taisantį automobi- 
lius, — galiausiai neištvėrė Trevis. Tikriausiai po to jo viduje kaž- 


kas atsipalaidavo ir jis ėmė kalbėti apie Kim. 

— Niekaip nesuprantu, — sutriko ištraukęs iš dėžės kažkokį 
elektrinį prietaisą, primenantį plastmasinį vombatą. 

— Čia freza, — paaiškino Džo. — Pasižiūrėk, dėžėje turi būti 
daugiau dalių. 

Trevis pasilenkęs pasinėrė į dėžę, o putplasčio burbuliukai 
kibo jam į plaukus ir veržėsi po marškinėliais. Jo atmintyje išniro 
filmas apie Frankenšteiną ir frazė: „Jis gyvas! Jis gyvas!“ 

— Ko nesupranti? — paklausė Džo. 

— Atvykau į šį miestelį pasimatyti su Kim. Vaikystėje mu- 
dviem buvo taip smagu. Nors ji buvo dar tik mažytė mergaitė, o aš 
jau Žengiau į paauglystę, bet vis tiek... Padėjau jai gaminti papuoša- 
lus. Įdomu, ar dabar ji turėtų tą parduotuvę, jei ne aš... 

— Melagis! — garsiai ištarė Džo. 

Trevis ištraukė iš dėžės galvą. Buvo visas aplipęs putplasčio 
burbuliukais. 

— Atsiprašau? — nesuprato Trevis. 

— Atvykai čia norėdamas pasikalbėti su savo mama apie 
mane. 

Trevio žandikaulis atvipo, bet jis neištarė nė žodžio, tik žiūrėjo 
į Džo. 

— Ir nevaidink nustebusio. Atrodai visai kaip manoji Liusė, 
kalbi kaip ji. Nejaugi manėte, kad esu toks kvailas, jog nepastebėsiu 
panašumo? 

— Aš... Mes... 

— Ketinai pasižiūrėti, kas aš toks, — tęsė Džo. — Taip pa- 
darytų kiekvienas geras sūnus. Tokį trofėjų kaip Liusė verta ginti. 
Tačiau perspėju tave, berniuk: jei pasakysi Liusei, kad aš Žinau, pa- 
rodysiu tau, ką gali grandininis pjūklas. 

Trevis kelis kartus sumirkčiojo. Jo mama privertė jį prisiekti, 
kad jis apie ją nieko nepasakos Džo, o dabar jis liepia nesakyti jai, 
ką jis Žino. 

— Arjau radai kitas detales? — suriaumojo Džo. 

— Ne... — švelniai atsakė Trevis, vis dar spoksodamas į Džo. 

— Tuomet kibk į darbą! — paliepė Džo. — Nejaugi tikiesi, 
kad pa/s ateisiu jų ieškoti? 

Trevis vėl pradingo dėžėje, kol galiausia surado ir ištraukė dar 
dvi pakuotes. Pakėlęs galvą, smalsiai sužiuro į Džo. Ir kas gi bus 
dabar, paklausė jis savęs. 

Džo sužymėjo Trevio iškeltus įrankius. 

— Taigi, atvykai čia patikrinti, ar tik tavo mama neišsikraustė 
iš proto, nes pranešė ketinanti ištekėti už kažkokio niekam nežino- 
mo statybinių reikmenų parduotuvės savininko. 

Maždaug taip ir buvo, todėl Trevis trumpai linktelėjo. 

— Tad pagalvojai, kad jei jau apsilankysi tame pačiame mies- 
tuke, bus proga pasimatyti su Kim. 

— Iš pradžių susitikau su Kim, — bandė gintis Trevis, peiliu 
atidarinėdamas kitą dėžę. 

— Tik dėl to, kad tavo dėmesį patraukė vykstančios vestuvės. 

— Per daug jums papasakojau, — sumurmėjo Irevis. 

— Ką ten sakei? — paklausė Džo. 

Trevis atsisuko į jį. 

— Per daug jums papasakojau. Jūs per daug žinote. Ir esate 
per daug pastabus. 

Džo sukikeno. 

— Dėl to, kad vienas užauginau du vaikus. Kokių dalykų teko 
ištverti auginant dukrą! Su Džojumi nebuvo jokių problemų. Kai 
ėmė per ilgai sėdėti tualete, tiesiog įdaviau jam prezervatyvų. Ir 
nieko neturėjau jam aiškinti. Bet Džeka! Su ja reikėjo kovoti nagais 
ir dantimis. Na, tai kas tavo tėvas? 

Trevis sugavo save, prieš išpliurpdamas atsakymą. Ar jis gali 
pasikliauti žmogumi, kurio beveik nepažįsta? Tačiau kažkodėl Džo 
kėlė pasitikėjimą. Tokį žmogų nedvejodamas galėjai pavadinti „že- 
mės druska“. 


— Randalas Maksvelas. 


Porą sekundžių Džo atrodė priblokštas, išsigandęs, šokiruotas, 
Įbaugintas. Bet jis greitai atsigavo. 

— Tuomet viskas aišku, — tarė jis. — Atvykai patikrinti, ar 
būsimas mamos vyras iš Naujojo Džersio nesigviešia jos pinigų. 
Džo į akis. — Skyrybos bus nuožmios. Manote, sugebėsite jas iš- 
tverti? 

— Jei po jų man atiteks Liusė, žinoma, ištversiu. 

Trevis nė nemėgino nuslėpti šypsenos: 

— Aš esu teisininkas ir... 

— O tu jau buvai pradėjęs man patikti. 

Trevis suniurzgė: 

— Tik nepradėkite man pasakoti anekdotų apie teisininkus. 
Esu visus juos girdėjęs. Ir kaipgi mes perėjome nuo mano rūpesčių 
prie jūsiškių? 

— Visų pirma, tu man melavai. Iš tiesų atvykai čia norėdamas 
pasimatyti su savo motina, o ne su Kim. Šitiek metų su ja nesima- 
tei, o atvykęs į Ediliną visai kitu reikalu netyčia susitikai su Kim ir 
dabar aimanuoji, kad ji turi vaikiną, už kurio žada ištekėti. O ko tu 
tikėjaisi? Kad ji saugos nekaltybę ir lauks tavęs? Turi brolių arba 
seserų? 

— Į visus klausimus atsakau neigiamai. Kas čia per daiktas? 
Išnykusio gyvūno kiaušinis? 

— Orbitinis šlifuoklis. Nesitikėjai, kad Kim tavęs lauks? 

— Ne, nesitikėjau, bet žinojau... — jis pasilenkė ištraukti iš 
dėžės švitrinio popieriaus diskų. 

— Ką žinojai? 

— Šį tą žinojau apie jos gyvenimą. 

— Tu ją persekiojai? — su siaubu paklausė Džo. 

Trevis nebuvo linkęs atsakyti į šį klausimą. Reikėtų labai daug 
aiškinti, o jis neketino gintis. 


— Kada planuojate gauti lentynas? 

— Jos stovi štai tose dėžėse ir tu jas surinksi. 

— Ne, tikrai jų nesurinkinėsiu, — paprieštaravo Trevis. — Jei 
reikalinga pagalba, bet neturite už ką jos įsigyti, galiu pasamdyti... 

— Už Maksvelo pinigus? 

— Turiu savų, — nenuleisdamas nuo jo akių atrėžė Trevis. — 
Iš kur gavote pinigų viskam įsigyti? 

— Trisdešimt metų sunkaus darbo... Be to, užstačiau savo 
namą Naujajame Džersyje ir gavau paskolą. Nors tai visiškai ne 
tavo reikalas. Esi įsimylėjęs Kim, tad kodėl dabar esi su manimi? 
Nejaugi neturėtum šiuo metu meilintis jai? | 

— Galbūt turėčiau mokyti ją atsilenkimų viešumoje? — pri- 
merkęs akis, paklausė Trevis. 

Džo išsišiepė. 

— Girdėjai apie tai, ar ne? Liusė taip pat moka šokti aplink 
stulpą. Kad tu žinotum, ji sugeba... 

— Gana! — griežtai nukirto Trevis. 

— Supratau, — atsakė Džo. — Man atrodo, tu tiesiog nemoki 
elgtis su moterimis. 

— Tikriausiai juokauji, senuk. Su moterimis esu išdarinėjęs 
tokių dalykų, apie kuriuos tu net negirdėjai. Vieną kartą... 

— Kalbu ne apie seksą, berniuk! Seksas svarbus tik tiek, kiek 
tau pavyksta padaryti mylimą moterį laimingą. Gali užsiimti gru- 
piniu kad ir su šešiomis gražiausiomis merginomis, tačiau jei ryte 
tavo mylimoji pusryčiaudama tau nesišypso, vadinasi, sekso fronte 
esi niekam tikęs. 

Trevis ramiai apgalvojo Džo žodžius ir suprato, kad jis kalba 
tiesą. Vėl pasilenkė į dėžę, bet staiga atsitiesė. 

— Sakau, kad žinotumėte — grupiniu seksu dažniausiai už- 
siima trys, o ne šeši žmonės, — tarė jis ir vėl pusiau sulindo į dėžę. 

— Turi tapti jai reikalingas, — po kurio laiko ištarė Džo. — 


Ne geidžiamas, bet labai reikalingas. Padaryk jai pėdų masažą po 

sunkios darbo dienos, sutaisyk užsikimšusią virtuvės kriauklę — 
tiesiog surask jos gyvenime spragą ir ją užpildyk. 

— O ar jūs esate reikalingas mano mamai? — smalsiai pasi- 
teiravo Trevis. 

— Be manęs ji sunkiai įvertų siūlą į savo mašinas. 

Tai išgirdęs Trevis šyptelėjo. Jo mama jau siuvo, kai jie pirmą 
kartą lankėsi Ediline, ir ji niekada neturėjo jokių sunkumų dėl siūlo 
įvėrimo. 

Tikriausiai Džo suprato jo šypseną. 

— Na gerai, galbūt Liusė apsimeta, kad nemoka įverti siūlo 
į overloką ir pakeisti adatų. Tačiau ji padėjo man užpildyti pasko- 
los prašymo formą. Ji man patarė, kaip apsirengti ir ką kalbėti, kai 
nueisiu į banką. Ji padėjo susipirkti visus šituos reikmenis, jos abi 
su Džeka parinko visus dažus ir plyteles. Liusė pasiuvo užuolaidas. 

— Panašu, kad jums jos reikia labiau, nei jai — jūsų. 

— Pakaks! — tarė Džo. — Jai reikia manęs, o man — jos. 
Esame neperskiriami. 

— Neišskiriami, — pataisė Irevis. 

Džo primerkė akis: 

— Galbūt ir esi krimtęs daugiau mokslų nei aš, užtat aš gavau 
moterį, kurią myliu. 

— Esate visiškai teisus. O ką daryti su šitais metalo gabalais? 

— Pamokysiu tave naudotis atsuktuvu. 

— Pagaliau išsipildė mano gyvenimo svajonė, — sumurmėjo 
Trevis ir pasiėmė į rankas galinį raktą. 


— Sveika, — švelniai pasisveikino Trevis, pravėręs Kim garažo duris. 

Mergina sėdėjo palinkusi virš tvirto darbastalio ir pro apšvies- 
tą didinamąjį stiklą žiūrėjo į kažkokį auksinį daikčiuką. 

— Nenoriu trukdyti, bet atėjau atsiprašyti už vakarykštį va- 
karą. 

— Nieko tokio, — atsakė Kim, nepakeldama akių. 

— Ne, ne nieko tokio. Buvau šiurkštus ir... aš bandau tave 
apsaugoti, štai ir viskas. 

— Visai kaip Ridas, — panosėje sumurmėjo Kim. Tik to jai ir 
betrūko — antro brolio. 

Trevis dairėsi po didžiulį kambarį, pilną įrangos. Čia kabėjo 
kelios plačios lentynos, kuriose buvo pristatyta dėžučių, pora apa- 
ratų, primenančių mikrobangų krosneles, kampe riogsojo didelis 
seifas, ant stalo stovėjo kompiuteris drauge su storų segtuvų stirta, 
o ant trijų darbastalių gulėjo daugiau įrankių, nei jų buvo visoje 
Džo parduotuvėje. 

— Čia tai bent dirbtuvė, — tarė jis. — Nejaugi papuošalams 
gaminti reikia tiek įrangos? 

— Reikia visko, ką čia matai. Tiesą sakant, man dar reikėtų ir 
eskizavimo stalo, bet jis čia nebetilptų, be to, teptųsi. 


O Trevis pagalvojo, kad jai labiausiai reikėtų natūralaus ap- 
švietimo. Didžiulėse garažo duryse buvo tik trys maži stikliniai 
langeliai ir vienas taip pat nedidelis langas galinėje sienoje. Lauke 
jau buvo naktis, bet jam vis tiek patiktų matyti žvaigždes. 

— Ką veikei visą dieną? — susidomėjo ji. 

— Nuvažiavau pas Džo Leitoną, ir galiausiai teko pakuoti 
jam dėžes. 

— Tavo plaukuose... — ji palietė ranka savo galvą. 

Trevis iš plaukų išsiėmė tris putplasčio gabaliukus. 

— Aš visas aplipęs tais prakeiktais burbuliukais. Prieš išei- 
nant, Džo liepė iššluoti grindis ir sulankstyti dėžes. 

Trevis priėjo prie stalo ir sudribo greta stovėjusioje kėdėje. 

— Taip pavargęs buvau nebent po kopimo į Everestą. 

— Koks įdomus tavo gyvenimas, — pastebėjo Kim, maža dil- 
dute šlifuodama auksinį žiedą, įtvirtintą paminkštintuose spaus- 
tuvuose. Po žiedu buvo patiestas juodas audinys, ant kurio krito 
aukso dulkės. 

— Kol kas Edilinas yra pati įdomiausia mano gyvenimo pa- 
tirtis. Mano tėvas atrodo visai neblogai, lyginant su tavo broliu, 
kuris, prisiminęs, kur mane matė, ateis ieškoti manęs su šautuvu, 
šerifu, norinčiu, kad padėčiau gelbėti sužeistus turistus, ir Džo, 
smerkiančiu mane už tai, kad nežinau, kas yra orbitinė freza. 

Kim nusijuokė. 

— Orbitinis šlifuoklis. Freza yra kas kita. 

— Et tu, Brutai?“ — prisidėjęs prie širdies ranką ištarė Trevis. 

— Tiesiog noriu, kad būtų tvarka, — su šypsena atsakė Kim. 

Jis pažvelgė į ant stalo sukrautus segtuvus ir popierius. 

— Jei jau prakalbome apie tvarką, kas čia? 


* Ir tu, Brutai! (/o/.) — tariamai paskutinė Cezario prieš mirtį pasakyta frazė, kuria 


išreiškiama nuostaba dėl Bruto išdavystės. 

Kim nepatenkinta suniurzgėjo: 

— Pinigai. Sąskaitos. Mano gyvenimo prakeiksmas. Buvau 
pusei etato nusamdžiusi sekretorę, kuri suvesdavo viską į kompiu- 
terį, bet ji ištekėjo ir metė darbą. 

— Ar jau spėjo pastoti? — pasidomėjo Trevis. — Atrodo, tai 
ir yra pagrindinis šio miestelio moterų užsiėmimas. Jums reikėtų 
investuoti į kabelinę televiziją. 

— Galėtum pabandyti nežiūrėti televizijos, — atšovė Kim. — 
Be jos kur kas smagiau. 

— Galėsi man kada pademonstruoti, — švelniai ištarė jis. 

Kim sutriko ir pažvelgė į jį, bet Trevis jau buvo susikrovęs ant 
kelių segtuvus ir skaitė jų etiketes. 

— Nieko prieš, jei perversiu šituos? Šį tą išmanau apie finansų 
tvarkymą. 

— Jei pasistengsi nepastebėti, kiek aš uždirbu ir kiek išleidžiu, 
pradedant maisto produktais ir baigiant deimantais, tuomet pra- 
šom. 

Kim norėjo atsakyti nerūpestingai, bet iš tiesų kalbėjo sulai- 
kiusi kvapą. Dar nė vienam vyrui, išskyrus tėvą, nebuvo leidusi pa- 
žvelgti į savo finansus. Jos sėkmė buvo jos santykių žlugimo prie- 
žastis. 

Tačiau Trevis kitoks. Jiedu draugai. Ji vos nepaspringo apie tai 
pagalvojusi. 

— Kažką sakei? — paklausė jis. 

— Ne, nieko. 

— Ar kvitai buvo suvedami į kokią nors sistemą? 

— Jau porą savaičių — ne. Mano buhalterė man kailį nudirs. 

— Nieko prieš? — paklausė Trevis, linkteldamas kompiuterio 
link. 

Kim gūžtelėjo. Jei nori, gali žiūrėti. Ji klausėsi, kaip Trevis at- 
sisėda ant kėdės ir ima vartyti segtuvus. Girdėjo klavišų barbenimą 


ir kartkartėmis pakėlusi galvą išvysdavo jį, palinkusį ties popieriais. 

Kim nė kiek neabejojo, kad jei kas nors pamatytų, kas vyksta, pasa- 
kytų, jog kvailai daro leisdama vyrui, matytam tik vaikystėje, raustis 


po savo sąskaitas, bet Ireviu ji visiškai pasitikėjo. 


Nuo Trevio pasirodymo jau buvo prabėgusios pora valandų ir jiedu 
drauge sėdėjo Kim virtuvėje. Jis atsidarė jos buhalterinę progra- 
mą — bet pareikalavo, kad ji pati įvestų savo slaptažodį — ir per- 
žiūrėjo, kaip viską tvarkė Kim sekretorė. Trevis pasiteiravo, ar gali 
konsoliduoti sąskaitas, ir ji sutiko. Po to dar kelis kartus paklausė 
apie įmones ir porą čekių, bet didžiąją laiko dalį jiedu praleido ty- 
lėdami. 

Buvo labai malonu dirbti drauge su juo kambaryje. Kaip ir 
vaikystėje, jiedu puikiai sutarė tarpusavyje. 

— Negaliu patikėti, kad nuvažiavai iki pat Viljamsbergo vien 
tam, kad nupirktum ant laužo keptos mėsos, — stebėjosi Kim, 
traukdama iš šaldytuvo pakuotę. Dažniausiai Kim neužsimindavo 
apie vakarienę — taip nutiko ir šį kartą. Buvo maloniai nustebinta, 
kai Trevis pareiškė, kad jis atveš maisto į namus. 

Ji nusišypsojo išgirdusi, kad Trevis vartoja žodį namai. Atrodė, 
kad jis irgi čia gyvena. | 

— Džo parodė man trumpesnį keliuką, todėl neužtrukau, — 
tarė jis ir abu susižvalgę nusijuokė. — Visgi pasirinkau asfaltą, nors 
ir viršijau leistiną greitį. 

Jis dirstelėjo į laikrodį. Buvo jau vėlu. 

— Atrodo, jūs su ponu Leitonu susidraugavote. 

Prieš atsakydamas, Trevis padalijo į lėkštes kopūstų salotas ir 
nunešė jas ant stalo. 

— Džo žino, kas yra mano motina, — galiausiai pasakė jis. 


— Juokauji! — nepatikėjo Kim. 

— Ne, Džo iš karto pastebėjo panašumą. Tačiau liepė man 
prisiekti, kad neišduosiu, jog jis įminė šią mįslę. 

— Numanau, kad ir Liusė nenori, jog tu išduotum, kas ji tokia. 

— Būtent. Atsidūriau tarp savo mamos ir jo, — pasakė Trevis 
ir pasižiūrėjo į Kim, sėdinčią priešais už stalo. Jam patiko jos dirb- 
tuvėje, bet jis mėgo būti lauke ir matyti, ar dar šviečia saulė, ar jau 
stojo naktis. Perdarytame garaže buvo per ankšta. 

— Džo nenaudoja tos pastato gale esančios salės. Pro jos lan- 
gus matosi miškas. Jis teigia, kad Džeka ten niekada nedirbs, ir 
aš suprantu dėl ko. Jis taip džiaugiasi dukters sugebėjimu surinkti 
elektrinius prietaisus, kad iškart pristatytų prie darbo. 

Kim pasilenkė į priekį ir nuėmė nuo Trevio marškinių nuga- 
ros dar vieną putplasčio granulę. 

— Jaučiu, kad jais apkibo visas kūnas. Gal galėtum?.. — pa- 
prašė jis ir atitraukė marškinių apykaklę nuo sprando. 

Kim atsistotojo ir, prilaikydama apykaklę, bet jo paties nelies- 
dama, pasižiūrėjo į Irevio nugarą. Ji pamatė tik įdegusią odą. Ir 
raumenis. 

— Nieko nėra, — pasakė. 

— Esi tuo tikra? Man visur niežti. Reikėjo iš pradžių palįsti po 
dušu, bet pamačiau šviesą garaže ir panorau su tavimi pasimatyti. 

Trevis paėmė jos ranką ir pabučiavo pirštų galiukus. 

— Oi, atleisk, — susiprato jis ir paleido ranką. — Tu greitai 
išteki, vadinasi, tavęs negalima liesti. 

Kim suraukė antakius ir atsilošė kėdėje. 

— Toli gražu. Man dar niekas nepasipiršo, ką jau kalbėti apie 
mano sutikimą. 

— Tau tas vyrukas išties patinka? 

— Jis mielas, — atsakė Kim, bet nebuvo linkusi kalbėti apie 
Deivą. — Ką planuoji veikti rytoj? 

— Pasak Džo, eisiu jam vergauti. Kim, jei nori tų patalpų, 
kurios iš pradžių buvo skirtos Džekai, sakyk, aš tau jas gausiu. Pa- 


prašysiu, kad Džo padovanotų tau jas vestuvių proga. Pirmus tris 
mėnesius nereikės mokėti nuomos, o po to nuompinigiai bus išties 
nedideli. 

— Man užtenka ir garažo, be to, dėl ko Džo turėtų dovanoti 
man dovanas savo vestuvių proga? 

— Ne savo. O tavo. Ir Deivo. Juk jis norės pasistatyti į garažą 
savo automobilį. Ar bent jau maisto tiekimo vagonėlį. Deivas per- 
sikraustys pas tave, ar ne? Nemanau, kad pats uždirbtų tiek, kad 
išgalėtų nusipirkti tokį namą. Tačiau tu pernai neblogai uždirbai. 
Sveikinu! Tau tikrai puikiai sekasi. 

Viskas, ką Trevis sakė, buvo nuostabu. Tiesiog fantastiška. Bet 
kažkodėl ją apėmė liūdesys. Kim nė nepagalvojo, kad kraustyda- 
masis Deivas atsigabens čia daugybę įrangos. Jam priklausė penki 
didžiuliai vagonėliai, be to, jis turėjo daugybę stambių virtuvinių 
prietaisų. Pats gyveno nedideliame butuke ir nuomojosi komer- 
cinės paskirties virtuvę. Tačiau dalį maisto vis tiek gamindavo na- 
muose. Vieną šeštadienį Kim atvyko jo pasiimti, bet turėjo padėti 
pagaminti penkiolika litrų salotų su tunu. Po to jos drabužiai taip 
dvokė, kad prieš mesdama juos į mašiną turėjo dar praskalauti. 

— Mudu su Deivu dar nesame aptarę tokių dalykų, — atsakė 
Kim. — Iš tiesų vienintelė Karla kalba apie galimą piršimąsi, bet 
ji į kiekvieną vyriškį žiūri kaip į potencialų jaunikį. Karla netgi įsi- 
vaizduoja, kad judu... 

— Aš?! — išpūtė akis Irevis. — Aš ir Karla? Ji visai simpatiš- 
ka. Manai, ji eitų su manimi į pasimatymą? 

Kim su nepasitikėjimu sužiuro į Trevį ir staiga pajuto, kad ja 
manipuliuojama, tik dar negalėjo pasakyti kokiu būdu. 

— Tu kažką sugalvojai? — paklausė ji. 

— Tiesiog bandau būti tavo draugu. Man patinka būti su ta- 
vimi ir noriu tau padėti, kad neišmestum manęs į gatvę. Ediline 
man baisu. 


Kim nesutramdė juoko: 

— Bus tikrai baisu, kai mano brolis tave prisimins! Niekaip 
negalėjau suprasti, kodėl stovi užsidengęs veidą ranka. Nejaugi tu 
iš tiesų jo vos neužmušei? 

— Taip, — pripažino Trevis. — Neįsivaizduoju, kaip man 
nesustojo širdis. Sėdėjau automobilyje ir iš visų jėgų stengiausi 
pralenkti Džeiką Džounsą, o šalia, išsitiesęs žemėlapį, sėdėjo me- 
chanikas Ernis. Kai pasukau, iš už kampo išniro šitas vyrukas, besi- 
vedantis asilą, kuris buvo taip smarkiai apkrautas dėžėmis, kad net 
kojos linko. 

— Panašu į Ridą, — patvirtino Kim. 

Trevis atsistojęs pavaizdavo, kad sėdi prie vairo. 

— Prieš pasukdami, — kalbėjo jis, — matėme pakelėje stovin- 
čius marokiečius, jie šaukė mums kažką arabų kalba. Nežinau, kiek 
tu supranti arabiškai, bent mano žinios apsiriboja /a ir šukran — ne 
ir ačiū. Iš kur galėjau žinoti, kad jie bando pasakyti, jog lenktynių 
trasa slampinėja pamišęs amerikietis daktaras? 

— Jūsų automobilis buvo vienintelis? 

— Nė velnio! Kas tris kilometrus tekdavo ryti Džeiko dulkes. 
Jis kažką padarė kuro padavimo sistemai, tik nežinau ką. Kiekvieną 
kartą, kai prie jo prisiartindavome, įjungdavo aukštesnę pavarą ir 
apšaudydavo mus akmenimis. Priekinis langas nuo smūgių buvo 
nusėtas voratinkliais. 

Trevis pasilenkė į priekį, laikydamas rankas ant vairo. 

— Aš rėkiu Erniui, mat lenktyniniuose automobiliuose nėra 
garso izoliacijos, klausdamas, kokį velnią mums šūkavo tie arabai, o 
jis man aiškina, kad jei nesustosiu, iškris pavarų dėžė, kai staiga — 
bam! Išnyra tas vyras. 

— Su asilu, — pridūrė Kim. 

— Kuris suakmenėjo. Asilui pakako proto suprasti gresiantį 
pavojų. 

— Tik ne mano broliui. 

— Dėl šito esi visiškai teisi! Jis pamatė automobilį, lekiantų 

tiesiai į jį šimto devyniasdešimties kilometrų per valandą greičiu, 
I RR 

— Prieš posūkį tu sumažinai greitį, — ramiai pasitikslino 
Kim. 

— Taip, sumažinau, — sutiko Irevis, džiaugdamasis, kad Kim 
jį supranta. — Nepastebėjau tavo brolio baimės, net jei ir buvo iš- 
sigandęs. Jis tik susiraukęs pažvelgė į mane kaip į kokią erzinančią 
kliūtį ir nusisuko ieškoti asilo virvės. 

— Kada visa tai vyko? 

— 2005-aisiais. 

— O, dangau! — susigriebė Kim. — Maždaug tuo metu Ridą 
buvo palikusi jo ilgalaikė mergina. Tikriausiai vis dar išgyveno lai- 
kotarpį, kai nesvarbu, gyventi ar mirti. 

— Aš jausčiausi taip pat, jei tu mane išvarytum ir lieptum 
niekada nebesugrįžti, — tarė Trevis, bet tuoj pat puolė tęsti pasako- 
jimą. — Išgirdęs mano klyksmą, Ernis pakėlė akis nuo žemėlapio 
ir suspiegė kaip mergaitė. Staigiai pasukau vairą ir iš visų jėgų nu- 
spaudžiau stabdį, rodėsi, kad lūš kulkšnis, ir mes vos neapsivertėme. 

Kim sumirksėjo išgirdusi, kaip Irevis jaustųsi, jei ji lieptų jam 
išeiti. 

— Tikriausiai... — buvo besakanti ji. 

— Tavo brolis tik stovėjo ir žiūrėjo. Porą sekundžių žvelgėme 
vienas kitam į akis, aiškiai matėme vienas kito veidą. Tai buvo viena 
tų akimirkų, kai atrodo, kad visas pasaulis sustoja. Asilas išsigandęs 
parkrito, tada dėžės atsitrenkė į žemę ir sulūžo. 

— O Ridas... 

— Kol sukau automobilį galu į jį, Ridas rėkė ant mūsų, — 
Trevis prisidėjo prie širdies ranką. — Prisiekiu, kalbu teisybę — 
norėjau sustoti ir pasižiūrėti, kas atsitiko asilui. Nežinojau, kad 
dėžėse gabenamas krovinys toks vertingas. Tuomet įsiterpė Ernis: 
„Viešpatie Aukščiausias! Jis amerikietis. Nesustok, kitaip per jį mus 


suims. Varyk! Varyk! Mink iki dugno ir varyk!“ Taip ir padariau. 


Nepažįstamasis mėnesienoja 139 


— Ar laimėjai rungtynes? 

— Aišku, kad ne. Nuvažiavus maždaug aštuoniasdešimt ki- 
lometrų, iškrito pavarų dėžė. Buvome taip nutolę nuo gyvenamųjų 
vietų, kad mus iš ten parskraidino sraigtasparniu. 

Kim žiūrėjo, kol Trevis vėl atsisėdo į kėdę. Ji niekaip negalėjo 
pamiršti berniuko, važinėjusio jos dviračiu. 

— Pritariu, — tarė ji. 

— Kam? 

— Kai mano brolis visa tai prisimins, ateis tavęs ieškoti su 
šautuvu. 

— Tu man visai nepadedi, — šypsodamasis tarė Trevis. — 
Norėčiau, kad būtum 2220 pusėje. 

— Ašir esu. Ridas, ko gero, apie lenktynes žinojo ir tikėjosi iš- 
provokuoti muštynes. Tuo metu jis buvo taip įtūžęs dėl jį palikusios 
merginos, kad tikriausiai ieškojo, kur išlieti širdgėlą. 

Trevis atkuto: 

— Jis vos nepalindo po mašina. 

Ji šyptelėjo: 

— Ačiū, kad pasirūpinai mano broliu. Dėkoju, kad jo nepar- 
trenkei ir atpirkai jo reikmenis. Jei nebūtum taip meistriškai suval- 
dęs automobilio, visi trys — įskaitant ir asilą — galėjote žūti. 

Jie žiūrėjo vienas į kitą ir Kim pajuto, kaip ją traukia prie Ire- 
vio. Lyg jo kūnas šauktųsi josios, lyg jų kūnus jungtų tekanti elek- 
tros srovė. Juto tarp jų tvyrančią trauką, virpulį, geismą. 

Kim prieš savo valią žengė artyn. Ji troško, kad Trevis ją apsi- 
kabintų ir pabučiuotų. Kim pastebėjo, kaip Irevis žvelgia į jos lūpas, 
o jo akys dar labiau patamsėjo, žvilgsnis tapo šiltas, net deginantis. 

Tačiau jis staiga nusisuko ir lemtingoji akimirka ištirpo. 

— Jau vėlu, — sumurmėjo. — ir Džo... Pasimatysime rytoj. 

Ir nieko nelaukęs išėjo. 

Kim susmuko kėdėje. Jautėsi kaip balionas atrištu mazgu. Su- 
bliūškusi. O blogiausia — pralaimėjusi. 


140 Jude Deveraux 


Trevis virpėdamas įėjo į svečių namelį. Kim jis geidė labiau nei bet 
kurios kitos moters gyvenime, bet didžiausia kliūtis buvo ta, kad ji 
jam rūpėjo. Trevis nenorėjo Kim įskaudinti, nenorėjo... 

Jis prisėdo ant lovos krašto ir sumaigė Penės numerį. 

— Pažadinau? — paklausė. 

Moteris dvejojo. Trevis pirmą kartą susidomėjo savo sekreto- 
rės miego režimu. 

— Ne, — sumelavo ji. 

— Ar ką nors sužinojai apie tą maisto tiekėją? 

— Tik pavardę, bet nusiunčiau į Ediliną savo sūnų, kad jis 
išsiaiškintų daugiau. 

— Kaip atrodo tavo sūnus? 

— Dėl ko klausi? — nesuprato Penė. 

— Kim parduotuvėlėje dirba tokia mergina, vardu Karla, ir ji 
pasirašytų eiti į pasimatymą su bet kuriuo bent pusėtinos išvaiz- 
dos vyruku. Ji kažką žino apie dingusi žiedą su safyru. Manau, kad 
jis susijęs su maisto tiekėju, todėl norėčiau išsiaiškinti daugiau. Ar 
tavo sūnui tai pavyktų? 

— Lengvai, — pralinksmėjusi atsakė Penė. — Ką dar suži- 
nojai? 

— Nieko ypatinga, tik tiek, kad Kim parduotuvėlė neblogai 
verčiasi. 

— Taip neblogai, kad galėtų sudominti tą vyruką? 

— Taip, — atsakė Trevis. Jie puikiai žinojo, kam gali ryžtis 
Žmogus, trokštantis pelningo verslo. 

— O nemanai, kad tas maisto tiekėjas nuoširdžiai myli Kim? 

— Visko gali būti, bet jei jis ją palies, man prireiks dvikovai 
skirtų pistoletų. 

— Va tai tau, — tarė Penė. 


— Kaip sekasi su tavo giminaičiais ir Džeins Kriku? 

— Visi džiaugiasi nemokamu savaitgaliu. Tačiau įspėju, kad 
"net ir tavo tėvas gali nesugebėti padengti mano dėdės Bernio kam- 
bario sąskaitos. 

— Nieko tokio. Mokausi bendrauti su giminaičiais. Naujasis 
mamos... 

— Jos naujasis kas? — nutraukė Penė. 

Ji negalėjo patikėti, kad jiedu kalbasi asmeniškomis temomis, 
neaplenkiant ir jos gyvenimo. 

— Vyras, už kurio ji ruošiasi tekėti. Aš pas jį padirbėjau. 

— (Gavai priedą prie atlyginimo? — bandydama nuslėpti 
nuostabą, paklausė Penė. 

Trevis nusišaipė: 

— Pinigų negavau, tik patarimų. Daugybę patarimų. 

— Gerų ar blogų? 

— Viskas priklausys nuo rezultato, kurio aš dar nežinau. Teks 
sugalvoti priežastį, kodėl man reikia keliauti į Merilandą drauge su 
Kim. 

— Tu prašysi jos leidimo keliauti kartu? — Penės nuostaba 
peraugo į šoką. 

— Taip, — pripažino Irevis. — Daugiau negaliu kalbėti. Džo 
nori, kad rytoj darbe būčiau septintą ryto. Prie mūrinių sienų mon- 
tuosiu plienines lentynas. Nekantrauju. 

— Aš, e... — Penė nesugalvojo, ką pasakyti, tad sumurmėjo 
„labanaktis“ ir padėjo ragelį. 

— Atrodo, man ima patikti tas Edilinas, — tarė ji ir sugrįžo 


į lovą. 


— Na, tai ar gera su juo gyventi? — kitą rytą Karla teiravosi 
Kim. — Puikus seksas, ar ne? Atrodo, jis turėtų būti nuostabus 
lovoje. Ar ilgai ištveria? Ar jis?.. 

— Karla! — nutraukė ją Kim. — Gal galėtum elgtis bent tru- 
putį profesionaliau? 

— Vadinasi, negavai, ar ne? Kurgi gausi su tokiu nusistatymu. 
Tausoji save Deivui? Tačiau jei apsigalvotumei, galėsiu patarti tau 
tokius kvepalus, kurie padeda. Jie... 

Kim įžengė į savo kabinetą ir užtrenkė duris. Šįryt ji nesimatė 
su Treviu, nes jis jau buvo išėjęs į darbą naujoje Džo parduotuvėje. 
Ant virtuvės stalo jai paliko juokingą raštelį, kuriame išdėstė, kaip 
nekantrauja išmokti gręžti skyles plytose. Statant sieną galėjo dėti 
plytas kita puse. Jos jau turi skylutes, tai perskaičiusi Kim šyptelėjo. 

Pradėti dieną juokiantis buvo šaunu, bet Kim vis tiek būtų 
mieliau su juo pasimačiusi. 

Suskambo jos mobilusis telefonas, ekrane buvo nepažįstamas 
numeris. 

— Susitinkam papietauti? — paklausė Trevis. — Prašau? 

Kim nuotaika akimirksniu pasitaisė: 

— Kur? — paklausė ji, susilaikydama nuo tokių klausimų 

kaip: „Kada?“, „Kaip?“, „Ar man reikia atsinešti maisto?“, „Gal pa- 
"siimti trečiojo laipsnio skaidrumo deimantų?“. 

— Gal norėtum užsukti į 1899-ųjų „Delmonicos“ restoraną? 

— Su malonumu. Tik išsitrauksiu iš sandėlio savo korsetą. 

— Ar sugebėsi užsidėti jį pati? 

— Man gali prireikti pagalbos, — jausdama gerklėje besidau- 
žančią širdį, atsakė Kim. Kaip jai patiko jo flirtas! 

— Savanoriškai atbėgčiau tau į pagalbą, bet šiuo metu esu 
Siamo dvynys — Džo prie manęs priaugo. Ar teiksiesi papietauti 
su mumis abiem? 

— Man būtų tikra garbė, — apsidžiaugė Kim. — Jei jau bus 
Džo, jis norės pavalgyti Elo užkandinėje. 

— Mačiau tą užkandinę, bet nesu tikras, kad ji būtų tinkama 
vieta. Džo labai konkrečiai išdėstė pageidavimus pietums: makaro- 
nai a/ dente su garuose virtais brokoliais. Staltiesė ir... 

— „Limoge“ ir „Christofle“ indai, — užbaigė sakinį Kim. 

— Būtent! Tai vidurdienį sušlamšime po riebų mėsainį? 

— Mano arterijos nekantriai laukia pietų, — užbaigė pokalbį 
Kim ir grįžo į parduotuvę plačiai šypsodamasi. 

Dėdama apyrankių padėklą į vitriną, Karla pakėlė į ją akis. 

— Net ir įvykis, privertęs tave nusišypsoti, neprilygs tam, kas 
ką tik nutiko 241, — pasakė Karla. 

— M? — sukluso Kim, pastebėjusi apyrankių eilę. Joje trūko 
Treviui patikusios apyrankės, taip pat ir žiedo su didžiuliu rausvu 
deimantu. 

— Sėkmingas pardavimas? — pasidomėjo Kim. 

— Fantastiškas! Vyras pirko papuošalus savo motinai. Jis turė- 
jo puikią akį ir iš pirmo žvilgsnio išsirinko geriausius parduotuvėje 
buvusius papuošalus. Be to... 

— Be to ką? 

— Šį vakarą jis pakvietė mane į pasimatymą. 

— Nejaugi to nedaro pusė čia užėjusių vyrų? 


144 Jude) Deveraux 


— Tik visokie pasileidėliai. Ir vedę nevykėliai, — atsakė Kar- 
la. — O visi kultūringieji renkasi /ave. 

Kim buvo tokios geros nuotaikos, jog; netgi buvo pasiruošusi 
klausytis Karlos, bet staiga atsivėrė parduotuvės durys ir į vidų įėjo 
ypač patrauklus vyriškis. Tiesa, jo plaukai nebuvo tokie tamsūs ir 
jis neatrodė nusivylęs gyvenimu kaip Trevis, tačiau šis vyrukas buvo 
labai išvaizdus. O jo dėvimas kostiumas tikriausiai kainavo ne vie- 
na tūkstantį dolerių. 

Jis dirstelėjo į Kim, pasisveikindamas trumpai jai linktelėjo ir 
patraukė tiesiai prie Karlos. 

Kim stovėjo ir iš šono stebėjo Karlą ir tą vyrą. Jiedu buvo ne- 
suderinami. Nors Kim ne kartą aiškino Karlai apie jos apsirengi- 
mą — pastaroji visą laiką dėvėdavo viena saga per daug atsegtą pa- 
laidinę, keliais centimetrais per trumpą sijoną ir nuolatos per daug 
dažydavosi. Vyriškis atrodė kaip ką tik išėjęs iš prabangaus klubo, 
bet Karla... na, jiedu atrodė labai kontrastingai. 

— Pagalvojau, kad paimsiu ir auskarus su perlais, — ištarė jis 
švelniu it šilkas balsu, žiūrėdamas į Karlą tokiu žvilgsniu, lyg norė- 
damas ją suvalgyti. 

— Žinoma, pone Pendergastai, — atsakė Karla. 

— Juk prašiau vadinti mane Raselu, — priminė jis. 

— Gerai, taip ir vadinsiu, — atsakė Karla, bet nepajudėjo iš 
vietos ir tik Žiūrėjo į jį. 

Kim priėjo prie vitrinos ir ištraukė auskarus su perlais. Žino- 
dama, kad jis jau nusipirko du brangiausius papuošalus parduotu- 
vėje, spėjo, jog norės būtent šitų auskarų. Perlai buvo įtverti kriau- 
klės formos rėmelyje. Kim padėjo auskarus ant stalo ir pastūmė 
juos tarp dviejų, vienas nuo kito akių nenuleidžiančių žmonių. 

Vyras atsisuko ir skvarbiai nužvelgė Kim savo juodomis aki- 
mis lyg ją tyrinėtų. Jei nebūtų sutikusi Trevio, Kim tikriausiai būtų 
atsakiusi tokiu pačiu žvilgsniu. Tačiau dabar tik mandagiai nusi- 


šypsojo. 

— Tai tu esi dizainerė? Kimberlė Oldridž? 

— Taip, tai aš. 

— Aš esu Raselas Pendergastas. Važiavau pro miestelį ir nė 
neįtariau, kad čia galima rasti tokių kokybiškų daiktų parduotuvę. 
Tavo kurti papuošalai labai rafinuoti. 

Iš balso ir tarties buvo aišku, kad jis išsilavinęs. Kaip ir Trevis, 
pagalvojo Kim. 

Už jo nugaros stovėjo Karla ir akimis grasino, kad jei Kim 
pamėgins paveržti šį vyrą, gali tikėtis kraujo praliejimo. 

— Kur aš čia galėčiau papietauti? — pasiteiravo jis. 

— Žinau porą vietų, — iš užnugario pasigirdo Karlos bal- 
sas. — Aš baigiu darbą pirmą. 

— Ojūs, panele Oldridž? Kada jūs pietaujate? 

Kim atsitraukė nuo jo. Nors vyriškis ir buvo labai gundantis, 
jos nedomino. 

— Susitinku su draugais pigioje vietinėje užeigoje. Nereko- 
menduočiau ten valgyti pašaliečiui. Atleiskite, — tarė ji ir nuėjo į 
savo kabinetą. 

Įdomu, pagalvojo imdama į rankas eskizų bloknotą ir sėsda- 
ma prie darbo. Galbūt vertėtų sukurti daugiau papuošalų kriauklių 
motyvais. Jai reikėjo sugalvoti papuošalų temą Nymanui, tad galbūt 
tiktų dizainas, susijęs su jūra. 

Po valandos Kim išėjo pietauti. Ponas Leitonas ir Irevis jau 
sėdėjo ant minkštasuolių ir gurkšnojo gėrimus. Kai Trevis išvydo 
Kim, jo akys šiltai suliepsnojo ir Kim šyptelėjo. Jis atsistojo, pakšte- 
lėjo jai į skruostą ir praleido atsisėsti. 

— Ar jau sugalvojai, ko norėtum pietums? — pasidomėjo 
Trevis, linkteldamas galva Džo pusėn. — Šis vyrukas negalėjo su- 
laukti, tad jau užsisakė. 

— Elas žinos, — atsakė Kim ir pamojo storuliui, kuris sukosi 


virtuvėje. Rodos, Trevis ir ponas Leitonas visai rimtai susidraugavo. 

— O manęs nepabučiuosi? — papriekaištavo ponas Leito- 
nas. — Daliji bučinius tik jauniems eržiliukams? 

— Atsiprašau, — tarė Kim ir, persisvėrusi per stalą, pabučiavo 
Džo į skruostą. 

Ji nematė Trevio, besimėgaujančio jos kūno vaizdu. Taip pat 
nematė ir pono Leitono žvilgsnio, bylojančio, kad Trevis lieka jam 
skolingas. 

— Ir ką gi judu nuveikėte? — paklausė ji. 

— Jis — nieko, aš — viską, — atsakė Trevis. 

Kim atsisuko į Trevį. Jo marškiniai buvo purvini, o ant smilki- 
nio matėsi pjuvenos. Ji kilstelėjusi ranką jas nubraukė ir pastebėjo, 
kaip juos stebi ponas Leitonas. 

Kim pasislinko tolėliau nuo Trevio. 

— Rytas buvo neįtikėtinai puikus, — tarė ji. 

— Nori pasakyti, kad yra puikesnių dalykų, nei avinų mal- 
koms pjauti gaminimas? — sarkastiškai paklausė Trevis. 

— Ožiy malkoms pjauti, — pataisė jį Kim. Pono Leitono akys 
sužibo. 

— Negražiai elgiatės, viską papasakosiu Džekai, — Kim pa- 
grasė Džo ir vėl atsisuko į Trevį. — Šįryt į parduotuvę užsukęs 
vyrukas nusipirko tris pačius brangiausius papuošalus. 

— Rimtai? — nustebo Irevis. 

— Jis pasakė Karlai, kad perka papuošalus savo motinai. Tas 
vyrukas vilkėjo beveik tokiu pačiu kostiumu kaip ir tu, kai pirmą 
kartą tave pamačiau. 

— Kol dar nebuvau atradęs marškinėlių su logotipais privalu- 
mų? — pasitikslino Trevis. 

Tačiau ponas Leitonas nesišypsojo: 

— Kuo jis varu? 

— Raselas Pendergastas ir šį vakarą jis pakvietė Karlą į pasi- 
matymą. 

Trevis paspringo gėrimu: 

— Pendergastas? 

— Taip, tu jį pažįsti? 

— Nesu jo gyvenime matęs, — atsakė Trevis jausdamas, kaip 
Džo Leitonas gręžia jį akimis. — Koks jis? 

— Nuostabiai gražus, — atsakė Kim. — Subtilus. Spindu- 
liuojantis išsilavinimu ir prabanga. 

— Nejaugi? — smalsiai paklausė Trevis. — Ir jis nupirko pa- 
čius brangiausius papuošalus savo motinai? Labai įdomu. Kur jis 
mokėsi? Galbūt aš jį pažįstu. 

— Nenutuokiu. Bet esu tikra, kad po pasimatymo su Karla 
apie jį žinosiu viską. Nors ir neįsivaizduoju jų drauge. Jis... 

— Jis rėžė apie tave sparną? — rūsčiai suraukęs antakius pa- 
klausė Trevis. 

— Manau, kad tai visai ne tavo... — pradėjo sakyti Kim ir 
pajuto kylantį pyktį. 

— O, puiku! — garsiai įsiterpė Džo. — Atnešė mūsų maistą. 
Jei judu mieliau norite kivirčytis nei valgyti, praneškite, kad galė- 
čiau parduoti bilietus. 

— Nebus jokių kivirčų, — pareiškė Kim. — Šeštadienio vaka- 
rą einu su. Raselu į pasimatymą. 

— Šeštadienį tu leisi viešbutyje su savo beveik sužadėtiniu, — 
niūriai priminė Irevis. 

— Tiksliai, — atsakė Kim, šypsodamasi ponui Leitonui. — 
Nebesusitvarkau su visais savo vyrais. 

— Galėtum drauge pasiimti ir jaunąjį Trevį. 

— Kur? — nesuprato Kim. 

— Drauge praleisti savaitgalį, — atsakė Džo. 

— Pasiimti Trevį praleisti savaitgalį drauge su savo vaiki- 
nu? — pasipiktino Kim. | 

Nors iš tiesų ši mintis jai patiko, bet ji tikrai nesiruošė to pri- 
pažinti garsiai. Jei Deivas jai iš tiesų pasipirš, šalia esantis Trevis 


suteiks progą apmąstyti savo atsakymą. O jeigu Deivas imtų per- 

nelyg įkyriai ko nors reikalauti ar panašiai, šalia visada būtų Trevis. 
Tačiau Kim jau greičiau suvalgytų vieną iš penkiasdešimt septynių 
rūšių Elo mėsainių ir patirtų širdies priepuolį, nei jam tai pripa- 
žintų. 

— Taip, — patvirtino Džo ir atsikando pusės kilogramo svo- 
rio mėsos gabalą, nuo kurio jo riešais tekėjo sultinys, o tiksliau sa- 
kant — riebalai. — Trevis užsiminė, kad turėsi ten atlikti kažkokį 
darbą. O kaipgi tu dirbsi, kvailiodama su savo vaikinu? Pasiimk 
Trevį ir jis viską už tave atliks. 

Trevis įsmeigė į Džo žvilgsnį, išreiškiantį ir padėką, ir grasi- 
nimą nužudyti. 

— Nebloga mintis, — atsakė Kim, kedendama šakute Elo sa- 
lotas, jei galima jas taip pavadinti. Kalnas gruzdintos vištienos ir 
pora salotų lapelių. 

— Pagalvosiu, — atsakė ji, bet nedrįso pakelti akių į Trevą. 
Nujautė, kad šis išsišiepęs iki ausų. 


Pro langus krito tekančios saulės spinduliai, o Irevis sėdėjo Kim 
svetainėje ir nesėkmingai bandė susitelkti į laikraštį. Ji išėjo į dar- 
bą prieš pusvalandį ir visą šį laiką Irevis laukė pasirodančio Penės 
sūnaus. 

Vakar, po pietų pas Elą su Kim ir Džo, jis nuvažiavo pasima- 
tyti su mama. Įžengęs į ponios Vingeit namus, išgirdo taip gerai 
pažįstamą siuvamosios mašinos dūzgimą ir šis garsas jį nuramino. 
Pakilęs laiptais į viršų, be didesnių įžangų ėmėsi padėti pjausty- 
ti iškarpas. Jiedu siūdavo drauge, kai Trevis buvo dar vaikas. Nors 
niekada apie tai nekalbėjo, siuvimas abiem siejosi su Edilinu ir jo 
suteikta ramybe. Čia praleistos pora savaičių pakeitė jų abiejų gy- 
venimus. 


Trevis šiek tiek nerimavo, kad mama gali viską žinoti apie jį ir 


Nepažįstamasis mėnesienoje 149 


Džo, tačiau ji greitai išsklaidė įtampą. Jiedu buvo artimi ir beveik 
visada puikiai sutarė. Iš pradžių jis baiminosi, kad mama vėl puls 
skaityti moralą apie Kim, bet pyktis, tvyrojęs per pirmąjį susitiki- 
mą, jau buvo išgaravęs. 

Jiedu ėmė šnekučiuotis apie Džo. Irevis papasakojo Liusei 
viską, tik nutylėjo, kad Džo žinojo, jog jis yra Liusės sūnus. Tačiau 
visa kita — dėžių pakavimą, skirtumą tarp malkų avino ir ožio, 
plieninių lentynų montavimą prie mūrinių sienų — jis mielai iš- 
dėstė mamai. | 

Kai Liusė ėmė juoktis iš tų istorijų, Trevis atitraukė ją nuo 
siuvamosios mašinos — ji ir taip per daug dirbo — ir nusivedė 
į virtuvę. Kaip ir vaikystėje, užkaitė arbatą, kol mama pagamino 
sumuštinius. Kai viskas jau buvo paruošta, Liusė nusivedė jį į oran- 
žeriją. Jie kurį laiką vaikštinėjo, grožėdamiesi ten vešančiomis or- 
chidėjomis. Kai galiausiai abu atsisėdo, Liusė jo paklausė apie Kim. 

Trevis dvejojo. 

— Gali man viską papasakoti, — švelniai padrąsino ji. — Ar 
vis dar ją myli? 

— Taip, — atsakė jis ir pakėlė į mamą meile degančias akis. — 
Labiau nei anksčiau. Labiau nei įsivaizdavau esant įmanoma. 

Staiga Liusės akyse sužvilgo ašaros. Ji kaip motina troško, kad 
jos vaikas atrastų meilę. 

— Kim linksma ir nuovoki, — tarė Trevis, imdamas trikampį 
sumuštinį. 

Kai jis buvo mažas, mama apipjaustydavo riekės plutelę ir pa- 
dalydavo sumuštinį įstrižai į keturias lygias dalis. Jam užaugus, ji 
gamino sumuštinius lygiai taip pat. 

— Be to, ji labai protinga. O kad būtum mačiusi jos papuoša- 
lus. Jie tiesiog nuostabūs! | 

— Esu juos mačiusi, — atsakė Liusė. — Vos išgirdusi, kad 
Kim išvyksta iš miestelio, eidavau apžiūrėti jos krautuvės. Man la- 


bai patiko alyvmedžio lapai. 

— Man taip pat, — pritarė Trevis. Jis atsistojo ir, pažaidęs ilgu 
orchidėjos lapu, vėl atsisuko į motiną. 

— Su ja jaučiuosi nejpareigojančiai. Nematau būtinybės dary- 
ti jai įspūdį. Nors ir stengiuosi. 

— Džo sakė, kad parvažiavai galiniu keliuku, ir jis niekaip 
negalėjo suprasti, kaip tau tai pavyko. 

Trevis tik gūžtelėjo: 

— Juk esu dirbęs kaskadininku, tad man nebuvo sunku. 

— Ir dar jis užsiminė apie kažkokį balioną? — pasiteiravo 
Liusė. 

„— Negalėjau pakęsti vaiko verksmo, todėl įlipau į medį ir pa- 
gavau jo balioną. 

— Visada buvai jautrios širdies. 

— Niujorke apie mane taip niekas nepasakytų, — tarė Lrevis. 

— Taip, ko gero, nepasakytų. Tavyje yra ir manęs, ir tavo tėvo. 
O ko ruošiesi imtis dabar? 

Trevis vėl atsisėdo: 

— Džo dėka praleisiu šį savaitgalį drauge su Kim. Apsistosiu 
gretimame kambaryje, ir ji bus su savo vaikinu. Tačiau vis tiek... 
būsiu šalia. 

— Jis man apie tai papasakojo, — nusišypsojo Liusė. Dar ne- 
buvo jo tokio mačiusi, bet juto, kaip džiaugiasi jos širdis. 

— Tikrai? Ir kokias gi dar mano paslaptis tau išpliurpė tas 
senas smalsuolis? 

Liusė atsakė šypsena. Nuo to laiko, kai vyrai susipažino, iš 
Džo ji girdėdavo vienintelį žodį — „Trevis“. Ką jis sakė, ką darė, 
dėl ko jaudinasi, kaip karštai myli Kim, ką pataria padaryti sta- 
tybinių reikmenų krautuvėje. Džo atkartojo Liusei kiekvieną jo 
žodį. 

— O kad būtum mačiusi jį su Kim, — kalbėjo Džo, paskam- 
binęs Liusei po jų pietų Elo užkandinėje. — Vargšelis visiškai ne- 
gali atplėšti nuo jos akių. 

— O 74? — susidomėjo Liusė. — Ką Kim galvoja apie mano... 
apie Trevį? 

Net jei Džo ir nugirdo jai išsprūdusį žodį, nekreipė į jį visiškai 
jokio dėmesio. 

— Ji vaidina, kad jis jai visiškai nerūpi, elgiasi su juo kaip su 
eiliniu vaikinu, bet pastebi kiekvieną jo krustelėjimą. Kai pasiūliau 
pasiimti Trevį į Merilandą, jos veidas užsidegė it kalėdine lemputė. 

Liusė pažvelgė į savo sūnų: 

— Tu labai patinki Džo. 

— Nemanau, sprendžiant iš to, ką jis kalba, — atsakė Trevis, 
tačiau šypsodamasis. — Pasak Džo, vyras, nemokantis tinkamai 
naudotis rankiniu pjūklu, nieko vertas. Atkirtau jam, kad esu advo- 
katas, ir žinai, ką jis atsakė? 

Liusė jau buvo girdėjusi šį pasakojimą iš Džo, bet norėjo dar 
kartą išgirsti iš Trevio lūpų. 

— Neįsivaizduoju, — apsimetė ji. 

— Jis pasakė... 

Trevis sėdėjo laikydamas prieš akis laikraštį, bet vis tiek nega- 
lėjo sutramdyti šypsenos. Vakar vakare mama buvo lygiai tokia pati, 
kokią jis: prisiminė: geraširdė, linksma, miela. Jis labai džiaugėsi, 
kad nereikėjo kęsti dar vieno barnio. 

Kita vertus, tokia moteris galėtų susiremti su Randalu Maks- 
velu teisme. 

Kai tą vakarą Trevis grįžo namo, svarstydamas, kur buvo Kim, 
rado ją virtuvėje, pasiruošusią pašauti į mikrobangų krosnelę porą 
šaldytų pusgaminių. Dar mokydamasis mokykloje jis porą vasarų 
praleido kaip privačių jachtų įgulos narys. Vienais metais, didžiam 
jo siaubui, jam teko užimti „virėjo“ pareigas. Trevis nemokėjo net 
vandens užvirti. 

Jis padėjo pusgaminius atgal į šaldytuvą ir, pasakodamas savo 

— Tuo metu aš neskyriau kiaušinio nuo arbūzo, o buvau pa- 

skirtas šešias savaites kasdien gaminti po tris patiekalus turtingam 
senoliui ir jaunutei jo žmonai. 

Kim kramsnojo Trevio paduotą morkos griežinėlį. 

— Tai ką gi tu darei? — paklausė ji. 

— Nutaisiau patį nekalčiausią veidą, — jis pademonstravo 
mimika, — ir paprašiau žmonos pagalbos. 

— Ir ji padėjo? 

— Dar ir kaip, — atsakė Trevis, dėdamas į mikrobangų kros- 
nelę pašildyti vištos krūtinėlę. 

Jis džiaugėsi, kad pasakodamas apie kelionę stovėjo atsukęs 
Kim nugarą. Nenorėjo, kad ji matytų jo veidą. Tačiau Kim viską 
suprato: 

— Ir ko gi ji dar tave pamokė? 

Trevis prapliupo juoktis: 

— Šio bei to. 

Mėnesiena, žvaigždės, apačioje knarkiantis senas vyras. Jis 
buvo skaistus devyniolikmetis. Tačiau sugrįžo į JAV nebe toks 
skaistus. 

Jiedu su Kim vakarieniavo taip smagiai, kad abu troško, jog 
vakaras nesibaigtų. Ji jam dar daugiau papasakojo apie savo juvely- 
riką ir ateities planus. | 

— Turiu stambų užsakymą, todėl man reikia šviežio įkvėpimo. 

— Išvyka į Merilandą turėtų išeiti tau į naudą. 

— Aš irgi taip galvojau, kai leidausi Džosės įkalbama ten va- 
Žiuoti. 

— Iš pradžių neketinai ten važiuoti drauge su vaikinu, ar ne? 

— Su Deivu? Ne, neketinau. 

— Jis pats save pasikvietė? — norėjo sužinoti Trevis. 

— Maždaug, — atsakė Kim, — bet nujaučiu, kad jis nori su 
manimi rimtai pasikalbėti. Man jau pakako jo ir Karlos užuominų. 

Trevio galvoje sukosi daugybė minčių, kurias būtų mielai išsa- 


kęs, tačiau nusprendė pasilaikyti savo nuomonę. Penės sūnus Rase- 

las pakvietė į pasimatymą Karlą, paskui turėjo ryte apsilankyti pas 
Trevį ir išdėstyti jam viską, ką pavyko sužinoti. 

Rytas jau buvo įpusėjęs, o Raselas vis dar nesirodė. Taip pa- 
galvojęs, Trevis šyptelėjo. Į jį jau ėmė smelktis miestelio gyvenimo 
ritmas. Gyvendamas Niujorke tokiu metu dar net nebūdavo pra- 
budęs. Dažniausiai dėl to, kad ilgai trankydavosi naktimis. Klientai 
labai mėgdavo pažintis su naktiniu Niujorko gyvenimu. 

Pasigirdus skambučiui, Trevis pasidėjo laikraštį ir, žengęs porą 
plačių žingsnių, atsidūrė prie durų. Jis norėjo išvysti vyrą, kurį Kim 
įvardijo kaip „nuostabiai gražų“, be to, jam knietėjo susipažinti su 
sūnumi moters, kurią jos tėvas apibūdino kaip „patį patikimiausią 
darbuotoją“. Nuo pat jaunystės Penė dirbo Randalui Maksvelui, o 
kai dirbti pas savo tėvą buvo priverstas ir Trevis, ji buvo paskirta 
„juo pasirūpinti“. 

Atvėręs duris, Trevis pirmiausia pastebėjo neįtikėtinai piktas 
akis. Tokio įtūžusio žvilgsnio dar nebuvo regėjęs, net ir turint ome- 
nyje tai, kad jam teko dirbti su savo tėvu. 

Abu vyrukai buvo beveik vienodo ūgio, panašaus amžiaus ir 
ypač išvaizdūs. Tačiau Trevio veide atsispindėjo nerimastingas vie- 
nišiaus gyvenimas. Jo žvilgsnyje įsirėžė kiekviena akistatos su mir- 
timi sekundė, patirta užsiimant ekstremaliu sportu, o veide buvo 
įrašyti visi tėvų kivirčai. 

Raselo akys buvo piktos. Jis užaugo galingosios Maksvelų šei- 
mos šešėlyje ir nekentė šios pavardės, nes Maksvelų šeimos porei- 
kiai visuomet ėjo pirma jo. Todėl nė kiek nenustebo, kai šią savaitę 
mama paprašė jo padėti Treviui Maksvelui. Šį vardą Raselas išmo- 
ko pirmiau negu savąjį. Jo nešokiravo ir žinia, kad Trevis nebuvo 
apie Raselą nieko girdėjęs ir net nenumanė jį egzistuojant. Veide 
matėsi vyro jaučiamas įtūžis, ir rodėsi, kad jis net norėtų, jog Trevis 
pasakytų ką nors, dėl ko jie galėtų susimušti. 

— Esi Penės sūnus, — stovėdamas tarpduryje ištarė Ire- 


vis. — Nežinojau, kad ji... — jis nutilo, pažvelgęs į įpykusias vy- 

ruko akis. — Prašau užeiti, — mandagiai pakvietė ir pasitraukė, o 
Raselas įžengė į mėlyną ir baltą Kim svetainę. 

— Ankštoka kaip tau, ar ne? — pabandė įkąsti Raselas. 

Tačiau Trevis, stovėdamas jam už nugaros, tik įkvėpė ir iškvė- 
pė. Maksvelų pavardė! Būdamas Ediline ir Džo draugijoje jis spėjo 
pamiršti, kad žmonės apie jį turi išankstinių nusistatymų. Visą gy- 
venimą jis girdėjo kalbant: „Jis yra Randalo Maksvelo sūnus, todėl 
jis...“ Vietoje daugtaškio galima įrašyti bet kokį Žodį. 

Tikriausiai Penės sūnus jau buvo nusprendęs, kad Trevis yra 
savo tėvo klonas. 

Draugiška Trevio išraiška, kurią jis įgijo pagyvenęs čia porą 
savaičių, dingo ir jo veidas persimainė į niujorkietišką. Ši išraiška 
bylojo, kad jis nepasiekiamas, todėl ir nepažeidžiamas. 

Raselas atsisėdo į didįjį krėslą ir Trevis iškart suprato — jis 
bando pademonstruoti savo valdžią. 

Trevis prisėdo ant sofos. 

— Ką pavyko sužinoti? — abejingu tonu paklausė jis. 

— Deividas Bormanas nori perimti Kimberlės Oldridž verslą. 

Trevis nusivaipė. 

— To ir bijojau, — tarė jis. — Prakeikimas! Tikėjausi... 

Jis pažvelgė į Raselą ir pagalvojo: „Velniop!“ Juk jis Penės sū- 
nus ir kalbama apie Kim. Maksvelo pavardė čia niekuo dėta. 

— Gal nori kavos? Arbatos? Stikliuko tekilos? 

Raselas sužiuro į Trevį lyg mėgindamas jį perkąsti — priimti 
ar atsisakyti jo pasiūlymo. 

— Kava būtų ne pro šalį. 

Trevis patraukė į virtuvę, bet Raselas liko sėdėti. 

— Einu jos pagaminti. Gal nori prisijungti ir pasikalbėti, kol 
darysiu kavą? 


Ko gero, toks paprastas pasiūlymas šiek tiek apramino Raselo 

gniaužiamą įsiūtį ir jis atsistojęs nusekė paskui Trevį į virtuvę. Atsi- 
sėdo ant aukštos kėdės ir stebėjo, kaip Trevis išsitraukia iš šaldytuvo 
pupelių maišiuką ir supila jas į elektrinę kavamalę. 

— Norėjau pasakyti, kad tikėjausi, — bandydamas perrėkti 
kavamalės ūžesį, kalbėjo Trevis, — jog dėl Kim teks pakovoti. Stoti 
į dvikovą, taip sakant, — jis pakėlė delną nuo dangtelio ir triukšmas 
liovėsi. — Tokios žinios labai įskaudins Kim. 

Raselas išpūtęs akis stebėjo, kaip Irevis supila sumaltą kavą į 
filtrą ir įdeda jį į kavos virimo aparatą. Rodėsi, jis nepajėgė suvokti, 
jog kuris nors Maksvelas sugebėtų atlikti tokius buitiškus darbus 
kaip kavos virimas. O kur tarnai? Ir liokajus? 

— Jis jau trečiasis, — pranešė Raselas. 

— Trečiasis kas? 

— Trečiasis vyras, kuriam labiau rūpi jos verslas, nei ji pati. 

— Ką tai reiškia? 

— Pasak Karlos... — pradėjo sakyti Raselas ir persibraukė 
ranka sprandą. 

— Nevykęs pasimatymas? — pasiteiravo ITrevis. 

— Ji labai agresyvi mergina. 

Trevis prunkštelėjo: 

— Panašu. Ilgai tave užlaikė? 

— Iki trečios, — atsakė Raselas. — Vos spėjau pabėgti... 

— Nepraradęs garbės? — puse lūpų šyptelėjo Trevis. 

— Būtent, — tarė Raselas. 

— Ar pusryčiavai? Galiu pagaminti visai pakenčiamą omletą. 

— Ne. Tai yra... 

Raselas vis spoksojo į Trevį, lyg netikėtų savo akimis. 

— Tai būtų menkiausia padėka Penės sūnui, kuris dėl mangs 
šitaip stengėsi. 

— (Gerai, — nusileido Raselas. 

Trevis ėmė traukti iš šaldytuvo produktus. 

— Papasakok man viską nuo pradžių, — paprašė jis. 

— Nori išgirsti Karlos sekso istoriją, kurią jį su pasimėgavimu 
man išklojo, ar ką man pavyko iš jos išpešti apie panelę Oldridž? 

Trevis nusijuokė: 

— Kuo mažiau apie Karlą ir kuo daugiau apie Kim. 

— Pasirodo, nedidelio miestelio vyrams sunku bendrauti su 
moterimi, uždirbančia daugiau nei jie. 

Trevis buvo linkęs galvoti, kad jam tokie dalykai negresia, net- 
gi priešingai. 

— Todėl jie ją mesdavo? — paklausė jis. 

— Taip, — atsakė Raselas, stebėdamas, kaip Trevis jam pripila 
puodelį ką tik sumaltos kavos ir padeda ją ant stalo, greta cukrinės 
ir pieno ąsotėlio. Kava buvo išties puiki, bet tai jo nestebino. 

— „Šventosios Elenos salos“? — pasitikslino Raselas. 

— Taigi, — patvirtino Trevis. — Įsigijau jos vietinėje maisto 
parduotuvėje. Ar gali tuo patikėti? 

Jis jautėsi pamalonintas, kad Raselas atpažino retos ir bran- 
gios kavos skonį. 

— Kiek suprantu, Deivas yra kitoks nei jie, — pridūrė jis. 

— Karla draugauja su buvusia Bormano mergina ir jai ji išpa- 
sakojo viską apie Kim bei apie vyrus, kurie ją paliko. Karlos žodyne 
nėra sąvokos „diskretiškumas“. 

— Ir „lojalumas“, — pastebėjo Trevis. — Nieko prieš svogū- 
nus, paprikas ir pomidorus? 

— Ne, — atsakė Raselas. — Aš numanau, kad ta mergina 
viską perpasakojo Bormanui ir jis surezgė planą. 

— Leisk spėti. Jis metė savo merginą ir atbėgo pas Kim. 

Iš savo švarko kišenės Raselas ištraukė storą stirtą perlenktų 
popierių: 

— Štai paskutinių metų Bormano finansinės ataskaitos. 


Sudėjęs kepti daržoves, Trevis peržvelgė kelis pirmuosius pus- 

lapius, bet netrukus jam teko grįžti prie keptuvės įmušti kiaušinių 
"ir įdėti į skrudintuvę duoną. 

— Gal galėtum?.. — paprašė jis Raselo. 

Jis paėmė dokumentus ir ėmė juos vartyti, bet staiga atsistojo, 
nusivilko švarką ir permetė jį per kėdės atlošą. Atitraukė kaklaraiš- 
čio mazgą. 

— Trumpai tariant, Deividas Bormanas nėra geras virėjas, per 
daug išlaidauja ir yra tinginys. 

Trevis perkėlė omletą iš keptuvės į lėkštę, padėjo ją priešais 
Raselą ir ištraukė iš stalčiaus peilį ir šakutę. | 

— Vadinasi, — tarė Trevis, — jis paliko savo merginą ir nusi- 
taikė į Kim, o tiksliau tariant, į jos verslą. 

— Toliau — dar geriau, — pasakė Raselas, paragavęs omle- 
to. — Neblogai. 

— Kas geriau — neblogai? 

— Sakydamas, toliau — dar geriau, kalbėjau apie Bormaną, o 
neblogas yra tavo omletas. 

— A, — ištarė Trevis, žiūrėdamas į valgant Raselą. 

Jis pastebėjo jo panašumą į Penę. Drauge jiems teko praleisti 
ne vieną naktį ir ne sykį kartu valgyti. Dabar ėmė svarstyti, kodėl 
anksčiau nepasidomėjo jos asmeniniu gyvenimu. Tačiau net jei ir 
būtų ko nors paklausęs, Penė tikriausiai nebūtų atsakiusi. 

Raselas pakėlė akis lyg tikėtųsi, kad Irevis ką nors pasakys. 

— O kaip žiedas? — prisiminė Trevis. — Kaip jis čia įsipai- 
niojęs? 

— Bormanas pasikvietė Karlą vakarienės ir papasakojo jai 
graudžią istoriją apie tai, kaip smarkiai jis įsimylėjęs Kim. Išprašė 
Karlos „paskolinti“ jam tą žiedą iki šio savaitgalio, kada ir ketina 
pasipiršti. 

— Taip Karla ir pranešė visam miesteliui. — Trevis padavė 
Raselui skrebučius ir ištraukė sviestą. — Štai dėl ko Bormanas įsi- 


prašė kartu važiuoti į Merilandą. 


158 Jude) Deveraux 


— Karla nemato nieko blogo, kad jūs su panele Oldridž gy- 
venate drauge, kol jai dar nepasipiršo Bormanas. Galiu pacituoti 
tikslius Karlos žodžius: „Manau, reikia imti viską, ką siūlo likimas.“ 

— Aš esu apsistojęs svečių namelyje, — negalvodamas atsakė 
Trevis, mąstydamas apie ką tik išgirstas naujienas. 

— Visas miestelis mano, kad judu su Kim esate... 

— Tai tik paskalos, — nutraukė jį Trevis, bet atsisukęs pamatė 
į jį su nepasitikėjimu žiūrint Raselą. Trevis pajuto, kaip viduje pa- 
mažu užverda pyktis. 

— Panašu, kad tu jais patikėjai, — pasakė Trevis. 

Raselas vėl nudelbė akis į valgį ir tarė: 

— Ne man spręsti. 

— Nes Maksvelas gauna viską, ko užsinori, tai norėjai pasa- 
kyti? 

Jei Trevis ir tikėjosi ginčo, jo nesulaukė. 

Raselas ramiai baigė gerti kavą ir tarė: 

— Kiek Žinau iš savo patirties — taip. 

Po tokio nuoširdaus atsakymo Irevis nurimo. Jis šliūkštelėjo 
Raselui dar kavos. 

— Gal taip ir yra, — pritarė Trevis. — Gauti viską, ko nori, 
yra mano tėvo kredo. 

— Bet ne tavo? — suglumo Raselas. 

Tačiau Irevis nesileido apgaunamas abejingo jo tono. Iš tikrų- 
jų Raselas uždavė labai rimtą klausimą. 

— Ne, aš vadovaujuosi visai kitokiomis nuostatomis. 

Raselas valgė skrebutį ir kurį laiką tylėjo. 

— Kaip planuoji atgauti žiedą? — galiausiai pasidomėjo jis. 

— Juk esu teisininkas, nepamiršai? Apkaltinsiu jį stambaus 
turto pasisavinimu ir pagrasinsiu kalėjimu. 

Trevio duota servetėle Raselas nusišluostė lūpas. 

— O kaipgi tu pasiaiškinsi panelei Oldridž? — pasiteiravo 
jis. — Pasakysi, kad jos vaikiną domino tik jos pelninga krautuvėlė? 

Trevis susiraukė: 

— Tokios žinios sutryptų jos ego. 

— Ir šį savaitgalį praleistum apsikabinęs prislėgtą ir raudančią 
merginą. 

Trevis žvilgtelėjo į Raselą ir jiedu vienas kitą kuo puikiausiai 
suprato. Nelaiminga moteris nėra pati geriausia draugija. 

Raselas atsistojo, pasiėmė savo švarką ir jau ketino eiti, kai 
staiga atsisuko į Trevį. Žiūrėjo į jį labai rimtu žvilgsniu. 

— Koks bus mano mamos likimas, jeigu tu išeisi iš savo tėvo 
įmonės? Ją išmes drauge su šiukšlėmis? 

Žmonių, susidūrusių su jo tėvu, agresija ir užgniaužtas pyktis 
Treviui nebebuvo jokia naujiena. Tačiau šis vyras kitoks. Jis pasi- 
piktinimą nukreipė į Trevį. 

— Viskas įvyko taip greitai, kad nė neturėjau laiko apie tai 
pagalvoti. Ko gero, pamaniau, kad ji sugrįš dirbti pas mano tėvą. 

— Ne, — ištarė Raselas. 

Iš intonacijos buvo aišku, kad jis nesiruošia aiškinti savo teigi- 
nio ir tokio nusistatymo keisti neketina. 

— Pasakyk, ko ji pageidauja, ir aš pasistengsiu, kad ji tai gautų. 

— Turėdamas tokias galias tikriausiai jautiesi kaip imperato- 
rius, — pastebėjo Raselas. 

Trevis suprato šio vyro priešiškumą. Jis žinojo, kiek vakarų, 
savaitgalių ir atostogų dienų Penė pradirbo jo tėvui. O ir pats Ire- 
vis buvo neką geresnis. Jis nedvejodamas surinkdavo jos numerį 
sekmadienio popietę — ir Penė nė karto nepasiskundė, nepasakė 
nė žodžio. Jos sūnus, ko gero, didžiąją gyvenimo dalį praleido be 
motinos. Tikriausiai jis nekentė Maksvelo pavardės. Ir rodėsi, kad 
ypač jis neapkenčia Trevio — Maksvelo sūnaus, savo bendraamžio. 
Tačiau nejaugi jis manė, kad Trevis užaugo su mylinčiais ir jį lėpi-. 
nančiais tėvais? 

— Kuo tu užsiimi? Norėjau paklausti, kuo dirbi? — pasido- 


mėjo Trevis. 

Draugiška nuotaika staiga išsisklaidė. Raselo veidas tapo 
nuožmus ir negailestingas. 

— Nei iš tavęs, nei iš tavo tėvo man nieko nereikia, tad ne- 
privalai rodyti apsimestinio susidomėjimo. Pranešiu tau apie savo 
mamos pageidavimus ir viliuosi, kad laikysiesi duoto žodžio. 

Jo balsas ir žvilgsnis buvo kupini priešiškumo, nuo kurio Tre- 
viui ant sprando pasišiaušė plaukai. Norėdamas praskaidrinti nuo- 
taiką, jis tarė: 

— Tik proto ribose, savaime suprantama. Negalėsiu padova- 
noti jai Tadžmahalo, nes jis neparduodamas. 

Tačiau Raselas nesišypsojo: 

— Jei jis būtų parduodamas, tavo tėvas jau būtų jį įsigijęs ir 
atleidęs visus jo prižiūrėtojus. Ar jau baigėm reikalus? 

— Taip, manau, kad viskas. 

Vos Raselui išėjus, Trevis paskambino Penei. Ji, ko gero, tikė- 
josi jo skambučio, nes pakėlė ragelį dar nesibaigus pirmajam sig- 
nalui. Iš pradžių jam reikėjo aptarti labiausiai rūpimus klausimus. 
Norėjo sužinoti, kur šiuo metu Deividas Bormanas. Kaip Irevis ir 
tikėjosi, Penė pažadėjo viską sužinoti ir pranešti jam informaciją 
žinute. 

Trevis jau turėjo padėti ragelį, bet delsė. 

— Susipažinau su tavo sūnumi, — nedrąsiai ištarė jis. — Ji- 
sai, e... 

Penė žinojo, ką Trevis ketina pasakyti. Prieš kelias savaites ji 
nebūtų išdrįsusi pareikšti savo nuomonės, bet pastaruoju metu Tre- 
vis vis mažiau panėšėjo į savo tėvą — Randalą Maksvelą. 

— Nekenčia visko, kas pažymėta Maksvelo pavarde, — už- 
baigė sakinį ji. 

— Būtent. Ar tai pagydoma? 

— Tikriausiai ne. 

Trevis giliai įkvėpė. 


— Aš jam pažadėjau, kad man išėjus iš Maksvelo įmonės tu 

gausi viską, ko paprašysi. Tad gal gali man pasakyti savo pageidavi- 
mus, kad galėčiau juos išpildyti? 

— Aš trokštu laimės savo sūnui. Anūkų, — staigiai atsakė 
Penė. 

— Kalbi visiškai kaip mano mama. 

— Išgirsti tokius žodžius iš tavęs yra tikrai aukštas įvertini- 
mas, — atsakė ji. — Tačiau leisk man dar pagalvoti. Iš Raso pasa- 
kojimų apie Ediliną susidarau įspūdį, kad norėčiau gyventi tokiame 
miestuke išėjusi į pensiją. 

— Nebloga mintis. Ar matei papuošalus, kuriuos jis tau nu- 
pirko? 

Penė sukikeno: 

— Mačiau. Labai, labai dailūs! Tavo jaunoji Kim išties labai 
talentinga. 

— Tiesa, — pritarė jis šypsodamasis. 

Jie atsisveikino ir baigė pokalbį. Penė parašė Bormano darbo 
adresą jam dar nespėjus sutvarkyti virtuvės. 

— Aš jį nudėsiu, — sumurmėjo panosėje Trevis ir patraukė 


durų link. 


10 


Tačiau jis iki durų nenuėjo. Vyriškasis instinktas kurstė Trevį tuoj 
pat surasti tą vyrą ir sutaršyti jį į skutus. Kone jautė, kaip kumščiai 
smogia priešininkui į veidą. O kas tada? Pagrasins, kaip ir teigė Ra- 
selui, tam vyrukui teismu? Įkalinimu? Ar Treviui teks pasinaudoti 
Maksvelo pavarde, siekiant įbauginti tą Deividą? 

Kokių pasekmių po tokių veiksmų jis gali sulaukti? Toks žmo- 
gus kaip Bormanas neturi sąžinės — kitaip neketintų tuoktis dėl 
pinigų, — todėl gražiuoju neatsitrauks... Trevis nė nenorėjo galvoti, 
kokios žalos gali pridaryti tas vyrukas. 

Porą sekundžių Trevis stovėjo bandydamas nusiraminti ir 
sugalvoti, kaip elgtis susidariusioje situacijoje. Į viską reikia pa- 
žvelgti blaiviai ir rasti sprendimą, užtikrinantį, jog Kim neliks 
įskaudinta. 

Trevis suvokė, kad šis susitikimas gali tapti svarbiausias jo 
gyvenime. Mojuoti ginklais prieš Deivą reikėjo mažiausiai. Ire- 
viui ir anksčiau buvo tekę susidurti su tokiais žmonėmis kaip 
Bormanas — jų užsibrėžtam tikslui pasiekti leistinos bet kokios 
priemonės. Tokie žmonės be skrupulų gali vesti moterį, užsimanę 
jos verslo. 

Iš patirties Trevis taip pat žinojo, kad smarkiai pralaimėję to- 
kie žmonės griebiasi negailestingo keršto. Jei Trevis mėgintų grasi- 

nimais priversti šį vyrą pasitraukti iš Kim gyvenimo, visai galimas 
daiktas, kad pastarasis susisiektų su Kim ir pabandytų panaudoti šį 
faktą prieš patį Trevį. 

Ne, geriausias būdas juo atsikratyti yra priversti patikėti, kad 
jis laimėjo, net apsuko ką nors apie pirštą. Tokiu atveju jam nekils 
noras kerštauti, jis nesikėsins atgauti Kim ar ją įskaudinti. 

Trevis vėl paskambino Penei ir ji nedelsdama pakėlė ragelį. 

— Vis dar mąstai apie dvikovos pistoletus? — pasiteiravo ji. 

— Taip, — prisipažino Trevis. 

— To ir tikėjausi, — Penės balse buvo galima įžvelgti pasidi- 
džiavimą. — Maksvelo kraujas neleidžia tau elgtis karštakošiškai. 

Jis nežinojo, ar džiaugiasi išgirdęs tokius žodžius. 

— Paprašysiu tavęs šiandien surengti man susitikimą su Bor- 
manu. Surask kokią nors įspūdingą vietą. Kur būtų biblioteka. Su 
dideliu stalu. Ir prabangia aplinka. Paieškok ko nors pribloškian- 
čio. Pasikalbėk su Bormanu ir pranešk, kad norėčiau nusipirkti jo 
maisto tiekimo verslą, nes negaliu atsižavėti jo pasiekimais. Įsiteik 
jam. 

— Nesu tikra, kad moku meluoti. 

— Jei dirbai mano tėvui, vadinasi, moki. 

— Nė neįsivaizduoji kiek, — pralinksmėjusi atsakė ji. 

— Man reikės sutarties, pagal kurią viskas perleidžiama 
man — įrenginiai, darbuotojai ir visa kita. Kainą palik neįrašytą. 
Planuoju sumokėti jam neįtikėtiną sumą pinigų už tą žlungantį 
verslą. Tuomet jam prasitark, jog aš baiminuosi jo konkurencijos, 
todėl jis privalo išvykti iš valstijos. Šiandien. Dar prieš sutemstant. 
Negalima laukti net kol jis išsikraustys iš savo buto. 

— Kokiu vardu sudaryti sutartį? 

Trevis suraukė antakius: 

— Pamatęs Maksvelo pavardę, jis sugrįš prašyti daugiau. 

— O jei sudaryčiau sutartį Raselo Pendergasto vardu? Galiu 
pervesti pinigus per jo sąskaitą. 


164 Jude) Deveraux 


— Tobula, — apsidžiaugė Trevis. 

— Nori, kad Bormanas paskambintų atsisveikinti su Kim? 

— Ne! Tačiau aš pats tuo pasirūpinsiu. Pranešk, kai viskas bus 
parengta. Kaip manai, ar spėsi susisukti per kelias valandas? 

Penė nesivargino atsakyti į tokį klausimą: 

— Penkta valanda tiks? Tokiu atveju dar spėtum pavakarie- 
niauti namuose su Kim. 

— Pene, aš tave myliu! — ištarė jis. 

Moteris atsakė ne iš karto, todėl Trevis išsigando, kad peržen- 
gė ribą. 

— Paprašysiu nekilnojamojo turto agentūros atsiusti man in- 
formacijos apie sklypus Ediline. Atrodo, ta vieta išties stebuklinga. 

— Tėtis mielai tau nupirks namą. 

Dėl neaiškių priežasčių Penę šis teiginys pralinksmino. Ji 
juokdamasi padėjo ragelį. 

Be penkiolikos ketvirtą Trevis pasuko link rūmų, priklausan- 
čių Žmogui, neblogai pasipelniusiam iš bendravimo su Randalu 
Maksvelu. Iki čia nuo Viljamsbergo teko važiuoti valandą, ir per 
tą laiką Trevis tris kartus kalbėjosi telefonu su Pene. Jis ketino ap- 
žiūrėti kambarį, kuriame vyks susitikimas su Bormanu, susipažinti 
su jame esančiais daiktais ir tokiu būdu sudaryti įspūdį, kad rūmai 
išties priklauso jam. 

— Sutartis gulės ant stalo, — pranešė jam Penė, — ir mudu 
su Raselu jau pasikalbėjome su Bormanu. Jis nekantrauja parduoti 
savo verslą ir galvoja, kad bijodamas jo konkurencijos tu esi pasi- 
ruošęs pakloti bet kokią pinigų sumą, kad jis tau netrukdytų. 

— Taip ir padarysiu, — atsakė Trevis. — Tačiau dėl visai kitos 
priežasties, nei jis galvoja. Kiek vertas jo verslas? 

— Rasas teigia, kad maždaug šimto gabalų, bet, ko gero, net 
mažiau. Jis turi per daug įrangos ir gauna per mažai užsakymų. 
Praeitą savaitę vienam užsakymui vietoj krabų mėsos jis pakišo 


pigią žuvį. Savo darbuotojui pareiškė, kad niekas neatskirs, bet 

nuotakos motina tai pastebėjo. O jos tėvas atsisakė sumokėti už 
„paslaugas. 

— Smagu girdėti, — tarė Trevis. — Palinkėk man sėkmės. 

— Linkiu ir, gali tuo netikėti, tačiau sėkmės tau linki ir Rasas. 
Nežinau, ką padarei šįryt, bet man nėra pavykę taip užapvalinti jo 
kampų per visą gyvenimą. 

Trevis šyptelėjo. 

— Jis man taip pat patiko, neskaitant poros kartų, kai dėbtelė- 
jo į mane taip, lyg norėtų sudeginti ant laužo. Raselas man primena 
tave. 

— Nejaugi? — pamaloninta atsakė Penė. — Pasimatysime 
rytoj Džeins Krike. 

— Laukiu susitikimo, — tarė Trevis ir padėjo ragelį. 

Jei viskas vyks pagal planą, rytoj vakare jis bus jaukiame vieš- 
butuko kambaryje su durimis, vedančiomis į greta esantį Kim kam- 
barį. 

Po kelių minučių Trevis įsuko į didžiulį žiedą, esantį prie 
Vestvudo namo, ir padavė automobilio raktelius ten laukusiam jau- 
nuoliui. Jei čia toks pats aptarnavimas kaip pas jo tėvą, mašiną jis 
atgaus išsiurbtą, nuplautą ir išvaškuotą. 

Uniforma apsirengęs liokajus pravėrė duris, Treviui dar nespė- 
jus užlipti laiptais. 

— Ponas Pendergastas laukia jūsų pietiniame kabinete, — pa- 
sakė jis ir nulydėjo Trevį į erdvų, gražų kambarį su riešutmedžio 
apdaila ir kreminės bei mėlynos kilimu. Atrodė, kad baldai ten sto- 
vėjo jau daugelį metų. Paveldėti. Bet išlavinta Trevio akis pastebėjo, 
jog iš tiesų baldai buvo nauji. 

— Pagaliau atsidūrei savo aplinkoje, — eidamas prie Trevio, 
tarė Raselas. 

— Liaukis, arba paskųsiu tave tavo mamai. 

Raselas spėjo sutramdyti šypseną. 

— Man buvo pasakyta tau pranešti, kad Bormanas paprašys 

poros šimtų gabalų, daugiausia — dviejų šimtų penkiasdešimt. Bet 
tokia suma gerokai per didelė. Tie jo autobusiukai beveik nieko 
neverti, be to, jis skolingas porą atlyginimų. 

Trevis linktelėjo: 

— Kur jis? 

— Bibliotekoje. Atvyko prieš dvidešimt minučių. 

— Nekantrauja visko atsikratyti, ar ne? Ar jis supažindintas 
su sąlygomis? 

— Kuo greičiau dingti iš miesto. Norėdamas padėti, aš mamos 
kreditine kortele nupirkau jam lėktuvo bilietą į Kosta Riką. Atsių- 
siu tau čekį. 

— Lažinuosi, padarei tai su didžiuliu malonumu, — pastebėjo 
Trevis. 

— Dar ir kokiu. 

Purtydamas galvą, Trevis dirstelėjo į laikrodį. Jis buvo apsivil- 
kęs savo geriausią kostiumą ir ryšėjo kaklaraištį su auksine juosta. 
Iki ketvirtos buvo likusios dar trys minutės. 

— Kai išeis į pensiją, tavo mama nori apsigyventi Ediline, — 
tarė jis. 

— Ji man tai jau sakė. 

— O tu? Kur pats gyveni? 

Raselas neatsakė klausimą. 

— Manau, tau jau laikas eiti. Ar nunešti tau popierius? — pa- 
siteiravo Raselas. 

— Tikriausiai ir pats sugebėsiu. 

Eidamas prie durų, vedančių į biblioteką, Trevis prisiminė, 
kaip Penė minėjo, kad sutartis gulės ant stalo. Tačiau dokumentus 
jam padavė Raselas, vadinasi, jis čia pasirodė be savo mamos žinios. 
Įdomu. 

— Gal užsiimi alpinizmu? Slidinėjimu? Buriavimu? — pasi- 


domėjo Trevis. 

— Taip, — atsakė Raselas ir linktelėjo durų link. Buvo aišku, 
"kad jis nesiruošia atvirauti apie save. — Tikriausiai apsidžiaugsi 
sužinojęs, — vėl prabilo Raselas, — kad numušiau Bormano kainą 
iki tūkstančio septynių šimtų penkiasdešimties. 

Trevis kelis kartus sumirksėjo. Jis nebuvo pratęs, kad kitas 
žmogus perimtų jo derybas, bet šįkart jautėsi dėkingas. 

— Ačiū, — padėkojo jis. — Vertinu... 

Raselas jį nutraukė: 

— Jau ketvirta. 

Trevis giliai įkvėpė ir pravėrė duris. Deividas Bormanas sėdėjo 
didžiuliame odiniame krėsle, todėl pats atrodė smulkus ir menkas, 
o Trevis buvo įsitikinęs, jog tą krėslą čia specialiai pastatė Raselas. 
Buvo sunku tvardyti šypseną. Nors Raselas elgėsi priešiškai ir ne- 
noriai atsakinėjo į klausimus, Treviui tas vyrukas jau buvo ėmęs 
patikti. 

Kai išvydo didžiajame krėsle sėdintį vyrą, Treviui iškart ding- 
telėjo — Kim galėjo susirasti geresnį. Bormanas buvo neaukštas, 
liauno kūno sudėjimo ir tokių šviesių plaukų, kad atrodė beveik 
nematomas. Treviui buvo nelengva priskirti šiam žmogui viską, ką 
apie jį girdėjo. Jis toli gražu neatrodė klastingas. 

— Esate Vestvudas, šių valdų savininkas? — paklausė Irevio 
vyras. Jo akys tiesiog spindėjo iš susižavėjimo, o to Trevis ir siekė. 
niu“ — jis buvo girdėjęs, kad žmonės taip vadina šią jo išraišką. 

Akivaizdžiai besijaudinantis Bormanas atsilošė krėsle. 

Trevis atsisėdo ir neskubėdamas peržiūrėjo sutartį. Ši buvo la- 
bai paprasta. Jis ruošėsi nusipirkti Bormano maisto tiekimo įmonę. 
Perims jos pavadinimą, įrangą, pasiliks netgi darbuotojus. 

Dokumentus buvo pasirašęs Raselas Pendergastas. Trevis ati- 
džiau įsižiūrėjo į jo parašą. Pasirašyta drąsia ir savimi pasitikinčia 


ranka — Treviui ji kažką priminė, bet niekaip negalėjo prisiminti ką. 

Pakėlęs akis išvydo Bormaną, prakaito lašeliais nusėta viršuti- 
ne lūpa ir kramtantį nykščio nagą. 

— Pone Bormanai, — kreipėsi į jį Trevis, sukryžiuodamas ant 
sutarties rankas, — man buvo ką tik pranešta apie situaciją, galinčią 
sukelti didelių nesklandumų. 

Bormanas staigiai sulaikė kvapą ir patylomis paklausė: 

— Kokią situaciją? 

— Sužinojau apie dingusį žiedą. Nenoriu turėti problemų su 
teisėsauga. 

Bormanas su palengvėjimu atsikvėpė ir persikreipė, siekdamas 
iš užpakalinės kelnių kišenės piniginės. 

— Ši istorija niekaip nesusijusi su mano verslu. Tai asmeniniai 
reikalai. 

Jis ištraukė iš piniginės stačiakampį popierėlį ir pasilenkęs pa- 
dėjo jį ant stalo. 

— Turiu pripažinti, kad gerai atlikote savo namų darbus. Tai 
kurgi man pasirašyti? — paklausė Bormanas. 

— Čia lombardo čekis, — tarė Trevis, nors ir suprato, ką tai 
reiškia. Darbuotoja, kuria pasitikėjo Kim, davė šiam vyrukui žie- 
dą, o šį jis užstatė lombarde. Tačiau Trevis jau turėjo pakankamai 
patirties ir žinojo, kad nevalia daryti skubotų išvadų ir spręsti apie 
situaciją iš nuogirdų. Šiuo atveju vieninteliai jo įrodymai apie šio 
vyruko ketinimus buvo Raselo pasakojimas. 

Nors Trevis ir labai troško atsikratyti šiuo tipu, norėjo, kad jis 
kuo greičiau dingtų iš akių, jam knietėjo gauti įrodymų iš paties 
šaltinio. Jis atsirėmė į krėslo atlošą ir priekaištingai pažvelgė į ant 
stalo gulintį lombardo čekį. 

— Pone Bormanai, — prabilo Trevis, — aš stengiuosi užsiimti 
legalia veikla. Nepasirašinėju sutarčių, jei į sandorį įsivėlusi policija 
1r lombardo čekiai. 


— Policija? Nesuprantu, apie ką kalbate. Esu skolingas tru- 

putį pinigų už produktus ir kitką, bet nesu padaręs jokio nusikal- 
timo. 

— Kiek man teko girdėti, žiedas yra vertas kelių tūkstančių 
dolerių. Pasiėmęs jį iš lombardo, nenorėčiau sužinoti, kad jis vog- 
tas. 

Bormanas atsilošė odiniame krėsle, dirstelėjo į nepasirašytą 
sutartį, o tada — į Trevį. Atrodė rimtai susierzinęs. 

— Tai menkniekis, — prakalbo jis. — Ši istorija susijusi su 
moterimi, štai ir viskas. Paprasčiausiai sumokėkite užstatą ir grą- 
žinkite žiedą merginai. Niekas nekels ieškinio. 

Trevio veidas buvo rūstus — lygiai toks pat, koks būdavo dir- 
bant su tėvu. 

— Siūlyčiau viską nuosekliai papasakoti. Nes galiu ir apsi- 
galvoti, — tarė Trevis ir pasiėmęs sutartį suvaidino, kad ketina ją 
perplėšti pusiau. 

— Ne! — sušuko Bormanas ir vėl nusiramino. — Tai tiesiog 
santykiai su moterimis, nieko daugiau. 

Kai Irevis nenusileido, jis paaiškino: 

— Sutikau tokią merginą, mielą rudaplaukę. Ji netoliese turi 
papuošalų parduotuvę. Nedidukę, nieko ypatinga. Visa bėda ta, kad 
ji yra moteris. Suprantate, ką noriu pasakyti? 

— Nesu tikras. 

Trevis padėjo sutartį ant stalo ir visą dėmesį sutelkė į Bor- 
maną. 

— Blogiausia tai, kad ji užsiima smulkiu verslu, kai iš tiesų 
galėtų pagalvoti apie platesnius vandenis. Bandžiau su ja apie tai 
pasikalbėti jos pačios labui. Tačiau ji manęs neklausė. Norėjau, 
kad jos parduotuvių tinklas būtų visoje šalyje. Ketinau jį pavadinti 
„Auksiniai kiaušiniai“. Pagaunate? 

— Pagaunu, — atsakė Trevis. Po stalu jis gniaužė kumščius. 


— Tačiau ji iš manęs tik pasijuokė. Zinoma, neišsidaviau, kad 

iš tikrųjų norėčiau taip pavadinti įmonę, nes ji kartais būna tikra 
davatka. Ji iš tų merginų, kurios sekmadieniais vaikšto į bažnyčią. 
Žodžiu, ji nenorėjo nieko girdėti apie prekybą visoje šalyje, todėl 
aš pamaniau, kad geriausia būtų ją vesti ir tokiu būdu jai pagelbėti. 
Paprasčiausiai rūpinausi ja. Suprantate? 

— Taip, suprantu, — Trevis giliai įkvėpė. — Ar ji žinojo, dėl 
ko norite su ja susituokti? 

— Aišku, kad ne! Ji tikra gudragalvė, todėl turėjau būti itin 
apdairus. Elgiausi labai maloniai, buvau pats meiliausias žmogus 
pasaulyje. Rodžiau pagarbą it tikras klapčiukas. Buvau geras net 
ir lovoje. Nors nedariau nieko išradingo, jei suprantate, ką turiu 
omenyje. 

Trevis turėjo rimtai pasistengti, kad susitvardytų ir negriebtų 
per stalą Bormanui už gerklės. 

— O kuo čia dėtas žiedas? 

Deivas tik gūžtelėjo, bet iš veido matėsi, kad jis pamalonintas 
Trevio susidomėjimo. 

— Juk ketinau jai pasipiršti, vadinasi, turėjau įteikti žiedą, ar 
ne? Tačiau kam gi man jį pirkti, kai ji turi pilną žiedų parduotuvę? 
Maždaug penkiasdešimt žiedų tiesiog voliojosi toje parduotuvėje ir 
jie buvo nemokami — juk nereikėtų už juos mokėti po vestuvių, — 
jis pasilenkė į priekį, lyg ketindamas atskleisti Treviui paslaptį. — 
Savo garaže ji turi seifą, pilną... net neįsivaizduoju ko. Ji gyvena 
aukso ir brangakmenių pasaulyje. Aladino urve, pilname deimantų 
ir perlų. Jai patinka perlai. Vieną kartą net bandė mane supažindin- 
ti su skirtingomis jų rūšimis. Lyg man rūpėtų. 

— Ar matėte, kas yra seife? 

— Nea, — nusivaipė Deivas. — Bandžiau priversti jį man 
parodyti, bet nepavyko. Net mėginau iš jos išgauti kodą, irgi nesėk- 
mingai. 

Nė vienas žmogus per visą gyvenimą Treviui nebuvo sukėlęs 
daugiau paniekos ir neapykantos. 

— Supratote sutarties sąlygas, ar ne? — paklausė jis. 
juodu sietų vyriška paslaptis. — Nenorite konkurencijos. Esate 
toks pat kaip aš. Abu esame verslininkai ir vienas kitą suprantame. 
Gaila, kad moterys to nesuvokia. 

Trevis susilaikė nuo atsakymo, bijodamas išdrėbti viską, ką iš 
tiesų galvoja. Tik dirbtinai šyptelėjo Bormanui, lyg šis būtų genijus, 
ir įrašė į sutartį fantastišką sumą, dėl kurios buvo suderėjęs Raselas. 
Trevis būtų sumokėjęs daugiau. Jis apsimetė pasirašinėjantis toje 
vietoje, kur jau buvo Raselo parašas. | 

Deivas energingai prisitraukė, neskaitęs pasirašė lapo apačioje 
ir Trevis atidavė jam jo sutarties kopiją. 

— Planuojate paskambinti jai ir atsisveikinti? — pasiteiravo 
Trevis, nors jam niežtėjo rankos, kaip norėjo trenkti Bormanui. 

— Nėra kada, — atsakė Deivas, sukdamas durų link. — Yra 
svarbesnių dalykų, pavyzdžiui, susigrąžinti savo buvusią mergi- 
ną. Ji išties moka pradžiuginti vyrą lovoje. Jei nutuokiate, apie ką 
kalbu. 

— Taip, žinoma, — atsakė Lrevis, tada atsistojo ir žvilgsniu 
išlydėjo Deividą Bormaną pro duris. Jis panoro nusiprausti po dušu 
su dezinfekavimo priemone. 

Trevis nežinojo, kiek laiko stovėjo, kol galiausiai į kambarį pro 

šonines duris įžengė Raselas. 

— Pasimovė? 

Trevis sudvejojo. 

— Ant pinigų? Žinoma. 

— O kas čia? 

Trevis neatsisuko, bet Raselas tylėjo ir laukė. 

— Tai lombardo čekis. 
nurodytą ant čekio. — Įdomu, kaip jis planavo šį savaitgalį pasi- 
piršti panelei Oldridž, neturėdamas žiedo? 

— Spėju, būtų sakęs, jog nieko nežino apie jokį dingusį žiedą. 

— Tebūtų jo žodis prieš Karlos, o žiedą iš parduotuvės juk 
pavogė ji. 

— Aš manau lygiai taip pat, — pritarė Trevis ir ištiesė ranką 
pasiimti čekio. — Nuvažiuosiu ten ir jį atsiimsiu. 

— Ar turi su savimi grynųjų? — pasidomėjo Raselas. 

— Porą šimtų, bet turiu korteles. 

— Nuo kada lombarduose galima atsiskaityti kortelėmis? Be 
to, saviške naudotis negalėsi, — tarė Raselas, pakeldamas antakį. 

Trevis nieko nežinojo nei apie lombardus, nei apie atsiskaity- 
mų būdus juose. 

— Važiuosiu išpirkti žiedo, gali keliauti drauge su manimi. Be 
to, nuleistos dvi tavo automobilio padangos, — pranešė Raselas. 

— Mano automobilio?.. — jau žiojosi Trevis, tačiau nutilo. Jis 
numanė, kad Raselas meluoja, tačiau jam tai nerūpėjo. Šią akimirką 
Treviui reikėjo draugijos, reikėjo žmogaus, kuris padėtų išsklaidyti 
Deivido Bormano tvaiką. 

— Sutarta, — atsakė Trevis, — bet vairuosiu aš. 

Raselas tik paniekinamai prunkštelėjo. 

Po poros valandų jie atsiėmė žiedą ir važiavo į Ediliną. Vairavo 
Raselas. Didžiąją kelio dalį vyrai tylėjo, bet Trevis nebejuto anks- 
tesnio Raselo priešiškumo. 

— O panelė Oldridž žino tavo pavardę? — pasidomėjo Ra- 


selas. 

— Ji neklausė, tad aš ir nesakiau. 

— Jus sieja tikrai tvirtas, patikimas ryšys, — sumurmėjo Ra- 
selas. 

— O tavo gyvenimas geresnis? — atšovė Lrevis. 

— Bent jau tikrai ne toks komplikuotas, — ramiai atsakė Ra- 
selas. 


Trevis pažvelgė pro langą: 
— Taip, manau, atėjo laikas jai pasakyti. 

— Pasakysi jai, dėl ko Bormanas nepasirodė Džeins Krike? 
Apie šitą vaidinimėlį bibliotekoje? Ir tai, kad dabar tu esi Bormano 
maisto tiekimo įmonės savininkas? 

— Kas tu toks? Federalinio teismo teisėjas? Nori sužinoti vi- 
sus faktus? 

— Paprasčiausiai noriu išgirsti, kaip didysis Maksvelo sūnus 
tvarkosi savo gyvenimą. 

Trevis jau ruošėsi išrėžti jam atsakymą, bet jie privažiavo Kim 
namus, prie kurių stovėjo nepažįstamas automobilis. 

— Juk nemanai, kad čia Bormanas? 

— Nemanyčiau, — atsakė Raselas, — tačiau nenustebčiau. 

— Pastatyk mašiną už kampo ir aš įeisiu pro galines duris. 

Po kelių minučių Trevis jau žingsniavo Kim namo link, o jam 
iš paskos neatsiliko Raselas. 

— Kur tu susiruošei? — nesuprato Trevis. 

— Mama liepė tau padėti, kaip tik galėsiu. Jei ten yra Borma- 
nas, tau gali prireikti pagalbos. 

Trevis žinojo, kad net jei ir kiltų konfliktas, jis vienas lengvai 
susitvarkytų su Bormanu. Antra vertus, nežinojo, kaip Kim surea- 
guos į jo pasakojimą. Ir kiek tiesos jai turėtų atskleisti? Jei jau ren- 
gėsi iškloti visą tiesą apie save, galbūt reikėtų nenutylėti ir istorijos 
su Bormanu ir žiedu. O gal visgi atidės pasakojimą apie Bormano 
įmonės perpirkimą kitam kartui... 

— Matau, kaip tavo sprandas iš baimės eina pagaugais, — pa- 
stebėjo Raselas. 

— Būtų gerai, jei Penė būtų tau skyrusi daugiau laiko ir išmo- 
kiusi mandagumo. 

— Ji stengėsi, tačiau beveik visą laiką praleisdavo dirbdama 
tavo šeimai, todėl su manimi bendraudavo nedaug. 

— Jei nori palyginti mūsų vaikystę, aš pasiruošęs, — pasiūlė 


"Trevis. 


— Tu bent jau turėjai... — buvo besakąs Raselas, bet jie abu 
nutilo, staiga išgirdę piktą rėkiantį vyro balsą. 

Trevis nuskubėjo prie užpakalinių durų. Kaip ir visada, jos 
buvo atrakintos. Trevis įsmuko į vidų, o paskui jį — ir Raselas. 

Vos išgirdęs savo vardą Trevis suprato, kad turėtų išeiti, bet 
nepajėgė pajudėti. Jis juto greta stovintį Raselą, šis buvo lygiai toks 
pat nepajudinamas ir sustingęs kaip ir Trevis. 

— Kim! Gal iš proto išsikraustei? — ant sesers šaukė daktaras 
Ridas Oldridžas. — Juk tu net nepažįsti to vyro. 

— Pasakei visišką kvailystę. Pažįstu jį nuo aštuonerių metų 
amžiaus. Jis yra Irevis... | 

Kim nežinojo, ar jo pavardė yra Kuperis, ar Meritas, o gal dar 
kokia nors kita. 

— Jisai yra Džonas Trevis Maksvelas, o jo tėvas — Randalas 
Maksvelas. 

— Na ir kas? Esu girdėjusi tą pavardę, bet... 

— Tau reikėtų skaityti ne vien žurnalus apie juvelyriką. Už- 
mesk akį į „Forbes“ tinklalapį. Randalas Maksvelas yra vienas tur- 
tingiausių Žmonių pasaulyje. O Irevis — dešinioji jo ranka. Pa- 
grindinis Maksvelo užsiėmimas yra svetimų įmonių užvaldymas. 
Kai koks nors vyrukas nusirita į bankrotą, pasirodo Maksvelas ir 
už grašius nusiperka jo verslą, tada pasiunčia savo komandą viską 
išvalyti. Jis atleidžia tūkstančius darbuotojų, palieka juos be darbo. 
Ir žinai, kieno dėka visa tai vyksta? Už visa tai gali būti dėkinga 
nuostabiajam sūneliui, teisininkui Treviui — vyrukui, gyvenančiam 
tavo svečių namelyje. 

Kim nenusileido: 

— Tokiam elgesiui paaiškinti yra švelninančios aplinkybės, 
apie kurias tu nieko nežinai. 

— Tai pasakyk, kokios gi. 

— Negaliu. Pažadėjau Treviui... 

— Gal bandai pasakyti, kad aš nesugebėsiu išlaikyti paslap- 

ties? Ar bent įsivaizduoji, kiek aš žinau šio miestelio paslapčių ir 
intrigų? Noriu sužinoti, dėl kokių priežasčių Trevis Maksvelas at- 
vyko į Ediliną. Jei ketina nupirkti savo tėvui dar vieną įmonę, ma- 
nau, turėtume pranešti apie tai žmonėms. 

— Nieko panašaus, — atsakė Kim. — Trevis dirba savo tėvui 
tik dėl to, kad apsaugotų savo motiną. 

— Visiška nesąmonė. Tai tokias miglas jis tau pučia? 

Kim sugniaužė kumščius. 

— Jo mama yra Liusė Kuper — ta moteris slapstėsi nuo ma- 
nęs ketverius metus. Ji baiminosi, kad aš ją atpažinsiu iš vaikystės. 

Ridas įkvėpė, stengdamasis nusiraminti. Jis suprato, kad pyk- 
do seserį, o supykusi Kim nieko neklausydavo. 

— Gal ir taip, — nusileido Ridas. — Galbūt tas Maksvelas 
atvyko į Ediliną dėl savo motinos. Bet kuo čia dėta fu? 

— Ko gero, aš čia niekuo dėta, — atsakė Kim. — Aš tik pade- 
du jam. Kuriame planus. Mes... 

— Manai, padedi jam kurti planus? — su panieka paklausė 
Ridas. — Kim, nenoriu sudaužyti tavo rožinių svajonių, bet Irevis 
Maksvelas yra pagarsėjęs mergišius. Ir jis tavimi naudojasi. 

— Dėl ko? 

— Dėl to paties, ko trokšta visi vyrai! — susierzinęs išrėžė 
Ridas. — Jam jau pavyko tave įtikinti atiduoti svečių namelį, kurį 
buvai pažadėjusi man. 

Akimirką Kim žiūrėjo į brolį su nuostaba, o po to prapliupo 
juoktis: 

— Tu kalbi apie seksą, ar ne? Galvoji, Trevis apgaulės būdu 
mane privertė užleisti jam svečių namelį, kuriame tu nenori gyven- 
ti, vien tam, kad galėtų su manimi permiegoti. 

Ridas nieko nesakė, tik stebeilijo į ją. 

— Žinai ką, Ridai, gyvenime nesu girdėjusi didesnio kom- 
plimento. Kad vyras tiek vargtų vien tam, jog įsitemptų mane į 


lovą — tiesiog neįtikėtina. Šiais laikais vyrai, norėdami gauti mote- 

rį, visiškai nededa jokių pastangų. Jei kviečia į pasimatymą, tiesiog 
praneša, kur ir kada ateiti. O jei neatitiksi visų jų grožio standartų 
ir išaiškės, kad uždirbi daugiau nei jie, vyrukas paprasčiausiai išeis 
ir paliks tave vieną. Jiems net nereikia parvežti tavęs namo, nes pati 
turi nuosavą automobilį. 

— Ne visi vyrai tokie, — bandė paprieštarauti Ridas. — Ir ne 
apie juos dabar eina kalba. Vyras, su kuriuo žaidi, nėra toks kaip 
Polas Maisto Tiekėjas. Maksvelas yra... 

— Deivas! — nutraukė jį Kim. — Jo vardas Deivas ir susitiki- 
nėju su juo jau šešis mėnesius bei kenčiu nenusakomo nuobodumo 
seksą. Kas nors turėtų pranešti Deividui Bormanui, kad yra dau- 
giau nei viena poza. 

— Nenoriu žinoti... 

— Nenori žinoti, kad tavo mažoji sesutė yra praradusi nekal- 
tybę? 

— Niekada nemaniau... — pradėjo Ridas, bet tik kilstelėjo 
rankas. — Taip ir žinojau, kad manęs nesiklausysi. Niekada ne- 
klausai. Kim, esi mano sesuo ir nenoriu matyti tavęs įskaudintos. 
Sutvarkęs savo reikalus, Maksvelas išvažiuos ir tave paliks. 

Jis trumpam nusigręžė. 

— Kim, aš žinau, ką reiškia sudaužyta širdis. Nenoriu, kad ir 
tu tai patirtum. 

Kim pastebėjo jo akyse skausmą. Mokykloje ir pirmaisiais 
studijų metais jis buvo įsimylėjęs vietinę merginą. Į kitas nė nepa- 
žvelgdavo. Tačiau staiga jinai jį metė ir pareiškė, kad išteka už kito. 
Prireikė ne vienerių metų Rido skausmui apmalšinti. 

— Žinau, — švelniai ištarė ji. — Suprantu, dėl ko taip supy- 
kai, bet, Ridai, patikėk, aš žinau, ką darau. Suvokiu, kad Trevis toli 
gražu nesusidėtų su mergina iš Edilino. Jis tikrai čia atvažiavo ne 
tam, kad vestų, persikeltų į standartinį nedidelį namelį ir susilauktų 
vaikų. 

— Bet žu juk to norėtum, — pasakė Ridas. — Žinau tai. Ver- 
kei per visą Triso ir Džekos vestuvių ceremoniją. 

— Tiesa, — ramiai atsakė Kim. — Aš 7o noriu. Visa savo siela. 
Nejaugi manai, kad nusipirkau šitą namą vien dėl prakeikto gara- 
žo? Aš... 

Kim nutilo, tramdydama ašaras, nes žinojo, kad tai, ką kalba, 
yra visiška tiesa ir bus nelengva ištarti ją garsiai. 

— Kartais galvoju, kad nusipirkau šį namą kaip masalą ko- 
kiam simpatiškam vyrukui prisivilioti, jis galėtų lengvai čia persi- 
kraustyti ir... 

Ridas ją apsikabino, priglaudė galvą prie savo krūtinės ir ėmė 
glostyti plaukus. 

— Nekalbėk taip, — tarė jis. — Kiekvienas vyras džiaugtųsi 
tokia moterimi kaip tu. Tu esi protinga, linksma, rūpestinga... 

— Tai kurgi jis yra? — apsikabindama savo brolį paklau- 
sė Kim. — Kur tas vyras, kuris įžvelgs mano gerąsias savybes ir 
nekreips dėmesio į blogąsias? Su Deivu Maisto Tiekėju praleidau 
ištisus šešis mėnesius ir nė karto nepasiskundžiau, koks jis nuobo- 
dus, — ji atsitraukė nuo brolio ir nusišluostė ašaras. — Bent jau 
Trevis stengiasi. 

— Taip, bet dėl ko? — pasiteiravo Ridas, tiesdamas Kim no- 
sinaitę. 

Ji garsiai išsipūtė nosį. 

— Tikiuosi, — prabilo Kim, — jis trokšta beprotiško sekso 
nakties. 

— Kim! — lyg dievobaimingas tėvas ištarė Ridas. 

— Klausyk, aš žinau, kad Trevis išvyks. Kai galiausiai įsitikins, 
kad Džo Leitonas yra šaunus vyrukas, pametęs galvą dėl Liusės, jis 
išvažiuos taip pat staigiai, kaip ir atvažiavo. Bus visai kaip vaikys- 
tėje — vieną dieną Trevis paprasčiausiai dings. Nei raštelio, nieko. 


Miestelyje jis pasirodė taip pat netikėtai, neperspėjęs. Suprantu, jis 


pasirodo ir dingsta kada panorėjęs, visiškai nesigilindamas į kitų 
žmonių jausmus. 

— Sutinku, — pritarė Ridas. — Jis sugrįš į savo tėvo impe- 
riją... Vieną dieną. Kim, Trevis taps toks pat kaip ir jo tėvas. Juk 
nenorėtum susidėti su tokiu vyru, tiesa? 

— Nenorėčiau, — atsakė Kim ir pažiūrėjo į brolį pro servetė- 
lės kraštą. — Tačiau kol jis dar čia, pasistengsiu gauti kuo daugiau 
aistringo sekso. Trokštu mylėtis ištisas dienas. Jei pavyks — savai- 
tes. O geriausiai — kelis mėnesius. 

— Tai... — griežtai ištarė Ridas, bet galiausiai tik papurtė 
galvą. — Man tiesiog sunku įsivaizduoti savo mažąją sesutę išda- 
rinėjančią... — rodėsi, Ridui nelengva rasti tinkamus žodžius, nu- 
sakančius jo jausmus. Jis dirstelėjo į laikrodį: — Man laikas eiti. 
Jau vėluoju. Pažadėk man, jog paieškosi internete informacijos apie 
Trevį Maksvelą ir išsiaiškinsi, su kuo turi reikalą. Jis susitikinėja su 
manekene, vardu Leslė, kuri išties labai graži. 

— Ne tokia kaip aš, ar ne? 

Ridas niurgztelėjo iš pasipiktinimo, kad ne taip pasakė. 

— Galvoje turėjau visai ką kita, ir tu tai žinai. Paprasčiausiai 
nenoriu, kad liktum įskaudinta. Nejaugi dėl to esu blogas? 

— Aišku, ne. O dabar geriau jau eik. Tavęs laukia tavo paci- 
entai. 

— Pasikalbėsime vėliau, — tarė jis ir pakštelėjo Kim į skruos- 
tą. 

— Palydėsiu tave, — atsakė ji ir drauge išėjo pro duris. 

Net ir užsidarius durims Irevis dar negalėjo pajudėti, tik sto- 
vėjo kaip įbestas toje pačioje vietoje ir dėbsojo į duris, vedančias į 
svetainę. Jam nepatiko tai, ką teko apie save išgirsti. 

— Geriau jau eikime, — patylomis paragino Raselas. — Ne- 
būtų gerai, jei ji sužinotų, kad viską girdėjai. 

Trevio galva ūžė nuo minčių, bet drauge joje buvo ir visiškai 


tylu. Jis nežinojo, kaip pasielgti. Eiti pas Kim? Pabėgti? Pasilikti 

ir apginti savo garbę? Įtikinti ją, kad viskas, ką apie jį girdėjo, yra 
netiesa? 

Raselas suėmė Trevį už rankos ir pasuko jį prie galinių durų. 

— Kaip ironiška, ar ne? — prabilo Trevis. — Aš noriu meilės, 
o ji — sekso. 

Raselas trumpai nusijuokė ir trūktelėjo jį durų link. Tačiau jau 
buvo per vėlu. 

— Nė iš vietos, — už nugarų pasigirdo Kim balsas. 


|| 


Raselas paleido Trevio ranką ir žengtelėjo atbulas. 

— Kada ruošeisi man viską papasakoti? — įsmeigusi akis į 
Trevį, paklausė Kim. Ji būtų numirusi iš gėdos, jei dabar imtų gal- 
voti, kad Trevis girdėjo viską, ką ji prišnekėjo broliui. 

Trevis iš lėto atsisuko ir tuomet suprato, kad geriau jau būtų 
ištrūkęs į lauką ir nesusidūręs su Kim. Dar nebuvo matęs taip įtū- 
žusių moters akių. Tai jau antras žmogus, kuris manęs nekenčia, 
pagalvojo jis. Iš ryto Raselas, o dabar Kim žiūrėjo į jį lyg į velnio 
1šperą. 

— Atėjau čia norėdamas tau viską apie save papasakoti, — 
ištarė jis. 

— Kaip patogu, — nusišaipė Kim. — O kodėl gi nepapasako- 
jai apie save anksčiau? Juk atskleidei, kad tavo mama slapstosi nuo 
tavo tėčio ir nori ištekėti už Džo Leitono, bet nė žodžiu neužsimi- 
nei, kad esi teisininkas ir kad tavo pavardė Maksvelas. Gal manei, 
jog iš godumo susiviliosiu tavo šeimos pinigais? 

— Žinoma, ne, — užginčijo Trevis. Jis nežinojo, nuo ko pra- 
dėti: — Aš tiesiog pagalvojau... noriu pasakyti... 

— Atleiskite, bet esu truputėlį išalkęs, — įsiterpė Raselas. — 
Nieko prieš, jei aš?.. 


Jis mostelėjo šaldytuvo link. 

— Vaišinkis, — atsakė Kim, nenuleisdama nuo Trevio akių. 

— Kim, mieloji, — kreipėsi Trevis, tačiau išvydęs Kim akyse 
žaibus, susitvardė: — Nenorėjau... 

— Jis bijojo, kad imsi jo nekęsti dėl Maksvelų reputacijos, — 
iš už šaldytuvo durelių pasigirdo Raselo balsas. 

— Tiesa, — patvirtino Trevis. — Maksvelų pavardė sukelia 
daugumos žmonių priešiškumą. 

— Bent jau mano — tai tikrai, — antrino Raselas. — Ar turi 
garstyčių? A, štai jos. 

Kim atsisuko į jį: 

— Esi tas vyrukas iš parduotuvės. Kuris kabino Karlą. 

— Raselas Pendergastas, — nusišypsojo jis. — Paspausčiau 
ranką, bet... — jis laikė pilną glėbį duonos ir mėsos gaminių. — Ar 
dar kas nors norės sumuštinio? 

— Ne! — vienbalsiai atsakė Trevis su Kim. 

— Jis yra mano sekretorės sūnus, — paaiškino Trevis. — Su- 
sipažinau su juo tik šįryt. Nė nežinojau apie jo egzistavimą, kol 
Penė prieš porą dienų nepranešė, kad man padėti atvyks jos sūnus. 
Iš jos tono galėjai pamanyti, kad kalbama apie šešiametį. Tačiau 
juk ji yra jo mama. Mudu su tavimi kalbėjome apie tokį tėvų elgesį. 
Prisimeni, Kim? 

Ji vis dar gręžė jį žvilgsniu: 

— Kokiu reikalu tau padėjo tavo sekretorės sūnus, jei čia buvo 
įtraukta ir 72270 parduotuvė bei m2a20 darbuotoja? 

Trevis sulaikė kvapą. Panašu, jam nepavyko nukreipti jos dė- 
mesio. 

Raselas dar labiau pablogino situaciją sukikendamas. 

— Gal norėtum palikti mus vienus? — suraukęs antakius Tre- 
vis kreipėsi į Raselą. | 

— Tiesą sakant, ne, — atsakė jam Raselas. — Dar nesu matęs 
geresnio pasirodymo Brodvėjuje, bet išeisiu, jei to panorės panelė 


Oldridž. 

— Daugiau niekada nebenoriu pasilikti viena su šituo vyru. Ir 
prašau vadinti mane Kim. 

— Mielai, — atsakė jis, pritariamai žiūrėdamas į ją. 

— Raselai, — įsikišo Trevis. — Tepadeda tau Dievas, jei tu... 

— Jei jis ką? — garsiai ištarė Kim. — Trevi, aš vis dar laukiu 
atsakymo. 

Trevį bet kurioje situacijoje visada išgelbėdavo jo aštrus lie- 
žuvis. Tačiau ši akimirka buvo tokia lemtinga, kad jis nesugebėjo 
nuosekliai mąstyti. 

— Aš... — vyras padvejojo, nežinodamas, ką pasakyti, tada 
įsikišo ranką į kišenę ir išsitraukė žiedą su stambiu safyru, kurį buvo 
pavogęs Bormanas. 

— Atgavau ir grąžinu jį tau, — su viltimi ištarė jis. 

Kim žiedo neėmė, tad Trevis padėjo jį ant virtuvinio stalo. 

— Aišku. Pradingęs žiedas, — ji akimirką pagalvojo. — Jei jau 
turite žiedą, vadinasi, jūsų suregztame plane turėjo atsirasti ir mano 
vaikinas Deivas. Tikriausiai su juo jau susipažinote. 

Trevio veidas surimtėjo. 

— Taip, susipažinome, ir, Kim, tu jo nepažįsti. Jis ne toks, kaip 
tu galvoji. Iš tiesų jis nori... 

— Išplėsti mano juvelyrikos verslą šalies mastu ir pavadinti jį 
„Auksiniai kiaušiniai“. Palaikiau tai pokštu. Ne šalies masto tinklą, 
bet pavadinimą. 

Abu vyrus taip pribloškė jos žodžiai, kad Raselas nustojo 
kramtęs sumuštinį, o Trevis įbedė į ją akis. 

Kim nusisuko. Ji buvo taip įsiutusi, kad vos galėjo kvėpuo- 
ti. Jos draugė Džema buvo boksininkė. Jei pati mokėtų smūgiuoti, 
šiuo metu taip vožtų Ireviui, kad jo galva nusiridentų per grindis. 

Ji atsisuko. 

— Kodėl manai, kad aš nežinojau, ko siekia Deivas? Nejaugi 


jis tau pasirodė klastingas? Arba slapukiškas? 

— Ne, — pripažino Trevis. — Tačiau kodėl žinodama tikruo- 
sius jo ketinimus vis tiek planavai už jo tekėti? 

Kim buvo beveik tikra, kad jei Deivas ir būtų jai pasipiršęs, ji 
būtų atsisakiusi jo pasiūlymo. Jei miestelyje nebūtų pasirodęs Tre- 
vis, ji būtų sutikusi už jo tekėti, tačiau dėl to būtų kaltos ką tik 
įvykusios jos draugės Džekos vestuvės. Žinoma, sugrįžus blaiviam 
protui, ji būtų nutraukusi sužadėtuves. Tačiau Kim nieku gyvu ne- 
ketino viso to atskleisti Treviui! 

— Nejaugi pasaulyje nebeliko vyrų, kurie vestų Je išskaičiavi- 
mo? Deivas bent jau buvo atviras su manimi. Jis atvirai domėjosi 
mano verslu ir dalijosi idėjomis. 

— Tačiau... — ištarė Trevis. 

— Tačiau ką? Turėjau laukti tokio vyro kaip ž4? Palyginti su 
tavo melais ir manipuliacijomis, Deivas atrodo kaip šventasis. 

Ji norėjo sugrįžti prie pagrindinio klausimo. Kalba ėjo apie jį, 
Trevį, ir jo darbus, o ne apie Deividą Bormaną. Tai buvo visiškai ne 
Trevio reikalas. 

— Noriu pasitikrinti, ar teisingai supratau, kas toks esi. Tu esi 
Maksvelas, vieno turtingiausių žmonių pasaulyje sūnus. 

Trevis tik stovėjo ir žiūrėjo, todėl Kim atsisuko į Raselą ir šis 
pritariamai linktelėjo. 

— Kai tau buvo dvylika, atvykai į Ediliną, praleidai su manimi 
porą savaičių, o po to dingai nieko nepranešęs. 

— Kim, — tarė Trevis, — liaukis, juk tuo metu man tebuvo 
dvylika. Dariau taip, kaip liepė mama. 

— Galėjai rašyti laiškus, — pilna burna pasakė Raselas. 

Trevis dėbtelėjo į jį. 

— Ar tu žinai, kad ieškojau tavęs ištisus aštuoniolika metų? 
Įsmukdavau pas brolį į kambarį, nes pas jį buvo neblokuotas inter- 
neto ryšys, ir bandydavau tave surasti. 

— Tačiau nepavyko jo suieškoti, nes nežinojai tikrosios pavar- 


dės, — tarė Raselas. — Ar galiu pasivaišinti alumi? 

— Žinoma, prašom, — leido Kim. — Aštuoniolika metų ir 
nieko. Tu mane pamiršai. 

— Tai netiesa. Visada žinojau, kur... — Trevis spėjo laiku su- 
sičiaupti. 


Kim klausiamai sužiuro į Raselą. 

— Mama sakė, kad tu niekada nebuvai dingusi iš jo radaro. Ji 
pasakojo, kad jis nuolat... 

— Aš lankydavausi tavo parodose, — Raselui už akių užbėgo 
"Trevis. 

Kim akys išsiplėtė. 

— Tu! Tai buvai /4. Džeka tave matė. Ji praminė tave nepa- 
žįstamuoju ATG. Ji netgi buvo nupaišiusi tavo portretą, nors nej- 
sivaizdavo, kas tu toks. 

— ATG? — nesuprato Trevis. 

— Aukštas tamsiaplaukis gražuolis, — iššifravo Raselas. — 
Geras alus. Nesu tokio ragavęs, — jis atsisuko į Trevį. — Nori skar- 
dinės? 

— Jei joje nėra nuodų, — sumurmėjo Trevis, kol Raselas iš- 
traukė iš šaldytuvo alaus skardinę, atidarė ir jam padavė. 

Trevis vienu mauku susivertė pusę skardinės ir susmuko ant 
kėdės. Jis atsisukęs pažvelgė į Kim taip, lyg būtų pasiruošęs toles- 
niems jos žodžių kirčiams. 

— Maniau, kad taip tave saugau, — ištarė jis. 

— O, kaip kilnu. „Mane saugai“. „Sergėji“. Teisingai? 

— Aš taip maniau, — atsakė Trevis ir gurkštelėjo dar alaus. 

Raselas ėmė tepti Treviui sumuštinį. Jie abu nuo pusryčių ne- 
buvo nieko burnoje turėję. 

— Vadinasi, — toliau kalbėjo Kim, — dabar sugrįžai į Edi- 
liną ne dėl manęs — oi, tikrai 26, — o dėl to, kad tau paskambino 
mama. 

— Tiesą sakant, — pjaudamas duoną, prabilo Raselas, — ji 


paskambino mano mamai ir viską jai pasakė. 


Nepažįstamasis mėnesienoje 185 


— Dar geriau, — atsakė Kim. — Liusė Merit, arba Kuper, 
arba Maksvel, paskambino... Kokia tikroji jos pavardė? — paklausė 
ji Raselo. 

— Kuper ir Merit yra išgalvotos pavardės. Jos visas vardas yra 
Liusė Džeinė Trevis Maksvel iš Bostono Trevisų giminės. Ji gavo 
pavardę ir išsilavinimą, bet liko be šeimos pinigų. Mano mama yra 
Barbara Pendergast, ji nėra nei turtinga, nei kilminga. Viską susi- 
krovė sunkiu darbu. 

— Ačiū, — padėkojo Kim. 

Ji atsisuko į Trevį, kuris kando Raselo pagamintą sumuštinį. 
Jis priminė žmogų, lipantį į kartuves. 

— Nesvarbu, kokia jos pavardė, bet esmė ta, kad grįžai čia ne 
dėl manęs, o dėl savo motinos. 

Trevis atsistojo pasiimti dar poros skardinių alaus. 

— Vyko Džekos vestuvės, todėl susidūrei su manimi... nuo čia 
viskas ir prasidėjo. 

Raselas klausiamai sužiuro į Irevį. 

— Ji kalba apie tai, kad pasikvietė mane apsistoti jos svečių 
namelyje. 

Raselas linktelėjo ir vėl atsisuko į Kim, lyg užleisdamas jai 
vietą ant scenos. 

— Įsikraustei į svečių namelį ir tiek daug šnekėjai apie drau- 
gystę, kad pagalvojau, jog esi gėjus. O tu... 

Raselas tyliai prunkštelėjo. 


— Niekada neketinau... — žiojosi sakyti Irevis. 
— Kaip laikosi Leslė? — paklausė Kim, demonstruodama 
visą sukauptą pyktį. 


Trevis nuleido akis į sumuštinį. 
Ji paėmė žiedą ir pažvelgė į Raselą. 
— Kai pasakiau, kad turiu vaikiną, iš senamadiško pavydo jo 


vos neištiko epilepsijos priepuolis. 

— Nieko panašaus, — puolė gintis Trevis. Tačiau kiekvienas 
Kim pasakytas žodis buvo tiesa. — Tiesiog mane ta Žinia nustebi- 
no, tik tiek, — sumurmėjo panosėje. 

— Nustebino tai, kad aš turiu vaikiną? — nepatikėjo Kim. — 
Tu esi... — jos akys išsiplėtė iš nepasitikėjimo. — Tu stebėjai — se- 
kei — mane, todėl puikiai žinojai, kada aš turiu vaikiną, o kada ne. 

Tai buvo ne klausimas, o teiginys. 

Trevis nebūtų į tai atsakęs, net jei jam kas būtų svilinęs padus. 
Nė už ką nebūtų prasitaręs, kad jo mama klausydavosi visų Edilino 
paskalų ir beveik kiekvieno pokalbio metu jam pasakodavo apie 
Kim. Staiga jam dingtelėjo įtarimas, kad mama ne šiaip sau kreipė- 
si į jį būtent tuo metu, kai Kim ėmė rimtai bendrauti su kažkokiu 
vyruku. Ji pasikvietė jį atvykti kaip tik tuomet, kai jos kaimynystėje 
vyko vestuvės, kuriose Kim buvo pamergė. Jo mama paskambino 
Penei, kurios ji visą gyvenimą nemėgo, ir ši kuo greičiau išsiuntė 
Trevį į Ediliną. Jei būtų Trevio valia, jis būtų atidėjęs kelionę, bet 
Penė pasistengė, kad jis išvyktų tuoj pat. Šiuo momentu rodėsi, kad 
abi moterys surengė sąmokslą, kurio tikslas buvo prisivilioti Trevį į 
Ediliną, kur jis tikrai susitiks su Kim. Tačiau tai negalėjo būti tiesa. 
Tikriausiai tai buvo tik atsitiktinumai. 

Kim laikė suspaustus kumščius ir akimirką nusisuko, kad at- 
gautų kvapą. 

— Tu manei, — ramiai tarė ji. — Manei, kad jei jau esi teisi- 
ninkas, miestietis ir gimęs turtingoje šeimoje, išmanai apie gyveni- 
mą daugiau negu aš. 

— Kim, aš niekada taip negalvojau, — paprieštaravo Trevis, 
dėdamas ant stalo sumuštinį. — Aš esu visiškai ne toks. 

— Tu palaikei mane naivia, paprasta mergina iš mažo mieste- 
lio, kuri taip beviltiškai nori ištekėti, kad net nemato savo vaikino 
tikrojo veido. 


— Kim, tu elgiesi nesąžiningai, — pasakė Trevis, stodamasis 

nuo kėdės. — Bormanas yra tikras šunsnukis. Jis apgaulės būdu 
išviliojo iš Karlos žiedą, žadėdamas tau su juo pasipiršti. Tačiau iš 
tikrųjų žiedą užstatė lombarde. Aš — mes manome, kad jis būtų 
nudavęs, jog nieko apie žiedą nežino, ir suvertęs visą kaltę Karlai. 

Kim tvardėsi, kad veidas neišduotų, kokį šoką jai sukėlė šios 
naujienos. 

— Kaip /v jį gavai? — susidomėjo ji. 

"Trevis vėl atsisėdo ir nudelbė akis į lėkštę. 

— Jis nusipirko Bormano maisto tiekimo įmonę, — atsakė 
Raselas. | 

Trevis pažvelgė į jį taip, lyg ketintų užmušti. 

— Ką tu padarei? — negalėjo patikėti Kim. 

— Už tą įmonę Trevis paklojo šimtą septyniasdešimt penkis 
gabalus, — paaiškino Raselas. Jis jau buvo suvalgęs savo sumuštinį 
ir gurkšnojo antrą alaus skardinę: — Ketino sumokėti daugiau, bet 
aš suderėjau su Bormanu. Vis tiek sumokėjo per daug. 

— Gerokai per daug, — pritarė Kim. — Jo vagonėliai visai iš- 
klerę, be to, Deivas nebegauna užsakymų, nes nevykdo savo pažadų. 

— Aš irgi manau, kad suma gerokai per didelė, — paantrino 
Raselas, — bet mus spaudė terminai. 
visus jų planus. 

— Kim, man atrodo, mes praleidžiame svarbiausią dalyką. 
Bormanas ketino tau pasipiršti ir aš bijojau, kad tu sutiksi. 

— O piršdamasis jis man grąžintų mano žiedą! — garsiai iš- 
tarė Kim. Ji iškėlė į viršų rankas: — Vyrai! Šią savaitę man jūsų jau 
pakaks. Šiandien turėjau prigąsdinti Karlą, kad atleisiu ją iš darbo 
už tai, ką padarė. 

— Turėtum ją atleisti, — rimtai pasakė Trevis. — Už tokį po- 
elgi ją būtų galima paduoti į teismą. 

— Tas vyras ją apgavo! O tai gresia kiekvienai moteriai. Tavo 


žiniai, Ediline žmonės neatleidžiami iš darbo, jei kartą suklydo. 

— Aš irgi suklydau tik kartą, — švelniai ištarė Trevis, žvelgda- 
mas į ją atleidimo maldaujančiomis akimis. 

— Ty suklydai tūkstančius kartų. Ir liaukis į mane taip Žiūrėti! 
Jau esi man demonstravęs šį žvilgsnį, pameni? Pasinaudojai juo, 
prašydamas jaunos seno vyro žmonos pagalbos virtuvėje — ir ne 
tik. 

Raselas nusijuokė: 

— Ji žave perkando. 

— Kim, aš niekada nenorėjau... 

— Žinau! — garsiai ištarė ji. — Esu įsitikinusi, kad tu įsivaiz- 
duoji save mano gelbėtoju ant balto žirgo. Tačiau manęs gelbėti me- 
reikėjo. Man nereikėjo žmogaus, manančio, kad esu kvailė, verčian- 
čio mane pasijusti idiote, nesugebančia susitvarkyti savo gyvenimo. 
Man reikia tik... — ji daugiau nebegalėjo pakelti. — Lauk! Abudu 
nešdinkitės iš mano namų ir mano gyvenimo. Daugiau niekada ne- 
noriu nė vieno iš jūsų matyti. 

Abu vyrai pakilo ir pasuko durų link. 

Treviui praeinant pro šalį, Kim tarė: 

— Niekada nepagalvojai, kad žmonių priešiškumą sukelia vi- 
sai ne Maksvelų pavardė? O tu pažs? 

Trevis nežinojo, ką atsakyti. 

Jiems išėjus, Kim užtrenkė duris, užrakino ir atsirėmė į jas 
kuždėdama: 

— Jei nori žinoti, Irevi Maksvelai, aš taip pat noriu meilės. 

Po poros minučių ji paskambino žmogui, su kuriuo labiausiai 
norėjo aptarti šį įvykį. Jis tuoj pat pakėlė ragelį ir pasiūlė nedelsiant 
susitikti. Po dvidešimties minučių Kim statėsi automobilį Džo 


Leitono parduotuvės automobilių stovėjimo aikštelėje. 

Visas problemas Džo sprendė dviem būdais — maistu ir darbu. 
Trisdešimt minučių jis klausėsi padrikų Kim žodžių, laistomų 
gausiomis ašaromis, ir maitino ją, o vėliau pristatė prie darbo. Kol 
ji dėliojo į lentynas Trevio išpakuotas prekes, Džo negalėjo atsi- 
džiaugti, kad neramūs jų meilės reikalai teikia jam nemokamos 
darbo jėgos. 

— Niekaip nesuprantu, — keldama elektrinių gręžtuvų dėžes 
ir kraudama jas į lentynas, kalbėjo Kim. — Dėl ko jam reikėtų taip 
stengtis pašalinti iš mano gyvenimo vyrą, jei pats ruošiasi išvykti ir 
sugrįžti 1... kur jis ten gyvena? 

— Niujorke, — atsakė Džo. — Įsikūręs kažkokio didžiulio 
pastato viršutiniame aukšte. 
 —Jis taip jums sakė? 

— Ne, pats sužinojau. 

— Vadinasi, žinojote tikrąją Irevio pavardę ir ieškojote jo in- 
ternete, — atsidususi tarė Kim. — Ridas sakė, kad ten viską apie jį 
rasiu, bet pats nekantravo atsiųsti informacijos. Tačiau kas gi ieško 
informacijos apie žmogų internete? Antra vertus, kodėl kiekvienas 
Trevio žodis turėtų būti melas? Arba išsisukinėjimas? Koks jo gy- 
venimo įvykis verčia slėpti net ir pačias paprasčiausias smulkmenas? 


— Nežinau, — atsakė Džo. 


Šie klausimai jam irgi nedavė ramybės. Džo stengėsi sudaryti 
Liusei galimybes papasakoti apie savo sūnų, bet ji to nepadarė. Ji 
tris kartus vos neištarė „mano sūnus“, tačiau laiku susigriebė. Džo 
iš visų jėgų stengėsi dėl to ant jos nepykti, nors ir buvo nelengva. 

— Ar esi įsimylėjusi jaunąjį Trevį? — išsprūdo jam. 

Kim sustingo, dėdama dėžę į lentyną. 

— Kaip galėčiau jį įsimylėti? Maniau, kad pažinojau berniuką 
Trevį, bet suaugusio... Nežinau, kas jis toks. Jis manosi turįs teisę 
reguliuoti mano gyvenimą. Jis iš manęs tik ima, o mainais nieko 
neduoda. 

Kim žinojo, kad tai netiesa, bet pyktis buvo aptemdęs jai protą. 

Ir vėl užsidegė Džo mobiliojo telefono raudonas signalas. Jis 
buvo išjungęs garsą, kad Kim negirdėtų skambučių, tačiau Džo 
žinojo, jog nuo Kim atvykimo Trevis jam skambino jau aštuonis 
kartus. Jis taip pat žinojo, kad reikia pasikalbėti su Treviu, kitaip šis 
jaunuolis išdygs tarpduryje. O tokios nuotaikos Kim galėtų paleisti 
] jį ir priekalą. 

— Atrodo, girdėjau, kad šį savaitgalį rengiesi ypatingam įvy- 
kiui? — pasiteiravo Džo. 

Kim suniurzgė. Nors ir buvo labai įpykusi, smulkius įrankius 
lentynose vis tiek dėliojo meniškai. Ji išdėstė juos kompoziciškai — 
kaip ir savo papuošalus vitrinose. 

— Džoslina, mano pusbrolio žmona, prašė nuvykti į kažko- 
kį miestelį Merilande ir paieškoti informacijos apie savo propro- 
prosenelės seserį. Džosė sudarinėja genealoginį medį, o ši moteris 
susilaukė vaiko, kurio tėvas nenurodytas. Viskas vyko tūkstantis 
aštuoni šimtai kažkelintaisiais. Neįsivaizduoju, kaip tai padaryti. 
Vienu žodžiu, Deivas panoro prisidėti ir ketinome pasidaryti nedi- 
deles atostogas. Jis rengėsi... 

Ji sumojavo ranka ore. Jei būtų kalbėjusi toliau, vėl būtų pra- 
dėjusi verkti. 


— Geriau jau atšauksiu rezervaciją. 

Kim negalėjo liautis galvojusi, kas gi būtų atsitikę. Kaip ji 5ž/y 
pasielgusi, jei Deivas visgi būtų pasipiršęs? Ji išrėžė Treviui, kad vis- 
ką žinojo apie tą vyruką, tačiau tai buvo netiesa. Jai net bloga darėsi, 
kai pagalvodavo, kad Deivas įkalbėjo Karlą „duoti“ jam žiedą, kurį 
vėliau užstatė. Iš pažiūros Deivas jai visiškai nepriminė vagies. Visą 
laiką buvo toks malonus — nuobodus, bet mielas ir simpatiškas. 
Mintis apie prekybą jos juvelyrika visoje šalyje jis visada išdėstyda- 
vo su didžiausia pagarba, sakydamas, kad sprendimo teisė priklauso 
jai, o jis tik dalijasi idėjomis. O jo pasiūlytą pavadinimą Kim palai- 
kė tik nevykusiu pokštu. 

Apie Deivo įmonės nesėkmes Kim išgirdo likus dienai iki 
Džekos vestuvių, — iki akimirkos, kai Trevis ir vėl sugrįžo į jos gy- 
venimą. Ji buvo Deivui užsiminusi, kad maisto vagonėliai jau visai 
išklerę, bet jis tik nusijuokė ir atsakė, kad yra per daug užsiėmęs ir 
neturi laiko užsisakyti naujų. Jai nebuvo priežasties juo netikėti. 

Tačiau dieną prieš vestuves, kai visur virė netvarka ir zujo 
daugybė žmonių, Kim nugirdo, kaip viena moteris apsidžiaugė, 
kad Džeka nesinaudoja „siaubingomis“ Bormano maisto tiekimo 
paslaugomis. Kim bandė paprašyti Deivo paruošti maistą vestu- 
vėms, bet jis turėjo krūvą užsakymų. Kim pasiteiravo moters, ko- 
dėl ji nepatenkinta Bormano maisto tiekimo paslaugomis, ir ši jai 
papasakojo istoriją apie sukeistus produktus. Ji buvo girdėjusi, kad 
žmonės atšaukinėja užsakymus. Tuo metu Kim neturėjo kada apie 
tai galvoti, nes privalėjo padėti Džekai. Tačiau dabar suprato, kad 
tuo metu tiesiog nenorėjo matyti, jog Deivo verslas žlunga. Be to, 
nenorėjo sieti tokių minčių su dažnėjančiais Deivo prašymais iš- 
duoti seifo kodą. 

Nejaugi Deivas buvo dar vienas vyras, apakintas vien jos sėk- 
mės? 

Kim kaip įmanydama meniškiau pastatė rankinį gręžtuvą ir 


ėmėsi dėlioti jo antgalių dėžutes. 

Kai Džo atsiprašydamas pranešė, kad turi išeiti paskambinti, 
Kim liko toliau komponuoti įrankius ir mąstyti. 

Gerai, tarkime, ji nežinojo apie Deivą tiek, kiek teigė Žinan- 
ti Treviui, bet nejaugi tai suteikia jam teisę... perimti viską į savo 
rankas? 

Ji prisiminė, kad Trevis perpirko Bormano maisto tiekimo 
įmonę. Kodėl? Kim žinojo atsakymą. Jis paklojo didelę sumą pi- 
nigų vien tam, kad Deivas pasišalintų. Važiuodama pas Džo, ji pa- 
skambino klientei, gyvenančiai tame pačiame name kaip ir Deivas, 
ir ši jai pranešė, kad jos vaikinas susikrovė šešis lagaminus ir, pasa- 
kęs, kad nebegrįš, išmovė pro duris. 

— Savininkas įtūžo, — pasakojo moteris. — Jam teko tvarky- 
ti Deivo paliktą krūvą šiukšlių. Tačiau staiga paskambino kažkoks 
vyras ir pažadėjo viskuo pasirūpinti. Visas namas apie tai kalba. Ar 
tu ką nors Žinai apie šį įvykį? 

— Ne, nieko, — atsakė Kim ir mandagiai padėjo ragelį. 

Nors ir piktinosi, kad Trevis įsiveržė į jos gyvenimą ir ėmėsi jį 
kontroliuoti, iš dalies jautėsi jam dėkinga, kad buvo išgelbėta nuo 
Deivo. Dabar Kim svarstė, ar būtų sutikusi už jo tekėti. Nejaugi 
Džekos vestuvės, jos laimė, sukėlė Kim tokį pavydą, kad ji būtų 
sutikusi ištarti „taip“, norėdama tik?.. Ji vengė galvoti apie tai, kas 
galėjo įvykti. 

Prieš tai, Kim statant automobilį Džo aikštelėje, suvibravo 
jos telefonas. Brolis atsiuntė elektroninį laišką su priedu. Prieš jį 
atidarydama, Kim truputį dvejojo, nes žinojo, kas jame bus. Ta- 
čiau taip pat suprato, kad turi sužinoti tiesą. Ji paspaudė mygtu- 
ką ir pirmiausia išvydo neapsakomo grožio merginos, vardu Leslė, 
nuotrauką. Antraštė skambėjo taip: AR MAKSVELUI JAU SKAMBA 
VASTUVIŲ VARPAI? Straipsnyje buvo rašoma, kad dailioji maneke- 
nė jau keletą mėnesių sutikinėja su fantastiškai turtingu Randalo 
Maksvelo sūnumi. „Zrevis — /abai turtingas, labai išvaizdus — dar 


nėra susitikinėjęs su jokia mergina ilgiau kaip šešias savaites. Tačiau su 

geidulingąja Lesle jiedu drauge jau beveik metus. Ar jau galime tikėtis 
vestuvių, kokių pasaulis niekada nematė?“ 

Kim nebesugebėjo perskaityti visų brolio atsiųstų straipsnių. 
Jai ir vieno buvo per daug. 

Kai Kim išlipo iš mašinos, Džo tarpduryje jau laukė jos išskė- 
tęs rankas. Jei miestelyje būtų buvęs jos tėtis, ji būtų kreipusis į jį, 
bet Džekos tėtis taip pat buvo labai geras. 

Kim smarkiai verkė, tada Džo užsakė picą, dvi dideles ko- 
kakolas ir tiek sausainių su cinamonu, kad nuo jų nutukintų pusę 
Edilino. Kim verkė ir valgė, tada vėl verkė. 

— Nesuprantu, dėl ko jis man melavo, — kalbėjo ji. 

— Bormanas ar jaunasis Trevis? — paklausė Džo. 

— Trevis, — atsakė Kim. — Deivas yra... jis yra tikras žmo- 
gus, todėl, savaime suprantama, kad meluoja. 

Džo tik pakėlė antakius, bet į tokį teiginį nieko nepasakė. Au- 
gindamas skirtingų lyčių vaikus, jis šio to išmoko. Jei pas jį pasi- 
skysti ateidavo Džojus, jis turėdavo padėti rasti sprendimą. Tačiau 
jei rūpesčiai prislėgdavo Džeką, reikėdavo ją tik išklausyti. Patari- 
mai nereikalingi. Taigi, nors Treviui Džo galėjo dėstyti mintis lais- 
vai, Kim jis nedrįso nieko patarinėti. 

— Jis man apie viską melavo. Nuo pat pirmosios dienos buvau 
su juo visiškai atvira, o jis man į akis melavo. 

Džo susivaldė neužvertęs akių. Trevis apie Kim sakė beveik tą 
patį. Jis teigė, kad ji nutylėjo turinti vaikiną bei glaistė istoriją apie 
dingus; žiedą. Tačiau Džo tylėjo. Vėl užsidegė raudonas signalas jo 
telefone ir ekrane pasirodė Trevio numeris. Tai buvo jau devintas 
skambutis, todėl Džo atsiprašė ir išėjo į lauką. 

Po kelių minučių sugrįžo, tačiau Kim dar nebuvo liovusis 
niurzgėti. 

Džo norėjo jai padėti, tik nežinojo kaip. Jis kalbėjosi su Tre- 
viu, vyras buvo labai prislėgtas. Tik norėjo sužinoti, ar Kim viskas 


gerai. 


— Buvo tokia įpykusi, kad bijojau, jog sės prie vairo, — kal- 
bėjo Trevis. 

— Vadinasi, tu ją sekei, — atsakė Džo. Trevio tyla buvo iškal- 
binga. 

— Ar kaip nors pasiruošei savaitgaliui? — paklausė Džo. 

— Savaitgaliui? — rodėsi, Trevis apie tai buvo visiškai pamir- 
šęs. — Klausi apie Džeins Kriką? 

— Nebandyk išsisukinėti, berniuk! Ar basiruošei? 

Trevis jam atsargiai papasakojo, kad užsakė visus kambarius to 
miestelio viešbučiuose. 

Džo tyliai švilptelėjo. 

— Ar tėvas tave išmokė kontroliuoti kitų žmonių gyveni- 
mus? — paklausė jis. 

— Manau, jau gimiau toks, tad mokytis nereikėjo, — niūriai 
atsakė Trevis. 

Džo susitvardė nenusijuokęs. 

— Įkalbėsiu Kim ten važiuoti, bet toliau jau turėsi viską tvar- 
kyti pats. Ar sugebėsi? 

— Tačiau Kim sakė nebenorinti manęs matyti, — beviltiškai 
ištarė Trevis. 

Džo tik paniekinamai prunkštelėjo: 

— Nejaugi dėl to nuleisi rankas? Argi moteris tau nė karto 
nėra liepusi atšokti? 

Treviui šis klausimas buvo retorinis — nereikalaujantis atsa- 
kymo. Savaime suprantama, kad Trevį, kaip ir visus vyrus, yra at- 
stūmusi moteris. 

— Ne. Nė karto, — atsakė Trevis. — Tiesą sakant, niekada. 

— Kokiame pasaulyje tu gyveni? — sumurmėjo Džo ir gar- 
siau pridūrė: — Taip yra todėl, kad Kim mato /ave, o ne Maksvelo 
pavardę. Bandyk su ja būti savimi. 

— Bet... — ištarė Trevis ir nutilo. — Ar užtikrinsi, kad ji sau- 


giai grįš namo? 

— Žinoma — tvirtai atsakė Džo ir padėjo ragelį. 

Jis giliai įkvėpė, porą minučių pažiūrėjo į žvaigždes ir pagal- 
vojęs, kaip dabar būtų gerai prisiglausti prie Liusės, sugrįžo į par- 
duotuvę. Ketino ištarti moterų taip mėgstamus žodžius. Nors visos 
vyriškosios jo chromosomos tam priešinosi, privalėjo tai pasakyti. 

— Kimberle, — įėjęs tarė Džo. — Manau, turėtum save pa- 
lepinti. Pasidaryk sau ką nors malonaus. Galėtum išvykti kur nors 
savaitgaliui. Pasidaryti manikiūrą, nusipirkti naujus batus. 

Džo stovėjo ir stebėjo, ar Kim užkibs. Džeka būtų supratusi, 
kad jis kažką rezga, bet ar supras Kim? 

Merginos veidas ūmai prašviesėjo. 

— Manau, jūsų tiesa, — atsakė ji. — Neatšauksiu rezervacijos. 
Važiuosiu į Džeins Kriką ir visą savaitgalį mąstysiu apie juvelyriką 
ir savo protėvius. Be jokių vyrų. 

Ji išėjo pro paradines duris, ir Džo sunkiai klestelėjo į savo di- 
dįjį krėslą. Nuo kada jis ėmėsi spręsti kitų žmonių meilės reikalus? 
Juk negalėjo net su savaisiais susitvarkyti. 

Jis tuoj pat čiupo telefoną ir surinko Liusės numerį. 

— Kur tu esi? — paklausė ji. — Ką tik išlipau iš vonios ir 
apsivilkau savo... 

— Liuse, — griežtai, kol dar nedingo ryžtas, tarė Džo, — ma- 
nau, atėjo laikas pasikalbėti apie tavo sūnų. Ir tavo vyrą. 

Ji padvejojo. 

— Gerai, — švelniai atsakė Liusė, — lauksiu tavęs. 

Džo iškvėpė ir įtampa apleido jo stambų kūną. 

— Ką, sakei, esi apsivilkusi? 


Tą nakų Kim iš visų jėgų stengėsi užmigti, bet galvoje vis su- 
kosi mintys. Sapnavo Trevį, viename sapne jis ją paliko. Tiesiog 


išėjo, kaip prieš daugybę metų. 


196 Jude Deveraux 


Ji atsikėlė antrą ir nusprendė atsigerti pieno, bet šliūkštelėjo 
sau šlakelį viskio. Mėgino žiūrėti filmą, tačiau niekaip nepavyko 
sutelkti dėmesio. Sau kartojo, kad absurdiška lyginti dvylikametį 
berniuką, drauge su motina besislapstantį nuo despotiško tėvo, ir 
suaugus; vyrą. Ir, geriau pagalvojus, Trevis turėjo visišką teisę slėpti 
savo pavardę. Kim niekada nebuvo susidūrusi su žmogumi, kurį 
persekiotų paparacai, tad kaip galėjo jį teisti? 

Tačiau nepaisant tokių minčių ir racionalaus paaiškinimo vis 
tiek jautėsi išduota. 

Grįžusi iš Leitono parduotuvės pastebėjo, kad Trevis išsi- 
kraustė iš svečių namelio. Jis užrakino duris ir paliko raktą ant vir- 
tuvės stalo. 

Kim matė raktą, bet jo neėmė. Palietus raktą, Trevio išvykimas 
virstų tikrove. 

Palindo po dušu, išsitrinko plaukus ir pasakė sau, kad viskas 
tik į gera. Trevis išsiaiškino, koks gyvatė yra Deivas; Kim išsiaiš- 
kino, kad LIrevis... Ji nežinojo, ką būtent apie jį sužinojo. Kim nė 
kiek nenustebino žinia, kad Lrevis yra turtingo ir galingo žmogaus 
sūnus. 

Ketvirtą ryto ji sugrįžo į lovą ir pramiegojo iki aštuntos. At- 
sikėlusi jautėsi kur kas geriau ir suprato, kad mažiausiai nori eiti į 
darbą. Visų pirma, ji negalėtų susitikti su Karla. Prireiks laiko, kol 
vėl sugebės ja pasitikėti. Vakar ryte Karla prisipažino, ką padariu- 
si. Teisindamasi ji aiškino, kad Deivas itin įtikinamai kalbėjo, kaip 
myli Kim. Ir Karla juo patikėjo. Ji išėmė žiedą iš vitrinos ir atidavė 
jam, nes Deivas žadėjo savaitgalį įteikti jį Kim. Jis smulkiai nupa- 
sakojo, kaip priklaups ant vieno kelio žvakių šviesoje. Karlai pakišo 
koją jos romantiškos fantazijos. 

Savo veiksmus Karla permąstė tik trečiadienį, pasimatymo su 
Raselu Pendergastu metu. Jis užsigulė ant stalo ir, žiūrėdamas savo 
nuostabiomis tamsiomis akimis, ištraukė iš jos visą tiesą. Po to aiš- 


kiai parodė, kad nelaiko jos poelgio romantišku. Netgi pagrasė, kad 

jei Karla nenorinti sėsti į kalėjimą, priva/o papasakoti Kim tiesą. 

Sukaupusi visą drąsą, Karla jau kitą rytą viską išklojo Kim. 

Tuo metu Kim labai pyko, bet drauge ir numanė, kad būtent 
taip ir atsitiko, todėl nenagrinėjo šio reikalo. Jai nė į galvą nešovė, 
kad Deivas regztų planą pavogti žiedą. Kaip ir Karla, Kim tikėjo jo 
užuominomis apie piršlybas ir bendrą ateitį. Labiausiai suko galvą 
dėl to, kaip atsakyti Deivui į prašymą už jo tekėti. Trevis atvirai 
demonstravo pavydą dėl Deivo, todėl gali būti, kad jis planuoja už- 
megzti su ja artimesnius santykius. 

Kim neleido sau apie tai galvoti. Ji kartojo, kad Trevis yra ne- 
sugaunamas kaip lakštingala ir niekur per ilgai neužsibūna. 

Visą dieną ji jaudinosi ir nesiliovė svarstyti, kur dabar yra 
Trevis ir ką jis veikia. Nesulaukusi jo skambučio iki pietų, panoro 
anksčiau išeiti iš darbo. Galbūt Trevis suka ratus jos baseine. Tačiau 
klientai ją užlaikė iki vėlumos, o pagaliau sugrįžusi namo pamatė, 
kad greta jos automobilio statosi Ridas. Pamačiusi jo veidą, iškart 
suprato, kas atsitiko. Pagaliau jis prisiminė, kur matė Trevį — ralio 
trasoje, kur Trevis vos neužmušė jo drauge su asilu. 

Eidama prie durų, ji mąstė, kaip reikės ginti Trevį. Rengėsi 
atsikirsti, kad Ridas ėjo per kelią, o ten nebuvo galima vaikščioti. 
Kim visiškai palaikė Trevio pusę. 

Tačiau ji nustebo supratusi, kad Ridui nė kiek nerūpi atsiti- 
kimas Maroke. Jis netgi pripažino, kad dėl to buvo kaltas jis pats. 

— Tai visiškai nesvarbu, — pasakė jis ir ėmėsi dėstyti visą 
tiesą apie Trevį. 

Kim nerūpėjo, ar Trevis vargšas, ar turtuolis, tačiau jai buvo 
keista, kad jis apie save neatskleidė tokios esminės informacijos. 

Kodėl? Nes galvojo, kad ji per daug tai sureikšmins? Nejaugi 
Kim jam atrodė tokia provinciali, kad negalėtų susitaikyti su min- 
timi, jog jis kilęs iš kito visuomenės sluoksnio? O gal Trevis manė, 
kad išaiškėjusi tiesa pakeis jų santykius? 


Kim nežinojo, kaip atsakyti iš iškilusius klausimus. 

Pokalbis su Ridu nebuvo lengvas, bet užtikti virtuvėje stovintį 
Trevį su Karlos simpatija buvo beveik viršūnė. Trevio veidas buvo 
pabalęs nuo šoko ir skausmo, kuriuos sukėlė nugirstas pokalbis, to- 
dėl Kim suprato, kad jei neparodys pykčio, mirs iš gėdos. Tiesiog 
prasmegs skradžiai žemės. 

Jai kažkaip pavyko susitvardyti ir išsakyti Treviui, ką apie jį 
galvoja. Tačiau prisiminusi, kaip kalbėjo broliui, kad nori praleisti 
su Treviu ištisas dienas lovoje, pajuto užplūstančią gėdą. Kim sup- 
rato, jeigu jie pasiliks, ji puls į ašaras, todėl liepė abiem išeiti. Po to 
negalėjo būti viena, todėl nuvažiavo pas poną Leitoną. 

Ryto spinduliai jau skverbėsi pro virtuvės langą ir ji iš visų 
jėgų stengėsi linksmai nusiteikti artėjančiam savaitgaliui. Kim ban- 
dė prisiminti posakius apie dešimt nemuštų ir sviestą, bet jai nesi- 
sekė. Jau buvo paskambinusi Karlai ir pranešusi, kad šiai teks pri- 
žiūrėti krautuvę penktadienį ir šeštadienį. Buvo dar viena mergina, 
kuri būtų galėjusi padėti, bet šalia nebus Kim. Karla nesiginčijo ir 
neprašė užmokesčio už viršvalandžius. 

Kim greitai susikrovė daiktus ir dešimtą ryto išvyko iš miesto. 
Iki Džeins Kriko laukė keturių valandų kelionė, kurios metu ji gal- 
vojo apie naują savo papuošalų kolekciją. Jai reikėjo kažko išskirti- 
nio, nekasdieniško. 

Kim taip pat privalėjo apmąstyti Džosės paskirtą užduotį. Jos 
visas tyrimas rėmėsi vos keliais sakiniais, kuriuos laiškuose, parašy- 
tuose amžių sandūroje, aptiko Kolino žmona Džema. 

— Tik nesakyk, kad ieškai dar daugiau giminaičių, — tarė 
Kim Džosei ir Džemai tą dieną, kai jos paprašė prisidėti prie ty- 
rimo. Jos atsakė Kim žvilgsniu, bylojančiu, „taip, būtent to mes ir 
siekiame, ko tu nesupranti?“ 

Kim žinojo, kad nei viena, nei kita moteris neaugo Ediline, 
šimtų giminaičių apsuptyje. Džosė ir Džema buvo kilusios iš mažų 
šeimų, todėl nepažinojo nei savo dėdžių, nei tetų, ką jau kalbėti apie 
ketvirtos ar penktos eilės pusbrolius. Abi jas siejo tokia padėtis ir 

meilė istorijai, todėl jos karštligiškai stengėsi sužinoti apie kiekvie- 
"ną Žmogų viską, o ypač apie jo praeitį. 

— Kodėl pasirinkote mane? — pasiteiravo Kim, kai buvo pa- 
kviesta papietauti pas Džosę. 

Ji gyveno didžiuliame sename Edilino dvare, kurio Kim vai- 
kystėje taip nekentė. Džosė čia daug ką pertvarkė ir dabar dvaras 
buvo gražus, bet Kim vis tiek jo nebūtų ėmusi net dovanų. Jai kur 
kas labiau patiko jos naujas vieno aukšto namelis su dideliais lan- 
gais ir negirgždančiomis nuo senumo grindimis. 

Moterys nieko neatsakė, tik Džema uždėjo delną ant savo au- 
gančio pilvuko, o Džosė pažvelgė į aplink besimėtančius žaislus. Ji 
augino dvynukus. 

Kim susiraukė: 

— O galėčiau išsisukti, jei per dvi ateinančias savaites pasto- 
čiau? 

— Ne! — vienbalsiai atsakė Džosė su Džema. 

Džosė viskuo pasirūpino. Ji rezervavo kambarį viešbutyje 
Džeins Krike ir paruošė segtuvą su visa turima informacija apie 
Klarisą Oldridž — moterį, apie kurią reikėjo kuo daugiau suži- 
noti. 

Džema parašė išsamų traktatą, kur Kim turėtų ieškoti joms 
rūpimos informacijos. Kim užmetė į jį akį ir, pamačiusi pirmoje 
vietoje įrašytą žodį „kapinės“, užvertė segtuvą. Niekaip nesuprato, 
kodėl tokia veikla žavėjo tas moteris. 

Kim netgi beveik apsidžiaugė, kad Deivas įsiprašė važiuoti 
drauge. Neatrodė, jog jį domintų protėvių paieškos, bet bent jau 
nereikės vienai valgyti prie stalo. 

Kai Karla ėmė krizenti ir aiškinti, kad prieš parduotuvės už- 
darymą padėjo žiedą į seifą, Kim greitai suprato, kas čia vyksta. Vos 
prieš savaitę Deivas grožėjosi žiedu ir net pajuokavo, kad jis kaip 


tik Kim dydžio. Visa kita galėjai išskaityti iš jo akių. 


Tačiau viskas pasikeitė. Prieš keletą dienų pasirodė Trevis... 
Maksvelas — ji dar nebuvo pratusi prie jo pavardės, — ir Kim gy- 
venimas apsivertė aukštyn kojomis. 

— Bet dabar viskas baigta, — ištarė ji, sukdama į „Sweet Ri- 
ver“ viešbučio įvažiavimą. 

Buvo antra valanda popiet, aikštelėje stovėjo daugybė auto- 
mobilių su šiaurės rytų valstijų numeriais. Nors Kim dar nebuvo 
mačiusi miestelio, spėjo, kad jis maždaug Edilino dydžio. Galbūt 
šiuo metu vyko kokia nors vietinė šventė, todėl ir privažiavo tiek 
daug žmonių. 

Ji išsitraukė iš bagažinės lagaminą, pasikišo po pažastimi seg- 
tuvą ir patraukė į viešbutį. Tai buvo senas namas, perdarytas į vieš- 
butį. Už sienos girdėjo žmonių balsus, bet nieko nematė. Kim ke- 
tino išsitraukti fotoaparatą ir nufotografuoti interjerą, kuris tikrai 
patiks Džosei ir Džemai. Visur buvo apstu medžio raižinių: jais 
papuošta sienų ir lubų sandūra, laiptų turėklų stulpeliai, didžiulė 
komoda, stovinti prie sienos. Ji buvo tikra, kad kai kuriems žmo- 
nėms šis namas tikrai pasirodytų gražus, bet Kim jis buvo tamsus 
ir niūrus. 

— Visai kaip ir aš pati, — ištarė balsu ir, išgirdusi bruzdesį, 
atsisuko. 

— Tikriausiai esate panelė Oldridž, — pasakė jai mergina. 
Tai buvo liekna daili šviesiaplaukė, ji žiūrėjo į Kim taip, tarsi būtų 
jos laukusi. 

— Taip, aš esu Kim. Atvykau ankstokai, tačiau gal mano kam- 
barys jau paruoštas? 

— Žinoma, — atsakė mergina. — Aišku, jis paruoštas, bet... 

— Bet kas? 

— Nieko. 

Kim išsitraukė savo kreditinę, tačiau mergina jos neėmė. 

— Viskuo jau pasirūpinta, — paaiškino ji. — Maistas, papil- 


domos išlaidos — viskas apmokėta iš anksto. 

Lukas, pagalvojo Kim. Sąskaitą padengė jos turtuolis pusbro- 
lis rašytojas — Džosės vyras. 

— Aišku, — atsakė Kim, spausdama nevykusią šypseną. 

— Jūsų kambarys viršutiniame aukšte, — pranešė mergina ir, 
pačiupusi Kim lagaminą, ėmė kopti laiptais į viršų. 

Kambarys buvo išties gražus. Didelis, erdvus, dekoruotas per- 
sikų spalvos ir žalsvais augalijos motyvais, su dryžuotomis užuolai- 
domis ir dideliais langais. Jei Kim būtų pakilesnės nuotaikos, tikrai 
nepagailėtų jam pagyrų. 

Kim pabandė duoti merginai arbatpinigių, bet ši jų atsisakė ir 
paliko Kim vieną. 

Ji sudribo krėsle. O kas dabar, paklausė savęs. Išsipakuoti 
daiktus ir keliauti pasivaikščioti po kapines? 

— Koks smagus mano gyvenimas, — sumurmėjo panosėje. 

Kim puikiai suprato, kad užsiima savigaila. Visi psichologinės 
pagalbos vadovėliai tokiu atveju patartų kreipti dėmes; tik į teigia- 
mus, o ne neigiamus dalykus. Tačiau šią akimirką galvoje sukosi 
vienintelė mintis — per vieną dieną ji neteko dviejų vyrų. 

Papuošalai! — šovė jai į galvą. Mąstyk apie papuošalus. Ir tuoj 
pat prisiminė vėrinį, kurį padarė Treviui vaikystėje. Jis teigė, kad jį 
tebeturi. 

Po šios minties Kim suvokė, kad daugiau niekada Trevio ne- 
bepamatys. Kodėl vyras niekada nekreipia dėmesio į tokius pra- 
šymus, kaip, tarkime, maldavimą vairuoti lėčiau? Gali jam kartoti 
šimtus kartų, ir jis vis tiek „pamiršta“. Tačiau jeigu liepsi jam dingti 
ir daugiau nebesirodyti akyse, jis iškart paklus. Be dvejonių. Ir pri- 
minimų. 

Kim liepė sau susiimti. Nė vienas iš tų dviejų vyrų nebuvo 
vertas tokios graužaties. Deivas buvo... ji net nežinojo, kaip jį api- 
būdinti. Kim sunkiai sekėsi jį prisiminti. Per mažiau nei savaitę 
visas jos mintis užvaldė Irevis. 


— Tačiau ne mano kūną, — ištarė kildama nuo krėslo. Jai rei- 


kėjo „visa galva panirti į darbą“ — tokią frazę ji dažnai užtikdavo 
knygose. 

Kai dirbi biure, tai įgyvendinti visai nesudėtinga. Dėmesį ati- 
traukia supantys kolegos, triukšmas. Tačiau Kim darbas buvo kūry- 
binis. Ji dirbo viena, pasiėmusi molio arba vaško, popieriaus ir pieš- 
tuką. Aplink nebuvo žmonių, kurie padėtų nukreipti mintis nuo jos 
netekties. Nebuvo ir viršininko, reikalaujančio žuojau paf parašyti 
ataskaitą, todėl jai reikėjo pačiai prisiversti galvoti apie ką nors kitą. 

Kim pakėlė akis ir pastebėjo sienoje trejas dideles baltas du- 
ris. Ji nutuokė, kad vienos yra spintos durys, antros veda į vonią, o 
trečiosios? 

— Mergelė ar tigras?" — sumurmėjo panosėje, tiesdama ran- 
ką į vidurinių durų rankeną. 

Durys vedė į greta esantį kambarį, tokį pat erdvų ir gražų kaip 
ir jos. Prie lovos su baldakimu Kim išvydo stovintį Trevį. Jis mū- 
vėjo tik sportines kelnes, nusmukusias žemai ant klubų, o viršutinė 
kūno dalis buvo visiškai nuoga. Raumenys žaidė po jo auksine, so- 
driai įdegusia ir dvelkiančia šiluma oda. 

Kim stovėjo kaip stabo ištikta ir negalėjo atitraukti nuo jo 
akių. Keista, bet ji vis dar įstengė mąstyti racionaliai. Jei čia yra 
Trevis, vadinasi, jis ir dar kartą įsikišo į jos gyvenimą ir viską sutvar- 
kė pagal savo poreikius. 

Tačiau ši mintis glūdėjo labai gilaus šulinio dugne. Šią akimir- 
ką Kim buvo užvaldžiusios jus/ės. Kiekviena jos kūno ląstelė judėjo, 
vibravo, pulsavo troškimu, geism2u šiam vyrui. 

Trevis nieko nesakė, tik atsisuko į ją išskėtęs rankas. 

Kim pribėgo, apsivijo rankomis vyro kaklą ir įsisiurbė į lūpas. 
Trevio lūpos buvo nepasotinamos, jis atsakė jai tokiu pat godumu. 
Jo lūpos slidinėjo jos oda, lūpomis, skruostais, kaklu. 


* 


„Mergelė ar tigras“ — Frank R. Stockton apsakymas, kurio pagrindinė siužeto ašis yra 
karaliaus skiriama bausmė: kiekvienas nusikaltėlis turi pasirinkti vienas iš dvejų durų. Už vienų 
jo laukia peralkęs tigras, už antrų — būsima žmona. 

Kim atmetė galvą ir atsidavė bučiniams bei glamonėms. 

Jos drabužiai nukrito ant grindų. Ji nežinojo kokiu būdu. Ne- 
juto atsegamų sagų, plėšomo audinio. Vieną akimirką dar stovėjo 
su drabužiais, o kitą — jau be jų. 

Kim nusijuokė, kai Trevis ją kilstelėjo ir numetė ant lovos. 
Aplinkui subangavo pagalvėlės ir ji vėl nusikvatojo. Tai nebuvo 
mandagus, pagarbus seksas, o pati gryniausia laukinė aistra. 

Trevis stovėjo ir žiūrėjo į Kim apnuogintą kūną, tada taip vel- 
niškai, taip šelmiškai nusišypsojo, kad Kim atsilošė lovoje ir ištiesė 
] jį rankas. 

Jis pakėlė ją, viena ranka apglėbdamas pečius, kitos pirštais 
panirdamas į plaukus, ir atsuko į save merginos veidą. 

Ir pabučiavo Kim su visa susitvenkusia aistra. 

Jo sportinės kelnės nukrito ant grindų, ir Kim nė kiek nenu- 
stebo pamačiusi, kad po jomis jis nebuvo nieko daugiau apsirengęs. 
Delnais glamonėjo jo raumenų reljefą. Jos rankos apglėbė tvirtus 
sėdmenis ir leidosi link šlaunų. Trevio burna siurbėsi į ją, bučinys 
vis gilėjo ir su kiekviena sekunde darėsi vis nekantresnis. 

Kim glostė jo šlaunis ir rankomis priartėjo prie vyriškumo 
centro. Trevis degė nevaldomu geismu, jo pasididžiavimas buvo ga- 
lingas, tvirtas, didelis. Ji tiesiog tirpo nuo troškimo, kad jis ją paim- 
tų. Tarsi būtų laukusi jo visą gyvenimą. 

Treviui bučiuojant Kim kaklą, ji atsilošė, norėdama atsigulti 
ant lovos ir visiškai jam atsiduoti. 

Tačiau Trevis neleido jai gultis. Jis pakėlė Kim viena ranka 
kaip plunksną, o kita apvijo aplink savo liemenį jos kojas. 

Tiksliai nusitaikęs, įėjo į ją. Lengvai įslydo. 

— Tobulas atitikimas, — sumurmėjo ji. 

— Nejaugi manei, kad mudviem gali būti kitaip? — sukuž- 
dėjo į jos kaklą. 

Trevis laikė Kim prispaudęs prie savęs, ir jai patiko jausti, kaip 


visu svoriu ji glaudžiasi prie jo kūno, liečia tik jį. Jo rankos, didelės 


ir tvirtos rankos, laikė apkabinusios jos užpakaliuką ir kilnojo jį į 
viršų ir Žemyn. 

Kim atsilošė, leisdama jam judėti-lėtai ir giliai, jusdama, kaip 
jo neskubūs judesiai užlieja ją dar niekada nepatirtu malonumu. 

Kai ji pajuto, kad tuoj sprogs, jis nuvirto drauge su ja ant lovos. 
Trevis patraukė Kim arčiau galvūgalio, bet nė akimirką iš jos neiš- 
eidamas, ir judesiai tapo smarkesni ir staigesni. 

Kim norėjo klykti. Atrodė, šis vyras įsiskverbė ne tik į jos kūną 
bei protą, bet net ir į sielą. 

Pajutusi orgazmą ji taip smarkiai surakino kojas apie jo juos- 
menį, kad rodėsi, pergnybs jį per pusę. Tačiau Trevis tuo metu 
taip pat pasiekė palaimos viršūnę ir jų abiejų kūnais nuvilnijo vir- 
puliai. 

Jis susmuko lovoje greta Kim ir prisitraukęs apsikabino. Kim 
užmetė koją jam ant šlaunies ir pajuto jo drėgmę. Liesti jo kūną 
buvo labai keista, bet kartu jis buvo jai savas. Trevis buvo taip gerai 
jos pažįstamas berniukas, bet drauge ir visiškai nepažįstamas vyras. 

— Ką norėtumei apie mane sužinoti? — švelniai paklausė 
jis, laikydamas delną po Kim veidu ir pirštais žaisdamas merginos 
plaukais. 

— K3 tu padarei?.. — ji nebaigė sakinio. 

Nejaugi iš tiesų Kim norėjo gulėti su juo lovoje ir kalbėti apie 
jo tėvą? O gal klausytis apie Trevio atskirtą nuo pasaulio vaikystę? 
Arba apsimesti viena iš tų merginų, kurios reikalauja vyro išsipasa- 
koti visus praeities seksualinius nuotykius? Kitais žodžiais tariant, 
ar ji nori, gulėdama greta, užduoti klausimą apie gražiąją Leslę? 

— Kim, — tarė Trevis. — Papasakosiu tau viską, ko papra- 
šysi. Prisipažinsiu, kaip išsinuomojau visą viešbutį, nes negalėjau 
susitaikyti su mintimi, jog tu čia būsi su kitu vyru. Kaip priverčiau 
Bormaną iškloti visus jo planus. Kokiu būdu aš... 

Kim prisispaudė prie Trevio ir pabučiavo, liesdamasi krūtimis 


prie jo krūtinės. 

— Ar tu ką nors išmanai apie informacijos paiešką? — pa- 
"klausė ji. 

— Apie ją išmanau viską, — išdidžiai atsakė Trevis. — Jei 
noriu ką nors sužinoti, skambinu Penei ir paprašau jos viską išsiaiš- 
kinti. Ji sugeba surasti informacijos apie bet ką. 

— Ak! — ištarė Kim, guldamasi ant nugaros ir prisidėdama 
prie kaktos delną. — Kaip man elgtis su tokiu išlepusiu žmogumi? 

Trevis atsigulė ant šono ir perbraukė delnu jos krūtis. 

— Penė yra nepakeičiama. Jos dėka turiu laiko permąstyti vi- 
sus siaubinguosius savo tėvo planus. 

Jis pasilenkė ir suėmė lūpomis rausvą Kim krūties viršūnėlę. 

— Esi graži lyg laukinės rožės ryte. Rausva ir balta, raudon- 
medžio spalvos plaukais. Nesu matęs gražesnės moters. 

Nuo Trevio žodžių ir tono Kim užėmė kvapą. Tačiau tuo pat 
metu jos galvoje sukosi kitos moters paveikslas. 

— Mano brolis visiškai kitaip kalba apie tave... ir kitus. 

Šį teiginį ji ištarė lengvabūdiškai, nors kalbėjo rimtai. 

— Tavo brolis? Vyrukas, stovintis ralio trasos viduryje ir lai- 
kantis už pavadžio persigandusį asilą? 

Kim nusijuokė — jos brolis buvo pavaizduotas kaip nieko ne- 
išmanantis kvailys. 

Trevis ėmė trintis nosimi į jos kaklą. Kim juto oda judančius 
jo barzdos plaukus, užuodė jo vyriškumą. Ji užmerkė akis ir atsida- 
vė juslėms. 

— Dievinu tavo juoką, — kuždėjo Trevis, lūpomis slinkdamas 
Kim petimi. — Jau vaikystėje žinojau, kad nesutiksiu už tave lai- 
mingesnio Žmogaus. 

Lūpos keliavo raktikauliu, o rankos pakilo prie krūtų. Pakėlęs 
galvą, pažvelgė į ją. 

— Tavo meilė gyvenimui, viskas, ko mane išmokei, palaikė 
mane visus šiuos metus. 


Kim jau norėjo klausti, kodėl jis nesusisiekė su ja, kai ji stu- 

dijavo koledže, bet Trevis užčiaupė merginą bučiniu ir ji pamiršo 
savo klausimą. 

Jo rankos tyrinėjo jos kūną, glostė-kojas, įsiterpė tarp jų. Palie- 
tus jos intymiąją vietelę, Kim aiktelėjo. Trevis švelniai ją glamonėjo, 
ir ji užsimerkė, atsiduodama gosliam jo prisilietimo malonumui. 

Jis lėtai užsirito ant jos. Buvo taip malonu justi jo svorį, prime- 
nantį apie jo vyriškumą. 

Kim jautė, kaip Trevis lėtai ir giliai į ją įėjo ir pradėjo palengva 
judėti. Jis stebėjo ją ir, išvydęs Kim veide palaimą, nusišypsojo. 

Kim netrukus nustebusi atsimerkė. Ji pajuto viduje kylančias 
vis intensyvesnes bangas. Dar niekada nėra jautusi nieko panašaus, 
niekada... 

— Trevi, — sušnabždėjo ji. 

— Aš čia, mažute, — atsakė jis, tada apsivertė ant nugaros, lai- 
kydamas Kim, apsižergusią jo liemenį, ir delnais suėmęs jos klubus. 

Kim įsikibo į Trevio pečius, jos pirštų galiukai smigo į jo rau- 
menis, ji kilojosi aukštyn žemyn, ir jiedu abu artėjo prie kulminaci- 
jos — galingos it potvynio banga. 

Kai įtampa Kim kūne pasiekė aukščiausią tašką, Irevis pri- 
spaudė ją prie lovos — Kim vis dar laikė apsivijusi jo klubus kojo- 
mis — ir išsiliejo su tokia pat nevaldoma jėga. 

Jis sukniubo ant jos, suglebęs, pasisotinęs ir mylintis. Gniaužė 
Kim savo glėbyje taip stipriai, lyg baimintųsi, kad ji gali pranykti. 

Akimirką- Kim pasirodė, kad Trevis užmigo, bet ji pajudino 
pėdą, ir jis atitraukė ranką. 

— Tau skauda? 

— Toli gražu, — atsakė ji. 

Trevis pakilo ir, atsirėmęs ant sulenktos rankos, atsisuko į Kim: 

— Ir ką gi norėtum veikti dabar? 

— Klausinėti apie tavo buvusias merginas, — rimtu veidu at- 


sakė ji. 

Treviui dar nespėjus nusišypsoti, Kim spėjo išvysti jo akyse 
siaubą. 

— Ketini mane nubausti, ar ne? — paklausė jis. 

— Taip, — atsakė ji ir palietė jo plaukus. Nuo pirmosios nak- 
ties, kai susitiko Trevį mėnesienoje per Džekos vestuves, Kim troš- 
ko jį paliesti. — Priversiu tave atgailauti, kad man melavai. 

— Aš nemelavau. 

— Nejaugi nėra įstatymo, baudžiančio už bandymą išsisuki- 
nėti melu? 

— Iš kur galiu žinoti apie įstatymus? — pasiteiravo Trevis ir 
jo akys sukibirkščiavo. 

Jis pasisuko, susidėjo rankas po galva ir sužiuro į baldakimą. 
Kim pamėginus pasprukti, staigiai prisitraukė merginą artyn. Jos 
galva tobulai atitiko jo peties įlinkį. Ji delnu perbraukė retus Trevio 
krūtinės plaukus. 

— Ar jau spėjai čia apsižiūrėti? — pasidomėjo jis. 

Kim taip atidžiai tyrinėjo vyro odą, kad iš pradžių net ne- 
suprato, apie ką jis kalba. Ji pakėlė vieną ranką ir apžiūrėjo jo 
krūtinę. 

— Iš kur tiek daug randų? 

Trys randai puošė šonkaulius, o vienas ėjo per pusę pilvo. 

— Kaskadininko darbas, — trumpai atsakė Trevis, leisdamas 
suprasti, kad neketina aiškinti smulkiau. — Šį miestelį. 

— Ką šį miestelį? 

Jis užsirito ant jos: 

— Ar spėjai apžiūrėti šį miestelį? 

Kim kilstelėjo galvą, norėdama jį pabučiuoti, ir Trevis ją pa- 
bučiavo. 

— Ne, — pagaliau atsakė. 

Jis atsigulė ant nugaros greta. 

Kadangi Trevis tylėjo, Kim paklausė: 


— Tai buvo kažkokia užuomina? 


208 Jude) Deveraux 


— Juk atvykai čia ne šiaip sau? Žinoma, jei nekalbėsim apie 
tai, kad ketinai ištekėti už kažkokio nevykėlio pašlemėko. 

— Nebūčiau... — bet Kim nesileido įviliojama į ginčą. — 
Kaip gerai, kad tu jį perpirkai dėl manęs, tiesa? Ruošiesi išmokti 
gaminti ir vadovauti savo naujajam maisto tiekimo verslui? 

— Planuoju visą verslą padovanoti Raselui. 

— Turint omenyje, kad susipažinote visai neseniai, reikia pa- 
stebėti, jog smarkiai susibičiuliavote, — tarė Kim. 

— Atrodo, jam labai patinka stebėti mano kančias. 

— O dėl ko kankiniesi? — paklausė Kim ir tik tada prisiminė. 

Trevis pažiūrėjo į ją. 

Kim primerkė akis: 

— Jei nori priversti mane tavęs gailėtis, imsiu kamantinėti, 
kodėl lankydavaisi mano parodose, bet niekada man neprisistaty- 
davai. 

Iš pradžių Trevis atrodė įsižeidęs, po to puse lūpų šyptelėjo. 

— Atrodo, mes atsiskaitę. Kaip manai, ar šiame kambaryje 
galima surasti maisto? 

— Jei nepavyks, gali nusipirkti visą viešbutį ir pasinaudoti 
savo maisto tiekimo įmonės paslaugomis. Gali įsteigti dar vieną 
Maksvelo pramonės įmonę čia pat, Džeins Krike. 

Trevis papurtė galvą. 

— Tu puikiai sutarsi su mano tėvu. Visai įmanoma, kad jis 
tavęs prisibijos. 

— Prajuokinai! — atsakė Kim, nors iš tiesų jo Žodžiai ją pa- 
malonino, nes iš jų galėjai suprasti, kad Trevis ruošiasi supažindinti 
Kim su savo tėvu. O gal net ir motina. Dar kartą. 

Kai Trevis išsirito iš lovos, Kim susidėjo rankas už galvos ir 
ėmė jį stebėti. Ji apsiklojo lovatiese, ir buvo labai smagu, netgi ero- 
tiška, būti prisidengusiai ir stebėti jį nuogą. 


Dėl fizinės veiklos Trevio kūnas buvo puikios formos — ma- 

tėsi, kaip raumenys juda po oda. O randai tik dar labiau pabrėžė 
vyrišką patrauklumą. 

— Tinku? — kimiai paklausė Trevis, žvelgdamas į ją iš viršaus. 

— Taip, — atsakė Kim ir jam nusišypsojo. 

Jis atsakė šypsena ir apsimovė numestas sportines kelnes. 
Vaikščiojo apžiūrinėdamas kambarį, tada užsuko į Kim aparta- 
mentus. Grįžo nešinas storu segtuvu. Jį buvo parengusi Džema. 

— Kas čia? 

— Tikroji priežastis, dėl kurios atvykau. 

— Nieko prieš, jei aš?.. 

— Žinoma, žiūrėk kiek nori. Vis tiek aš nieko neskaičiau. 

Stebėdama, kaip Trevis išsitiesia ant lovos ir pradeda skaityti 
tekstą, Kim mąstė, kaip nedaug apie jį žino. Antra vertus, galbūt 
apie jį žinojo viską. Šis randų išvagotas vyras, užsiimantis pavojin- 
gais kaskadiniais triukais, buvo tas pats berniukas, kuris vos išmo- 
kęs važiuoti dviračiu jau po valandos lakstė juo ant galinio rato. Tai 
buvo tas pats berniukas, kuris sėdėdamas medyje skaitė Alisos ir 
Skrybėliaus nuotykius, tik dabar buvo pasinėręs į istorinių doku- 
mentų studijavimą. 

— "Tu tikrai nieko neskaitei? — pasitikslino Irevis, pasidėda- 
mas popierius sau ant pilvo ir prisitraukdamas Kim artyn. 

— Užverčiau segtuvą, vos perskaičiusi žodį „kapinės“. Ką nors 
praleidau? 

— Pažiūrėsim... Nori išgirsti faktus, išdėstytus kaip pasakoje 
ar kaip teismo salėje? 

Ją masino mintis apie teismo salę. Kim norėtų pamatyti Lrevį, 
kalbantį prisiekusiesiems. Tačiau, ko gero, jis pasinaudoja visu savo 
žavesiu ir palenkia juos į savo pusę, o to išvysti ji nenorėjo. 

— Kaip pasakoje, — atsakė Kim. 

— Gerai, — šypsodamasis tarė jis. — Seniai seniai, 1893-iai- 


siais, viena mergina, vardu Klarisa Oldridž, kilusi iš Edilino, Vir- 


džinijos valstijos, nusprendė praleisti vasarą Džeins Krike, Meri- 
lande. 

— Kodėl? — susidomėjo Kim. — Kodėl ji sugalvojo išvykti 
iš Edilino? 

Kim suprato, kad intonacija išdavė daugiau, nei vien ištarti 
žodžiai. 

Trevis pakštelėjo jai į kaktą. 

— Neįsivaizduoju, — tarė Trevis, — kodėl galima trokšti iš- 
vykti iš miestelio, kur visi viską apie visus Žino. 

— Išskyrus apie žmonių motinas, — sumurmėjo Kim. 

— Tai klausysiesi ar toliau laidysi kandžias pastabas? 

— Leisk pagalvoti, — tarė ji. Kai Trevis į ją pažiūrėjo, Kim 
paprašė tęsti. 

— Kur aš sustojau? Panelė Klarisa Oldridž į Džeins Kriką, 
esantį Merilando valstijoje, atvyko 1893-iųjų vasarą. Niekas neži- 
no, dėl ko ji čia atvažiavo, bet spėju, ji čia turėjo draugų ir norėjo 
praleisti su jais vasarą. Sutinki? 

Kim linktelėjo. 

— Dėl ko ji išvyko, taip ir lieka neaišku, bet į Ediliną sugrį- 
žo rugsėjį, būdama nėščia. Ji nieko nepasakojo apie vaiko tėvą, o 
miestelėnai, kurie retsykiais mėgsta paliežuvauti, ėmė kalbėti, kad 
tas vyras vedęs. Klarisa neneigė nė vieno spėjimo. Blogiausia, kad 
Klarisa sugrįžo pasikeitusi. Melancholiška. Prislėgta. 

— Nemanau, — paprieštaravo Kim. — Netekėjusi ir besi- 
laukianti moteris 1893-iaisiais? Stebiuosi, kad jos neužmėtė akme- 
nimis. 

— Manau, taip nutikdavo gerokai ankstesnėse epochose. Žo- 
džiu, Klarisa mirė prabėgus porai valandų nuo jos sūnaus gimimo. 

— Ak! — ištarė Kim. — Džosė su Džema šitos dalies man 
nepapasakojo. 


— Tikriausiai nenorėjo tavęs liūdinti. Gulėdama mirties pa- 

tale Klarisa savo broliui Patrikui pasakė: „Pavadink jį Tristanu ir 
melskis, kad jis taptų daktaru, kaip ir jo tėvas.“ 

Trevis pasidėjo popierius ir atsisuko į Kim: 

— Oldridžų šeimos daktarai iki šiol vadinami Tristanais, ar 
ne? 

— Tokį vardą gauna tie, kurie apsigyvena Oldridžų name. 

Kim balsas išdavė, kad jos mintys kažkur klajoja. 

— Ne tavo šaka? 

— Ne, todėl ir mano brolio vardas Ridas. 

— Šito aš nepamiršau, — atsakė Trevis ir pasislinko lovoje 
arčiau jos. — Kas yra? 

Kim negalėjo atskleisti, kad iš tiesų mąsto, kokios jos su Klari- 
sa panašios. Jos ir Trevio santykiai buvo laikini. Į Ediliną jis atvyko 
padėti savo motinai ir greitai dalyvaus stambioje skyrybų byloje. 
Trevis ir vėl taps teisininku, sugrįš į savo prašmatnų gyvenimą Niu- 
jorke. Kim ir nuobodusis Edilinas išliks tik kaip prisiminimas. Įdo- 
mu, ar prabėgus keleriems metams jis šyptels, ją prisiminęs? Kim 
bandė išmesti šiuos vaizdus iš galvos. Svarbiausia, kad jiedu buvo 
drauge šią akimirką. Ji vėl sutelkė visą dėmesį į Trevį. 

— Viskas gerai, — patikino ji. — Pasakok toliau. 

— Kiek suprantu, Klarisa pripažino, kad vaiko tėvas buvo 
daktaras, vardu Iristanas, todėl tavo draugėms būtų tikrai paprasta 
jį surasti internetinėje duomenų bazėje, ar ne? 

— Taip, jos jį surado, — patvirtino Kim. — Jos man pasakė, 
kad aptiko daktarą Iristaną Džeinsą... 

— Visai kaip ir paties miestelio pavadinimas. 

— Taip, — atsakė Kim. — Jis mirė 1893-iaisiais. 

— Šit kaip, — ištarė Trevis ir mintyse ėmė dėlioti faktus. — 
Klarisa atvyksta į Džeins Kriką aplankyti draugų, įsimyli vietinį 
daktarą, jiedu pasivolioja ant šieno, tačiau jiems dar nespėjus susi- 
tuokti ji tampa nėščia, o jis miršta. Ji sugrįžta į Ediliną, pagimdo 

— Iškeliauja pas jį, — užbaigė sakinį Kim. 

— Tikėkimės, kad taip ir yra. 

Trevis nutilo. 

— Jei tavo draugės visa tai žino, dėl ko tave čia atsiuntė? 

— Džema ir Džosė naujakurės. 

Trevis laukė, kol Kim paaiškins savo keistą teiginį. 

— Jos nėra gimusios Ediline. Abi trokšta išsiaiškinti, ar tas 
daktaras Tristanas buvo vedęs ir, jei taip, ar turi vaikų. 

— Pusbrolių ir pusseserių, — suprato Trevis. — Nejaugi jos 
nori surasti dar daugiau giminaičių? 

+= Bijau, kad taip, — patvirtino Kim. — Jei surasiu kokių nors 
jaunų atžalų, Džosė tikriausiai juos įsivaikins, o Džema iškapstys 
visą jų giminės istoriją. 

— O tu juos papuoši? 

Kim suniurzgė: 

— Jei man šaus į galvą kokių nors naujų idėjų — taip. Nuo to 
laiko, kai susitikau su tavimi, nesugalvojau nė vieno naujo papuo- 
šalo modelio. Tiesą sakant, beveik pamiršau, iš ko užsidirbu pragy- 
venimui. 

— Kim, jei tu nori... 

Ji nežinojo, ką Trevis ruošiasi sakyti, bet pamanė, kad ims kal- 
bėti apie tai, jog gali už viską sumokėti. Kim nenorėjo apie tai gir- 
dėti, todėl staigiai pakeitė temą: 

— Tai kada apklausime vietinius ir susirasime žmogų, menan- 
tį 15893-iuosius? 

— Jei daktaras Tristanas mirė čia, turėtume rasti antkapį ir jį 
nufotografuoti. Galbūt jame bus kas nors paminėta, o gal šalia bus 
palaidotas dar kas nors. Jei turėjo žmoną, ji ilsėsis greta. 

— O gal mums pasiseks, ir paaiškės, kad ji yra vardu Leslė. 


Kim nenorėjo pasakyti nieko panašaus. Norėjo išlikti abejinga 

ir rafinuota. Tačiau dabar pasirodė kaip tikra... pietų provincijos 
gyventoja. 

— Einu apsirengti, — tarė ji ir ketino išlipti iš lovos. 

Tačiau Trevis sugriebė ją už rankos: 

— Manau, kad geriau tau pasakyti tiesą. 

Kim sėdėjo atsukusi į jį nuogą nugarą ir prisidengusi priekį 
užklotu. Atrodė, kad po šių žodžių ji apsinuogino prieš jį ne vien 
kūnu. 

— Tavo gyvenimas yra tavo reikalas. Mane domina tik... 

Ji norėjo ištarti „seksas“, tačiau negalėjo. Su kitais vaikinais 
Kim sugebėdavo bendrauti lengvai ir neįpareigojamai. Vienas jų 
sakydavo, kad ji apie viską juokauja. Tačiau čia buvo Trevis. Kitą 
dieną po jo atvykimo Kim nusiuntė savo draugei Džekai elektroni- 
nį laišką, kuriame pranešė, kad į miestelį atvyko vyras, kurį ji myli 
nuo aštuonerių metų. Net jeigu Trevis nebūtų Kim meilužis, ji ne- 
sugebėtų juokauti apie jį ir jo gražuolę merginą. 

Kim vis tiek į Trevį neatsisuko ir jis paleido jos ranką. 

— Taip ilgai delsiau su tavimi susitikti tik todėl, kad norėjau 
išsiaiškinti, kas pats esu, — švelniai pradėjo Irevis. — Buvau tur- 
tingo tėvo sūnus ir norėjau sužinoti, ar man pavyks pačiam save 
išlaikyti. Nenorėjau būti sūnus, gyvenantis iš tėvo patikos fondo. 
Koks būčiau vyras, jei tik tiek galėčiau tau pasiūlyti? 

Kim nesujudėjo, ir Trevis atsikvėpė. 

— Kai išlaikiau egzaminą Niujorke, tėvas man iš karto pasiūlė 
gerai apmokamą darbą ir aukštas pareigas, bet aš atsisakiau to pa- 
siūlymo. Jis įtūžo! Atėmė iš manęs patikos fondą, tad teko verstis 
savarankiškai. Sakė, kad neišgyvensiu, o aš, tiesą sakant, bijojau, jog 
jis teisus. 

Kim atsisuko. 

— Norėjau pasprukti kuo toliau nuo tėvo, todėl susitranza- 
vau, — Trevis puse lūpų šyptelėjo, — nuosavą lėktuvą į Los Andželą 
ir, kol ieškojausi darbo, apsistojau pas bičiulį iš koledžo. Buvau toks 

piktas, kad išgirdęs apie galimybę įsidarbinti kaskadininku, iškart 
pabandžiau. Mane priėmė, nes buvau tokio paties ūgio kaip Benas 
Aflekas. Dėl to vyro mane net du kartus nušovė. 

Trevis jai nusišypsojo: 

— Man pavyko ir įrodžiau, kad galiu savarankiškai užsidirbti 
pragyvenimui. Sugebėjau atlikti kaskadinius triukus tikrajame pa- 
saulyje. Man šis darbas puikiai sekėsi, tačiau pamatęs, kad kūnas 
ilgai netrauks, nutraukiau šią karjerą. Be to, toks gyvenimas nebūtų 
tinkamas... tau. 

— Man? — sumirksėjo Kim. 

— Žinoma, tau. Juk sakiau, kad mano gyvenime visada buvai 
svarbiausia tu. 

— Tačiau... — Kim pagalvojo, kad taip kalba visi vyrai, todėl 
neėmė jo žodžių į galvą. — Tai ką darei tuomet? 

— Planavau įsidarbinti teisininkų įmonėje. Mane pasamdė 
maloni ir konservatyvi bendrovė šiaurės Karolinoje. Ketinau ten 
padirbėti metus arba dvejus ir tada sugrįžti pas tave į Ediliną. No- 
rėjau įsitikinti, kad tarp mūsų galimi... saugusių Žmonių santykiai. 
O turėdamas užantyje poros metų darbo patirtį teisininkų įmonėje, 
lengviau susirasčiau darbą Ediline arba netoliese. 

Kim neteko žado, bet nieko nesakė. 

— Viskas ėjo pagal planą, tačiau vieną dieną iš tėvo sąskaitos 
mama pavogė keletą milijonų ir pabėgo. Jis atėjo pas mane įsiutęs 
ir pareiškė, kad ją nužudys. 

Kim aiktelėjo. 

— Tėvas kalbėjo netiesiogine prasme, bet žinojau, kad jis su- 
gebės paversti mamos gyvenimą tokia kankyne, jog ji norės mirti. 
Numaniau,; kur ji slepiasi: miestelyje, kur mudu praleidome laimin- 
giausias savo dienas. 

— Ediline. 


— Teisingai. Ir dėl to supratau, kad artimiausiu metu man 

"nepavyks su tavimi pasimatyti. Pažinojau savo tėvą. Jis būtų mane 
pasekęs ir taip aptikęs, kur slapstosi mama. 

— Ir todėl nuėjai pas jį dirbti. 

— Taip. 

— Bet juk neplanavai pasilikti pas jį amžinai? 

— Apie tokią tolimą ateitį negalvojau. Vieną akimirką jau ro- 
dėsi, kad pavyks įgyvendinti savo gyvenimo svajonę, kurią puose- 
lėjau nuo dvylikos metų, tačiau staiga ėmiau dirbti pas savo tėvą. 
Neturėjau laiko išsimiegoti, ką jau kalbėti apie ga/vojimą. 

— Tačiau rasdavai laiko apsilankyti mano parodose, — iš- 
sprūdo Kim ir jos balse girdėjosi pykčio gaidelė. — Jei buvau tau 
tokia svarbi, kodėl nieko man nesakei? „Sveika, Kim. Ar prisimeni 
mane?“ Galėjai bet ką sugalvoti. Nežinojau tavo pavardės ir visą 
laiką tavęs ieškojau. Aš... 

Trevis ją apsikabino ir ėmė glostyti galvą. 

— Kaip aš galėjau prie tavęs prieiti? Tau taip puikiai sekėsi. 
Buvai kylanti žvaigždė juvelyrikos pasaulyje. Nustatęs kasdienę au- 
tomatinę tavo paiešką internete, aš matydavau nuolatinius tavo pa- 
siekimus. O tuo metu pats... tebuvau savo tėvo marionetė. Troškau 
sau įrodyti, kad esu vyras. 

— Taip pat ir lovoje? — klausimas nuskambėjo pagiežingiau, 
nei Kim tikėjosi. 

— Taip, — patvirtino Trevis. — Ten irgi norėjau įrodyti savo 
vyriškumą. Viena, kai mergaitė moko tave važinėti dviračiu, ir visai 
kita, kai mergina moko, kaip elgtis lovoje. „Kur man kišti šį dič- 
ki?“ — paklausė jis falcetu. 

Kim linksmai nusijuokė ir atsisuko į jį: 

— Ar esi prikišęs nagus prie kitų mano skyrybų, neskaičiuo- 
jant Deivo? 

— Ne, bet atidžiai stebėjau tavo vaikinus. 

— Ką tai reiškia? 

— Nieko ypatingo, tiesiog patikrindavau pagrindinę informa- 


ciją. Nesikišau. Pamatęs, kad jiems sekasi prasčiau negu tau, iškart 
nusiramindavau. Žinojau, jog įvarysi jiems baimės. 

— Labai ačiū, — atsakė Kim. — Iš tavo kalbos galima pagal- 
voti, kad švaistausi kardu ir jodinėju be balno. 

— Man šis vaizdas patinka. 

Trevio akys juokėsi. 

— Štai koks tu! — užsiplieskė ji. — Tiek metų per tave ken- 
čiau pragarą. Ilgėjausi tavęs ir niekaip negalėjau rasti... 

Kim nebaigė sakinio, nes jis įsisiurbė į jos lūpas. 

— Noriu su tavimi susitaikyti, — jis pakštelėjo jai į nosį. — 
Noriu visą likusį laiką stengtis, kad mudu būtume laimingi. 

Jai patiko jo glamonės, bet staiga ji atsitraukė ir sužiuro: 

— Ką konkrečiai tai reiškia? 


— Aš tave myliu ir noriu tave vesti. Žinoma, jei imsi mane į 


vyrus. 
Kim staiga neteko kalbos dovanos: 
— Bet... 
— Bet kas? 


— Mudu vienas kito beveik nepažįstame. Esi čia grįžęs tik 
savaitę, O prieš tai... 

Trevis dar kartą ją pabučiavo ir tarė: 

— Turiu idėją. Kiekvieną dieną pažinsi mane vis labiau, o aš 
kasdien prašysiu tavęs už manęs tekėti. Kai jau nuspręsi, kad pakan- 
kamai pažįsti, ištarsi „taip“ ir eisime ieškoti kunigo. Ar tau tinka? 

Jis apsisuko ir nuleido ant grindų kojas. 

— Mirštu iš bado, — sudejavo Irevis. — O tu? Vienas Penės 
dėdė valgo tiek daug, kad ji perspėjo, jog nesugebėsiu apmokėti jo 
sąskaitos. Norėčiau jį pamatyti, o tu? 

— Aš, e... — Kim galva vis dar svaigo nuo pasakytų žodžių. — 
O kur tu gyvensi? — išlemeno ji. 

Trevis jau traukė į vonią. 


— Pas tave, jei priimsi. Man patinka tavo namai, tik, manau, 

reikėtų dirbtuvę perkelti pas Džo. Gal nori drauge palįsti po dušu? 
Tokiu būdu atlaisvintume garažą. Man patinka rūpintis automobi- 
liais. Ar miestelyje yra geras mechanikas? 

Jis dingo už vonios durų, o Kim taip ir liko sėdėti ir spoksoti. 
Užklotas nuslydo, bet ji to nepastebėjo. 

Iš už durų išlindo Irevio galva: 

— Jei ir toliau taip sėdėsi, man teks grįžti ir tave vėl pamylėti, 
o aš esu išties išalkęs. Pasigailėk manęs, gerai? 

Trevis vėl pradingo, bet Kim ir toliau nejudėjo. Ji vis dar ne- 
galėjo suvokti to, ką išgirdo ir kaip dabar jautėsi. Tikėjosi, kad šį 
savaitgalį jai pasipirš vyras, su kuriuo susitikinėjo jau keletą mė- 
nesių. Tačiau sulaukė pasiūlymo tekėti... už Trevio, pagalvojo ji ir 
šyptelėjo. Mintyse iškilo prisiminimas, kaip jis lekia nuo kalno su 
dviračiu. Jo drabužiai buvo purvini, net dantys žemėti, bet tokio 
laimingo žmogaus Kim dar nebuvo mačiusi. Ir šis berniukas ką tik 
jai pasipiršo! 

Ji išgirdo tekantį vandenį. Kim kelis kartus sumirksėjo ir bėgte 
pasileido į vonią. 

— Man patinka dirbtuvė garaže, — kalbėjo ji. — Iki jos nerei- 
kia važiuoti, todėl galiu dirbti iki vėlumos. Tu negali... 

Daugiau Kim nieko nepasakė, nes išlindusi ilga Trevio ranka 
apsivijo jos liemenį. Juos skyrė tik dušo užuolaida. 

— Aš tave nuvešiu, — tarė jis ir ją pabučiavo. — Puikiai vai- 
ruoju. 

— Taip, mašinoje jautiesi kaip linksmuosiuose kalneliuose be 
stabdžių. 

— Ir tau tai patinka, — pasakė ir dar kartą ją pabučiavo. 

Kim sėdėjo prie viešbučio ir laukė Trevio. Jiedu gana ilgai užtruko 
duše, o kai pagaliau apsirengė, suskambo Trevio mobilusis. 

— Šiuo numeriu gali skambinti tik Penė, mano mama arba 
tu, — pasakė jis, rausdamasis kelnių kišenėje. — Penė. 

Trevis atsiliepė. 

Po kelių minučių jis pranešė Kim, kad „nemokša idiotas pa- 
varde Foresteris“ visiškai pakriko ir jam reikalinga pagalba. 

— Atleisk, — tarė Trevis, — bet su šituo reikalu užtruksiu. 
Jis sužlugdys visą sandorį, jei nepabaksnosiu jam pirštu, ką daryti. 
Nieko prieš? 

— Žinoma, ne, — atsakė Kim. — Palauksiu tavęs lauke. 

Išeidama iš kambario, ji pasiėmė savo eskizų bloknotą. Galbūt 
į galvą šaus koks nors papuošalo dizainas. Pati tuo labai abejojo, nes 
šiuo metu Kim galvoje sukosi vien Irevio pasakyti žodžiai. Nejaugi 
jis visą savo gyvenimą siekė jos? Ar tai įmanoma? Iš dalies Kim 
ėmė pati svarstyti, ar būtų sugebėjusi taip gyventi. Ne sąmoningai, 
kaip tai darė Trevis, bet nesąmoningai. Dar būdama vaikas ji įlįs- 
davo į brolio kambarį, kur interneto ryšio nekontroliavo geležinis 
mamos kumštis, ir ieškodavo Trevio. Jo paieškos priklausydavo nuo 
jos asmeninio gyvenimo vingių. Išsiskyrusi su vaikinu, Kim verkda- 
vo, valgydavo ledus ir dienas leisdavo internete. 

Dabar ji pagalvojo, kad tikriausiai buvo mačiusi turtuolio 
Trevio Maksvelo nuotraukų, tačiau nekreipė į jas ypatingo dėme- 
sio. Kim jau seniai suprato, kad Trevis su mama slapstėsi nuo des- 
poto tėvo. O kiekvienas turtuolis yra laikomas išlepintu ir išpai- 
kintu žmogumi. Todėl savo paieškoje aplenkdavo puslapius apie 
įžymybes. 

Išgirdusi Trevio pasiūlymą už jo tekėti, Kim labiausiai už 
viską pasaulyje troško apsivyti jo kaklą rankomis ir ištarti „taip“. 
Tačiau negalėjo to padaryti. Reikėjo išspręsti daugybę problemų. 
Trevis vis dar buvo per daug prisirišęs prie kito savo gyvenimo, prie 
savo šunsnukio tėvo. Nejaugi jie galės ramiai gyventi, kol nebus 
sutvarkyti šie rūpesčiai? O jo motinai reikės labai padėti. Visi be 
galo mylėjo Džo, bet jis buvo tik mažo miestelio gyventojas, nė iš 
tolo neprilygstantis nuožmiajam Trevio tėvui. Randalas Maksvelas 
garsėjo kaip nepalenkiamas net ir pasauliniu mastu. Kaip prieš jį 
galėtų stoti Džo, mažos statybinių prekių krautuvėlės savininkas? 
Čia reikės įsikišti ir viskuo pasirūpinti Treviui. Kiek laiko trun- 
ka skyrybos su pasakiškai turtingu vyru, nenorinčiu atiduoti kelių 
skatikų? Kiek metų? Ir kaip jiedu su Treviu gyvens, jei jam reikės 
nuolat srėbti šitą košę? 

Rodėsi, kad jiems trukdo neįveikiamos kliūtys. Tačiau Kim jo 
nepaleis. Niekada. Tik nežinia, kada jie turės savo gyvenimą, savo 
namus, savo... vaikų. 

Išėjusi į vėsų vakaro orą, Kim giliai įkvėpė. Ji sau priminė, kad 
jei ištiks didžiausi sunkumai, jie visada turės vienas kitą ir tunelio 
gale visada bus šviesa. Šyptelėjo vien nuo minties, kad per gyve- 
nimą žengs drauge su kitu žmogumi ir neišsipildys didžiausia jos 
baimė, tad Kim mintys pamažu ėmė skaidrėti. Kaip ir vaikystėje, 
tokią akimirką ji pradėjo mąstyti apie papuošalus. Gęstančioje va- 
karo šviesoje gretimo klevo lapai priminė mėnulio akmenis. O gal 


šlifuotą kvarcą. O tie, ant kurių krito šešėlis, buvo tikri granatai. Ji 


jau ilgą laiką savo kūryboje nenaudojo granatų, tad gal pats laikas 
juos prisiminti. 

Po medžiais buvo įrengta vieta prisėsti, ir Kim, pasirinku- 
si dailų medinį suoliuką, atsisėdo ir ėmė piešti tai, ką įsivaizdavo. 
Brangakmeniai ir net lapų forma jai priminė moters kaklo linkį. Ji 
galėjo paleisti ant odos aukso srovę ir užlenkti ją ties raktikauliu. 
Jei viską padarys teisingai, gausis išties gundantis vėrinys. Savaime 
suprantama, dizainą reikės priderinti prie kliento, bet jai patiks jį 
kurti. Kim negalėjo pakęsti vientisų apvalių kaklo papuošalų. Nė 
vienas žmogus neturi tobulo kaklo, todėl toks papuošalas labai 
keistai atrodo ant kūno. 

Buvo taip panirusi į savo mintis ir piešinį, kad nei matė, nei 
girdėjo, kas vyksta aplinkui, kol ant jos vos neužvirto vyras. 

— Atleiskite, — atsiprašė jis. — Nenorėjau jums trukdyti. 

Pakėlusi akis, Kim išvydo maždaug šešiasdešimties metų am- 
žiaus stambų ir žemą vyriškį, laikantį šluotą. Buvo apsirengęs džin- 
sus ir languotus marškinius, skalbtus tikriausiai tūkstantį kartų. 
Vyro šypsena priminė jai namiškius. 

— Prašau, grįžkite prie savo užsiėmimo, — jis linktelėjo į Kim 
eskizų bloknotą, ir ji pamanė, kad vyras susidomėjo piešimu. 

— Man patiko, kaip šviesa krenta ant to klevo lapų, — paaiš- 
kino ji. 

— Tikrai labai gražiai atrodo, tiesa? 

Vyriškis susidėjo rankas ant šluotkočio galo ir įsižiūrėjo į lapus. 

— Esi viena iš čia apsistojusių svečių? 

— Taip. 

— Nenoriu pasirodyti per daug landus, bet ar čia dabar koks 
šeimos suvažiavimas? Paprastai į šią vietą neatvyksta tiek daug 
Žmonių. 

Kim prireikė sutramdyti juoką, kylantį pagalvojus apie tikrąją 
priežastį, dėl ko čia privažiavo tiek daug žmonių. Trevis planavo 
sekti ją ir Deivą. Tiktai Deivas buvo pašalintas. 

— Ne, — atsakė ji. — Čia tik mano... 

Ji nežinojo, kaip pavadinti Trevį. Savo sužadėtiniu? Tačiau 
jis nebuvo oficialiai jai pasipiršęs, neįteikė žiedo (būtino piršimosi 
atributo, kaip kad pati aiškindavo į jos parduotuvę užklydusiems 
jaunuoliams) ir Kim juo labiau dar nesutiko už Trevio tekėti. 

— Tavo kavalierius? — paklausė jis. 

Toks senamadiškas pavadinimas labai tiko šiai situacijai. 

— Taip, mano kavalierius pasikvietė keletą svečių. 

Sekundę jiedu tylėjo, bet staiga vyriškis dirstelėjo į jos eskizų 
bloknotą. 

— Leisiu tau sugrįžti prie savo darbų, tačiau jei ko prireiks, 
kreipkis. Klausk Rudžio. Anksčiau mano plaukai buvo tokios spal- 
vos. 

Taip taręs, jis ruošėsi nueiti. 

— Vadinasi, turime šį tą bendra. Tiesą sakant, — ištarė 
Kim, — gal galėtumėte man padėti surasti vieną žmogų. 

Rudis stabtelėjo ir atsigręžė į ją. Žmogus jai kažkuo patiko. Jo 
šypsena buvo maloni. 

— Visų naujakurių neprisimenu, bet jei žmogui daugiau kaip 
keturiasdešimt, manau, galėsiu pagelbėti. 

Kim šyptelėjo, išgirdusi jį vartojant žodį „naujakuriai“. Taip 
pat jie vadino atėjūnus ir Ediline. 

— O jei žmogus miręs 1893-iaisiais? 

— Tuomet tikriausiai lankiau su juo mokyklą. 

Kim nusikvatojo. 

— Mane domina daktaras Tristanas Džeinsas. Kiek suprantu, 
miestelio pavadinime yra jo pavardė. 

— Taip, taip ir yra, — patvirtino vyriškis ir parodė ranka į šalia 
stovinčią laisvą kėdę. Jis paklausė, ar gali prisėsti. 

— Prašom, — atsakė Kim. 


Sėsdamasis pasiteiravo: 


— O taviškis kavalierius ar nesupyks, pamatęs, kad kalbiesi su 
kitu vyru? 

— Net neabejoju, pasius iš pavydo, bet aš pasistengsiu nura- 
minti prabudus; Žvėrį. 

Rudis sukikeno: 

— Pasakei kaip tikra įsimylėjėlė. 

Kim paraudo. 

— Gal sugrįžkime prie daktaro Džeinso? 

— Kadaise čia stovėjo biblioteka, bet po malūno uždarymo 
beveik viskas sunyko. Po to visus įrašus ir knygas perkėlė į valstijos 
sostinę. Jei nebūtų taip atsitikę, visus duomenis galėtum susirasti 
nuėjusi į biblioteką. Tačiau dabar teks pasitenkinti mano žiniomis. 
Vienu žodžiu, — kalbėjo Rudis, — 1857-aisiais miestelį įkūrė po- 
nas Gustavas Džeinsas — pastatė čia malūną, kuris aprūpindavo 
grūdais visus aštuoniasdešimties kilometrų spinduliu. Jo vienturtis 
sūnus Tristanas tapo daktaru. Skaičiau, kad senis Gustavas nemo- 
kėjo nei skaityti, nei rašyti, todėl labai didžiavosi savo sūnumi. 

— Taip ir turėtų būti, — pritarė Kim. — Tristanas mirė, dar 
būdamas jaunas, ar ne? 

— Tikra tiesa. Jis gelbėjo šachtininkus, bet sienos neišlaikė ir 
jį užgriuvo. Kūną rado tik po savaitės. Tristanas buvo labai mylimas 
ir į jo laidotuves suplūdo šimtai žmonių. 

— Esu tikra, kad tarp jų buvo ir mano giminaitė, — tarė 
Kim. — Pasirodo, ji nešiojo jo vaiką, kuris tapo mano — tuojau 
pasakysiu tiksliai — proprosenelio broliu. 

— Vadinasi, Džeins Krike esi vietinė. 

— Ne naujakurė? 

— Toli gražu. 

Tolumoje pasigirdo artėjantys balsai, ir Rudis pakilo. 

— Atrodo, ateina tavo kavalierius ir man laikas eiti. 

— Visi mano miestelio žmonės trokšta sužinoti, ar daktaras 


Džeinsas buvo vedęs. 

— Oi, ne. Teko skaityti, kad jis buvo neblogas laimikis, tikras 
gražuolis, tačiau susituokęs nebuvo. Esu tikras, jei būtų išgyvenęs, 
būtų vedęs tavo giminaitę. Ypač jei ji buvo bent perpus tokia graži 
kaip tu. 

— Ačiū, — jau nueinančiam Rudžiui padėkojo Kim. — Ei! — 
dar šūktelėjo ji. — Gal žinote, kur jis palaidotas? 

— Visa Džeinsų šeima ilsisi prie senojo malūno. Tačiau jei 
ten eisi, pasisaugok. Jis baigia sugriūti. Pasiimk draugų. Didelių ir 
stiprių. 

— Gerai, taip ir padarysiu, — pasakė Kim ir Rudis dingo, 
pasukęs už kampo. 

Kairėje augo tanki gyvatvorė ir iš už jos išniro Trevis, jis ėjo 
susiraukęs ir priglaudęs prie ausies telefoną. Tačiau išvydęs Kim 
nusišypsojo, pasakė: „Foresteri, daryk, kaip sakau“, — ir baigė po- 
kalbį. 

Trevis ištiesė ranką į Kim: 

— Pasiruošusi vakarienei? 

— Taip, — atsakė Kim, ir jiedu patraukė pagrindinio pastato 
link. 

Juos stebėjo krūmuose pasislėpęs senis Rudis. Jis šypsojosi. 

— Pone? — tarė kostiumuotas vyriškis. 

— Kas yra? — staigiai paklausė Rudis. 

— Jums skambina iš Honkongo, ir ponui Foresteriui reikia... 

Rudis suraukė antakius: 

— Mano sūnus jau susitvarkė su Foresteriu. Reikia, kad nu- 
siųstum Žmogų į valstijos sostinę. Noriu viską sužinoti apie daktarą 
Tristaną Džeinsą, mirusį 1893-iaisiais. 

— Ryte aš... 

Rudis piktai žvilgtelėjo į vyriškį. 

— Paskambinsiu gubernatoriui. 


— Teisingai, — pasakė Rudis ir nuėjo tolyn. 

Vyriškis pakėlė šluotą ir nulydėjo Randalą Maksvelą prie lau- 


kiančio automobilio. 


Kim pažadino bėgantis dušas ir ji elegantiškai pasirąžė, prisi- 
minusi vakarykštųį vakarą. Buvo tiesiog nuostabu. Jie vakarieniavo 
prie staliuko įstiklintoje verandoje, o Trevis iš anksto buvo užsakęs 
patiekalus. Prie šešių patiekalų vakarienės paragavo trijų rūšių vyno. 
Lauke žybčiojo žvaigždės ir mėnesiena maišėsi su žvakių šviesa. 
Sulaukę deserto, maitino juo vienas kitą, nes tik tokiu būdu Kim 
galėjo sutvardyti norą pulti Trevį ir nuplėšti nuo jo visus drabužius. 

— Gal grįžkime į savo kambarius? — pasiūlė jis, kai desertas 
jau buvo baigtas. 

— Jei esi pasirengęs, — apsimestinai kukliai atsakė Kim. 

— Esu pasirengęs... jau gerą valandą. 

Trevis atsakė kone skausmo iškreiptu balsu. 

Kim visai nesuaugėliškai sukikeno. 

Jie susikaupė ir palinkėjo patarnautojai, tai pačiai merginai, 
kuri įregistravo Kim, labos nakties, ir užlipo laiptais į viršų tvar- 
dydamiesi, kad nepaliestų vienas kito. Trevis atidarė duris ir įleido 
Kim į kambarį pirmą. Tada užrakino jas grandinėle ir atsisuko į 
Kim. 

Žodžių nereikėjo. Ji šoko jam į glėbį. Drabužiai skriejo per 
kambarį ir krito ant grindų. Iki lovos tebuvo pora žingsnių, bet ją 
pasiekė jau būdami nuogi. Išlieję savo aistrą, jie vienu metu patyrė 
kulminaciją. O pradėjus penkioms minutėms po abipusio orgazmo, 
ir vėl ėmė mylėtis, tik šįkart jau iš lėto, tyrinėdami vienas kito kūną 
ir ieškodami, kas kitam patinka. 

— O šitaip? — pašnibždomis paklausė Trevis, įkišęs jai ranką 
tarp kojų. 

— Taip, labai. 

Kim iš dalies troško, kad jiedu būtų nesiskyrę nuo pat paaug- 
lystės pabaigos. Būtų buvę taip smagu pažinti vienam kitą. Ant- 
ra vertus, Trevis tikrai žinojo keletą nuostabių dalykų apie moters 
kūną. Jis mokėjo užkelti moterį į vis naujas ekstazės aukštumas ir 
ten išlaikyti. 

Tačiau Kim taip pat mokėjo porą dalykėlių, todėl, kai burna 
nusileido prie jo pasididžiavimo, išgirdo malonią jo dejonę. Po dvi- 
dešimties minučių ji pakilo prie jo kaklo. 

— Kur to išmokai? — su nuostaba akyse pasiteiravo Trevis. 

— Iš naktinių televizijos laidų, — akmeniniu veidu atsakė 
Kim. 

Iš Trevio išraiškos buvo matyti, kad jis nežino, patikėti ja ar 
ne, bet jam buvo maloniau galvoti, kad tokių dalykų ji išmoko iš 
televizijos, o ne kito vyro padedama. 

— Ar supranti, kad varai mane iš proto? — paklausė jis ir, 
apvertęs Kim ant nugaros, ėmė bučiuoti. 

Jie užmigo tik trečią nakties. Suvirtę vienas ant kito, nuogi, 
prakaituoti ir suglebę it skuduriniai žaislai. Vienu metu Trevis buvo 
pabudęs. Jis pataisė Kim, išsidrėbusią skersai lovos, padėjo jos galvą 
sau ant peties, abu apklojo ir tuojau pat vėl užmigo. 

Dabar jau buvo rytas ir Kim, klausydamasi čiurlenančio dušo, 
šypsojosi, prisimindama praėjusią naktį. 

Į kambarį įžengė Irevis, vienu rankšluosčiu buvo apsijuosęs 
juosmenį, o kitu šluostėsi galvą. 

— Jei ir toliau į mane taip Žiūrėsi, man reikės dar kartą lįsti 
po dušu, — jis viliokiškai į ją pažiūrėjo. — Po kokios valandos ar 
panašiai. 

Kim šypsodamasi pasirąžė: 

— Vakar nuostabiai praleidau laiką. 

— Tikrai? — paklausė sėsdamasis ant lovos krašto ir nubrau- 


kė jai nuo veido plaukus. — Aš taip pat. O jeigu šiandieną... 

— Oi! — ištarė Kim ir atsisėdo. — Pamiršau tau pasakyti, kad 
sužinojau, kur palaidotas Tristanas. 

— Norėjau pasiūlyti mudviem visai ne tai, bet juk atvykome 
čia būtent dėl šios priežasties. 

— Teisingai. Surasti dar daugiau mano giminaičių. 

Jis pasilenkęs pabučiavo jai ausį. 

— O gal tiesiog galėtume paskambinti žmonėms, pavarde 
Džeinsai, ir pasiklausinėti, ką jie žino, — pasiūlė Kim. 

Trevis atsistojo ir patraukė į vonią. 

— Aš jau perverčiau vietinę telefonų knygą ir susisiekiau su 
Pene. Džeinsų nebėra. 

— Kada su ja spėjai pasikalbėti? — nustebo Kim. 

— Ryte, kol tu miegojai, — iš vonios šūktelėjo jis. 

Kim pažvelgė į laikrodį. Buvo kelios minutės po devintos — ji 
dar niekada nebuvo taip vėlai atsikėlusi. Vaikystėje jiedu su Treviu 
išeidavo į lauką dar prieš šeštą. 

— Ar vis dar esi vyturys? — pasidomėjo Kim. 

Iš už durų išniro Trevio galva, veidas iki pusės buvo padengtas 
skutimosi putomis: 

— Paprastai darbe būnu septintą. O tu? 

— Savo dirbtuvėje garaže būnu šeštą. 

— Žinoma, pusryčiauju penktą, — nenusileido Trevis. 

— O aš — pusę penktos. | 

— Aš ketvirtą būnu sporto salėje. 

— O aš visai nemiegu, — atkirto ji, ir jiedu abu nusijuokė 
pergalingu juoku. 

Trevis išėjo iš vonios — nuogas ir šviežiai nusiskutęs. Sutikęs 
Kim žvilgsnį liovėsi rengęsis ir staiga nusisuko. 

— Nežinau, kaip tu, bet aš mirštu iš bado. 

Kim irgi norėjo jau lipti iš lovos, bet suprato, kad pati irgi 
yra nuoga, ir sudvejojo. Nors Trevis stovėjo atsisukęs į Kim nugara, 
stebėjo ją veidrodyje. Juk jau yra matęs mane nuogą, pagalvojo ji ir 

nusimetusi antklodę kaip įmanydama oriau nužingsniavo per kam- 
barį. Stabtelėjusi prie vonios durų, atsisuko. Trevis sagstėsi marški- 
nius ir plačiai šypsojosi. 

Kim nusimaudė, išsitrinko plaukus, gausiai užtepusi kondi- 
cionieriaus, kad plaukai taptų kuo švelnesni. Išlipusi iš dušo nu- 
sišluostė, apsivilko viešbučio chalatą, kabėjus; ant durų kablio, ir 
ėmė džiovinti plaukus džiovintuvu. Į vonią įėjo visiškai apsirengęs 
Trevis ir paėmė iš jos džiovintuvą. Kim apsidžiaugė pamačiusi, kad 
su džiovintuvu jis elgėsi nerangiai, vadinasi, jam dar nebuvo tekę 
atlikti tokio darbo. Kim pasilenkė į priekį ir pajuto, kaip Trevio 
rankos glosto jos kaklą, panyra į jos plaukus, ir pajautė, kaip ją už- 
plūdo dar nepatirtas geidulingumas. Jo atliekamas veiksmas buvo 
toks intymus ir asmeniškas, kad Kim net pagalvojo, jog tai seksua- 
liau už patį seksą. Kokia juokinga mintis! Seksualiau už seksą. 

— Dėl ko juokiesi? — išjungęs džiovintuvą pasidomėjo 
Trevis. 

— Šiaip sau, iš nesąmonių, — Kim atsisuko ir, apsivijusi ran- 
komis jo kaklą, pabučiavo. — Ačiū, — padėkojo. — Man labai pa- 
tiko. 

— Man taip pat, — Irevis perbraukė rankomis jai per nugarą 
ir patapšnojo per sėdynę. — O dabar eik rengtis, kad galėčiau pa- 
valgyti! Vakar visai nuvarei mane nuo kojų. 

"Tai pasakęs, išėjo iš vonios. 

— Tave? — dažydamasi paklausė Kim. — Tu beveik visą laiką 
pragulėjai, o visas darbas atiteko man viršuje. 

Trevis pažvelgė pro durų plyšį: 

— O kokius kanalus žiuri per televizorių naktimis? Manau, 
mums reikėtų juos pasižiūrėti drauge. 

— Atstok, — juokdamasi pasakė Kim, — ir leisk man susi- 
ruošti. 


Jis sugrįžo į miegamąjį ir užsisegė laikrodį. 


— Tai papasakok man, kaip sužinojai, kur palaidotas Džein- 
sas. 

Spausdama rietikliu blakstienas, Kim papasakojo apie prižiū- 
rėtoją Rudį ir ką pavyko iš jo išgirsti. Ji baigė dažytis po poros mi- 
nučių ir nuėjo į kambarį apsirengti. Trevis atsisėdo į krėslą stebėti 
viso proceso. 

— O ką galėtume pasikviesti drauge? — pasiteiravo Kim, seg- 
damasi apyrankę, bet galiausiai ištiesė ją Treviui. 

— Tas vyras minėjo, kad praverstų dideli ir stiprūs draugai. 
Gal nuritinti ant kurio nors iš mūsų užvirtusiam akmeniui? 

— Nežinau, dėl ko jis taip pasakė. Kaip manai, ar Raselas čia? 

— Tikriausiai. Kadangi sąskaitą padengiu aš, esu tikras, jis 
kerta triufelius kokiame nors prabangiame „Beluga“ restorane. 

— Man tokia mintis visai patinka, — tarė Kim. — Gal po 
apsilankymo malūne pasivaikščiokime po miestą? 

— Ir pasidairykime įdomių juvelyrikos parduotuvių? 

— Būtent, — atsakė Kim, patenkinta, kad jis taip gerai ją pa- 
Žįsta. 

Trevis šypsodamasis atvėrė duris į koridorių ir jie patraukė 
laiptų link. 

— Man toks pasivaikščiojimas labai patiktų. Galbūt pavyktų 
surasti tau patinkantį žiedą. 

— Nekopijuoju kitų žmonių darbų, — sausai nukirto Kim. 
Jiedu stovėjo prie pagrindinio valgomojo, kurio Kim dar nebuvo 
mačiusi. | 

— Turėjau omenyje tokį žiedą, kurį norėtum nešioti visą likusį 
gyvenimą. 

— Aš... — buvo besakanti ji, bet pokalbį nutraukė labo ryto 
linkinčių žmonių choras. 

Valgomajame stovėjo aštuoni staliukai ir prie jų visų sėdėjo 
Kim nepažįstami žmonės. Tačiau atrodė, kad jie pažįsta juos, nes 

sveikinosi su Treviu ir „panele Oldridž“. 

— Turėsi mane supažindinti, — tarė Kim. 

Trevis linktelėjo į stalelį, padengtą keturiems asmenims. 

— Čia sėdi Penė, o jos sūnų tu jau pažįsti. Visų kitų nesu 
matęs gyvenime. 

— Jie — tavo kambarių užpildas, — pajuokavo Kim. 

Jei jau Trevis užsibrėždavo tikslą, siekdavo jo beatodairiš- 
kai — užimdavo visus strateginius taškus. Nejaugi dabar jis užsi- 
manys 22nę5, nenustojo spėliojusi ji. 

Penė, ponia Pendergast, linktelėjo į dvi laisvas kėdes, stovin- 
čias prie staliuko. Ji buvo graži moteris ir atrodė jaunesnė, nei ti- 
kėjosi Kim. Jos veidas nebuvo raukšlėtas, be to, išsaugojo liekną 
figūrą, kurią išryškino juodos lininės kelnės ir balti marškiniai. Iš 
po plaukų, lengvai krentančių ant apykaklės, kyščiojo perlų auska- 
rai, kuriuos Raselas pirko Kim parduotuvėje. 

— Rinkis tu, — tarė Trevis. 

Kim nedvejodama priėjo prie staliuko ir atsisėdo. Ji žvelgė į 
ponią Pendergast. 

— Apie jus girdėjau tik gerus atsiliepimus, — pradėjo kalbą 
Kim. — Panašu, kad be jūsų Trevis nesugeba gyventi. 

— Jis patenka į bėdą, o mama jį ištraukia, — paaiškino Ra- 
selas. 

Penė pažiūrėjo į sūnų, žvilgsniu prašydama liautis, bet šis tik 
nusišypsojo. 

— O apie tave aš klausydavausi ne vienerius metus, — atsakė 
Penė. 

— Tikrai? — nustebo Kim. — Negalvojau, kad Irevis apie 
mane yra kam nors pasakojęs. 

— Ar rodei jai lentelę? 

— Dar ne, — atsakė Trevis ir išdėstė padavėjui savo užsakymą. 

Prie sienos stovėjo antikvarinis bufetas, nukrautas metaliniais 
indais su maistu, bet atrodė, kad Trevis nori būti aptarnautas. 


Penė pasilenkė prie Kim: 


— Jei nori ko nors nuo bufeto stalo, geriau tuojau pat pasiimk, 
kol mano dėdė Benis dar nespėjo visko suvalgyti. 

Ji galva parodė į staliuką, prie kurio sėdėjo liesas ilgšis, kertan- 
tis iš trijų apsčiai prikrautų lėkščių. 

Kim atsiprašė ir pakilo pasiimti plaktos kiaušinienės, dešrelių 
ir nesijotų kvietinių miltų skrebučio. Atsisukusi į staliuką, ji aki- 
mirką stabtelėjo ir žiūrėjo į likusią sėdėti trijulę. Trevis su ponia 
Pendergast tyliai šnekučiavosi, suglaudę galvas. Tiksliau tariant, 
ponia Pendergast kalbėjo, o Trevis oriai linkčiojo ir nežymiai raukė 
antakius. 

Kim visiškai nestebino tokie artimi jų santykiai, bet ji negalėjo 
atsižiūrėti į greta sėdinčius Trevį ir Raselą. Kai paskutinį kartą teko 
matyti Raselą, Kim sunkiai sugebėjo suvokti, kas vyksta, tačiau da- 
bar ji pastebėjo abiejų tarpusavio panašumą. Jiedu buvo tokio paties 
ūgio, tamsiaplaukiai ir tamsiaakiai ir siekė kavos puodelio lygiai 
tokiu pačiu judesiu. Kim pragyveno Ediline visą gyvenimą, todėl 
puikiai išmanė giminystės ryšius. Buvo nesunku pastebėti, kad Tre- 
vis ir Raselas yra artimi giminaičiai. 

Išplėtusi akis Kim atsisuko į Penę, stebinčią ją skvarbiu žvilgs- 
niu. Kim kilstelėjo antakius, lyg klausdama, ar Trevis tai žino. Penė 
trumpai papurtė galvą ir žvelgė į Kim maldaujančiomis akimis. Jos 
bylojo: „Prašau, tik nesakyk jam. Ne dabar.“ 

Kim nenorėjo turėti paslapčių nuo Trevio, bet šiuo atveju ji 
ir pati daug ko nežinojo. Todėl staigiai linktelėjo Penei ir atsisėdo. 

Trevis ir Penė toliau kalbėjosi apie kažkokį „idiotą“, Niujorke 
tvarkantį reikalus. Nors buvo įdomu išvysti kitą jo veidą, Kim ne- 
galėjo atsistebėti Trevio ir Raselo panašumu. Ji sekė Trevio rankų 
judesius, kaip jis laiko šakutę. Raselui ėmus kalbėti su motina, klau- 
sėsi jo balso. Jis buvo labai panašus į Trevio tembrą. 

Po poros sekundžių atviro stebėjimo Kim pajuto Raselo 
žvilgsnį ir pakėlė į jį akis. Vyras jai šypsojosi lyg juos sietų paslap- 
tis — tikriausiai taip ir buvo. Didžiu/ė paslaptis. 

linę apelsinų sulčių, lyg ketindamas sakyti tostą. Mergina nesusi- 
tvardžiusi sukikeno. Jei ji neklysta, Trevis turi netikrą brolį. 

— Atleisk, — tarė Trevis, atsitraukęs nuo Penės ir atsisukęs į 
Kim. — Mes tave ignoruojame. 

— Niekas manęs neignoruoja, — paprieštaravo ji. — Tiesą 
sakant, labai linksmai leidžiu laiką, — ji atsisuko į Penę. — Juk 
esate dirbusi Trevio tėvui? 

— Daugybę metų, — Penės akys spindėjo, tarsi ji mėgintų 
nuspėti, ką po to ištars Kim. Nejaugi paskelbs tai, ką jai pavyko 
perprasti? 

Tačiau Kim net nekilo pagunda visko išplepėti. Trevio pasau- 
lis pasikeis, kai sužinos, kad turi brolį, ir šią naujieną jam praneš 
tikrai ne 77. Tokią žinią pateikti bei daug ką paaiškinti turės Raselas 
arba Penė. 

— Galbūt šiandien drauge galime pasikviesti ir Raselą? — 
pasiūlė Kim. 

— Kur? — paklausė Raselas taip, lyg tikėtųsi, kad ji tuoj pa- 
sakys, ką supratusi. 

— Į kažkokį seną apleistą pastatą, — paaiškino Trevis. — Kol 
vakar vakare tvarkiau reikalus, mano gyvenimo meilė Alirtavo su 
kažkokiu seniu, ir jis pasakė, kur šiandien apsilankyti. Patarė pasi- 
imti didelį ir stiprų draugą. Kim tokiu laiko ave. 

Trevis lengvai jį traukė per dantį. 

Išgirdę žodžius „mano gyvenimo meilė“, Penė su Raselu įdė- 
miai sužiuro į Kim. Penė dirstelėjo į kairę Kim ranką ir pastebėjo, 
kad ant jos nėra jokio žiedo. 

Kim suprato, kad stojusi tyla gerokai iškalbingesnė už nu- 
skambėjusius žodžius. 

— Jeigu netyčia pamiršote, aš čia atvykau ieškoti savo pro- 
tėvių. 

— Ir galimų jų palikuonių, — pridūrė Trevis. 


— Pasirodo, prie senojo malūno yra kapinaitės, į kurias mudu 
su Treviu ir eisime, — ji pažvelgė tiesiai į Raselą. — Norėčiau, kad 
tokioje vietoje galima mąstyti. Arba pasikalbėti. 

Raselas šyptelėjo. 
mamą. — O tu? Jau baigei pasakoti apie reiklaus Niujorke? 

— Taip, baigiau, — atsakė Penė. 

— Penė ketina išeiti į pensiją, — pranešė Trevis Kim, — ir ji 
norėtų persikraustyti gyventi į Ediliną. Gal žinai kokį gerą parduo- 
damą namą? 

— Seną ar naują? — paklausė Kim. 

— Seną, nedidelį, su mažiausiai puse hektaro žemės. Man 
patinka sodininkystė. Tačiau nenoriu, kad sklypas būtų toli nuo 
miesto. 

— Žinau tokį sklypą. Anksčiau ten buvo prižiūrėtojo namu- 
kas. Reikės jį truputį paremontuoti, — pasakė Kim ir atsisuko į 
Raselą. — O kur gyveni /v pats? 

— Ne Ediline, — atsakė jis ir, pasidėjęs ant stalo servetėlę, 
atsistojo. — Kada ketinate keliauti į tą griūvantį seną pastatą? Ar 
kas nors pasiims fotoaparatą? Popieriaus ir rašiklį? 

Trevis taip pat pakilo nuo stalo ir atsistojo greta Raselo. Jie- 
du buvo vienodo sudėjimo ir abiejų dailius veidus puošė tokia pati 
ambicinga išraiška. 

Kim žvilgtelėjo į Penę. Kaip Trevis galėjo nepastebėti panašu- 
mo? Penė ir vėl atsakė Kim maldaujamu žvilgsniu. Atrodė, kad jis 
byloja: „Prašau, nieko jam nesakyk.“ 

Kim nelydėtų sėkmė, jei būtų lengvai įbauginama to, kuriam 
dirba. 

— Rytoj, — ištarė ji, ir Penė linktelėjo. 

Per dvidešimt keturias valandas Penė turėjo pranešti Treviui 
visą tiesą, kitaip ją atskleis Kim. 

Trevis jos laukė prie durų. 

— Rasas išsinuomojo džipą ir nuėjo pasiklausti, kaip ten nu- 
važiuoti. — Ir patylomis pridūrė: — Kim, jei labiau norėtum pra- 
leisti laiką dviese, galiu šitą užduotį pavesti Penei. Ji viską sužinos 
apie daktarą Džeinsą. 

— Ne, — nesutiko Kim. — Manau, kad turėtum... 

Jai vos neišsprūdo „artimiau susipažinti su savo broliu“. Kim 
buvo labai smalsu sužinoti, kaip sureaguos Trevis, sužinojęs, kad jo 
tėvas turėjo romaną su savo padėjėja. Su tėvu jo santykiai ir taip 
buvo pakankamai komplikuoti, tad nereikėjo jų dar labiau apsun- 
kinti. 

— Ką aš turėčiau? 

— Nieko. O štai ir Rasas. Eime? 

Vairuoti norėjo Trevis, bet Raselas jam neleido. 

— Mano automobilis, aš ir sėdėsiu prie vairo, — pareiškė jis. 

Kim važiavo priekyje su Rasu. Trevis sėdėjo gale ir laikė po- 
pierėlį su užrašytomis nuorodomis. 

— Panašu, kad neišmokai dailyraščio, — tarė Trevis. — Ne- 
įskaitau. 

— Galbūt tau reikėjo lankyti geresnę mokyklą, kuri būtų iš- 
vysčiusi tavo gebėjimą suvokti, — atšovė Raselas. — Oi, pala. Aš 
lankiau tas pačias mokyklas kaip ir tu. 

— Išlaikei bent vieną dalyką? — burbtelėjo Trevis. 

Kim nusisuko į langą, slėpdama šypseną. Jie kalbėjosi lygiai 
taip pat, kaip ir ji su Ridu. 

Senasis malūnas buvo pasakiškai gražus. Tai buvo platus ir 
žemas U formos pastatas, kurį sudarė vidurinis vieno aukšto stati- 
nys ir du dviaukščiai pastatai iš abiejų šonų. Priekyje pastatą ribojo 
žema akmeninė tvorelė, tad priešais malūną buvo atitverta erdvė 
vidiniam kiemui. 

Trijulė kurį laiką tiesiog stovėjo ir gėrėjosi nuostabiu seno- 
viniu pastatu. Jis neturėjo dalies stogo, ir jiems įėjus pro kiaurymę 

išskrido pulkas balandžių. Tačiau dviaukštis statinys kairėje buvo 
neseniai dengtas naujomis čerpėmis. Akmeninė sienutė jau iro, bet 
vietomis akmenys buvo šviežiai įmūryti. 

— Kažkas juo rūpinasi, — pastebėjo Trevis. 

— Tai nuostabu, — ištarė Kim. 

Ji rodė į dešinę kiemo pusę. Tenai, už dar vienos žemos akme- 
ninės tvorelės, augo nuostabus sodelis, primenantis iliustraciją iš 
knygos apie aštuoniolikto amžiaus sodus. Žvyro takeliai buvo iš- 
dėstyti dvigubu ratu, kurį kirto X forma, dalijanti žemę į aštuonias 
lysves, apželdintas žoliniais skirtingų spalvų, aukščių ir pavidalų 
augalais. Sodelis buvo kruopščiai ir rūpestingai prižiūrimas. 

— Arba aš klystu, arba ten auga vaistinės žolelės, — išsišiepu- 
si ištarė Kim, — o tai reiškia, kad čia gyvena dar vienas Tristanas. 

Trevis su Rasu susižvalgė ir vėl atsisuko į Kim. 

— Ką tai reiškia? — paklausė Rasas. 

— Visi Tristanai yra daktarai, tad... — pradėjo Kim. 

— Vaistiniai augalai, — užbaigė mintį Irevis. 

— Visi Tristanai yra apsigimę sodininkai. Būdami vaikai pra- 
šydavome, kad mūsų augalus pasodintų Tristanas. Jei daigelį paso- 
dindavo jis, augalas prigydavo. Jei į žemę jo šaknis įkišdavo kuris 
nors iš mūsų, jis dažnai nudžiūdavo. 

— Vadinasi, įmanoma, kad ši vieta priklauso jo giminaičiui, — 
tarė Rasas. 

Nuo stogo nusirideno čerpė, nukrito ant žemės ir sudužo. 

— Neturinčiam pinigų pastato remontui, — pridūrė Trevis, 
žiūrėdamas į Kim. — Manau, tau čia tikrai pavyks susirasti gimi- 
naičių. 

Ji pasižiūrėjo į Rasą: 

— Nauji giminaičiai, apie kuriuos anksčiau nieko nežinojai, 
gali labai nudžiuginti, nemanai? 


— Tačiau gali ir išgąsdinti, — švelniai atsakė jis. — Sukrėsti. 

— Gali būti. Tačiau man tiesa visada mielesnė už didžiausias 
paslaptis. 

— Priklauso nuo to, kokia ta tiesa, — atsakė Rasas. Jo akys 
juokėsi, ir rodėsi, kad šis pokalbis jam teikia nepaprastai daug ma- 
lonumo. 

Trevis priėjo prie centrinės pastato dalies ir stumtelėjęs atvėrė 
duris. 

— Ar planuojate visą dieną paskirti painioms ir paslaptin- 
goms filosofinėms temoms, ar pagaliau apsidairysime? — paklausė 
Trevis. | 

— Balsuoju už tai, kad tu užliptum šia siena ir pereitum krai- 
gu. Parodyk, ko išmokai Holivude, — provokavo Rasas. 

— Tik tuo atveju, jei parodysi, kad pats bent ką nors suge- 
bi, — atšovė Trevis ir žengė pro duris. 

Rasas priėjo prie durų ir atsisuko į Kim. 

— Eini? — paklausė jis. 

— Aš... — jai kažkodėl labai patiko vaistažolių darželis. Gal- 
būt masino jo forma, o gal geltonas vieno augalo lapų metamas 
šešėlis, bet Kim apsidžiaugė, kad drauge pasiėmė eskizų bloknotą. 

Tarpduryje pasirodė Trevis ir priėjo prie Kim. 

— Gal pasilik čia papaišyti? Mudu su tuo vaikinu susirasime 
kapines ir viską dokumentuosime. 

Jis pabučiavo Kim kaktą. 

Mergina jautėsi dėkinga už jo supratingumą. Užplūdus įkvė- 
pimui, reikėdavo į jį visiškai susitelkti. Jei delsi, jis gali pranykti. Be 
to, priešingai nei jos pusseserės, istorijos mylėtojos, Kim nemėgo 
kapinių. 

— Ačiū, — padėkojo ji. 

— Niekur iš čia neik, nekalbėk su nepažįstamaisiais ir... 

— Ir neragauk tų augalų, — užbaigė Rasas. 

— Pasistengsiu elgtis gražiai, — pažadėjo Kim ir pavarė juos 
šalin. Ji troško kuo greičiau perkelti tas formas ant popieriaus. 

Trevis dar sykį ją pabučiavo, šįkart į skruostą, ir tada patraukė 
prie durų. 

— Maniau, tu esi tikras kazanova, — Kim išgirdo sakant; Ra- 
selą. — O pasirodo, net nežinai, į kurią vietą bučiuoti merginą. 

— Galėčiau tave daug ko pamokyti apie... — ji išgirdo Irevio 
atsakymą ir vyrų balsai nutolo. 

Kim atsisėdo ant plokščio akmens, gulėjusio šalia jai labiausiai 
į akį kritusių augalų. Augalai buvo aukšti, sėklingomis galvutėmis, 
plonyčiais it saulės spinduliai stiebeliais. Kim išsitraukė telefoną, 
nufotografavo vieną vaistažolę ir nusiuntė savo pusbroliui Trista- 
nui. KAS ČIA PER AUGALAS? — prirašė ji. 

Kim ėmė eskizuoti ir versti augalijos formas juvelyrika. Gran- 
dinėlė bus sudaryta iš ilgų liaunų ūselių, primenančių šį augalą. Ji 
nupaišė raitytą liniją su smulkiomis spiralėmis, kurios prisikabins 
prie grandinėlės. Kiekvienos spiralės centre įtaisė po perlą. Auska- 
rus nupiešė kaip plonus lapelius, prigludusius prie moters ausies. 

Suvibravo telefonas — atrašė Tristanas. ČIA VAISTINĖ ŠVEN- 
TAGARŠVĖ, rašė jis. KUR JĄ RADAI? 

Kim atsistojo ir atsitraukusi pabandė sutalpinti į kadrą visą 
darželį. Tačiau iš to kampo nesimatė jo išdėstymo, tad ji palypėjo 
ant supančios tvorelės, nufotografavo augalus ir nusiuntė nuotrau- 
ką Irisui. 

Lipant žemyn, netvirtai stovėjęs akmuo pajudėjo jai po pėda ir 
nusirito. Būtų nukritusi, jei jos nebūtų pačiupusi stipri ranka. 

Tai buvo Rudis iš viešbučio. 

— Ar viskas gerai? — padėdamas nulipti pasiteiravo jis. 

— Taip, dėkoju. 

— Juk sakiau, čia pavojinga, — rūsčiai priminė jis. — Pernai 
moteris čia vos nesusilaužė kojos. 

Kim atsisėdo šešėlyje, ant seno slenksčio. 

— Tik neatsilošk, — sudraudė ją Rudis. — Durys netvirtai 
laikosi ant vyrių. 

Ji nusivalė kelnes ir išsipurtė iš plaukų smėlį. 

— Ar esate miestelio sargas? 

— Maždaug, — atsakė jis. — Važiavau į garažą, bet padariau 
lankstą per čia. Pasirodo, ne veltui nerimavau. Tik nesakyk, kad 
atvykai čia viena? 

— Ne. Drauge pasiėmiau porą didelių stiprių vyrų. 

Jis nusijuokė. 

— Savo kavalierių ir?.. 

— Taip... — Kim padvejojo. — Jo draugą. 

— Bet ne savo draugą? 

Rudis pasilenkęs pakėlė jos bloknotą: 

— Ar galiu pasižiūrėti? — pasiklausė. 

Kim mostelėjo, leisdama suprasti, kad neprieštaraus, jei jis 
peržiūrės piešinius. 

— Šitie labai gražūs, — tarė jis. — Ar gamini pagal juos pa- 
puošalus? 

— Taip. Turiu krautuvėlę Ediline. Miestelis yra... 

— Virdžinijoje. Kadaise važiuodavau ten žvejoti. Gražus 
miestukas. Man patinka senoviniai namai. Juvelyrikos parduotu- 
vės nepamenu, bet prisimenu krautuvėlę, prekiaujančią vaikiškais 
drabužėliais, — Rudis prisėdo ant žemos tvorelės. — Ir kodėl gi ji 
man įstrigo? 

— Nes ten pardavinėjami ypatingi rūbeliai, — atsakė Kim. — 
Ta parduotuvė vadinasi „Vakarykštė diena“ ir ji priklauso nuosta- 
biai moteriai, poniai Olivijai Vingeit. 

— Ji pati siuva rūbelius? 

— Ne. Didžiąją dalį jų pasiuva Liusė. 

— Liusė Vingeit? 

— Ne. Ji yra... — Kim nebaigė sakinio. 

Visas Liusės gyvenimas buvo apipintas paslaptimis, apie ku- 


rias negalima kalbėti. 

— Ar žinote, kam priklauso šios valdos? — paklausė Kim, 
ranka rodydama senąjį malūną. 

— Nesu tikras. Yra tekę čia matyti jauną moterį, bet nežinau, 
kas ji tokia. 

— Dar nesulaukusi keturiasdešimties? 

Kim puiki atmintis privertė jį nusišypsoti. 

— Taip, dar nesulaukusi. Neabejoju, kad žemės nuosavybės 
dokumentus galima surasti apygardos teismo rūmuose. 

— Šiandien? Šeštadienį? 

— Ak. Teisingai, — prisiminė Rudis. — Na, bet tikriausiai 
nenori gaišti laiko su savo kavalieriumi senuose pridulkėjusiuose 
teismo rūmuose, tiesa? 

— Taip, — sutiko Kim. — Nenorėčiau, nes mudviem liko ne 
taip jau daug laiko iki jo... 

Ji sumosavo ranka ore. 

Rudis atrodė susirūpinęs. 

— Kalbi taip, lyg jis sirgtų. Prašau, brangioji, tik nesakyk, kad 
taip ir yra. 

— Ne, ne, — atsakė Kim. — Jis tiesiog... 

— Gal jis tarnauja kariuomenėje? Karo lauke? 

— Ne, — tarė Kim. — Jis turi sutvarkyti asmeninius reikalus 
ir todėl turės išvykti. 

Rudis su palengvėjimu atsikvėpė: 

— Vadinasi, nėra taip jau ir blogai. 

Kim paniekinamai prunkštelėjo. 

— Tai susiję su jo tėvu ir, kiek teko girdėti... — ji vėl sumojavo 
ranka ore, —... bus... 

— Suprantu. Tai jo asmeninis reikalas, bet vietiniai žmonės 
mane ne veltui vadina seneliu. Esu geras klausytojas. 

Kim nusišypsojo: 

— Trevis irgi taip sako apie save. 


— lr jis iš tikrųjų toks yra? 

— Taip, jis moka klausyti. 

— O jis turi dar kokių nors gerų savybių? 

— Žinoma. Daugybę. 

— Tuomet galbūt... — Rudis nutilo. 

— Galbūt kas? 

— Kartais vaikas neteisingai supranta savo tėvus. Jis prisime- 
na, kad mama neleido valgyti to, ko jis užsigeidė. Tačiau pamiršta, 
kad norėjo valgyti nuo sienos besilupančius dažus. 

Kiek Kim buvo tekę girdėti, Trevio tėvas didžiąją laiko dalį 
būdavo užsiėmęs, tad tikriausiai nė nežinojo, ką valgo jo sūnus. Ne- 
jaugi visą tą laiką jis turėjo romaną su ponia Pendergast? Tačiau 
apie tai ji negalėjo su niekuo pasikalbėti, juo labiau su nepažįstamu 
vyru. 

Rudis atsistojo. 

— Ko gero, grįžta tavo kavalieriai, tad aš jau eisiu. 

Kim pakilo. 

— Pasilikite ir su jais susipažinkite. 

— Galbūt susipažinsime šį vakarą, — pažadėjo Rudis ir ėmė 
skubiai žingsniuoti tolyn. — Ką tik prisiminiau, kad sunkvežimio 
priekaboje. turiu penkiasdešimt kilogramų ledo. 

— Jis tikriausia jau bus ištirpęs, — iš paskos šūktelėjo Kim, 
stebėdama dingstantį iš akių vyrą. 

— Su kažkuo kalbėjaisi? — sugrįžęs į kiemą paklausė Trevis, 
o jam už nugaros išniro ir Raselas. 

— Čia buvo užsukęs prižiūrėtojas iš viešbučio. Jis... 

Kim nebaigė sakinio, nes suvibravo mobilusis. Atėjo Žinutė 
nuo Tristano. 

PASAKIŠKAS SODAS. NORĖČIAU SUSIPAŽINTI SU JĮ AUGINANČIU 
ŽMOGUMI. PASTEBĖJAU TAUKĘ. GALBŪT TEN "BOCKING I4 RŪŠIS? 
JEI TAIP, MAN JOS REIKĖTŲ KOMPOSTINĖS ARBATOS GAMYBAI. 

Ji padavė telefoną Treviui, o šis perskaitęs perdavė jį Rasui. 


Visi trys sužiuro į vaistažolių lysves. Nieko neišmanančiam žmogui 

visi augalai atrodė panašūs. Kaip jis galėjo išskirti vieną rūšį iš nuo- 
traukos, darytos telefonu? 

— Taip ir sakiau, — tarė Kim. — Čia gyvena Tristanas. Na, tai 
ką jums pavyko išsiaiškinti? 

Pirmasis prabilo Trevis: 

— Daktaras Tristanas Džeinsas gimė 1861 metais, mirė 
1893-iaisiais, būdamas trisdešimt dvejų metų amžiaus, — jis atsi- 
suko į Raselą. — O kas buvo užrašyta ant jo antkapio? 

— Labai mylimas žmogus, — atsakė Rasas. — Ne taip jau ir 
blogai, jei žmonės šitaip užrašė. Deja, bet nebuvo jokių įrašų apie 
žmoną ar vaikus. 

— Jo tėvas buvo vardu... 

— Gustavas, — greičiau už jį ištarė Kim. 

— Teisingai, — patvirtino Trevis. — Net neabejoju, kad tai 
tau pasakė paslaptingasis vyras, vardu Rudis. 

— Kodėl gi jis paslaptingas? 

— Nes prapuola, vos tik nes pasirodome, — paaiškino Trevis. 

— Ko gero, sužinojo, kad esi Maksvelas, tad ir sprunka kuo 
toliau, — įgėlė Rasas. — Protingas žmogus. 

Kim pašnairavo į Raselą. Jis buvo lygiai tiek pats Maksvelas, 
kiek ir Trevis. 

Rasas puse lūpų šyptelėjo. Puikiai suprato, ką nori pasakyti 
Kim. 

— Na, tai ką mes dabar darysime? 

— Mes nedarysime nieko, — atrėžė Trevis. — Tu apeisi mies- 
telį ir išsiklausinėsi, kam priklauso šitas pastatas. O mudu su Kim 
eisime pasidairyti papuošalų. 

— M? — numykė Rasas, kilstelėdamas antakį. 

— Pasižiūrėti į jų dizainą, — greitai patikslino Kim. 

Trevis pasiėmė ją už parankės. 

— Raktus! — paliepė jis ir ištiesė ranką. 

— Man reikia... 

— Raktus! — įsakmiai ištarė Trevis. 

Rasas nusijuokė: 

— Vyresniojo... Maksvelo nurodymai. 

Ir pamėtėjo jam raktus. 

Kim buvo tikra, kad jis norėjo pasakyti „vyresniojo brolio nu- 
rodymai . 

Rasas šypsodamasis pamerkė akį Kim. 

Jis mėgaujasi šia situacija, suprato ji. Ir su malonumu išdrėbs 
Treviui žinią apie jų broliškus ryšius. 

Atsisėdusi į automobilį, Kim paklausė Trevio, apie ką jie šne- 
kėjosi su Raselu, likę vieni. 

— Nieko ypatinga, kodėl klausi? 

— Ar ir toliau ginčijotės, kaip ir visada? 

— Nea, — su šypsena atsakė Trevis. — Visa tai daroma tik 
kad tau būtų linksmiau. Raselas iš tiesų yra puikus pagalbininkas. 
Kapinaitėse tik šeši antkapiai, ir, kol aš fotografavau, Rasas nurašė 
nuo visų vardus, pavardes ir datas. Spėju, šie duomenys nudžiugins 
tavo drauges. 

— Taip, tikrai nudžiugins, — atsakė Kim. 

— Tai ką dar nuveikei, neskaitant slapto pasimatymo su vy- 
riškiu? 

Nekreipdama dėmesio į jo klausimą, Kim atvertė savo eskizų 
bloknotą. Jie jau buvo įvažiavę į patį miestelio centrą, ir Trevis, kaip 
tikras profesionalas, pastatė automobilį lygiagrečiai kitiems, išjungė 

— Šitas leidžiasi moters kaklu? — pasitikslino jis. 

— Taip. O auskarai eina į viršų. 

— Nekaba? Nesibrūžina į jos pečius? 

— Nesu kandeliabrinių auskarų mėgėja. 

— Aš taip pat. Jie trukdo vyrui. 

Trevis pasilenkė ir pabučiavo jos ausį. Kim buvo įsisegusi 


smulkius auskarus su citrinais. 

Ji nusišypsojo, džiaugdamasi, kad Trevis nuoširdžiai peržiū- 
rėjo jos piešinius. Dauguma žmonių tiesiog užmesdavo akį ir pa- 
sakydavo, kokie gražūs darbai, bet nesivargindavo įsivaizduoti jos 
kuriamų papuošalų. 

— Nori paklaidžioti po kiekvieną parduotuvėlę ar iškart ke- 
liauti į vienintelę šiame miestelyje juvelyrikos krautuvėlę? — pasi- 
teiravo Trevis. 

Kim pažvelgė į jį su nepasitikėjimu. 

— Tik nesakyk, kad esi iš tų vyrų, kuriems patinka apsipirki- 
nėti su moterimis? Vaikštinėti iš vienos parduotuvės į kitą ir apžiū- 
rinėti kiekvieną ten aptiktą daiktelį? 

— Na, aš... — Trevis pažvelgė pro priekinį stiklą. 

— Ką gi, supratau. Pasiūlei tik iš mandagumo. Apie papuošalų 
parduotuvę užsiminei tik todėl, kad norėjai mane čia atsivilioti. 

— Džiaugiuosi, kad nesi teisėja, nes niekaip nesugebėčiau ta- 
vęs apsukti aplink pirštą. Pasakysiu štai ką — šiandiena priklauso 
tau. Užeisiu į visas šias nepakeliamai mielas krautuvėles, bet atei- 
tyje... 

— Apsipirkinėsiu viena? O tu gersi alų, kol aš vaikštinėsiu? 

— Panašiai, — atsakė Trevis ir jiedu vienas kitam nusišypsojo. 
Abiem labai patiko mintis, kad jų bendra ateitis jau yra nulemta, 
garantuota ir jos neįmanoma pakeisti. 

Jie išlipo iš automobilio ir susikibę už rankų sustojo ant šali- 
gatvio. Kaip natūralu, pamanė Kim. Kaip... kaip malonu, bet drau- 
ge ir visiškai natūralu. 

— Kur užsuksime pirmiausia? — pasiteiravo Irevis. 

— Šičia, — atsakė Kim, rodydama į skaitytų knygų knygyną 
kitoje gatvės pusėje. Jo langai buvo neplauti keletą metų, o vitrinoje 
matėsi knygos išblukusiais ir suglamžytais viršeliais. 

— Domėsimės vietine istorija, ar ne? — paklausė Trevis. 


Kim linktelėjus, jis paėmė ir pabučiavo jos ranką. 

— Juvelyrikos parduotuvėlę pasilieki pabaigai? Pasigardžia- 
vimui? 

— Būtent, — atsakė ji. 

Knygyne Kim apsidžiaugė pamačiusi, kad Trevis mielai rau- 
siasi dvidešimt; metų dulkėjusiose dėžėse, prikrautose pasibaigusių 
tiražų knygų ir vietinės reikšmės lankstinukų. Jis atkasė kulinarinę 
knygą, kurią praeito amžiaus trečiajame dešimtmetyje sudarė mo- 
terys, priklausančios miestelio bažnyčiai. 

Pervertę ją, Džeinso pavardės nerado, todėl Kim nusprendė, 
kad knyga jiems nereikalinga. Tačiau, Trevio nuomone, niekada ne- 
žinai, kada pasirodys giminaičiai. Kim paklausė, ką jis turi omenyje, 
bet Trevis tiesiog nuėjo. 

Jis kalbėjosi su knygyno savininku, kol Kim apžiūrinėjo kny- 
gas apie juvelyrikos istoriją. Ji išsirinko storą knygą apie Piterį 
Karlą Faberžė. 

Iš knygyno jie išėjo nešini pilna knygų dėže, kurią Irevis pa- 
dėjo į džipo, pasisavinto iš Raselo, bagažinę. 

— Manai, jis grįžo pėsčiomis? 

— Kas toks? — nesuprato Irevis. 

— Raselas. Palikai jį prie senojo malūno be jokios transporto 
priemonės. Manai, jis grįžo pėsčiomis į... ten, kur reikėjo? 

— Tikriausiai jis paskambino Penei ir ši jį pasiėmė, — spėjo 
Trevis. 

— O kiek laiko ji tau jau dirba? 

Jie vėl ėjo per gatvę. 

— Nuo pat pradžių, kai įsidarbinau pas savo tėtį. 

— Ir tavo tėtis jai leido pereiti dirbti au? 

— Dėl ko klausinėji? 

— Tiesiog stengiuosi kuo daugiau sužinoti apie tavo gyveni- 
mą, tik tiek. 

Trevis stabtelėjo prie parduotuvės, kurios vitrinose puikavosi 


labai gražūs drabužiai. 


— Kai tėvas prievarta mane įdarbino, Penė pareiškė man pa- 
dėsianti. Tėtis nenorėjo jos paleisti, bet ji pagrasė išvis išeisianti iš 
darbo, o kadangi Penė apie verslą išmano daugiau už jį patį, tėvas 
negalėjo jai to leisti. 

— Kodėl ji taip užsispyrė dirbti tau? 

— Spėju, Penei buvo gaila manęs. Buvau ką tik grįžęs iš Ho- 
livudo ir mokėjau dirbti tik fizinį darbą. Sunkiai sekėsi prisiminti 
teisės studijas. 

— Tačiau ponia Pendergast priglaudė tave po savo sparneliu 
ir globojo? 

Trevis ironiškai prunkštelėjo: 

— (Gaudavau nuo jos į kailį penkiasdešimt kartų per dieną. Ji 
versdavo mane pasukti galvą. Mokė susitelkti darbui, o ne pykčiui 
ant savo tėvo. Pirmieji metai buvo tikras pragaras. Ką manai? 

— Apie tai, kad pirmieji tavo metai buvo nekokie? 

— Ne. Klausiu apie marškinius. Ir štai tas kelnes. Manau, jie 
tau labai tiktų. 

— O privertęs mane juos pasimatuoti, nutrauktum tolesnius 
mano kamantinėjimus, ar ne? 

— Niekada nenorėčiau susidurti su tavimi teismo salėje. 

Trevis laikė delną Kim ant nugaros ir stūmė durų link. 

Jie dvi valandas vaikščiojo iš vienos parduotuvės į kitą. Nepai- 
sant ankstesnių Irevio kalbų, su juo apsipirkinėti buvo nepaprastai 
puiku. Jis atsisėsdavo ir laukdavo, kol Kim matuodavosi drabužius 
ir apie kiekvieną iš jų išsakydavo savo nuomonę. 

Nors ir rodėsi, kad visą dėmesį Trevis skiria jai, Kim keletą 
kartų pastebėjo, kaip jis kalbasi telefonu, o ją pamatęs, iškart sten- 
giasi nuslėpti susikrimtimą. Ji paklausė, kas čia vyksta. 

— Tvarkau vieną reikalą. Pasiruošusi vakarienei? 

Nusisukdama Kim prisiminė, kad prieš akis dar laukia daugy- 
bė išbandymų, ypač nerimą kėlė skyrybų byla. 


— Žinoma, — atsakė ji, ir Trevis atidarė duris. 

Tačiau vos išėjus į lauką jo mobilusis vėl suskambo. 

— Po velnių! — sumurmėjo pažvelgdamas į ekraną. — Skam- 
bina Penė. Aš... 

Jis klausiamai pažvelgė į Kim. 

— Atsiliepk, — atsakė ji. — Susitiksime užkandinėje. 

Tačiau kitoje gatvės pusėje esančio antikvariato lange Kim pa- 
stebėjo judesį. Tai buvo ponios Pendergast ranka — ji mojavo Kim, 
priglaudusi prie ausies telefoną. 

Kim pažiūrėjo į Trevį, tada vėl atsisuko į ponią Pendergast. Ji 
mojo Kim užeiti į parduotuvę. Ir joms iš tiesų reikėjo pasikalbėti. 

— Po pusvalandžio užkandinėje, — Treviui ištarė Kim. Jis 
linktelėjo, suraukęs antakius ir prisiglaudęs prie ausies telefoną, o ji 


nubėgo į kitą gatvės pusę. 


Prieš pakeldamas telefono ragelį savo kabinete, Džo Leitonas 
kelis kartus giliai įkvėpė. Stacionarūs telefonai jam buvo labiau prie 
širdies. Jų ryšys buvo geresnis, rečiau trūkinėjo, o kadangi būsimas 
skambutis pakeis jo ir Liusės gyvenimą, nenorėjo praleisti nė vieno 
žodžio. 

Gauti Maksvelo įmonės telefoną buvo visai paprasta, bet su- 
sisiekti su juo pačiu — ne taip jau ir lengva. Džo ketino pranešti 
žmogui, pakėlusiam ragelį, kad skambina gyvybės ir mirties klausi- 
mu. Tokiu atveju tikrąją skambučio priežastį žinotų tik jis ir Maks- 
velas. Tačiau pasipūtusi sekretorė, iki kurios Džo prisikasė per ke- 
letą kitų sekretorių, išprovokavo jį iškloti tiesą. 

— Nejaugi tikitės, kad galėsite kalbėtis tiesiogiai su ponu 
Maskvelu. | 

Jos tonas buvo globėjiškas, bet tuo pačiu metu ir pajuokiantis. 
Akivaizdu, ji laikė save miestiete, o jį — eiliniu kaimo Jurgiu. 


Džo viskas jau buvo įgrisę iki gyvo kaulo. 

— Praneškite, kad jam skambina vyras, norintis vesti jo 
žmoną. 

Sekretorė kurį laiką tylėjo, paskui staiga prabilo guviu ir pro- 
fesionaliu tonu: 

— Pasižiūrėsiu, kada jis atsilaisvins. 

Po kelių minučių atsiliepė pats Randalas Maksvelas: 

— Vadinasi, tu esi Džo Leitonas. 

— Pasirodo, nuo tavęs nieko nenuslėpė, — atsakė Džo. 

— Jei užsimanau sužinoti, kas vyksta, niekas negali nuo manęs 
nieko nuslėpti. Tai ką Liusė sumanė šį kartą? 

— Šį reikalą noriu išsiaiškinti su tavimi. 

— „Reikalu“ vadini skyrybas? — paklausė Randalas. 

— Taip, būtent. 

— Leitonai, nesi vakar gimęs, — atrėžė jam Randalas balsu, 
bauginančiu žmones. — Turiu omenyje ne vien keletą tūkstančių. 

Tačiau Džo nė kiek neišsigando. 

— Pasilik pinigus sau, — suriaumojo Džo. — Kiekvieną su- 
mautą centą. 

— Įdomi mintis. O kaipgi pinigai, kuriuos ji iš manęs pavogė? 

— Kalbi apie pinigus, kuriuos specialiai palikai taip, kad Liusė 
surastų? 

Randalas sukikeno: 

— Liusei visada patiko protingi vyrai. 

Džo nieko neatsakė. Kai Liusė jam papasakojo, kad pamatė 
„netyčia paliktą savo vyro nešiojamąjį kompiuterį su atidarytu jo 
elektroninės bankininkystės puslapiu, Džo suprato, jog Maksvelas 
pasistengė, kad Liusė ji pastebėtų. Liusė pasakojo, kad sąskaitoje 
buvo penki milijonai, ir ji pasiėmė tris su puse. Džo jautė pagarbą 
Liusės nuosaikumui. Ji stebėjosi, nes Randalui nebuvo būdinga pa- 
likti savo kompiuterį jai matomoje vietoje. 

— Tikriausiai tuo metu jį buvo išvarginęs stresas. 


Jos balse buvo girdėti kaltės gaidelė, išduodanti, kad gaili- 

"si savo poelgio. Rodėsi, Liusei net į galvą nešovė mintis, jog pusė 
Randalo nuosavybės teisėtai priklauso jai. 

Jeigu Maksvelas specialiai paliko savo sąskaitą atidarytą, va- 
dinasi, tam buvo priežastis. Jei Liusė būtų buvusi kitokia moteris, 
Džo manytų, kad Maksvelas įtarinėjo ją susitikinėjant su kitu vyru, 
todėl pabandė patikrinti, kur ji keliautų, turėdama pinigų. Tačiau 
klausydamasis Liusės pasakojimo Džo susidarė vaizdą, kad Maks- 
velas nusprendė suteikti savo žmonai laisvę. 

Galbūt Maksvelas suprato, kad jam nepavyko pakeisti santy- 
kių su sūnumi, todėl nebereikėjo ir Liusės, jog išlaikytų Trevį gre- 
ta savęs. Viena Džo tikrai žinojo — tai šeimos teikiamą skausmą 
ir džiaugsmą. Savo sūnų jis mylėjo visa širdimi, bet per pastarojo 
žmoną kartais buvo pasiruošęs jo atsižadėti. 

— Kaip laikosi Trevis? — nutraukė tylą Randalas. 

Vyro balse pasigirdo švelnumas, iš kurio Džo daug ką suprato. 
Maksvelas labai mylėjo savo sūnų. 

— Jis geras vaikis, — atsakė Džo. — Teisingai jį išauklėjai. 

Šį kartą nutilo Randalas. 

— Liusė gali pasilikti pinigus ir aš sutiksiu su ja skirtis bei 
atsilyginsiu jai teisingai. 

Džo giliai įkvėpė ir tarė: 

— Jei tuo nori pasakyti, kad duosi jai dar kelis milijonus, tai 
nereikia! Patausok juos Treviui ir kitam savo sūnui, kurį mačiau 
malantis miestelyje. Jo mama tikriausiai yra tavo buvusi sekretorė. 
Patogiai buvai įsitaisęs. 

Randalas nusijuokė: 

— Leitonai, jei kada panorėsi, pas mane visada gausi darbo. 

— Dėkui, bet nenoriu, — atsakė Džo, tačiau ragelį padėjo 


šypsodamasis. 


14 


— Tai ko gi norėtumei manęs paklausti? — Penė pasiteiravo Kim. 

Jos sėdėjo vidiniame antikvariato kiemelyje, prie seno surūdi- 
jusio stalo. Iš trijų pusių jas supo aukšta medinė tvora, į kurią buvo 
atremtos senovinės skardinės reklamos. Už tobulai supurentos Pe- 
nės šukuosenos puikavosi „Mobil“ pegasas. 

Visų pirma Kim pastebėjo, kad ponia Pendergast užsiėmė va- 
dovo poziciją. Jos kėdė buvo nugara atgręžta į sieną, tvirtą barjerą, o 
Kim kėdė stovėjo atlošu į parduotuvės duris ir langus — sėdėdamas 
tokioje vietoje Žmogus jaučiasi pažeidžiamesnis. Tačiau svarbiausia, 
kad Penės žodžiai suteikė Kim galią uždavinėti klausimus, į ku- 
riuos gali sulaukti atsakymų. 

Kim nepasidavė. Pirmiausia ji pasitaisė kėdę, kad nesėdėtų 

— Noriu, kad papasakotumėte man viską. 

Pastebėjusi Kim persėdimą, Penė plačiai išsišiepė, o išgirdusi 
prašymą, tik gūžtelėjo pečiais. 

— Vėlus vakaras, sandorio šventimas su šampanu, patrauklus 
viršininkas, nesutarimai su vaikinu. Viskas susidėjo į krūvą. 

— O po to? — pasiteiravo Kim. 

Prieš tęsdama pasakojimą, Penė kurį laiką delsė, ir Kim ėmė 


abejoti, ar ji yra kam nors atskleidusi šią istoriją. Ponia Pendergast 

nebuvo panaši į moterį, noriai besidalijančią intymiomis savo gy- 
venimo smulkmenomis. 

— Nebuvo taip paprasta. Supratau, kad esu nėščia, tik einant 
ketvirtam mėnesiui. Tuo metu jau buvau išsiskyrusi su vaikinu, o 
Randalas jau buvo... 

— Vedęs. 

— Taip. Vedęs moterį, kuriai nė kiek nerūpėjo nei jis, nei jo 
verslas, nei jo svajonės, išvis niekas, kas siejosi su juo. 

Jos balse girdėjosi kartėlis. 

— Ir dėl to galima pulti su juo į lovą? — paklausė Kim. Ji 
palaikė Liusę. 

— Po kurio laiko pamatysi, kad kiekvienas dalykas turi dvi 
puses. Liusė ištekėjo už Randalo Maksvelo, nes taip pasielgti ją 
privertė šeima. Tai buvo sena ir kilminga giminė, tačiau visiški be- 
turčiai. Randalas iki pat mirties rėmė jos tėvus ir iki šiol apmoka jos 
dviejų tinginių brolių sąskaitas. 

Kim nuleido akis į stalą. Paskui paklausė: 

— Kodėl jis Trevį norėjo atskirti nuo pasaulio? 

— Randalo vaikystė buvo sunki. Jis buvo labai neturtingas ir 
šiek tiek disleksiškas. Mokykloje iš jo tyčiojosi. 

— Todėl savo sūnui nusamdė privačius mokytojus? 

— Taip, — patvirtino Penė. 

Kim tylėjo, laukdama Penės pasakojimo tęsinio. Buvo akivaiz- 
du, kad moteris daugiau atvirauti nenori, nors gal ir priešingai. Juk 
susitikti pakvietė pati Penė, tad galbūt tikėjosi, kad Kim padės su- 
švelninti Trevio ir Raselo santykius. 

— Randalas tikėjo, kad mokymasis namuose jo sūnui išeis tik 
; naudą, — tęsė Penė. Ji pažvelgė į savo rankas: — Žinau, kad su 
Liuse esate draugės... | 

— Noriu išgirsti tiesą, nesvarbu kokia ji. 

— Manau, iš pradžių Randalas tikėjo mylįs Liusę, bet iš tiesų 


jis buvo įsimylėjęs pačią šeimos idėją. Įsivaizdavo, kaip dviese jiedu 


užkariaus pasaulį. Jis uždirbs pinigų, o ji išgarsės kaip prabangių 
vakarienių šeimininkė. Gyvenimas lyg iš žurnalo. 

— Kiek teko matyti Liusę, toks gyvenimo būdas — ne jai. Jai 
patinka siūti ir leisti laiką kelių artimų draugų kompanijoje. 

— Taigi, — sutiko Penė. — O Randalui patinka dirb/i. Be 
to, jis nekenčia prabangių vakarienių. Galvojo, kad jas mėgsta, bet 
patekęs į tokią vakarienę negalėdavo pakelti nuobodulio. 

Pamažu Kim galvoje ėmė viskas dėliotis. Dviejų visiškai tar- 
pusavyje nederančių Žmonių santuoka. Liusės giminaičiai priverčia 
ją tekėti už energingo ir apsukraus vyro, kuris nori įrodyti pasauliui, 
kad yra pats geriausias. 

O Trevis atsidūrė tarp dviejų ugnių. 

— O jūs? Kaip čia atsiradote? — pasiteiravo Kim. 

— Aš... — Penė sudvejojo. — Aš panašesnė į Randalą nei 
Liusė. Taip pat augau vargingai ir bet kokia kaina stengiausi ištrūk- 
ti iš skurdo. Su Randalu susipažinau vakarėlyje. Man jis patiko, nes, 
užuot kabinęs merginas, kalbėjo apie verslą. Stovėjau greta ir begė- 
diškai klausiausi. Jis taip įsijautęs aiškino apie sandorį, kad manęs 
tikriausiai nė nepastebėjo. Bet kai klausiusiam vyrukui atsibodo, jis 
išėjo, o Randalas, atsisukęs į mane, paklausė: „Ar viską girdėjai?“ 
Aš atsakiau: „Didžiąją dalį“, ir išklojau jam skaičius. Akimirką jis į 
mane tik žiūrėjo, tada paprašė telefono numerio, ir aš jį daviau. 

— Spėju, jis jums paskambino. 

— Taip, — šypsodamasi patvirtino Penė. — Ir taip prasidėjo 
verslo santykiai. Mus visą laiką siejo tik verslas. 

— Išskyrus vieną vakarą. 

Penė plačiai išsišiepė: 

— Padovanojus; man Raselą. 

— Ar ponas Maksvelas jau buvo vedęs, kai jūs susipažinote? 

— Ne, — atsakė Penė. — Tuomet jis dar nepažinojo Liusės, 
bet žinojo, ko nori, ir tvirtai to siekė. 

— Jei judu buvote tokie panašūs, kodėl jis?.. 

— Nepagalvojo, kad būčiau jam tinkama pora? — nusijuokė 
"Penė. — Neįsivaizduoji, koks tuo metu buvo Randalas. Jį valdė am- 
bicijos. Buvo jų apsėstas. Greičiau būtų miręs nei leidęs kam nors 
kitam pirmauti. 

— Ir Liusė buvo viso to dalis, — tarė Kim. 

— Visiškai teisingai. 

— Tačiau vieną vakarą... — pradėjo Kim. 

Penė tik gūžtelėjo: 

— Kai dabar pagalvoju, kitaip būti ir negalėjo. Mudu su Ran- 
dalu beveik visą laiką praleisdavome drauge. Treviui tebuvo metu- 
kai, o aš, turiu pripažinti, labai pavydėjau Liusei. Neturėjau laiko 
asmeniniam gyvenimui ir nesugebėjau susirasti vyro, galinčio susi- 
taikyti su mano nuolatiniu darbu. Žodžiu, tą vakarą mes su Ran- 
dalu užsibuvome darbe iki vėlumos, pasimylėjome ir aš pastojau. 

— O kaip sureagavo ponas Maksvelas, kai jam apie tai pra- 
nešėte? 

Prisimindama, kaip viskas vyko, Penė purtė galvą. 

— Jis beprotiškai apsidžiaugė. Liusės nėštumas buvo kom- 
plikuotas ir ji nebegalėjo susilaukti daugiau vaikų, todėl Randalas 
nudžiugo sužinojęs, kad turi dar vieną palikuonį. Jis norėjo auginti 
juos kartu. 

— Jūs juokaujate? 

— Nė kiek. Randalui negaliojo kitų žmonių taisyklės. Ga- 
liausiai man pavyko jį įkalbėti laikyti liežuvį už dantų, bet Liusė 
visą laiką įtarė, kad tarp mūsų kažkas vyksta. Ji nuolatos žiūrėdavo 
į mane su panieka, ir aš nepykdavau, nes jaučiausi to nusipelniusi. 

— O jūs ir ponas Maksvelas? 

— Daugiau nė karto nemiegojome, jei to nori paklausti. Ir jis 
retai miegodavo su Liuse. Geriausiai jis mokėjo uždirbti pinigus, 
tad tai ir darė, dosniai mus visus aprūpindamas. Gyvenau kukliai, 
bet sūnui suteikiau patį geriausią išsilavinimą. 


— Ir Raselas žino, kas yra jo tėvas, — pasakė Kim. 

— Visada žinojo. Niekada nuo jo neslėpiau. 

— Arjie praleisdavo laiko kartu? 

— Su mano sūnumi Randalas praleisdavo tiek pat laiko, kiek 
ir su Liusės. Jis tikrai nėra tėtis iš televizijos ekrano, kuris apkamšo 
prieš miegą vaikus. 

— Tačiau jūs pasilikote dirbti pas poną Maksvelą. Ar jis turi 
daugiau vaikų? 

— Ne. Daugiau neturi. Randalas turėjo daug romanų, bet nė į 
vieną moterį nežiūrėjo rimtai bei visada išlikdavo diskretiškas. 

Kim valandėlę pamąstė ir tarė: 

— Jis turėjo Liusę namuose, o jus — darbe, ir dar du nuosta- 
bius sūnus. Suprantu, kodėl nenorėjo gadinti situacijos. 

Penė jai šyptelėjo: 

— Manau, po truputį imi suprasti Randalą Maksvelą. 

— Kodėl jis šantažavo Trevį, versdamas jį pas save dirbti? 

Penės veidas surimtėjo. 

— Tai yra dėmė Randalo gyvenimo plane. Jis manė, kad už- 
augę sūnūs ateis dirbti pas jį, bet nė vienas jų nenorėjo su juo turėti 
nieko bendra. Trevis labai pyko ant tėvo, o Randalas nesuprato dėl 
ko. Jis įsivaizdavo, kad saugojo Trevį. 

— O Trevis jautėsi lyg įkalintas auksiniame narvelyje. 

— Būtent. Randalui labiau sekasi verslas nei asmeninis gy- 
venimas. Prašiau jo to nedaryti, bet jis grasinimais privertė Irevį 
pas jį įsidarbinti. Randalas tikėjosi, kad pamažu Irevis užsikrės jo 
ambicija ir galiausiai viską supras. 

— Bet taip neįvyko, — tarė Kim. 

— Ne. Trevį iš kelio išvedė maža mergytė, pamokiusi jį sma- 
gintis. 

Kim nusišypsojo. 

— Tai buvo lūžis abiejų mūsų gyvenime, — Kim pakėlė 
akis. — O kas bus dabar? Kai pranešime Treviui, kad Raselas jo 
brolis? 

— Nesu tikra, kad jis to dar nesuprato. 

— Nepastebėjau jokių ženklų, bylojančių, kad jis tai žinotų. 

— Abu jie yra pusiau Maksvelai, todėl neišduoda savo tikrųjų 
minčių. 

— Net ir man, — švelniai pridūrė Kim. 

— Tačiau juk ir pati neišpliurpei faktų tą pačią akimirką, kai 
supratai tiesą, ar ne? Mano nuomone, judu su Treviu puikiai derate. 

Kim kelias sekundes apie tai galvojo. 

— Kas bus dabar? — nenustygo ji. — Ar Treviui teks kelerius 
metus peštis, kad Liusė išsiskirtų su vyru? 

— Nežinau, ką šiuo klausimu rezga Randalas. Pastaruoju 
metu jis tapo labai paslaptingas. Tiesą sakant, pirmą kartą per be- 
veik trisdešimtį metų nežinau, kur jis yra. 

Kažkodėl po šių jos žodžių Kim pasišiaušė plaukai. 

— Gal netyčia turite pono Maksvelo nuotrauką? — pasitei- 
ravo ji. 

— Galiu paieškoti telefone, — pasiūlė Penė ir išsitraukė iš 
rankinės mobilųjį. — Randalas vengia viešumos. 

— Priešingai nei Trevis, — tarė Kim, prisiminusi Rido jai 
siųstą medžiagą. — Tai kaip laikosi Leslė? 

— Viskas apmokėta, — atsakė Penė ir padavė Kim mobilųjį. 

Kim nė kiek nenustebo išvydusi vyrą, prisistačiusį jai Rudžio 
vardu, tačiau neketino atskleisti Penei, kad ponas Maksvelas yra 
atvykęs į Džeins Kriką. 

— Jis nepanašus nei į Irevį, nei į Raselą, — pasakė grąžinda- 
ma telefoną. 

— Berniukai atsigimė į Randalo senelį, o jis buvo gražus kaip 
velnias. Ar tu?.. 


Kim atsistojo taip staigiai, kad Penė nespėjo užbaigti klausi- 


— Trevis pagalvos, kad aš jį pamiršau. Tariausi su juo susitikti 

užkandinėje prieš penkiolika minučių. Pokalbis buvo labai... infor- 
matyvus, ir dėkoju už tai, kad padėjote geriau suprasti Trevį. 

Ji mikliai susirinko savo daiktus ir nėrė į antikvariatą. Neno- 
rėjo atsakyti į ponios Pendergast klausimą, ar ji buvo susitikusi su 
Randalu Maksvelu. Taip. Jie buvo susitikę. Dukart. 

Išėjusi iš parduotuvės, Kim akimirką stabtelėjo, mėgindama 
prisiminti viską, ką jai šnekėjo Rudis. Pirmiausia į galvą šovė Žve- 
jyba Ediline. Panašu, Randalas jau seniausiai žinojo, kur slapstosi 
Liusė. O jei žinojo kur ji, vadinasi, buvo girdėjęs ir apie Džo Leito- 
ną. Jei taip buvo ir jis vis tiek nekėlė vėjo, visai gali būti, kad Treviui 
nereikės kelerius metus kovoti dėl mamos skyrybų. 

— Galbūt mūsų laukia normalus gyvenimas, — sušnabždėjo 
ji. Dabar. Ne po kelerių metų, bet dabar. Kim ėjo per gatvę užkan- 
dinės link, bet traukė ten neskubėdama. Galvoje sukosi daugybė 
naujos informacijos ir ji nežinojo, kaip su ja elgtis. Ką papasakoti 
Treviui? O ką pasilaikyti sau? 

O kaip Trevis sureaguotų, išgirdęs Kim pasakojimą? Supyktų? 
Juk augo įtakingoje ir turtingoje šeimoje, tad gal tiesiog šoktų į 
asmeninį malūnsparnį ir iškeliautų... ten, kur paprastai iškeliauja 
neįtikėtinai turtingi Žmonės, kai patiria stresą? 

Jai nėjo iš galvos Trevio, vilkinčio smokingą, ir šviesiaplaukės 
manekenės vaizdas. Ar toks buvo ikrasis jo gyvenimas? Gal Irevis 
kur kas geriau pritapo ištaigingame Niujorke, nei manė jo tėvas? 

Kim žinojo, kad bet kokiu atveju jai reikia išlaikyti ramybę. 
Negalėjo atbėgti pas du Randalo Maksvelo sūnus ir išpliurpti jiems 
viską, ką sužinojo. O gal jie tada tik nuolaidžiai jai šyptelėtų ir pa- 
sakytų, kad tai jiems ne naujiena? Jog viską jau seniai suprato? Kim 
tikriausiai negalėtų pakelti tokio pažeminimo. 

Ji sustojo prie užkandinės durų ir giliai įkvėpė. Reikėjo nutai- 
syti ramią veido išraišką ir elgtis taip, kaip Maksvelo berniukai — 
pasilaikyti paslaptis sau. 


Užkandinėje žmonių beveik nebuvo, bet Trevis su Raselu iš- 

kart krito į akis. Jie sėdėjo prie apskrito medinio staliuko šalia sie- 
nos, atsisukę į ją nugara. Tarp savęs buvo pasidėję didelį dubenį 
kukurūzų spragėsių, kuriuos valgė užsigerdami alumi, ir nenuleido 
akių nuo televizoriaus ekrano. Buvo transliuojamos futbolo varžy- 
bos ir vyrai stebėjo jas kaip užhipnotizuoti. 

Kim ir vėl negalėjo atsistebėti, kokie jie panašūs. Jei susikeistų 
drabužiais, kažin ar iš nugaros būtų sugebėjusi juos atskirti. 

Trevis atsisuko ir Kim pastebėjo. Akimirką taip įdėmiai žiūrė- 
jo, lyg žinodamas, kur ji buvo. Tačiau staiga jo veidas atsipalaidavo, 
jis nusišypsojo ir atitraukė jai kėdę. | 

— Nieko nenusipirkai? — pasiteiravo. 

— Nusipirkau?.. — tik pasistengusi prisiminė, kad buvo užė- 
jusi į krautuvę. — Neradau nieko, kas man patiktų. 

Raselas nenuleido nuo Kim akių: 

— Iš tavo veido atrodo, kad kažkas atsitiko. 

— Tiesiog negalėjau sulaukti, kada atsidursiu dviejų nuosta- 
bių vaikinų kompanijoje, — greitai atsakė Kim. Štai tau ir paslap- 
čių saugojimas, pagalvojo. — Ar čia yra ko nors skanaus pavalgy- 
ti? — paklausė ji. 

— Mes laukėme tavęs, — pasakė Trevis. Jis vis dar Žiūrėjo 
taip, lyg mėgintų perskaityti jos mintis. — Raselas nori mums kai 
ką parodyti, bet norėjo sulaukti, kol ateisi tu. 

Kim vengė Trevio žvilgsnio. Nenorėjo, kad Trevis pamatytų 
daugiau, nei ji norėjo jam pasakyti. 

— Labai įdomu. Ką nori mums parodyti? 

Raselas pakilo nuo stalo ir priėjo prie sienos, į kurią buvo at- 
remtas paketas, maždaug pusantro metro pločio ir metro ilgio, su- 
vyniotas į rudą popierių. Rasas pakėlė paketą ir ėmė vynioti nuo jo 
popierių, bet tai darė atsukęs Kim ir Ireviui nugarą, kad šie nema- 
tytų, kas viduje. Jam atsisukus paaiškėjo, kad rankose turi paveikslą, 
sprendžiant iš drobės kitos pusės, labai seną. Jis laikė paveikslą at- 
sukęs į save, todėl jie nematė, kas jame pavaizduota. 

— Jam būtinas pasirodymas, — tarė Irevis. 

Kim. — Labai susidomėjau daktarais Tristanais, ir paieškojus man 
pavyko surasti keletą nuotraukų. Išskirtinės išvaizdos vyras tas tavo 
pusbrolis. 

Kim nesutvardė šypsenos. Pasakišką jos pusbrolio grožį buvo 
galima nusakyti ir tokiais žodžiais. 

Tebežiūrėdamas į Kim, Raselas atsuko paveikslą, ir Kim aik- 
telėjo. Jame nutapytas vyras labai priminė jos pusbrolį — daktarą 
Tristaną Oldridžą. 

— Ar tai jis? Tas pats daktaras, kuris žuvo šachtoje? — pa- 
klausė ji. 

Raselas atrėmė portretą į sieną ir vėl prisėdo prie stalo. Pa- 


veikslas buvo atsuktas į juos tris. 


— Tai — Džeimsas Hanlėjus, gimęs 1880-aisiais ir miręs 
1982-aisiais. 

— Bet... — žiojosi Kim. — Jis išties labai panašus į mano 
pusbrolį Tristaną. 


Trevis atsisuko į likusius du: 

— Pavainikis? 

— Spėju, taip, — atsakė Raselas. 

Jis jau ruošėsi kalbėti toliau, bet atėjo padavėja priimti jų už- 
sakymo. Kim užsisakė suvožtinį, o Trevis — krabų maltinukų su 
triguba porcija kopūstų salotų ir bokalą alaus. Ji nė kiek nenustebo, 
kai Raselas paprašė atnešti to paties. Kim stengėsi į jį nežiūrėti, 
tačiau veltui. Kaip ir tikėjosi, Raselo akys žibėjo iš pasitenkinimo. Ji 
norėjo įspirti jam po stalu. 

Pietaudami jie šnekučiavosi apie paveikslo radybas. Pasirodo, 
jį aptiko Raselo dėdė Bernis. 

— Uždaviau jam veiklos, kad atidirbtų už visą suvalgytą mais- 
tą, — kalbėjo Raselas. — Jis man papasakojo, kad vakar vakare 


internete suieškojo dabartinio daktaro Tristano Oldridžo nuotrau- 

kų, padalijo jas savo motinos giminaičiams ir paprašė paklausinėti 
miestelio gyventojų, ar jie pažįsta šį žmogų. Kartais kraujo gimi- 
naičiai būna labai panašūs. 

Taip pasakęs, Raselas vėl atsisuko į Kim ir nusišypsojo. 

— Ir tuomet jis surado šį portretą vienoje iš parduotuvių? — 
paklausė Trevis. 

— Ne. Būtų buvę per daug lengva. Jis surado senuką, kuris 
teigė, kad yra matęs daktaro Oldridžo paveikslą, tik negalėjo pri- 
siminti kur. Dėdė Bernis pasiuntė gimines ieškoti ir klausinėti ir... 

— Ir visa tai vyko, kol mes buvome prie senojo malūno? — 
negalėjo patikėti Trevis. 

— Viskas iki smulkmenų. Mano giminaičiai užplūdo Džeins 
Kriką kaip kokie skėriai. 

— Ir kurgi jie rado paveikslą? — nenustygo Kim. 

— Pas smulkią senučiukę, kuri šį paveikslą įsigijo prieš trisde- 
šimt metų viename kiemo išpardavime ir sumokėjo už jį penkias- 
dešimt dolerių. 

— Kiek? — paklausė Lrevis. 

— Penkiasdešimt... 

— Ne, klausiu, kiek aš turiu už jį sumokėti? 

— Dvylika gabalų. 

— Ką?! — išsižiojo Kim. 

— Ji nesumažins kainos, — tarė Raselas, akivaizdžiai džiaug- 
damasis savimi, — be to, jai reikia naujo stogo. 

— Aš padengsiu... — buvo besakanti Kim, bet pamačiusi Ire- 
vio žvilgsnį nutilo. 

— Tad koks jo giminystės ryšys ir kur jis atsiduria šeimos me- 
dyje? — paklausė Trevis. 

— Dar neišsiaiškinau. Duok man popietę ir prie vakarienės: 
stalo aš tau viską papasakosiu. 

— Tai tu nežinai, ar miestelyje dar yra likusių Hanlėjų? — 


Trevis metė iššūkį Raselui. 

— Dar ne, — ramiai, netgi linksmai atsakė Rasas. 

Kim stengėsi susitelkti į maistą. Jos galva net ūžė nuo ponios 
Pendergast istorijos, todėl jai nėmaž nerūpėjo palikuonys žmogaus, 
kuris galbūt yra jos tolimas giminaitis. 

Visiems pavalgius Trevis pasiteiravo, ar Kim pasiruošusi ke- 
liauti į juvelyrikos krautuvę. 
sutrikusi. 

Trevis šyptelėjo kibirkščiuojančiomis akimis. 

— Sutinku, — ištarė Trevis tokiu balsu, kurį tiksliausiai api- 
Kim norėtume... 

— Nusnausti, — užbaigė Raselas. 

— Taikliai pasakyta, — tarė Trevis ir atsistūmęs kėdę ištiesė 
ranką Kim. — Dėkoju už pietus ir iki pasimatymo per vakarienę. 

Jiedu išėjo iš užkandinės dviese ir patraukė prie automobilio. 
Visą kelią iki viešbučio abu tylėjo. 

Kim suprato, kad Trevis mėto užuominas apie seksą. Ir kodėl 
gi turėtų elgtis kitaip? Juk jiedu buvo romantiškame miestuke, ža- 
vingame viešbutyje. Abu jauni, beprotiškai įsimylėję, todėl turėtų 
kiekvieną laisvą akimirką praleisti lovoje. Nejaugi ne toks buvo jos 
noras, išsakytas broliui? Kaip ji tada šnekėjo? „Začiau, ko! jis dar čia, 
pasistengsiu gauti kuo daugiau aistringo sekso. Trokštu mylėtis ištisas 
dienas. Jei pavyks — savaites. O geriausiai — kelis mėnesius.“ 

Kim noras išsipildė, tačiau šiuo metu ji š £žiesy troško paskam- 
binti savo draugei Džekai ir prakalbėti su ja kokias keturias valan- 
das. Šią akimirką labiau už viską geidė palengvėjimo, kurį suteikia 
geras pokalbis. 

Tad gal man reiktų susirasti Rudį ir paprašyti jo patarimo, pa- 
manė Kim. Būtų įdomu paklausti sprendimo vyro, sukėlusio visas 
šias problemas. Nuo tokios minties ji net prunkštelėjo. 

— Kas yra? — pasiteiravo Irevis, statydamas automobilį. 

— Nieko, — atsakė Kim, lipdama iš mašinos. 

Lipdami laiptais į viršų, iki pat savo kambarių, jiedu laikėsi 
už rankų. Jėjus į vidų, Trevis pasilenkė ją pabučiuoti, bet Kim jį 
atstūmė. 

— Atleisk, — tarė. — Man... man skauda galvą ir norėčiau 
truputį pagulėti. 

Trevis žengtelėjo atgal. 

— Gal tau ką atnešti? 

— Ne, nieko nereikia, — atsakė Kim. — Man tiesiog reikia 
kurį laiką... pabūti vienai. 

— Aišku, žinoma, — tarė jis. 

Trevis priėjo prie savo kambario durų, jas atidarė, įžengė į vidų 
ir užtrenkė jas sau iš paskos. 

Kim pažvelgė į lovą. Pamiegojusi tikrai pasijustų geriau, bet 
žinojo, kad užmigti nepavyks. Jos galvoje skambėjo ponios Pender- 
gast žodžiai. Kiek atskleisti? Kiek nuslėpti? Kiek?.. 

— Ne! — stovėdamas tarpduryje ištarė Trevis. — Taip ne- 
gerai. Tikrai negerai. Šiandien tau kažkas atsitiko ir aš noriu su- 
žinoti kas. 

— Aš negaliu... 

— Iepadeda man Dievas, jei pasakysi, kad negali man papa- 
sakoti, aš... 

— Tu 44?! — atšovė Kim ir kiekvienas žodis iš jos burnos 
veržėsi vis garsiau. — Išeisi? Tiesiog išvyksi, nes situacija tau nebe- 
pakeliama? Dingsi kaip ir prieš tai? Paliksi mane vieną, netaręs nė 
žodžio? Ir man teks vėl metų metus tavęs ieškoti, kai tu tuo tarpu 
slapčia lankysiesi mano parodose? Ar žaip planuoji pasielgti? 

— Ne, — atsakė Trevis. — Daugiau taip niekada nebedarysiu. 
Tačiau dabar būsiu šiame kambaryje tol, kol tu man galiausia pa- 
pasakosi, kas drasko tavo širdį. 

— Aš... — Kim pyktis išgaravo, ji atsisėdo ant lovos krašto ir 


užsidengė rankomis veidą. 

Trevis prisėdo greta, ją apsikabino ir pasidėjo jos galvą ant 
savo peties. 

— Ar tai kaip nors susiję su tuo, kad Raselas yra mano netik- 
ras brolis? 

Kim sekundę padvejojo: 

— Iš kur tu?.. 

— Nors ir negaliu pasigirti didele patirtimi su giminaičiais, 
puikiai moku stebėti. Kas dar galėtų Žiūrėti į tave su tokia neapy- 
kanta, kokią Rasas man spinduliavo pirmąją dieną? Jaučiausi lyg 
žvelgčiau į veidrodį, tik rodėsi, kad vienas atspindys nori nužudyti 
kitą. 

Kim atsikvėpė sužinojusi, kad jam tai nėra naujiena. Pajutęs, 
kad jos kūnas atsipalaidavo, Trevis ją apsuko ir paguldė ant lovos 
bei pats išsitiesė šalia. 

— Na, tai kas gi atsitiko, kol kalbėjausi telefonu su Pene? Kol 
apsipirkinėjome, tau buvo viskas gerai, bet kai įžengei į užkandi- 
nę, atrodei tokia išbalusi, lyg vampyras būtų išsiurbęs iš tavęs visą 
kraują. 

— Nė pats neįsivaizduoji, kaip taikliai palyginai, — pasišaipė 
Kim. 

Trevis pabučiavo jai kaktą. 

— Noriu išgirsti viską, nieko nenutylėk. 

— Tačiau... 

Jis pakilo virš jos ir pažvelgė į akis. 

— Jokių „tačiau“. Jokių pasiteisinimų. O svarbiausia, 2e5i704. 
Ir ypač manęs. O gal nužudei kokį nors mano mylimą žmogų? 

Kim suprato, kad Trevis mėgina praskaidrinti nuotaiką, bet jai 
viskas atrodė labai rimta. 

— Ne, — atsakė ji, — tačiau ketinu pervažiuoti tavo tėvą žo- 
liapjove. 

Žaisminga Trevio išraiška dingo ir Kim pamatė, koks jis bū- 


davo teismo salėje. Vyras atsivertė ant nugaros ir prisispaudė ją taip 

arti savęs, kad Kim vos galėjo įkvėpti. Jei galėtų, ji prisispaustų dar 
arčiau. 

Nuo ko pradėti? 

— Prisimeni, kai vakar prieš vakarienę laukiau, kol baigsi kal- 
bėti telefonu? 

— Su tuo idiotu Foresteriu? Žinoma. O kas atsitiko? 

— Aš susitikau su tavo tėvu. 

Trevis nieko nesakė, tik stipriau suėmė Kim petį. 

Kim pradėjus pasakoti, Trevis beveik nieko nekalbėjo, tik įdė- 
miai klausėsi. Ji prisipažino, kad du sykius buvo susitikusi su vyru, 
prisistačiusiu Rudžio vardu, ir bandė kuo smulkiau atpasakoti 
kiekvieną jų pokalbio žodį. Prisiminė ir Rudžio pamokslėlį apie 
dažus su švinu valgantį vaiką, kuris vėliau priekaištavo, kad tėvai 
draudė jam elgtis taip, kaip jis norėjo. 

— Panašu į tėtį. Jis mano galintis paaiškinti bet kurį savo 
bjaurų poelgį. 

Kim pastebėjo, kad Trevis nė kiek nenustebo išgirdęs, jog jo 
tėvas atvyko į Džeins Kriką. Tačiau sulaikė kvapą sužinojęs, kad 
ponas Maksvelas žvejodavo Ediline. 

— Niekada neklausiau mamos, iš kur ji sužinojo apie Ediliną. 
Man niekada nė į galvą nešovė, bet tikriausiai apie šį miestuką jai 
bus prasitaręs tėtis. Tada viskas aišku. Tęsk. 

Kim atskleidė, kaip suprato, kad Raselas yra jo netikras brolis. 

— Abu žiūrėjo į mane ir akimis maldavo, kad tau nesakyčiau. 

— Taip žiūrėjo tik Penė. O Raselas džiūgavo kiekviena pasi- 
taikiusia proga. 

— Tu viską supratai? 

— Būdamas teisininkas, išmokau ne tik stebėti, bet ir klausy- 
tis. Nė vienas iš jūsų nesielgė subtiliai. | 

— Manai, Raselas žino, kad tu žinai? 

— Aišku. Tas vaikinukas mėgaujasi kiekviena šios padėties 


akimirka. 

— Jis už tave jaunesnis mažiau nei pora metų, todėl ne visai 
tikslu vadinti jį vaikinuku. 

— O tavo brolis elgiasi su tavimi kaip su suaugusia? 

— Nė kiek, — atsakė Kim. 

— Na, tai kas įvyko šiandien, kol aš buvau užkandinėje? 

— Susitikau su tavo ponia Pendergast. 

Akimirką Trevis tylėjo. 

— Esu priblokštas. Ir ką gi tau Penė sakė? 

— Ji nežino, kad tavo tėvas čia. Ji... 

— Ne, palauk. Klok viską nuo pradžių. Kaip ji su tavimi susi- 
siekė, ką kalbėjo, ką tu darei, noriu išgirsti kiekvieną žodį — nieko 
nenutylėk. 

Kim ėmė palengva dėstyti, kaip viskas vyko. Pirmiausia ji pa- 
pasakojo apie kėdes ir kaip ji pataisė savąją. 

Trevis sukikeno, o tada ją prisitraukė ir stipriai pabučiavo į 
lūpas. 

— Šaunuolė! Didžiuojuosi tavimi. 

Kim jo bučinys taip patiko, kad ji atsakė tuo pačiu, bet abu 
norėjo, tiksliau, jiems reikėjo, pasikalbėti apie tai, ką ji sužinojo. 

Kim pradėjo savo pasakojimą nuo paprastesnių faktų, kurie, 
jos nuomone, neturėtų labai trikdyti Trevio. Atskleidė, kaip buvo 
pradėtas Raselas. Treviui nieko neatsakius, ji tarė: 

— Neatrodai nustebęs. 

— Atvirai sakant, kaip tik esu nustebęs, tik priešingai, nei tu 
įsivaizduoji. Biure visi kuždasi, kad tėtis su Pene jau daugelį metų 
yra meilužiai. Neįtikima, kad jie miegojo tik kartą. 

— Ir po to karto atsirado vaikas. 

— Didelis ir bjaurus, — pasakė Trevis, ir Kim jo balse išgirdo 
susižavėjimą. — Kas dar? Ir ką bandai nutylėti? 

— Gal leisi man viską iš eilės papasakoti? 


— Manau, taip ir darau, argi ne? — švelniai tarė jis. 

Kim atsisuko ir pažvelgė į Trevį tarsi klausdama, ką jis turi 
"omenyje. 

— Juk nepuoliau vadovauti. 

— Kaip kad pasielgei su Deivu? — patikslino ji. 

— Aš... — Trevis sudvejojo, rodėsi, kad jam sunku išsakyti 
savo mintis. — Aš bijau, kad manyje yra daugiau tėvo, nei pats 
norėčiau. Savavališkai perpirkau Bormano maisto tiekimo verslą 
ir, kaip tu ir sakei, netikėjau, kad pati sugebėsi su juo susitvarky- 
ti. Aš atsiprašau. Daugiau taip nebedarysiu. Daugiau nesistengsiu 
valdyti tavo gyvenimo, bet jei tikimės ir toliau būti drauge, turėtu- 
me išmokti veikti kartu. Kaip pora, kaip komanda. Esu čia ir galiu 
tave išklausyti. Jei pasakytum, kas neduoda tau ramybės, galbūt abu 
kartu sugebėtume rasti sprendimą, — jis nusišypsojo. — jei jau pa- 
sakiau... turiu pripažinti, kad manęs dar niekas nebuvo taip išbaręs 
kaip žu. Po to net pasitikrinau, ar nenusvilinai man antakių. 

— Nebariau taip stipriai. 

— Barei, bet aš to nusipelniau. 

Kim patogiau įsitaisė jo glėbyje. 

— Vadinasi, šį kartą... — pradėjo ji. 

— Šį kartą aš atsitraukiau ir leidau tau su viskuo susidoroti 
pačiai, nors man tai ir nebuvo lengva. Negaliu apsakyti, kaip no- 
rėjau išdrėbti Raselui, ką manau apie jo tau laidomus pašaipius 
žvilgsnius. 

— Savo broliui. 

— Jo, — atsakė Trevis ir jo balsas vos girdimai suvirpėjo. — 
Dar nepripratau prie šios minties. Gerai, pasakok toliau. 

Kim giliai įkvėpė. 

— Tau šitai nepatiks. 

— Vadinasi, kalbėsi apie tėtį. 

— Taip, apie jį. 

Ir Kim ėmė dėstyti Randalo Maksvelo požiūrį į jo vaikystę. 


Kol ji pasakojo, Irevis netarė nė žodžio, o baigusi pasakoti Kim 
atsisuko į jį. 

— Kai kuriuos dalykus būčiau atspėjęs, — tarė jis. — Žinoma, 
tėtis nė už ką nebūtų pripažinęs, kad kas nors iš jo tyčiojosi. Įtariu, 
prisidirbdavo per savo nevaldomą liežuvį. Jis mėgsta visiems vado- 
vauti, greičiausiai toks buvo ir vaikystėje. 

— Ir tu dėl to neišgyveni? 

— Aš... — ištarė Trevis ir nusišypsojo. — Ne, neišgyvenu. 
Sunku tai pripažinti, bet galbūt atėjau pas jį dirbti vien norėdamas 
įsitikinti, ar man pavyks sutarti su savo tėvuku. Randalo Maksve- 
lo sūnumi būti nelengva. Kai dirbau kaskadininku, vaikinai manęs 
kartais klausdavo, dėl ko kiekvieną dieną rizikuoju nusisukti spran- 
dą. Jie vis kartodavo, kad būdami mano vietoje sėdėtų asmeniniame 
lėktuve ir gurkšnotų šampaną. 

— Tačiau tu taip nedarei, — tarė Kim. — Bent jau tuo metu. 
Manau, galiausiai tokie dalykai tau ėmė patikti. 

— Išties. Išgėriau daug šampano. Ir daugybė... kitų dalykų. 

— Tikriausiai buvo nuostabu, — patylomis ištarė Kim. 

— Tiesą sakant — nelabai. Žinai ką? Iš Džo Leitono sulau- 
kiau daugiau 74pes:ingumo, nei iš bet kurio kito mano sutikto žmo- 
gaus. Gal galiu pasakyti tau paslaptį? 

— Prašau, sakyk, — paprašė ji. 

Kim šypsojosi klausydamasi, kaip Irevis kalba apie Džo — 
apie vyrą, greitai tapsiantį jo patėviu. Džo įsikūrė Ediline, tad gal- 
būt jo pavyzdžiu paseks ir Irevis. 

— Noriu atidaryti stovyklą. 

— Kokią dar stovyklą? 

— Nemokamą, — paaiškino Trevis. — Puoselėju šią idėją jau 
kelerius metus ir ketinau pabandyti įrengti tokią stovyklą Kalifor- 
nijoje, bet pamatęs Edilino draustinį supratau, kad jis neina man 
iš galvos. Džo galėtų ją įkurti, Penė užsiimtų administravimu, o... 

— Po tiek metų, pradirbtų pas Randalą Maksvelą, stovyklos 
administravimas prilygs pensijai. 

— Tavo mama galėtų pasirūpinti patalpų dekoravimu. 

Trevis prisitraukė Kim arčiau savo veido: 

— Manai, sugebėtum mokyti vaikus gaminti papuošalus iš 
makaronų? 

— Jei jau išmokiau tave pastatyti namelį lėlėms, vadinasi, ga- 
liu išmokyti bet ko. 

— Tai sakai, išmokei! Cha! Tu man nurodinėjai, — pasakė 
sagstydamas jos marškinius. 

— Prašau, tik nesakyk, kad liepsi man uždaryti savo verslą ir 
ateiti dirbti pas tave. 

— Nė nesvajojau taip pasielgti, — tarė Trevis ir ėmė bučiuoti 
jai kaklą. — Tačiau galiu išduoti savo slaptąjį planą — ketinu per- 
imti tavo buhalterijos tvarkymą. 

— Prašau, būtinai perimk, — sušnabždėjo Kim, jam lūpomis 
palietus jos krūtį. 

— Kaip manai, ar galėtum parašyti man rekomendaciją, skirtą 
jūsų vietinei teisininkų įmonei? 

Ji bučiavo jo ausį, bet staiga atsitraukė. 

— Kalbi apie mūsų Makdauelo, Oldridžo ir Velšo įmonę? Į ją 
gali patekti tik kraujo giminaičiai. 

— O vedybų nepakaks? — paklausė Trevis ir tuoj pat įsisiurbė 
į lūpas. 

Prieš valandą Kim mylėtis mažiausiai norėjo, bet dabar troško 
išlaisvinti savo aistrą. 

— Manau, mūsų laukia bendra ateitis, — sušnabždėjo ji. 

Trevis nuo jos atsitraukė. 

— Ką? 

— Manau, mūsų laukia bendra ateitis, — pakartojo Kim. 

— Tu... — Žiojosi jis, bet nutilo. — Tu išties manei, kad aš tave 

— Taip. Norėjau pasakyti, ne. Tiesiog niekaip nesugalvojau, 
kur mudu gyvensime. 

— Tavo name, jei pavyks tave priversti iškraustyti garažą. Džo 
minėjo, kad... 

Norėdama nutildyti, Kim jį pabučiavo. 

— O kaipgi skyrybos? — pasiteiravo Kim. 

— Džo ištvers. Tiesą sakant, aš labiau nerimauju dėl savo tėvo, 
nes jam teks susiremti su Džo. Ar nori toliau 4a/bežis? — susierzi- 
nęs paklausė jis. 

— Taip! — atsakė Kim. — Taip, taip ir taip! Noriu be galo 
kalbėtis apie mus, mūsų ateitį, apie... O! 

Trevis burna slinko jos pilvu. 

— Nagi, šnekėk, — paragino jis ir lūpomis nuslinko dar že- 
miau. 

— Gal vėliau, — tarė Kim ir užsimerkusi pamiršo viską, kas 
jai kėlė nerimą. 


15 


Prabudusi Kim pastebėjo, kad lauke jau tamsu. Pirmiausia jos dė- 
mes; patraukė tai, kad šalia lovoje nebuvo Trevio. Jie mylėjosi visą 
popietę ir jai dar niekada nebuvo tekę patirti tokio malonumo. Kim 
net nebuvo spėjusi suvokti, kad nuo pat pradžių ją kamavo tokia 
daugybė klausimų, jog nesugebėjo nė akimirką visiškai atsipalai- 
duoti. Juos skyrė visi tie metai, kuriuos Kim praleido ieškodama 
Trevio ir spėliodama, kas atsitiko. 

Kim dar nebuvo visiškai atleidusi Treviui, ir jo vyriška logika 
jai neatrodė aiški, tačiau nuo to vakaro, kai sutiko jį kaip nepažįs- 
tamąjį mėnesienoje, pagaliau suprato, kad sugebės susitaikyti su šia 
padėtimi. 

Pasigirdo beldimas į išorines kambario duris, ir Kim ėmė 
dairytis drabužių. Tvarkingai sulankstyti jie gulėjo ant kėdės, nors 
prieš porą valandų juos buvo numetusi tikrai ne ten. 

— Minutėlę, — šūktelėjo ji, bet tuo metu iš gretimo kambario 
įėjo Trevis. Jis buvo nusiprausęs, nusiskutęs ir vilkėjo džinsus bei 
marškinėlius. Ji panoro nelipti iš lovos. 

— Išalkai? — paklausė jis, tada atidarė duris ir su kažkuo pa-. 
sišnekėjo. Uždaręs duris, atsisuko į Kim: — Jie patieks vakarienę 
mano kambaryje. O gal labiau norėtum nusileisti į apačią ir išgirsti, 
ką Pendergastai sužinojo apie tavo giminaičius? 


Trevis pasistengė pateikti šį pasiūlymą kuo nepatraukliau, to- 
dėl Kim nusikvatojo. 

— Raselas tavęs pasiges, — tarė ji. 

— Jis pasiges tavęs, — paprieštaravo Trevis. — Kaip manai, ar 
tas vaikinukas turi merginą? 

— Man irgi darosi įdomu. Spėju, jei jis būtų advokatas Niu- 
jorke, tu tai žinotum. 

— Tikriausiai, — Trevis atsisėdo ant lovos krašto ir pažvelgė 
į Kim rimtu veidu. — Nesusivokiau, kad aiškiai neišdėsčiau savo 
ateities vilčių ir planų. 

Kim suprato, kad Trevis turi omenyje jos išsakytą baimę, jog, 
jis ją ir vėl paliks. 

— Viskas gerai, — ramino Kim. — Mes turime... — ji sudve- 
jojo. — Truputį laiko pagalvoti apie tai, ką norime veikti. 

Iš gretimo kambario pasigirdo šaunamas šampano kamštis. 

— Man atrodo, mus jau kviečia, — pasakė Trevis ir, paėmęs 
Kim už rankos, pabandė ištraukti iš lovos. 

Tačiau Kim truktelėjo arčiau savęs apklotą ir iš lovos nelipo. 

— Ateisiu pas tave 70 /o, kai pati nusimaudysiu po dušu, — 
pabrėžtinai ištarė ji. 

Jis šypsodamasis pabučiavo jos ranką ir išėjo iš kambario. 

Kim visą pusvalandį maudėsi ir ruošėsi. Ji apsivilko mėlyną 
šilko suknelę, kurią paskutinę minutę įsimetė į kelioninį krepšį. 
Kraudamasi daiktus manė, kad tarp jų su Treviu viskas baigta ir 
kad daugiau jo niekada nebepamatys. Su šypsena prisiminė, kad 
tuo metu buvo tikra, jog jis nuleido rankas. Kim jam liepė nešdintis, 
ir Trevis pabėgo. Tačiau Kim pamažu įsitikino, kad nė vienas iš trijų 
Maksvelų niekada nepasiduoda. 

Susitvarkiusi giliai įkvėpė, pasilygino sijoną ir atvėrė duris į 
Trevio kambarį. Viskas buvo paruošta taip dailiai, kad akimirką ji 
tik stovėjo ir gėrėjosi. Kreminės spalvos staltiesės, žaliai mėlynos 


lėkštės, puoštos kriauklelėmis, sidabriniai įrankiai, žibantys žvakių 

šviesoje. Tačiau labiausiai jos akį traukė Trevis. Jis buvo persirengęs 
"'smokingųu, ir Kim labai džiaugėsi, kad vilki savo šilkinę suknelę. 

— Ar galėčiau? — paklausė Trevis ir ištiesė jai ranką. 

Jis nuvedė Kim iki gražios kėdės, papuoštos mėlynai ir baltai 
dryžuotu satinu. 

— Kaip gražu, — ištarė ji, apžiūrinėdama stalą. Kai vėl atsisu- 
ko į jį, Trevis klūpėjo priešais Kim ant vieno kelio. 

Kim širdis pašoko į gerklę ir ėmė daužytis. 

— Ar tekėsi už manęs? — švelniai paklausė jis. — Ar tapsi 
mano žmona ir gyvensi su manimi amžinai? | 

Kim atsakė nė kiek nedvejodama: 

— Taip. 

Trevis nusišypsojo ir pasilenkė jos pabučiuoti, tuomet paėmė 
rankas ir iš pradžių pabučiavo išorinę jų pusę, o po to — delnus. 

Tebeklūpodamas ant vieno kelio, iš po staltiesės ištraukė ilgą 
ir platų mėlyno aksomo futliarą. Kim žinojo, kas tai per futliaras, 
nes pati naudodavo tokius savo darbe. 

Trevis jį atidarė ir viduje sužibo tuzinas skirtingų žiedų. Kim 
nereikėjo juvelyro lupos, kad suprastų, jog prieš jos akis — aukš- 
čiausios klasės brangakmeniai. Safyras, deimantas, smaragdas, ru- 
binas — visi jie buvo čia. Kiekvienas akmuo buvo unikaliai įtvertas 
ir ji žinojo, kad šie žiedai — skirtingų juvelyrų darbai. Niekada 
nesutiksi žmogaus su tokiu pačiu žiedu. 

Ji išpūtusi akis klausiamai pažiūrėjo į Irevą. 

— Nieko prieš, jei aš?.. — tarė jis ir dirstelėjo į kelį. 

— Žinoma, — tarė Kim ir paėmė iš jo futliarą su žiedais. — 
Nė nežinau, ką pasakyti. Jie nuostabūs. Kaip tu?.. Ak. Ponia Pen- 
dergast. 

— Ne, — atsakė Trevis ir pripylė taures šampano. — Kol Ra- 
sas mane čia vežė, aš paskambinau į porą vietų ir užsakiau žiedus. 
Juos pagamino skirtingi menininkai. 


— Taip ir galvojau. 


Iš gausybės žiedų pasirinkti nebuvo lengva. 

— Jie negrąžintini, — pasakė Irevis. 

Tai išgirdusi, Kim suraukė antakius: 

— Juk nebandai manęs apipilti dovanomis? 

— Kadangi tu pasirūpinai namu, kuriame gyvensime, ir bal- 
dais, pasijutau turįs teisę nupirkti keletą daikčiukų. 

Kim iš futliaro išsitraukė žiedą su didžiuliu stačiakampiu 
smaragdu. Būdama juvelyrė, ji matė, kad akmuo yra puikiausios 
kokybės. Prikišusi jį prie žvakės liepsnos, žavėjosi okliuzijomis — 
mažais netobulumais, liudijančiais, kad akmuo buvo iškastas iš že- 
mės, o ne užaugintas Žmogaus. 

Ji ištiesė jam žiedą ir kairiąją savo ranką. Trevis užmovė žiedą 
ant piršto, pabučiavo Kim ranką ir, ją laikydamas, žvelgė merginai 
į akis. 

— Kim, aš tave myliu, — sušnabždėjo jis. — Myliu tave dar 
nuo vaikystės ir nenoriu, kad mums kada nors tektų išsiskirti. No- 
riu gyventi drauge su tavimi ten, kur tu gyveni. 

Kim nusišypsojo, bet kaip visada prisiminė praktinę padėties 
pusę. 

— Norėčiau aptarti visus kur, kada, kaip. Panašu, tu turi daug 
planų, ir aš nekantrauju visus juos išgirsti. 

— Gerai! — sutiko Trevis ir atidengė sidabrinius dangčius, 
po kuriais garavo du išpjovos kepsniai. — Man patinka moterys, 
kurios žino, ko nori. 

Valgydami jie kalbėjosi ir aptarinėjo planus. Trevis išdėstė 
Kim savo ateities viziją, prisipažino, kad nori gyventi Ediline ir 
atidaryti čia vasaros stovyklą. Žiemą užsiimtų teise. 

— Dirbti advokatu man patinka labiau, nei pats maniau, tad 
galbūt tėtis buvo teisus, sakydamas Penei, kad aš turiu šiek tiek 
Maksvelo kraujo. 

— Manai, tau pakaks tokio miestelio kaip Edilinas? 


— Taip, — atsakė jis, — ir pažadu, nesiimsiu nieko, kam tu 

nepritarsi, — Trevis persisvėrė per stalą prie jos. — Tačiau nujau- 
čiu, kad tu panaši į savo brolį, ir tavo ambicijos neapsiriboja šiuo 
miestuku. 

— Tu mane kiaurai permatai! — prisipažino Kim ir jiedu ėmė 
kalbėtis apie ateities galimybes. Pasirodo, ne vien Deivas mąstė 
apie įmonės plėtrą. 

Jie palietė ir artėjančių skyrybų temą, ir Trevis pareiškė nu- 
sprendęs, kad leis Džo ir savo tėvams viską išsiaiškinti patiems. 

— Surasiu mamai gerą advokatą. 

— Foresterį? — paklausė Kim ir jie nusijuokė. 

Tuo metu, kai jiedu dalijosi didžiuliu šokoladinio torto gabalu, 
po durimis jiems buvo pakištas kvietimas. Suvalgę desertą, Kim su 
Treviu matė tik vienas kitą, todėl nepastebėjo didžiulio vaškinio 
popieriaus voko. 

Kim jį pakėlė tik ryte ir parodė Treviui. Vokas buvo adresuotas 
jiems abiem. 

— Atidaryk, — paragino Kim Trevį. — Lažinuosi, čia ponia 
Pendergast praneša, kad Rasas yra tavo netikras brolis. 

— Per vėlu, — atsakė Trevis. — Nes tu jau išpliurpei šią pas- 
laptį. 

— Man atrodo, buvo kitaip. Manau, kad tu... 

Ji nutilo, išvydusi Trevio veido išraišką. Jis tebegulėjo lovoje, 
antklode vos prisidengęs apatinę kūno dalį. 

“ — Kas ten parašyta? — susidomėjo Kim. 

— Tai kvietimas į iškylą, kuri vyks šiandien, pirmą valandą, 
pridėtas ir žemėlapis, kaip ten nuvažiuoti. 

Trevis padavė laišką Kim ir dabar jau nustėro ji. 

— Tai tavo tėvas, — Kim prisėdo ant lovos krašto. — Jis rašo, 
kad turi mums visiems dovaną, — ji pakėlė akis į Trevį. — Kaip 
manai, gal tai — piratų lobis? Man labai praverstų keli perlai. Ir 
pora tanzanitų. O aukso man trūksta beveik visada. 

Jis paėmė iš Kim rankų kvietimą. 


— Jau to tai iš tėtės negausi. 

— Ko negausiu? 

— Aukso. 

— Tikiuosi, daugiau nebepostringaus apie vaikus, valgančius 
dažus su švinu. Ketinu paklausti jo nuomonės apie romanus darbe. 

— Būtinai taip ir padaryk, — tarė Trevis ir nusviedė lapą. — 
Norėčiau pamatyti, ką jis atsakys. 

Kim atsirėmė rankomis ir stebėjo Trevį, nuogą vaikštantį po 
kambarį. 

— Kaip manai, ką jis tau nori padovanoti? — pasiteiravo ji. 

— Mums. Padovanoti mums, — Trevis užsitraukė savo pablu- 
kusius džinsus. — Tikiuosi, kad tai bus laisvė. Kad sutiks paprastai 
išsiskirti su mama. 

— Jaudiniesi, kaip jai ir Džo seksis teismo salėje, tiesa? Tavo 
tėtis tikriausiai prie savo stalo susisodins kokius penkis advokatus. 

— Greičiau jau dvidešimt, ir kiekvienas jų bus skirtingos rasės 
ir tautybės. Tikra tarptautinė vaivorykštė. 

Kim nusijuokė: 

— Statau pinigus už poną Leitoną. Manau, Džo įveiks bet 
kokias kliūtis, sprendžiant iš to, kaip jis su tavo mama šoko per 
Džekos vestuves... — ji nutilo, pamačiusi Trevio žvilgsnį. — Gerai. 
Nekalbėkime apie tėvus ir žodį iš S raidės. 

— Eime papusryčiauti ir išsiaiškinti, kas dar yra pakviestas į 
šitą gegužinę. 

Apačioje, valgomajame, žmonės sėdėjo ten pat, kur ir vakar, 
ir prie Raselo bei ponios Pendergast staliuko laukė dvi neužimtos 
kėdės. | 

— O, kaip puiku! — žiūrėdama į Kim žiedą, ištarė ponia Pen- 
dergast. 

Raselas nusišypsojo, nes jo mama pažvelgė į Trevį su nuostaba. 

— Negali patikėti, kad jis pats sugebėjo suorganizuoti tokį 
reikalą, tiesa? Tačiau jam pavyko, — kalbėjo Raselas. — Jis netgi 

pats suspaudė telefono mygtukus, be jokios pagalbos. Buvau ap- 
stulbintas. 

— Aš galvojau, kad mažieji broliukai elgiasi gražiai, — ištarė 
Trevis, ir po šio sakinio jų staliukas nuščiuvo. 

— Jis pats viską suprato. 

Penė atsisuko į Trevį, akimis klausdama, kaip šis jaučiasi. Tre- 
vis uždėjo savo ranką ant josios. 

— Tėtis turėjo išsiskirti su mama, suteikti mums laisvę ir vesti 
tave, — švelniai tarė jis. — O tai, kad taip nepasiėlgė, tik rodo, kad 
jog neturi sveiko proto. 

Akimirką Penės akyse sužibo dėkingumo ašaros ir ji patraukė 
ranką. 

— Pakaks šitų nesąmonių, — tarė ji. — Kaip manai, ką šįkart 
sumanė Randalas su ta netikėta dovana mums visiems? 

— Tikiuosi, jis atves seserį, — pasakė Raselas ir visi nusijuokė. 

Valgydama Kim stebėjo nuolatinius Irevio ir Raselo slaptus 
susižvalgymus. Užsimezgė tiek daug naujų giminystės ryšių! Vieni 
jų buvo įprasti — Kim susipažins su Trevio tėvais, o šis — su jos 
šeima. Tačiau Treviui teko sunkiausia dalia. Jis turi netikrą brolį, 
kuris demonstravo jam aršų priešiškumą, ir būsimą svainį, nenorin- 
tį, kad Trevis vestų jo seserį. 

Trevis tikriausiai atspėjo Kim mintis. Pažvelgęs į ją per stalą 
mirktelėjo, tarsi sakydamas, kad susidoros su viskuo, ką jam pateiks 
likimas. 

Kim jam atsakė šypsena, parodydama, jog bet kokiu atveju bus 
šalia ir padės. 

— Liaukitės judu! — prabilo Raselas. — Jau net stiklinės ėmė 
nuo jūsų rasoti. 

Kim susigėdusi nusuko akis, bet Trevis tik nusijuokė ir smar- 
kiai patapšnojo Raselui per nugarą. 

— Vieną dieną ir tau taip gali atsitikti, — perspėjo jis. 

Rasas nieko neatsakė, tad įsiterpė Kim: 

— O ką mes galime žinoti, galbūt Raselas jau turi žmoną ir 
tris vaikus. 

Raselas nieko nesakė, tik pakėlė į ją akis, tada Kim atsisuko į 
ponią Pendergast. 

Penė pasiduodama iškėlė į viršų rankas: 

— Buvau prisaikdinta laikyti paslaptį. 

— Tiksliau sakant, gerbti privatumą, — pataisė ją Raselas ir 
Kim pirmą kartą išvydo jį surimtėjusį. 

Kim juokdavosi, nekreipdama dėmesio į tai, kad Raselo links- 
mumas beveik visada kildavo dėl santykio su Treviu. 

Raselas staigiai ištarė „atleiskite“ ir pakilo nuo stalo. 

— Bet juk jis nieko nevalgė, — tarė Kim ir jau stojosi jį vytis, 
tačiau jos ranką sugavo ponia Pendergast. 

— Mano sūnus turi pats susikauti su savo demonais, — paaiš- 
kino ji, — ir geriausia palikti jį vieną. 
taria Kim. Nė nedirstelėjęs į Penę, jis nusekė paskui Rasą pro val- 
gomojo duris, tačiau tuojau pat sugrįžo. 

— Rasas išvyko džipu. Nežinau kur. Ar mums reikėtų jaudin- 
tis? — pasiteiravo jis Penės. 

— Man — taip, jums — ne, — atsakė ji. — Kas nori paragauti 


persikinių blynų? 

Raselas suprato, kad vaikiškai pasielgė pabėgdamas nuo stalo dar 
nepavalgęs, tačiau jis pasiekė lūžio tašką. Be to, kvietime į iškylą 
jam buvo pridėtas ir tėvo kvietimas iš karto po pusryčių atvykti 
prie senojo malūno. Konkretus laikas nebuvo nurodytas, tiesiog 
reikėjo atvykti ten ir laukti. Tarp draugų jis pasijuto kaip paša- 
linis, todėl išvyko akinamas smalsumo sužinoti, ką jam parengė 
tėvas. 

Važiuodamas vis galvojo apie tai, kad Trevis jau žino, jog Ra- 
selas jo netikras brolis. Pats Raselas visą gyvenimą žinojo apie Trevį 
Maksvelą. Jis visą laiką žinojo, kad dideliame name gyvena jo brolis, 
kuris kasdien matosi su jo mama ir gauna viską, ko tik užsigeidžia. 
Kai jis dar buvo vaikas, mama pasakė, kad Rasas turi „pusiau brolį“, 
ir berniukas pravirko. Mama nesuprato kodėl, kol apsiašarojęs Ra- 
selas nepaklausė, kurios pusės jo brolis neturi.* 

Mamai paaiškinus, kad jie turi vieną tėtį, bet skirtingas ma- 
mas, Raselas ėmė domėtis broliu ir dažnai apie jį klausinėdavo. Tai 
buvo vienas iš dalykų, siejusių jį su mama. 

O tokių dalykų nebuvo daug. Jam augant, jiedu retai maty- 


* Netikras brolis angliškai vadinamas 4a/f brother, pažodiškai reiškia „pusė brolio“. 

davosi. Kartais Penė išvykdavo kelioms savaitėms, keliaudavo po 
pasaulį ir visada būdavo greta Maksvelo Randalo. 

Raselas leisdavo laiką namie su auklytėmis, kurios gana daž- 
nai keisdavosi, o vėliau jas pakeitė repetitoriai. Nebuvo nuostabu 
sužinoti, kad tie patys mokytojai ugdė ir jo brolį. 

Sulaukęs gimnazisto amžiaus, Raselas nusprendė, kad gana 
gyventi Trevio Maksvelo šešėlyje, ir parodė mamai mokyklos-in- 
ternato lankstinuką. Jai nebuvo leista jam prieštarauti. 

Raselas nebuvo tikras, kuriuo momentu jo smalsumas virto 
pykčiu. Taip pat negalėjo paaiškinti, kodėl įtūžį nukreipė į savo ne- 
tikrą brolį, o ne į jų tėvą. 

Augdamas jis buvo matęs Randalą Maksvelą gal dešimt kar- 
tų. Vieną lietingą sekmadienio rytą penkiametis Raselas sėdėjo 
kambaryje greta savo mamos kabineto ir paišė, kai staiga pro duris 
įžengė vyras. Jis neatrodė ypač aukštas ar kuo nors bauginantis. 

Vyriškis sustojo tarpduryje ir nieko nepasakė, paskui staiga 
atsisuko: 

— Ar tu vardu Raselas? 

Jis linktelėjo. 

Vyras priėjo prie jo ir pažvelgė į Raselo piešinį — aukštus 
pastatus, kurie matėsi pro kambario langus. 

— Tau patinka piešti? 

Raselas ir vėl linktelėjo. 

— Malonu girdėti. 

Vyras išėjo ir Raselas jo nebūtų nė prisiminęs, jei mama vėliau 
nebūtų pasakiusi, kad tai jo tėvas. Kai kitą sekmadienį Raselas atėjo 
su mama į darbą, jis rado dėžę, pilną prikrautą dailės reikmenų. 

Mama tarė: 

— Tavo tėtis labai dosnus žmogus. 

Po to įvykio Raselas kelerius metus buvo geros nuomonės apie 
tėvą. Tik sulaukęs devynerių, jis ėmė įsisąmoninti, kokie kitų vaikų 
tėvai ir kaip jie elgiasi su savo atžalomis. 

Raselas negalėjo pykti ant motinos, nes tik ją ir turėjo. O 
mama sakydavo, kad už „viską“ jie turi būti dėkingi jo tėčiui, tad 
jis nedrįso jausti jam priešiškumo. Todėl neapykantą Raselas 
nukreipė į savo brolį — berniuką, kurio niekada nebuvo matęs, 
berniuką, kuris turėjo viską, įskaitant ir mamą, visą laiką esančią 
namuose su juo. Ir Raselas niekada nepamiršo, kad ir tėvas gyve- 
no su 740. 

Raselas mokėsi tame pačiame koledže, kaip ir brolis, tačiau 
mąstė kitaip. Jis nestudijavo teisės. Baigęs mokyklą pakeliavo, o su- 
grįžęs į Ameriką vėl kibo į studijas. Tačiau jam niekur nepavykdavo 
ilgam apsistoti. Galbūt sėsliai apsigyventi trukdė viduje siaučiantys 
demonai. 

Kai mama jam neseniai paskambino ir paprašė pagelbėti Tre- 
viui, Rasas atsisakė. Net nusikvatojo. Padėti broliui, kuris nė karto 
su juo nesusisiekė? Raselo manymu, pirmąjį žingsnį turėjo žengti 
vyresnysis brolis. 

Ir tik tada mama papasakojo, kad Trevis nežino turįs brolį. 
Raselą šį Žinia taip pribloškė, kad jis sutiko pameilikauti vienai 
merginai, idant išgautų iš jos informaciją. 

Tačiau kai Raselas galiausiai susitiko su Treviu, į paviršių pra- 
siveržė visas nuo vaikystės kauptas pyktis. Jis tikėjosi priešais save 
išvysti išlepintą visažinį šmikį, tačiau šis Žmogus jam mielai iškepė 
omletą. 

Nuo pirmosios dienos jiedu buvo beveik neperskiriami. Ir 
nors bendravo šiltai, Raselas vis tiek juto viduje verdantį įtūžį. Jam 
patiko pranokti Trevį derybose su gobšiuoju Kim vaikinu. Jam net- 
gi patiko važinėtis su savo broliu. Ir jis dar niekada nebuvo taip 
džiaugęsis, kaip tąkart, kai Kim išplūdo Trevį. 

Tačiau visgi... Sunkiausia jam buvo matyti Kim ir Trevio mei- 
lę. Nors abu iš visų jėgų stengėsi to neparodyti, buvo akivaizdu, kad 
jie tiesiog skirti vienas kitam. 


Pakeliui iš Virdžinijos į Merilandą nusiminęs ir susijaudinęs 
Trevis papasakojo Raselui, kaip jiedu susipažino su Kim vaikystėje 
ir kaip ji pakeitė jo gyvenimą. Raselas pagaliau sužinojo, kad, prie- 
šingai jo įsivaizdavimui, Trevio gyvenimas toli gražu nebuvo tik 
nuostabus nuotykis. 

Jis vos galėjo išsėdėti šį rytą prie pusryčių stalo. Kim ir Trevio 
veiduose tiesiog švietė „šeimyninio gyvenimo palaima“. O po pietų 
Randalas Maksvelas rengia iškylą, skirtą, be jokios abejonės, jo vy- 
riausiojo, pirmojo sūnaus, garbei. 

Raselas buvo taip smarkiai paniręs į savo mintis, kad kai prie- 
kyje važiavęs automobilis staigiai stabtelėjo, jam teko užgulti stab- 
džius. Tuo momentu kaip tik iškrito mėlyno aksomo futliaras, kurį 
vakar jam davė Trevis. 

— Kim jų nenori, — pasikvietęs Raselą į kambarį paaiškino 
Trevis. — Atsikratyk jais. 

Raselas susitvardė ir neėmė postringauti, kiek kainavo šie žie- 
dai. Ir nepratrūko aiškinti, kad jis nėra joks Trevio tarnas. Suprato, 
Trevis nurodinėja jam kaip brolis, o ne kaip viršininkas, tad tiesiog 
pasikišo futliarą po džipo sėdyne, planuodamas perduoti Žiedus 
mamai ir leisti jai nuspręsti, ką su jais daryti. 

Raselas pasuko keliu, vedančiu prie senojo malūno. Jam pa- 
vyko — o tiksliau, pavyko jo mamos giminaičiams — išsiaiškin- 
ti, kad Džeins Krike gyvena vienas Džeinso Hanlėjaus, pirmojo 
nesantuokinio daktaro Tristano Džeinso vaiko, palikuonis. Raselui 
buvo pasakyta, kad tai našlė, ir vyro galvoje iškart šmėstelėjo žila 
moteris, susirišusi kuodelį prie kaklo. Nenuostabu, kad ji neturėjo 
lėšų akmeninio malūno remontui. 

Raselui reikėjo vietos ir laiko prisėsti ir pamąstyti. Jis suvokė 
priėjęs tokį tašką, nuo kurio reikės pakreipti savo gyvenimą tinka- 
ma linkme, o tam būtina priimti daug sudėtingų sprendimų. 


Jis pasistatė džipą priešais malūną, praėjo pro vaistažolių lys- 

ves — Tristano sodas, pagalvojo jis — ir patraukė link namo ga- 
linės sienos. Žengęs vos porą žingsnių, išgirdo dardėjimą, prime- 
nantį krentančios čerpės garsą, ir prislopintą klyksmą, lyg kas būtų 
susižeidęs. 

Raselas puolė klyksmo link, pro duris įbėgo į patalpą, netu- 
rinčią dalies stogo. Tačiau nepastebėjo nieko, tik šviesos pluoštą, 
kuriame sklaidėsi sukilusios dulkės. 

— Gelbėkit! — pasigirdo tylus balsas jam virš galvos. 

Pakėlęs akis išvydo moterį, rankomis besilaikančią už sutrešu- 
sio rąsto, einančio išilgai sienos viršaus. 

— Be jokių kalbų, — panosėje sumurmėjo Raselas ir pribėgęs 
atsistojo apačioje jos. — Ar turite kopėčias? 

— Kitoje pusėje, — sušnibždėjo moteris. 

Bėgdamas prie durų į kitą kambarį, išgirdo supuvusio rąsto 
trakštelėjimą ir suprato, kad ji tuoj nukris. Liko vienintelis pasirin- 
kimas: atsistoti po ja. Jo kūnas suminkštins jos nusileidimą. 

Rasas žengė porą plačių žingsnių pirmyn, ištiesė rankas ir at- 
sidūrė reikiamoje vietoje kaip tik tuo momentu, kai lūžo rąstas. Ka- 
banti palubėje moteris nepasirodė didelė, bet jos kūnui atsitrenkus 
1 jį, Raselas pasviro atgal. Jis koja užkliudė nepritvirtintą grindų 
lentą ir pargriuvo. Nuo svorio ir inercijos teko pačiuožti ant nu- 
garos. Jautė, kaip nuolaužos dreskia odą. Raselą pervėrė skausmas 
ir jis suinkštė, bet moters iš glėbio nepaleido. Buvo taip smarkiai 
apsivijęs ją rankomis, kad galėjo pergnybti pusiau. 

Viskam aprimus, aplinkui ėmė sėsti pakilusios dulkės. Raselas 
gulėjo ant nugaros ir laikė apkabinęs moterį. Norėdamas apsaugoti 
ją nuo dulkių ir byrančių nuolaužų, uždengė jos galvą rankomis, 
prispaudė veidą sau prie krūtinės, o pats įsikniaubė į jos šviesias 
garbanas ir įkvėpė jos plaukų kvapo. Dulkėms nusėdus, jis vis' dar 
tebegulėjo, stipriai ją laikydamas. 

— Manau, viskas jau baigėsi, — jos galva buvo vis dar pri- 
spausta prie jo krūtinės, todėl balsas nuskambėjo dusliai. 


— Taip, jau nurimo, — atsakė vis dar laikydamas nos; moters 
plaukuose. 

— E... — sulemeno ji. — Manau,sugebėsiu atsistoti. 

Pagaliau Raselas pamažu atsitokėjo ir, ištraukęs veidą iš jos 
plaukų, apsižvalgė, bet vis dar jos nepaleido. Buvo malonu jausti 
smulkų kūnelį savo glėbyje. 

Moteris pabandė išsilaisvinti pati ir tik tada Raselas neno- 
nepaprastai graži net ir išsitepusi veidą. Vešlūs ir trumpi tamsios 
blondinės plaukai raitėsi į visas puses, o viena sruoga krito ant kai- 
riosios akies. Veidą puošė rugiagėlių mėlynumo akys, maža nosytė 
ir lūpos užriestais kampučiais. 

Ji pabandė nusivalyti veidą, bet tik dar labiau išsiterliojo. 

Raselas parodė pirštu į dešinį skruostą. Moteris įtraukė delną 
į rankovę ir ja pasivalė. 

— Ar pavyko? 

— Ne visai, — tarė jis ir ištiesė ranką. Tebegulėjo ten pat, kur 
buvo nugriuvęs, tik ištiesė ranką prie jos veido: — Ar galėčiau? 

— Žinoma. Juk negali sakyti, kad nesusipažinome. 

Jis nusišypsojo, išgirdęs jos pokštą, ir, suėmęs ranka smakrą 
daugiau nei buvo būtina, nykščiu nuvalė dėmę. Tačiau vis tiek ne- 
paleido jos smakro ir vieną akimirką jų žvilgsniai susitiko. 

Būtų taip ir žiūrėję vienas į kitą, jeigu jiems už nugarų nebūtų 
nukritusi sija. Rasas iškart persivertė ant šono ir savo kūnu užstojo 
moterį nuo krintančio medienos gabalo. Ji apsikabino jį rankomis 
ir nepaleido net ir dulkėms nusėdus. 

— Manau, geriausia būtų iš čia nešdintis, — ištarė ji ir vėl 
nustūmė jį nuo savęs. 

Raselui pavyko atsisėsti ir jis šypsodamasis pažvelgė į ją: 

— Artuesi?.. 

Jis nebaigė klausimo, nes moteris aiktelėjo. Paskui ištiesė ran- 


kas ir parodė kruvinus delnus. 

Jos šypseną akimirksniu pakeitė susirūpinimas. Staiga suėmė 
| jo petį ir persisvėrusi apžiūrėjo nugarą: 

— Tavo visa nugara kruvina. 

Raselas jai ir toliau šypsojosi, tad ji tik nusivaipė. 

— Ką gi, didvyri, stokis. Reikia tave sutvarkyti. 

Ji atsistojo, ir Raselas pastebėjo, kad netgi po plačiais džinsais 
ir didokais marškinėliais, ant kurių kišenėlės buvo užrašas „Myrtle 
Beach“, ji buvo labai gerai sudėta. Nieko labai įspūdingo, bet kūnas 
atrodė tvirtas ir lieknas. 

Ji ištiesė ranką, norėdama padėti jam atsistoti, bet kai Raselas 
sujudėjo, pajuto skausmą nugaroje, kuris iškart išblaškė visas paša- 
lines mintis. Tačiau ji žiūrėjo į Rasą savo didžiulėmis mėlynomis 
akimis, todėl jis sutramdė kylančią dejonę. 

Pastebėjusi persikreipus; Raselo veidą, moteris suėmė jį už 
liemens, padėjo atsistoti ir per nuolaužas ištempė pro duris į kie- 
mą, į dienos šviesą. Pasivedusi pasodino ant neaukštos akmeninės 
tvorelės. 

— Sėdėk čia ir nejudėk, aišku? — paliepė ji. 

— Bet... — Žiojosi jis. 

= Tuojau grįšiu. Tik pasiimsiu vaistinėlę. 

Raselo veidas nušvito: 

— Tavo pavardė Hanlėj. 

Iš pradžių ji nieko nesakė, tik šyptelėjo. 

— Taip. Tai yra mano mergautinė pavardė. 

Raselo veidas nuliūdo, tačiau staiga ir vėl pralinksmėjo: 

— Tu esi našlė. 

Šįkart ji nusijuokė: 

— Esu Klarisa Hanlėj Vels, man priklauso šį akmenų krūva ir 
taip, esu našlė. Nori dar ko nors paklausti, ar jau galiu eiti atsinešti 
vaistų? 


— Tu esi viena iš Iristanų, — pasakė Rasas. 


282 Jude Deveraux 


Moteris palingavo galva: 

— Nesuprantu, apie ką kalbi. Tiesiog čia pasėdėk, nejudėk, o 
aš tuoj grįšiu. 

Ji dingo už sienos. 

Raselas išsitraukė iš kišenės mobilųjį. Buvo gavęs šešis elek- 
troninius laiškus ir tris balso pranešimus, bet nekreipė į juos dėme- 
sio. Jau rengėsi pranešti Treviui, kad surado Klarisą Hanlėj, tačiau 
geriau pagalvojęs išjungė telefoną ir įsikišo atgal į kišenę. Juk vis 
tiek susitiks su visais per iškylą, tad naujienos gali ir palaukti. 

Pakėlęs galvą išvydo pas jį atskubančią Klarisą. Grakščiai šo- 
kinėdama per suvirtusius akmenis ir sutrešusias sijas, ji tempėsi di- 
džiulį raudoną odinį lagaminą. 

Jis tik sėdėjo ir pats suprato, kad spokso į ją nutaisęs idiotišką 
šypsenėlę. 

Klarisa atsistojo priešais ir kurį laiką į jį Žiūrėjo, tada paliepė: 

— Nusirenk. 

— Malonėk pakartoti? 

— Vaje, — atsakė ji. — Kur tu mokeisi? 

— Stanforde. 

— Taip ir būčiau spėjusi. Nusirenk marškinius, kad galėčiau 
apžiūrėti žaizdą. 

Raselas pradėjo sagstytis marškinius, bet Klarisa apėjo jį ir, 
pamačiusi jo nugarą, giliai įkvėpė. 

— Nebesirenk. Turėsiu šitą perkirpti ir jei pamatysiu, kad su- 
sižalojai rimtai, važiuosime į ligoninę. 

— Ne, — paprieštaravo Raselas. — Man labiau patiktų, jei tu 
sutvarkytum žaizdas. 

Jis išgirdo, kaip Klarisa užsimauna sterilias pirštines ir pajuto 
ant peties jos ranką. Raselas stengėsi nė nekrustelėti, kol ji traukė iš 
jo odos audinio atplaišas. 


— Manau, tau būtų geriau... 

— Ne, — tvirtai nutraukė jis. — Juk esi gydytoja, ar ne? 

Bekirpdama Klarisa sudvejojo: 

— Kadaise svajojau ja tapti. 

— Visada norėjai būti daktare? Jautei, tarsi medicina yra tavo 
prigimtinis pašaukimas? Maždaug taip? 

— Taip, būtent, — atsakė ji. — Ar tokius žmones ir vadini 
Tristanais? Mano protėvio vardu? 

— Bent jau taip juos vadina Ediline. 

— Nesu girdėjusi tokio miestelio. | 

— Jis Virdžinijos valstijoje, o tu ten turi giminaičių. 

Klarisa liovėsi dirbusi, bet neatitraukė rankų nuo nugaros: 

— Mudu su Džeimiu neturime giminaičių. 

— Džeimiu? 

— Mano sūnumi, — paaiškino ji. 

Raselas įkvėpė ir sulaikė kvėpavimą, nes Klarisa su pincetu 
traukė iš žaizdos medžiagos atplaišėlę. 

— A. Sūnus. Kokio amžiaus? 

— Penkerių. 

— Tikriausiai jis ir buvo ta priežastis, dėl kurios tu... — Rasas 
stengėsi susitelkti į kvėpavimą, nes tai, ką ji darė, buvo itin skaus- 
minga. 

— Jis yra mano gyvenimo prasmė, jei tai norėjai pasakyti. Ia- 
čiau taip... — moteris nutilo, nes sudrėkino vandeniu marlę, kuria 
nuvalė kraują, — į mediciną nestojau dėl Džeimio. Tačiau taip sa- 
kyti neteisinga. Vėliau nestojau ten todėl, kad kartą, išgėrusi kelias 
taureles tekilos, praleidau vakarą ant galinės ševroleto sėdynės su 
gražuoliu amerikietiškojo futbolo žaidėju. 

— Ir ištekėjai už to žaidėjo? 

— Taip, — švelniai atsakė Klarisa, — bet jis prisigėręs nu- 
skriejo nuo tilto, kai jo sūnus dar nebuvo gimęs. Mudu su Džeimiu 


visą laiką buvome vieni. 

— Tačiau dabar nebebūsite. 

Rasas atsisuko į ją pasižiūrėti kaip tik tuo metu, kai ji valė 
žaizdą, ir jis aiktelėjo iš skausmo. 

— Mano akyse nepasirodysi menkesnis, jei suklyksi. Arba 
pravirksi. 

— Ir neprarasiu didvyrio titulo? — pasiklausė jis. 

Klarisa liovėsi dirbusi, padėjo Raselui ant pečių rankas ir pri- 
kišo savo veidą prie jo. 

— Prieš mane tu niekada neprarasi didvyrio titulo. Tu išgelbė- 
jai man gyvybę, — švelniai tarė ji ir pabučiavo jį į skruostą. 

Raselas atlošė galvą ir pabučiavo jai ranką. 

Moteris patraukė rankas. 

— Jei išgelbėjai gyvybę, dar nereiškia, kad tau kažkas priklau- 
so. Kas tu toks, ką čia veiki ir kuo čia dėti mano giminaičiai? 

Raselas pradėjo pasakoti, bet net ir pats suprato, kad kalba 
nevisiškai rišliai, nes jam sunkiai sekėsi blaiviai mąstyti. Blaškė 
tiek skausmas, tiek ši jauna moteris šalia. Raselas pradėjo nuo savo 
kelionės tikslo — jis atvyko pas netikrą brolį Trevį, kurio suža- 
dėtinei Kim reikėjo padėti surasti tolimą giminaitį ir galimus jo 
palikuonis. 

— Visi Edilino gyventojai susiję kraujo ryšiais, — kalbėjo 
jis, — todėl neįsivaizduoju, dėl ko jiems prisireikė dar daugiau gi- 
minaičių. 

— Atrodo, pavydi. 

— Aš... 

Norėjo pasakyti, kad turi giminaičių, tačiau tie žmonės, ku- 
riuos mama pasikvietė apsigyventi viešbutyje, paskambindavo 
tik paprašyti jos turtingo viršininko finansavimo kokiam nors jų 
sugalvotam planui. Neskaitant tokių atvejų, jiedu su mama buvo 
vieni. 

— Tęsk, — paragino Klarisa. — Iš kur staiga atsirado mano 


šeima? 

— Viskas prasidėjo nuo daktaro Tristano Džeinso ir pane- 
lės Klarisos Oldridž, kilusios iš Edilino, pakvailiojimo devyniolik- 
to amžiaus paskutiniame dešimtmetyje. Jie susilaukė vaiko, kuris 
buvo pavadintas Tristanu, ir šis vardas jų giminėje keliauja iš kartos 
į kartą. 

— Ir jie visi daktarai? 

— Man taip atrodo. Turėsi paklausti Kim, ji tikrai žinos. 

— Ji ruošiasi tekėti už tavo netikro brolio? 

— Taip, — patvirtino Rasas ir neatsispyrė pagundai papasa- 
koti istoriją apie „pusę brolio“. 

Klarisa nusikvatojo ir jam patiko jos juokas. 

— Visai kaip mano Džeimis, — tarė ji tvarstydama nugarą. 

— Ką tu veikei, prieš man tave išgelbėjant? 

Moteris beviltiškai sudejavo: 

— Bandžiau nevykusiai remontuoti šią griuveną, nors ir ne- 
moku. 

— Su tuo visiškai sutinku. 

Ji lietė jo odą, lygino priklijuotus pleistrus ir jis trumpam už- 
simerkė. 

— Na štai, manau, jau viskas, — tarė ir apėjo jį. Raselas vis dar 
vilkėjo marškinių priekį ir Klarisa šyptelėjo išvydusi, kaip komiškai 
jis atrodo. 

Rasas ėmė nusirenginėti marškinių liekanas, bet išgirdęs Kla- 
risos balsą pakėlė akis į viršų. Jos akyse tvenkėsi ašaros. Jis instink- 
tyviai prisitraukė ją į glėbį, paniro į jos plaukus ir pasidėjo jos galvą 
ant savo peties. 

— Taip išsigandau, — besipilant ašaroms, kuždėjo ji. — Gal- 
voje sukosi tik viena — mano sūnus neteks mamytės. Jis nesuge- 
bėtų su tuo susitaikyti. Per savo kvailumą būčiau sugadinusi jo visą 
gyvenimą. Ir tikrai buvau visiška kvailė, kad kiekvieną sekmadienio 
rytą praleisdavau čia. 

— Taip, esi teisi, — tarė Raselas ir priglaudė ją arčiau savęs — 
staiga prisiminė, kad tėvas atsiuntė jį prie senojo malūno būtent 
sekmadienio rytą. — Prisiek, kad daugiau taip nebesielgsi. 

— Tačiau tai vienintelis mano turtas, — pasakė ji ir atsitrau- 
kė. — Šitas griūvantis, senas, sutrūnijęs pastatas yra vienintelė 
mano nuosavybė. Vos pragyvenu iš savo atlyginimo ir... 

— Aš tau padėsiu. 

— Ką? — Klarisa atsitraukė, nusišluostė ašaras ir pažvelgė į jį. 

— Apsigyvensiu Džeins Krike ir tau padėsiu. 

— Tai neįmanoma. Aš tavęs nepažįstu. Netgi nežinau tavo 
vardo. 

— Oi. Atsiprašau. Aš esu Raselas Pendergastas. Man dvide- 
šimt aštuoneri ir mano tėvas yra Randalas Maksvelas. 

— Tas pats... 

— Teisingai. Jis gerai žinomas pasaulyje. Tačiau manau, kad 
jis... — Raselas nusprendė kitą kartą papasakoti Klarisai apie tai, 
jog tėvas tikriausiai atsiuntė jį čia susipažinti su Klarisa. — Mano 
mama jam dirba. Tiksliau sakant, šiuo metu ji dirba mano bro- 
liui, bet šis jau ketina persikelti į Ediliną, ten trokšta apsigyventi ir 
mano mama. O kur tavo sūnus? 

— Sekmadieninėje mokyklėlėje. Jį pasiima mano bendradar- 
bė, kad porą valandų galėčiau praleisti čia, — Klarisa pasižiūrėjo į 
senąjį pastatą. — Manau, man reikėtų daugiau nei poros valandų 
per savaitę, ką tu manai? 

— Šiam pastatui reikia keleto mėnesių, daugybės technikos ir 
bent jau tuzino darbininkų. 

— Arba darbininkių, — pasakė ji ir nusišypsojo. 

— Teisingai. Kur tu dirbi? 

— Spėk. 

— Padedi daktarui? Ligoninėje? Kaip nors susijusi su medi- 


cina. 

— Pasirodo, tu ne tik gražus, — pasakė Klarisa ir iškart parau- 
do. — Nenorėjau pasakyti... 

Raselas jai šypsojosi. 

— (Gal žinai, kur galėčiau gauti marškinius? Nebenoriu grįžti 
į viešbutį. Ir pusryčius. Išlėkiau nepavalgęs ir dabar jaučiuosi tiesiog 
išbadėjęs. 

— Aš... — ji sudvejojo. — Palėpėje turiu dėžę savo tėvo dra- 
bužių. Jis buvo toks pat stambus kaip ir tu. Galėsiu įmesti kokius 
marškinius į skalbyklę, o tuo tarpu iškepsiu tau pilną lėkštę šoninės 
ir kiaušinienės. 

— Kada sugrįžta tavo sūnus? 

— Apie vienuoliktą. 

— Norėčiau su juo susipažinti, — švelniai tarė Raselas. 

— O aš norėčiau, kad jis susipažintų su tavimi. 

Akimirką jiedu sužiuro vienas kitam į akis ir tartum abu su- 
prato, kad šis momentas gali būti tikrų, ilgalaikių santykių pradžia. 

Pirmasis tylą nutraukė Raselas: 

— Galjudu su Džeimiu norėtumėte šiandien pirmą vykti į iš- 
kylą? Esu tikras, ten bus pilna maisto, be to, tikiuosi, pavyks sukurti 
pramogų Džeimiui. 

Iš Raso akių buvo matyti, kaip jis trokšta, kad jie keliautų 
drauge. 

— Manau, mums abiem toks pasiūlymas patiktų. 

— Puiku! — tarė Raselas ir atsistojo. Tačiau pajutęs nugaroje 
skausmą krūptelėjo. 

Klarisa ir vėl suėmė jį už liemens. 

— Galiu likti sužeistas amžinai, — dėdamas ranką jai ant pe- 
čių tarė Rasas. — Na, tai kas patinka Džeimiui? Balionai? Žvėrys? 
Akrobatai? 

— Gaisrininkų mašinos, — atsakė ji. — Kuo didesnės ir rau- 


donesnės, tuo geriau. 

— Vadinasi, bus gaisrininkų mašinos, — pasakė Raselas. 

— Einu pasiimti automobilio ir tuoj atvažiuosiu, — tarė Kla- 
risa. — Stovėk čia ir nejudink nugaros. 

— Klausau, ponia, — tarstelėjo Raselas ir stebėjo, kaip ji nu- 
skuba tolyn. 

Sulaukęs, kol moters nebesimatė, staigiai suspaudė žinutę ma- 
mai: 

Į IŠKYLĄ ATSIVESIU PENKIAMETĮ BERNIUKĄ. JAM PATINKA 
GAISRININKŲ MAŠINOS. RUOŠIUOSI VESTI JO MAMĄ. R. 


1/ 


Įvažiavęs į iškylai parengtą gražią miško aikštelę, Trevis tikėjosi iš- 
vysti Raselo džipą, tačiau jo ten nebuvo. Užtat jis pamatė stovinčią 
skaisčiai raudoną gaisrinę mašiną ir tikriausiai visą vietinių gaisri- 
ninkų — uniformuotų vyrų ir moterų — būrį. Jie stovėjo, kalbėjosi, 
juokėsi ir vaišinosi gausiai patiektais valgiais ir gėrimais. 

— Kas čia vyksta? — nesuprato Kim. 

— Visiškai nenutuokiu, bet spėju, kad tėtis planuoja užkurti 
laužą. 

Kim apžvelgė idilišką aplinką ir atsiduso. Dabar ji suprato, kad 
bijojo, jog viskas bus kitaip. Įsivaizdavo padavėjus baltomis piršti- 
nėmis, kurie pilstys šampaną į krištolines taures, ir šimto Žmonių 
minią. 

Tačiau išvydo tik raudoną ir baltą languotą užtiesalą, patiestą 
po didžiuliu riešutmedžiu, aplink jį buvo pristatyta bent pustuzinis 
raudonų šaltkrepšių. Padavėjų nebuvo. 

Neįprastai atrodė tik čia atvykęs vietinis ugniagesių būrys. 

— Viskas ne taip, kaip tikėjausi, — tarė Kim. 

— Aš irgi, — pritarė Trevis. 

Jam tariant šiuos žodžius, išsinuomotu automobiliu atvyko 
Penė, greitai išlipo ir pribėgo prie jų. 

— Ar Raselas jau čia? — paklausė pro atidarytą Trevio langą. 

— Nemačiau jo. Kas per... — jis nebaigė minties, nes Penė 
nuskubėjo prie gaisrininkų mašinos. 

— Manai, kas nors atsitiko? — pasiteiravo Kim. 

Trevis per šoninį veidrodėlį stebėjo, kaip Penė laksto čia prie 
vieno Žmogaus, čia prie kito. 

— Dar nesu matęs, kad ji būtų praradusi savitvardą, — ste- 
bėdamasis tarė Trevis. — Kartą pas mus darbe vienu metu lankėsi 
du mirtini priešai. Mudu su tėčiu jaudinomės, kad jie neišsitrauktų 
ginklų, bet Penė juos taip mikliai vedžiojo, kad jie vienas kito nė 
nepastebėjo. Taip ji išgelbėjo keleto milijonų vertą sandorį. 

— Jai kažkas atsitiko. Atrodo kaip pamišusi. 

— Įdomu, — tarė Trevis ir atsisukęs nusišypsojo Kim. — Ar 
esi pasiruošusi čia dalyvauti? Esu tikras, kad tėvas... Po paraliais! 

Pakėlusi akis, Kim išvydo dar vieną aikštelėje stojančią mašiną. 

— Juk tai... — nebaigė ji. 

— Teisingai. Tai Džo Leitonas ir mano mama, — patylomis 
sumurmėjo Trevis. — Kad jau prakalbom apie mirtinus priešus... 

— Tavo mama ir ponia Pendergast, — ištarė Kim ir susmu- 
ko į atlošą. — Turiu pasiūlymą. Nediduką, bet, manau, turėtum jį 
apsvarstyti. Ką pasakysi, jei pasiūlysiu tuojau pat iš čia sprukti ir 
patraukti tiesiai į Ediliną? Ponia Pendergast galėtų atsiųsti mūsų 
drabužius. Arba galėsime nusipirkti naujų. Ką manai? 

— Man patinka, kaip tu tvarkaisi su iškilusiais rūpesčiais, — 
pasakė Trevis ir užvedė variklį. 

Tačiau priešais automobilį visu pločiu išdygo Džo Leitono 
kūnas. 

— Gal pasinaudosi lenktyniavimo technika? — paklausė 
Kim. — Galėtum jį apvažiuoti. 

— Jis per didelis, įlenktų mašiną. Geriau išlipkime pro tavo 
dureles ir bėgte leiskimės į mišką. Gal taip pavyks pasprukti. 

Tačiau Džo juos aplenkė. Jis jau stovėjo prie Trevio durelių ir, 
įkišęs pro langą ranką, siekė ištraukti mašinos raktelius. 

— Eikit šen, bailiai. Lipkite iš mašinos ir prisijunkit prie 
linksmybių. 

Jis atidarė Trevio dureles. 

Trevis spustelėjo Kim ranką ir užvertė akis į dangų: 

— Suteik man stiprybės. 

Kim išlipo ir atsisukusi pamatė Liusę — smulkią dailią mote- 
riškę, stovinčią už Džo nugaros. 

Kim buvo smalsu pamatyti moterį, kuri net ketverius metus 
nuo jos sėkmingai slapstėsi. Kai Liusė žengė į priekį ir pasistiebusi 
ant pirštų galų apsikabino savo sūnų, Kim suprato, kad būtų pasiel- 
gusi lygiai taip pat. Kiekviena minutė, praleista su Treviu per tas 
dvi savaites, buvo taip giliai įsirėžusi Kim į atmintį, kad ten buvo 
išlikęs ir Liusės portretas. Pamačiusi ją Ediline, Kim būtų padariusi 
tai, ko ir bijojo Liusė — visiems išklojusi, kad ją pažįsta. Liusė buvo 
susijusi su Treviu, ji buvo galimybė jį susirasti, todėl Kim nebūtų 
pagalvojusi apie jokias pasekmes. 

Liusės žvilgsnis susitiko su Kim ir abiejų akys degė noru at- 
siprašyti. 

— Kim, — atsistojusi priešais ją kreipėsi Liusė. — Aš neno- 
rėjau... 

— Viskas gerai, — tarė jai Kim. — Neabejoju, kad mama 
įspėjo, jog viską išplepėsiu — taip ir būčiau padariusi. Labai norė- 
jau surasti Trevį, net būčiau pardavusi savo motiną į baltųjų vergiją. 

— Kiek teko girdėti, ji būtų ją ištvėrusi, — pasakė Liusė ir jos 
abi nusijuokė. 

— Kaip judu su Treviu dabar sutariate? — švelniai pasiteiravo 
Liusė. Trevis ir Džo stovėjo už poros metrų. 

— Labai, labai gerai. O kaip jūs su ponu Leitonu? 

Liusė atsikvėpė iš visos širdies: 

— Malonu būti mylimam, tiesa? 

— Taip, tai nuostabu, — pritarė Kim. — Ar pasirodyčiau ne- 
mandagi, jei paklausčiau, kaip skyrybų procesas? 

Liusė staigiai dirstelėjo į Džo ir Trevį, pasilenkė į priekį, suė- 
mė Kim ranką ir pašnibždomis tarė: 

— Randalas sutiko išsiskirti taikiai. Be peštynių. Pasakiau jam 
norinti, jog Treviui išvis netektų rodytis teismo salėje. Trokštu, kad 
drauge praleistumėte visą laiką, kurio nusipelnėte. 

Kim negalėjo sutramdyti akyse besitvenkiančių džiaugsmo 
ašarų. 

— Dėkoju, — sukuždėjo ji. 

Liusė nusišypsojo, o jų rankos tarsi prilipo viena prie kitos. 

— Eli, judvi! — šūktelėjo Trevis. — Aš esu alkanas. Pažiūrėki- 
me, ko tėtis parūpino pavalgyti. 

Penė vis dar sukiojosi tarp gaisrininkų, ir Trevis, nepaisydamas 
savo pareiškimo apie alkį, patraukė tiesiai prie jos. 

Trevis pasisveikino su ugniagesiais ir paragino kreiptis į jį, jei 
ko prireiks. Gaisrininkai savo ruožtu nekantravo paspausti ranką 
žmogui, kurio tėvas jiems ką tik nupirko naują mašiną. 

Trevis užtruko, kol galiausiai prasibrovė prie Penės. 

— Ką šįkart sugalvojo tėtis? — paklausė jis. — Smagu, kad jis 
remia Džeins Kriko ugniagesius, bet kokia jam iš to nauda? 

— Čia mano darbas, — atsakė Penė. Ji žiūrėjo į kelią, ne į 
Trevį. 

— Tu nupirkai gaisrininkams automobilį? 

— Aš jį užsakiau. Sumokėjo tavo tėvas, — pasakė ji ir nutilo, 
lyg neketindama atskleisti daugiau informacijos. 

— Pene? — kreipėsi jis. 

Pasigirdus atvažiuojančio automobilio garsui, Penė sulaikė 
kvapą. Mašina pravažiavo ir Penė įkvėpė. 

— Kas čia vyksta?! — neištvėrė Irevis. 

Nenuleisdama akių nuo kelio, Penė padavė jam savo telefoną. 


— Perskaityk Raselo žinutę. 

— A, — pasakė Trevis, perskaitęs pranešimą. — Jis pasipiršo 
savo merginai? Tikriausiai tai užkrečiama. Tikiuosi, pasipiršo su 
kuriuo nors iš žiedų, kuriuos siūliau Kim. Jis... 

— Raselas neturi nuolatinės merginos. 

— Tačiau juk jis rašė, kad nori vesti berniuko, mėgstančio 
gaisrininkų mašinas, motiną. Kas ji tokia? 

Penė atsisuko ir tylėdama žvelgė į Trevą. 

Šis tik po kelių sekundžių suprato, ką ji nori pasakyti. 

— Jis ką tik su ja susipažino? — paklausė Trevis. 

— Manau, — nervingai trindama rankas, atsakė Penė. — O, 
Raselai, — patylomis pridūrė ji, — ką tu padarei? 

Pirmą kartą gyvenime Trevis apsikabino Penę per pečius. Ji 
visą laiką išlikdavo rami bet kokiomis aplinkybėmis. Kai Trevis su 
tėvu imdavo kibti vienas kitam į gerkles, visus nuramindavo tik 
blaivūs Penės komentarai ir jos gebėjimas nepasiduoti kylančiam 
chaosui. 

Tačiau šiuo metu reikėjo raminti ją pačią. 

— Tavo mama dar labiau manęs nekęs, — Penė ėmė po tru- 
putį atsigauti, bet akimirką priglaudė galvą Treviui prie krūtinės. 

Pasižiūrėjęs per jos pakaušį, Trevis išvydo Džo, Kim ir savo 
mamą, sėdinčius ant languoto užtiesalo. Atsidarę šaltkrepėj, jie išsi- 
traukė vaisvandenius, krekerius ir sūrį. Nors čia ir nebuvo padavėjų, 
maistas atrodė aukščiausios klasės. 

— Mano mama mato tik Džo, bet, manau, jai patiks Raselas, 
kai su juo susipažins. 

Penė atsitraukė iš Trevio glėbio. 

— Tikiuosi, be to, jis toks panašus į tave. Jei tavo mama ką 
nors ir myli, tai tave. 

Trevis nusišypsojo: 

— Džo minėjo, kad tėtis sutiko skirtis be didelių teismo cere- 
monijų. Manai, jis taip ir padarys? 

— Kiek Žinau, jį pavergė Kim. 

Trevis nesusilaikęs nusivaipė: 
— Šunsnukis! Kaip jis drįso taip šniukštinėti! Žinojo, kur 


mama visus šiuos metus slapstėsi. Kai pagalvoju, kiek varginausi, 


90 ee 


kad jam patiko Kim? 

— Aš su juo kalbėjausi. Kai parodžiau Kim tavo tėvo nuotrau- 
ką, ji pabalo. Supratau, jog buvo jį kažkur mačiusi. 

Trevis linktelėjo: 

— Į užkandinę ji atėjo tarsi pamačiusi vaiduoklį. 

— O Kim tau papasakojo, kaip jis apsimetinėjo prižiūrėtoju? 

— Tik po įkalbinėjimų. 

— Gerai, — apsidžiaugė Penė. — Neturėkite vienas nuo kito 
paslapčių. Mudu su tavo tėčiu... norėjau pasakyti... 

— Žinau, ką norėjai pasakyti. Jis didesnę gyvenimo dalį pra- 
leido su tavimi, ne su mano mama. 

Penė atsisuko pasižiūrėti į Liusę ir Džo, sėdinčius ant užtiesa- 
lo greta vienas kito. 

— Niekada nemėgau tavo mamos. Ir rėmiausi ne faktais, o 
savo įsivaizdavimu apie ją. Vien išgirdusi senąją Trevių giminės pa- 
vardę, ėmiau manyti, kad ji gyvena tik sodo arbatėlių pasaulyje. Be 
to, galvojau, kad jai patinka džentelmenai, nešiojantys nėriniuotas 
nosinaites. 

Džo Leitonas nė iš tolo nepriminė stereotipiško „džentel- 
meno“. 

— Esu įsitikinęs, kad tuoj pasirodys Rasas, tad gal jau laikas 
sukaupti visą drąsą ir stoti akis į akį su mano motina. 

— Ar ji atsinešė ginklų? — paklausė Penė. 

— Tik porą degtukų, — pajuokavo Trevis, bet Penei žengte- 
lėjus atgal jis nusijuokė. — Eime, mudu su Kim tave apginsime. 

Trevis, nesitraukdamas nuo Penės, artėjo prie iškylautojų ir 
akimis maldavo mamą nepulti. Tačiau staiga suprato, kad taip elg- 


tis neteisinga. Juk Penė susilaukė vaiko nuo Liusės vyro. Kita ver- 

tus, negalima sakyti, kad ji išardė laimingą santuoką. Tiesą sakant, 
"Trevis taip džiaugėsi turįs brolį, kad jam daugiau niekas nerūpėjo. 
Sėsdamasis tarp savo mamos ir Kim, jis akimis prašė Džo morali- 
nio palaikymo. Šis paėmė Liusę už rankos, tarsi tvirtindamas, kad 
viskas bus gerai. 

— Ar čia yra alaus? — stebėdamas mamą, paklausė Trevis. Ji 
vengė žiūrėti į Penę. 

— Mama, — neatlyžo, kai Kim padavė jam alaus, — Kim 
sakė, kad tu turi du brolius. Ar tai tiesa? 

— Hovardą ir Arturą, — atsakė ji. — Nemačiau jų nuo, na, 
nuo pat savo vestuvių. Smarkiai apsižodžiavome. 

Visi tylėjo, laukdami pasakojimo tęsinio, bet Liusė nieko dau- 
giau nebeaiškino. 

— O kokie jie? — teiravosi Trevis. Jis buvo pasiryžęs pasakyti 
bet ką, kad tik nutrauktų nejaukią tylą. — Norėčiau susipažinti su... 

— Jie čia! — su džiaugsmingu palengvėjimu ištarė Liusė. Ji 
atsistojo ir puolė bėgti. 

— Kas tie jie? — nesuprato Kim. 

— Pasirodo, kad pakilęs nuo pusryčių stalo mano jaunėlis 
broliukas, — jis žiūrėjo tiesiai į mamą, bet ši nepakėlė į jį akių, — 
sutiko moterį, ją įsimylėjo ir paprašė už jo tekėti. 

Visi sustingo, keldami maistą prie burnos. 

— Kasji tokia? — paklausė Kim. 

— Neįsivaizduoju. Mano brolis labai paslaptingas. Gal einam 
su ja susipažinti? Pasirodo, ji turi penkiametį sūnų, dievinantį gais- 
rininkų mašinas. 

Visi atsistojo, beeidami prie gaisrininkų mašinos, išgirdo 
džiaugsmo klyksmą ir išvydo link jų bėgantį labai gražų berniuką. 

— Tristanai! — ištarė Kim ir taip pat leidosi bėgti. — Jis labai 
panašus į mano pusbrolį Tristaną! — atsisukusi per petį šūktelėjo 


ji. — Raselas surado mano giminaičius! 

Užsikrėtę jos entuziazmu, iš paskos ėmė bėgti Trevis, Džo ir 
Liusė. 

Gaisrininkai jau buvo beveik įkėlę berniuką į mašiną. Išvydę 
laimę vaiko veide, visi šypsojosi. 

Paskui berniuką žengė Raselas, palaima šviečiančiu veidu, už 
rankos jis vedėsi simpatišką merginą. 

— Man patinka jos žiedas, — Treviui tarė Kim. 

Jis klausiamai į ją sužiuro. 

Kim linktelėjo, rodydama kairiąją merginos ranką: 

— Tai keturių karatų rausvas deimantas iš to paties futliaro, 
kurį man rodei. Jis būtų mano antrasis pasirinkimas. Ji turi skonį. 

Trevis šypsodamasis linktelėjo. Kaip ir tikėjosi, Raselas pasi- 
ėmė vieną iš žiedų, kuriuos Trevis buvo parinkęs sužadėtuvėms su 
Kim. 

Raselas sustojo prie savo brolio ir prabilo: 

— Tėtis pranešė, kad šiandien ryte nori susitikti su manimi 
prie senojo malūno. Pasirodo, Klarisa ten ateina kiekvieną sekma- 
dienį padirbėti. 

— Jei šį rytą nebūtų pasirodęs Raselas, aš jau būčiau negyva 
arba tektų rankioti mano kūno dalis, — pasakė Klarisa ir visi su- 
žiuro į ją. 

— Judu turėsite mums viską papasakoti, — tarė Kim, — beje, 
manau, kad mudvi esame pusseserės. 

— Tiksliau sakant, ji yra tavo antros eilės pusbrolio dukra, — 
paaiškino Irevis. 

— Man reikia susirasti savo sūnų, — pasakė Klarisa. — Džei- 
mis... 

— Dabar jis turi senelę, — meiliai tarė Raselas ir jie visi atsi- 
suko pasižiūrėti į mašiną. 

Penė stovėjo iškėlusi į viršų rankas. Jiems bežiūrint, pora 


stambių gaisrininkų pakėlė ją ir pasodino į kabiną greta Džeimio. 

Berniukas jai nusišypsojo, o kai vyrai užvedė variklį, Penė apsika- 
bino vaiką. 

— Manau, jam nieko nenutiks, — patikino Raselas ir nusi- 
šypsojo Klarisai. — Gal prisėskime? 

— Ir pavalgykime, — pridūrė Klarisa. — Esu tikra, tu ir vėl 
išalkai. 

Kaip tikri įsimylėjėliai, jie nusijuokė iš tik jiems vieniems su- 
prantamo pokšto. 

Valgiais, gėrimais ir naujienomis visi pasisotino tik praėjus 
trims valandoms. Gaisrininkų mašina parvyko ir visi klausėsi vaiz- 
dingo Džeimio pasakojimo apie viską, ką jis matė ir darė. Jis gavo 
dovanų šalmą ir geltoną apsiaustą, kurių nenorėjo nusiimti. 

Pavalgęs berniukas pavargo ir įsitaisė miegoti mamai ant ke- 
lių. Kai įmigo, Raselas jį pakėlė ir pasiguldė jo galvą sau ant kelių, 
o kojas — ant kelių Penei. 

Visi tylėdami klausėsi Raselo su Klarisa, kurie vienas per kitą 
dėstė savo susipažinimo istoriją. Trevis žvilgtelėjo į Penę — jiedu 
iškart suprato vienas kitą. Randalas Maksvelas surado taip ieškotą 
Oldridžų šeimos palikuonę ir pasistengė, kad su ja susipažintų jo 
sūnus. 

Klarisai bepasakojant, kaip jos gyvybė pakibo ant plauko se- 
tuvių proga Randalas Maksvelas padovanos savo sūnui suremon- 
tuotą pastatą. 

Tačiau visiems labiausiai rūpėjo išgirsti apie pirmąjį Raselo ir 
Klarisos susidūrimą. Nors abu šią istorijos dalį pasakojo droviai ir 
santūriai, viskas buvo matyti iš jų veidų. 
ir visi likusieji, žavisi pasakojimu. Tačiau Trevis dukart pastebėjo, 
kaip smalsiai ji žiūri į Raselą. Jis tikrai priminė jos sūnų. 


Apie ketvirtą visi pajuto nuovargį nuo dienos įspūdžių. Iš Tre- 

vio ir Kim žvilgsnių matėsi, kad jie nori pabūti vieni, tą patį buvo 
galima pasakyti ir apie Liusę su Džo bei Raselą su Klarisa. 

Vienintelis žmogus, neturintis poros, buvo Penė. 

— Gal sugrįžkime į viešbutį, — pasiūlė Kim. — Vėliau galė- 
tume susitikti ir... 

Ji nebaigė sakinio, nes į aikštelę įvažiavo juodas limuzinas. 
Galinės jo durelės prasivėrė, bet niekas neišlipo, nors variklis ir liko 
užvestas. Viduje neryškiai matėsi žmogaus siluetas, tačiau jis iš au- 
tomobilio neketino lipti. 

— Tai Randalas, — ištarė Liusė ir iš jos balso buvo aišku, kad 
linksmybės baigtos. Tačiau staiga moters veidas nušvito ir ji pažvel- 
gė tiesiai į Penę. Šįkart Penė nenusuko akių, kaip kad elgėsi visą 
popietę, bet pažvelgė tiesiai Liusei į akis: — Jis čia atvyko dėl /avgs. 

Penė gūžtelėjo pečiais: 

— Ko gero norės, kad nuvežčiau jo drabužius į cheminį va- 
lymą. 

Nė vienas nenuleido nuo jos akių. 

— Mama, — kreipėsi į ją Raselas, — šį vyrą tu myli jau beveik 
trisdešimt metų. Gal pagaliau atėjo laikas atskleisti savo jausmus? 

Penė pažvelgė į Liusę, akimis prašydama leidimo. Liusė prisi- 
glaudė prie Džo: 

— Aš turiu tai, ko noriu. 

Penė apsisprendė per kelias akimirkas. Atrodė, kad pagaliau 
ji gavo teisę elgtis taip, kaip visada norėjo — ji atsistojo, palygino 
sijono priekį, pabučiavo Raselą, tada Džeimį ir Klarisą į kaktą. Ir 
nusigręžusi ėmė iš lėto, palengva žingsniuoti atvirų limuzino du- 
relių link. Tačiau priėjusi arčiau moteris leidosi bėgti. Jie pamatė, 
kaip atsidūrusi prie pat durelių Penė nusišypso. Ji nedvejodama 
įlipo į limuziną ir užtrenkė paskui save dureles. Limuzinas nu- 
važiavo. 

Visi stovėjo nuščiuvę, todėl Džeimis pabudo. Pakėlęs akis, jis 
pamatė Raselą ir nusišypsojo apsidžiaugęs, kad šis niekur nedingo. 

— Tu man padovanojai gaisrininkų mašiną, — pasakė berniu- 
"kas ir apsivijo rankomis Raselui kaklą. 

— Manau, mums metas eiti, — tarė Rasas Klarisai ir jie at- 
sistojo. 

Visi kiti liko sėdėti ir žiūrėjo į juos. Raselas viena galinga ran- 
ka laikė jo kaklą apsikabinus; berniuką, o kita padėjo rinkti Klarisai 
jos daiktus ir krepšius. Atrodė neįtikėtina, kad šie žmonės susipaži- 
no tik šįryt. Jų trijulė atrodė kaip pati tikriausia šeima. 

— Kokie jūsų tolesni planai? — pasiteiravo Trevis. 

Klarisa pažvelgė į Raselą. Jai belankstant patiesalą, ant rankos 
žybčiojo stambi žiedo akis. 

— Dar anksti ką nors spręsti, — atsakė ji. 

Raselas tarė: 

— Ko gero, viskas priklausys nuo to, kur man pavyks susirasti 
darbą. 

— Gerai, jaunėli, — pasakė Trevis, — visi norime sužinoti, 
kokia gi tavo profesija? 

Iš Raselo šypsenos buvo aišku, kad jis neišduos atsakymo. 

Klarisa sutriko supratusi, kad broliai nežino apie vienas kitą 
tokių esminių dalykų. 

— Raselas yra Baptistų bažnyčios pastorius, — pranešė ji. 

Visi nutilo. 

Raselas tik patraukė pečiais: 

— Bent jau mokiausi juo būti, neturėjau pakankamai prakti- 
kos. Man buvo primygtinai pasiūlyta, e, išmokti valdyti pyktį. 

Rodėsi, kad Trevis tuoj prapliups juoktis, bet Kim žvilgsniu jį 
perspėjo susilaikyti. 

Prabilo Kim: 

— Žinai, pusė Edilino vis dar negali atleisti mūsų dabarti- 
niam pastoriui už tai, kad šis nuviliojo mano brolio merginą. Be to, 
pas mus jis pastoriauja jau keletą metų, tad... 


Kim sąmoningai nepabaigė minties. 

— Mano būsimoji žmona bando pasakyti, kad Ediline gali 
atsirasti darbo vieta pastoriui, — Trevis žiūrėjo į savo brolį išplėtęs 
akis, bet greitai atsipeikėjo. — Geriau aptarkime stovyklą, kurią 
noriu čia atidaryti. Ten tau būtų darbo. 

— Mielai jo imčiausi, — atsakė Raselas, — tačiau iš pradžių 
Klarisai reikės baigti mediciną. Ji nori tapti daktare. 

— Ji tikrai yra iš Tristanų giminės, — tarė Kim, ir visi nusijuo- 
kė. Kim šypsodamasi nužvelgė visus, tada atsisuko į Trevį. Pagaliau 
ji gavo tai, apie ką svajojo nuo aštuonerių metų amžiaus. 

— Pasiruošusi eiti? — meiliai paklausė Trevis. 


— Taip, — atsakė ji, — visada taip. 


Epilogas 


Jau buvo vėlu, kai suvibravo Kim mobilusis telefonas. Ji su Treviu 
leido savo medaus mėnesį Paryžiuje, todėl buvo nusprendusi netik- 
rinti elektroninio pašto. Tačiau Trevis išgirdo signalą. 

— Nagi, pasižiūrėk, kas parašė. Laukiu žinių iš mamos ir Džo. 

Kim spustelėjo mygtuką ir skaitydama laišką negalėjo patikėti 
savo akimis: 

— Man parašė Sofi. 

— Kas? 

— Dar viena koledžo kambario draugė. 

— A, taip, ta seksuali blondinė. 

Tebeskaitydama Kim susmuko ant lovos. 

— Blogos naujienos? 

— Ir taip, ir ne, — sušnabždėjo ji. — Sofi prašo vietos pasi- 
slėpti ir darbo. 

— Slėptis? Nuo ko jis slapstosi? 

— Nesako, — tarė Kim. 

Trevis atsisėdo greta jos ant lovos ir apsikabino Kim per pe- 
čius. | 

— Jei nori, galime sugrįžti namo, — pasiūlė jis. 

— Ne, — atsakė Kim, — Sofi rašo, kad man nereikia grįžti. 
Aš... — ji pakėlė galvą, — aš paskambinsiu Betsei. 

— Kas ji tokia? 

— Mano brolio kabineto administratorė. Nors Ridas to dar 
nežino, pas jį tuoj atsiras nauja darbuotoja, — pasakė ji ir priglaudė 
prie ausies ragelį. 

Trevis atsistojo. 

— Man atrodo, kad tu mėgini juos supiršti. 

— Nėužką! Ridą ir Sofi? Neišdegtų. Ji mano broliui per daug 
protinga, per daug ma/oni. Tačiau parašysiu elektroninį laišką savo 
pusbroliui Ronui ir paprašysiu jį aplankyti Sofi. 

Papurtęs galvą Trevis atsisėdo į patogų krėslą ir atsivertė laik- 
raštį. Panašu, kad draugės gyvenimo planavimas pareikalaus iš jo 
žmonos šiek tiek laiko. 

Prisidengęs laikraščiu, jis šyptelėjo. Buvo tikras, kad yra pats 
laimingiausias vyras pasaulyje. 

— Neskubėk, — pasakė jis, — mums prieš akis — visas gy- 


venimas. 

